
?,Doći će jednom dan, kada nas više biti neće, 
kada će bakrene žice, željezni koluti i svitci od 
gutaperče počivati još samo u muzeju. Tada će 
diete ljudskog roda, koje će se zaželjeti razgo- 
vora sa svojim prijateljem, a neće znati gdje se 
nalazi, pozvati ga električnim glasom, koji će 
čuti samo onaj, koji posjeduje električno uho sa 
istom duljinom vala. On će pozvati svog prija- 
telja: »Gdje si?«, a u svom uhu on će čuti: »Ja 
se nalazim u dubini rudnika, na vršku Anda ili 
na širokom oceanu.« Ili odgovora ne će biti, a 
onda će on znati, da je njegov prijatelj mrtav.« 

(William Edvoard Ayrton } 1897.) 


UVOD 


I. 

Čovječanstvo je usred nepregledne pustinje 
sadilo u šumi znanosti i tehnike. U toj je šumi 
izraslo mnogo i kojekakvog drveća. Na nekim 
mjestima ima koristnog drveća, koje bujno izraste 
i u čijim se sjenama čovječanstvo vrlo rado od- 
mara i uživa, te čije plodove cieni. Ova su koristna 
stabla izrasla na tlu što ga je znanost zaorala, 
zasijala i zasadila. Znanost je ovim koristnim bilj- 
kama stvorila mogućnosti obstanka. 

Ali u toj šumi ima i drugih stabala, stabala 
čiste spoznaje, koja ne služe neposrednom mate- 
rialnom životnom užitku, ali koja također bacaju 
veoma prostrane sjene, u kojima struji svježi, 
hladni zrak, i iz kojih čovječanstvo ponosno i s 
udivljenjem promatra vrške tih stabala, koja su 
se bujno razvila. 

Svako ovo stablo ima svoga vrtlara. Na ne- 
kom neobraslom mjestu te prostrane šume javi 
se po neki put iz zemlje neznatna mladica. U po- 
četku nitko za nju ne mari, ali ona ipak raste 
pod marnim rukama nekoga vrtlara. Tako se mla- 
dica pomalo razvija u stablo, koje smiono i po- 

nosno pruža svoje grane i izgrađuje svoju divnu 
krošnju s još divnijom hladovinom za sve one, 
koji u sjeni toga stabla žele raditi i uživati. 

Na nekom mjestu pojavi se neka divljaka, 
koju onda spretna ruka popravlja, izpravlja, kreše 
i brani od nevremena, dok ne izraste u ono pravo 
stablo, s pravom krošnjom i pravim plodom. Či- 
tava pokoljenja umnih radnika trošila su svoje 
umne snage, brinući se za to stablo. Ni jedan od 
njih ne može reći, da je stablo njegovo, ali svatko 
ima pravo na osjećaj suvlastnika. A kada dođe 
vrieme, onda mlado stablo po prvi put procvate, 
javlja se prvi plod između lišća i grančica, a sve 
više raste broj onih, koji se tom stablu dive. 
Mnogi, koji su to stablo u početku smatrali div- 
ljakom, koji su ga smatrali štetnikom, mnogi koji 
su vjerovali, da taj novi došljak u šumi znanosti 
i tehnike protivno svakom pravu oduzimlje dru- 
gom vriednom drveću svietlo i hranu, svi su oni 
pomalo spoznali, da se u njegovoj sjeni vrlo ugod- 
no živi, pa se priključuju gomili vrtlara, koji se 
njime bave i nastoje da uzraste što većim. Izpod 
lišća i granja počinju dozrievati plodovi, za koje 
još nitko i ne sluti koliko su divni, za koje još 
nitko nezna, da li će samo utažiti ljudske želje 
za tjelesnim užitcima, ili u sebi skrivaju sjeme 
novog napredka i nove klice. 

Brojna su imena svih onih, koji su se poza- 
bavili s ovim stablom. Oni nastoje shvatiti i iz- 
mozgati bit samog tog đrveta, nastoje mu dati 
novi oblik, potaknuti ga da izpruži nove grane. 

a tek je — možda — jedan od njih toliko sretan, 
da doživi prvi pravi dozreli plod i da ga okuša, 
da se njime okoristi za sebe i za sve druge. Takav 
sretnik uživa slavu i počasti. 

U ovoj šumi znanosti i tehnike već su davno, 
u posljednja tri stoljeća, počela nicati brojna 
stabla, koja su početkom kojekako životarila, pri- 
lično malena i kržljava. Mnogi su marljivi vrtlari 
pogledavali na njih, obilazili i odlazili na drugi 
posao, ne vjerujući, da bi od njih nešto moglo biti. 
Jedno od tih stabala moglo je, da je imalo dar go- 
vora, reći svim onim prolaznicima, da je vrlo sta- 
rog i plemenitog roda, da su za nj znali već stari 
Grci, da su ga još oni počeli njegovati, ali su onda 
došla loša vremena propasti velikih carstva i u 
onoj anarhiji nije se našlo nikoga, tko bi se po- 
brinuo, da to stablo dalje raste. To je stablo tako 
dugo životarilo, zakržljalo i nekako utučeno, ali 
se onda našlo par vrtlara, koji su odlučili, da treba 
već jednom i tom stablu pomoći. Posljedci su 
upravo zapanjili i vrtlare i sve one, koji su pratili 
njihov rad. To je bilo ono prvobitno zakržljalo 
stablo elektricitete, čije su se grane 
naglo širile na sve strane, pretvarajući se u samo- 
stalne jedinice, koje su dalje mogle tjerati svoje 
vlastite grane. 

Brzojav, brzoglas, brzojav bez žica, krugoval, 
televizija — da nabrojimo samo nekoliko samo- 
stalnih jedinica tog silnog stabla, koje i dalje, 
makar već toliko i tako častno staro, zadivljuje 
sviet svojim neprestano novim granama. 

U ovoj ćemo knjizi svim tim marnim vrtla- 
rima, od kojih mnogi i mnogi nije vidio ploda, niti 
u njemu uživao, posvetiti barem nekoliko rieči, 
jer i njih i ploda ima toliko, da bi se morale pisati 
ciele knjige i onda sabrati čitave knjižnice. Ako 
će netko od tih marnih ljudi biti i ovdje zaborav- 
ljen, neka oprosti, jer i mi smo — ljudi. 

II. 

Ni jedna od suvremenih tehničkih tekovina 
nije imala, niti ima toliko tehničkih mogućnosti 
novih dostiženja, koji će — nema sumnje — dati 
biljeg čitavim novim stoljećima, — kao krugo- 
valna tehnika, bez obzira da li se radi o bezžičnom 
brzojavu, bezžičnom brzoglasu ili samom krugo- 
valu. 

U posljednjih je petdeset godina pomoću njih 
postignuto mnogo više, nego ikada prije u tako 
kratkom vremenskom razmaku. Jedva nekoliko 
godina nakon što su se električni valovi počeli 
širiti zrakom, u početku tek na nekoliko centime- 
tara, jer su i same struje u ono doba bile jako 
slabe, pa onda na nekoliko metara, pa kilometara, 
već za par godina preskočili su ocean, a onda za 
još par godina obilaze cieli sviet, najprije u obliku 
crtica i točkica, a onda i u obliku govorene rieči. 
Danas su ti električni valovi temelj bezbrojnih i 
cesto upravo nevjerojatnih tekovina tehnike, 
među kojima krugoval i televizija predstavljaju 
stvarno samo neznatni dio. 

Istina je da sve te tekovine i novi uspjesi nisu 
uviek u korist čovječanstva, ali čvrsto vjerujemo, 
da će možda vrlo brzo doći novo razdoblje, kada 
se tehnički uspjesi i tekovine ne će moći više upo- 
trebljavati na zlo, nego samo čovjeku na dobro. 
Razni zrakoplovi bez upravljača, oklopljena kola, 
roboti i tome slično, što se pojavilo sada za vrieme 
rata, sa svršetkom rata moraju nestati jednom 
za uviek. S druge strane zračni električni put, koji 
pilotu omogućuje, da se bez svake opasnosti digne 
sa uzletišta uzprkos magle kiše, tuče i nevremena, 
te da uzprkos najnepovoljnijih vremenskih prilika 
isto tako sigurno dođe do drugog uzletišta, ta te- 
kovina mora ostati i poslije rata. 

Mah, neznatni električni valovi, osim u budu- 
ćem krugovalu, zaigrat će vrlo brzo veliku ulogu 
i u novoj medicini. Uz pomoć tih nevidljivih va- 
lova uspjelo je izazvati umjetnu groznicu, a time 
omogućiti, da se suzbija čitavi niz težkih bolesti, 
jer je groznica prvi znak, da je tielo počelo i da je 
sposobno za borbu protiv bolesti. 

Uz pomoć električnih kratkih valova uspjelo 
je još nešto, što se smatralo nevjerojatnim: kirur- 
gija bez prolića i najmanje kapi krvi. Električni 
valovi, koji nam u naše domove donašaju glasove 
i zvukove, mogu s druge strane u bolnicama odre- 
zati neko bolestno uđo, kojemu više nema pomoći, 
izrezati neki opasni tumor i doprieti i onamo, 
kamo do sada kiruržki skalpel nije dopirao, a sve 
to bez ikakve opasnosti infekcije i bez . i jedne 
kapi prolivene krvi. 

Ali, i to još nije sve, jer učenjaci danas traže 
riešenje veoma zanimljivog i sudbonosnog pro- 
blema suvremene medicine: nakon što je ustanov- 
ljeno, da se pomoću električnih valova može po- 
stići djelomična ili posvemašnja paraliza mozga, 
sada se grozničavo izpituje, kako ti električni va- 
lovi djeluju u obće na živčani sustav. Na tom se 
polju očekuju mnogi novi uspjesi, a time i raz- 
jašnjenje mnogih tajna ljudskog života i smrti. 

III. 

Ova je knjiga neka vrst kronike najvažnijih 
izuma na polju električnih valova, kod čega je naj- 
veća pozornost posvećena samom krugovalu, kao 
najzanimljivijoj tekovini ovog prostranog polja 
električnih struja. U toj se knjizi nastoji održati 
ravnoteža između znanosti i popularnih prikaza, 
nastoji ići vrlo oštrom ivicom između ova dva 
područja. Gdje je bilo potrebno zašlo se i na znan- 
stveno polje, gdje to nije bilo potrebno, ostalo se 
na popularnom području, jer knjiga ipak nije pi- 
sana samo za laike, niti samo za stručnjake ili 
čak učenjake. Cilj je da se na temelju upravo 
ogromnog materiala o električnim valovima i po- 
stignutim suvremenim tekovinama izvuče kao 
jasno-crvena nit ova kronika bez pretenzija na 
znanstveni rad. Knjiga će dobro doći najširim 
slojevima, ali ne će biti na odmet i više naobra- 
ženim krugovima, koji nisu prije imali prilike, 
zgode ili potrebe, da se potanje pozabave ovom 

zaista silnom izraslom granom obćeg ljudskog 
napredka, granom, koja već danas ima toliki utje- 
caj na ljudski život, utjecaj, koji će u budućnosti 
biti još veći i silniji. Radi boljeg prikaza i jer se 
krugoval ne može zamisliti kao nešto posvema 
samostalno i nezavisno izraslo do sadašnjeg vi- 
sokog stupnja, u uvodnim poglavljima i postepeno 
u daljnjim poglavljima prikazani su i neki drugi 
kapitalni izumi, pronalazci i tekovine te silne obi- 
telji elektricitete, ali samo nuzgredno, kao pripo- 
moć obćoj slici, koja — uvjereni smo — nije pod- 
puna, jer na području elektricitete nema dana 
bez nečeg novog, često genijalnog i odlučnog za 
posvema nova poglavlja. Ali, sve ono što se još 
danas gubi u moru drugih manje ili više važnih 
sastavnih dielova, grana, grančica, lišća i listića 
velikog stabla elektricitete, to će već sutra možda 
biti moguće da se razvije u nešto sasvim novog, 
pa će onda i čitavo područje elektricitete biti po- 
trebno promatrati novim očima i sa strane zna- 
nosti. 

Priroda nameće granice ljudskim očima i 
ušima, ali je čovjek prihvatio taj izazov, uspio 
pojačati oči i uši, te tako smogao vidjeti i čuti 
mnogo toga što se događa daleko izvan dosega 
oka i uha, pronašavši sprave, koje odkrivaju sve 
što je ljudskom oku i uhu inače nevidljivo i ne- 
čujno. 

Tehnika i znanost ne poznaju zastoja. Crven- 
kasti Mars na našem nebu često izazivlje misli, 
ne bi li nekako s njime mogli uzpostaviti svezu 
pomoću interplanetarnih krugovalnih prienosa ? 

Zašto ne? 

Gdje smo još mi 11 a području ultrakratkih 
valova? što će još nauka odkriti na tom polju? 
Što nas još čeka obzirom na televiziju? široko 
je polje na sve strane, onoliko široko kao i Svemir. 
Sve je još pred nama. 

Elektriciteta je dar s visina, a ona je u stanju 
dignuti ljudski život i ljudski rod mnogo više, 
nego što se je ikada bilo čiji ljudski mozak usu- 
dio sanjati. 

Kada čovjek uspije posvema zavladati onom 
snagom, koja se taji u elektriciteti, čudesa sadaš- 
njeg našeg doba izgledat će budućim pokoljenjima 
ka « neke sitnice: tada će čovječanstvo tek moći 
početi životom sličnim bogovima na Olimpu — 
samo da među tim bogovima ne prevlada Mars . . . 

Prvo poglavlje: 

DVIJE TISUĆE GODINA DOJAVNE TEHNIKE 

U novinama i časopisima od vremena do vre- 
mena javljali su se, a i danas se javljaju članci 
i prikazi o nekim predšastnicima krugovala u 
davno doba. U tim člancima i prikazima često puta 
ima mnogo mašte, a jako malo stvarne podloge. 
Zbog toga smatramo potrebnim iznieti stvarni 
prikaz razvojnih stepenica dojavne suvremene 
tehnike, koja se temelji izključivo na elektriciteti, 
uključivši ovamo i krugoval. 

Predpoviest i poviest dojavne tehnike zajedno 
s krugovalom može se razdieliti u osam poglavlja: 

I. Antikno doba.. 

Vrlo se često može čitati (a i mi smo u uvodu 
spomenuli), da je već klasično staro doba pozna- 
valo električne i magnetske pojave, te da je imalo 
mogućnosti, da se s tim poznavanjem i praktički 
služi u dojavne svrhe. Tu moramo naglasiti, da su 
takve tvrdnje pretjerane. Takve se tvrdnje među 
ostalim temelje na nekritičkim studijama Schweig- 
gera iz godine 1823.— 1843. i Francuza Martina 
iz godine 1866. Sve što se kod njih tvrdi o nekim 

poznavanjima Mojsije, o munjovodima i galvano- 
plastici Egipćana, zatim o likovima bogova, koji 
lebde u zraku na temelju izkorišćivanja magneta 
u antikno doba — sve to suvremena kritika za- 
bacuje kao pretjerano. Daleko bi nas zavelo, kada 
bi samo pokušali osporavati ili oprovrgavati sve 
one pretjeranosti i netočnosti ovakvih i sličnih 
tvrdnja. Grci i Rimljani su stvarno poznavali pri- 
rodni magnet i njegovu privlačnu snagu na že- 
ljezo .Oni su iz prakse poznavali udarce takozvane 
električne ribe, koje mi danas znademo kao uči- 
nak jednog organa tih riba, snabdjeven električ- 
nim osebinama. # Poslierimsko doba je znalo, da 
se magnetizam širi kroz vodu i kovine. Kinezi su 
prije rođenja Krista poznavali orientiranje u prav- 
cu sjever-jug pomoću prirodnog magneta, dakle 
neke vrsti kompasa. 

Sve je to liepo i donekle se još može smatrati 
obrisima mnogih suvremenih izuma i sprava, ali 
nečeg što bi imalo biti predtečom krugovala mi u 
antikno doba ne nalazimo. 

2. Akustičko-optički brzojav. 

U raznim prilikama, u raznim knjigama i ča- 
sopisima bilo je uztvrđeno, da su se Grci — jav- 
ljajući o padu Troje u Grčku — poslužili bezžič- 
nim brzojavom. Stvarno Grci za vrieme trojanskog 
rata, oko 1184. godine prije Krista, nisu poznavali 
niti onaj najprimitivniji brzojav, naime sporazu- 
mjevanje pomoću promjenljivih znakova pojedinih 

slova. Samo na temelju unapried točno ugovore- 
nog znaka bilo je Grcima moguće javiti u domo- 
vinu konačni pad Troje i to preko devet dojavnih 
postaja, koje su izbacivale signale dimom i va- 
trom, dimom po danu, a vatrom po noći. Viest o 
padu Troje prenesena je tim lancem dojavnih po- 
staja na udaljenost od 518 kilometara. Da se do- 
godilo nešto izvanrednog, recimo da su Grci bili 
otjerani od Troje i bačeni u more, oni to ne bi 
mogli javiti spomenutim lancem dojavnih postaja, 
koje su bile uređene samo sa zadaćom, da dojave 
samo pad Troje. 

Za vrieme Perzijskih ratova, oko 485. godine 
prije Krista, Perzijanci i Grci poznavali su signa- 
lizaciju radi dojavljivanja nepredviđenih dogođaja 
i to pomoću baklja. S druge je strane Kserkse 
mogao javljati iz Perzije u Grčku svakakve viesti 
pomoću dugog niza robova, koji su bili jedan od 
drugog udaljeni samo toliko, da su mogli čuti što 
jedan dovikuje, da onda to isto doviknu drugome 
i tako javljati sve dalje i dalje. Ova je »brzoglas- 
na« pruga bila, tako se naime tvrdi, trideset puta 
brža od službe glasnika. Oko 450. godine prije 
Krista Grci su svoj »brzojav« pomoću baklja iz- 
gradili do velikog stupnja savršenstva. Kasnije 
mi viesti o tim bakljama i nizovima dojavnika na- 
lazimo u raznim antiknim ratnim izvješćima, tako 
među ostalim i u Cesarovim izvješćima o galskim 
ratovima. Rimski car Titus uredio je 31. godine 
poslije Krista posebnu svoju optičku dojavnu 
prugu između otoka Capria i kopna. 


2 Tajne krugovala 

Rimljanima je oko 75. godine nakon rođenja 
Krista bila poznata takozvana dojavna ciev, koja 
je služila za svezu između ulaznih vratiju otmjenih 
kuća i prostorija za poslugu. Pomoću te cievi po- 
zivala se posluga, da na ulaznim vratima dočeka 
gospodara ili goste, a isto tako, kada ih je tre- 
balo izpratiti. Oko godine 390. nakon Krista na 
rimskim stražarskim kulama bile su smještene 
pokretne drvene prečke, pomoću kojih su se mogla 
javljati pojedina slova abecede. Tu, dakle, ima- 
demo već pređteču optičkog brzojava, koji je go- 
dine 1793. bio uveden u Francuzkoj. 

Pred nekoliko se godina bila iz Kine proširila 
viest, koja je doskora objavljena u brojnim knji- 
gama i časopisima o tehničkim izumima, da su 
Kinezi već pred mnogo stoljeća izumili brzoglas 
i da su; se njime služili. Stvarno je istina to, da je 
oko godine 968. u Kini pronađena sprava, pomoću 
koje je bio moguć razgovor na manje udaljenosti. 
To je ona poznata igra dječaka i djevojčica iz po- 
četka dvadesetog stoljeća, da se naime pomoću 
škatuljica od žigica i dugog konca može »razgo- 
varati« na desetak-dvadesetak metara. Kod Ki- 
neza se ta igračka sastojala od dvije kratke bam- 
busove cievi, kod kojih je jedan kraj bio otvoren, 
a na drugom je bila napeta membrana. Središta 
obih membrana bila su spojena dugim tankim 
koncem. Ako su dva čovjeka napela taj konac i 
počela govoriti svaki u svoju ciev, oni su zaista 
mogli liepo razgovarati na pedeset do šestdeset 
metara. Ta je sprava bila poznata u Europi oko 

1667. gdine, pa se od onda javljala uviek u sta- 
novitim vremenskim razmacima kao najnovija — 
igračka za djecu. O nekom predteči suvremenog 
brzoglasa tu ne može biti ni govora. 

3. Magnetski pokušaji. 

Magnetski ukazivač pravca sjever- jug, kojim 
su se Kinezi služili na svojim putovanjima na 
kopnu, a ne na moru, izkoristili su Arapi i uveli 
kao pomorski kompas na Sredozemnom moru. 
Primjena ove tajanstvene igle, koja je brodarima 
i usred najvećeg noćnog mraka omogućivala da 
sigurno plove određenim pravcem, pobuđivala je 
u svoje vrieme veliko zanimanje brojnih učenjaka 
i izumitelja. U ono se vrieme već naslućivalo, da 
između središta magnetizma i te igle postoji neka 
sveza na velike udaljenosti. Tadašnji učenjaci nisu 
znali protumačiti ovu pojavu. Oni su vidjeli ta- 
kođer, da dva kompasa u blizini djeluju jedan na 
drugog, da se kompas može pomaknuti iz odre- 
đenog smjera pomoću magneta ili komada željeza. 
Tu se onda pošlo sasvim lošim putem: tvrdilo se, 
da je pomoću dva kompasa moguće dojavljivati 
viesti na velike udaljenosti. Nekoliko se poznatih 
učenjaka pozabavilo ovim pitanjem, da naime kon- 
struiraju magnetski brzojav. Bit će dovoljno ako 
spomenemo kardinala Bemba godine 1539., Portu 
godine 1589., pa čak i velikog zviezdoznanca Kep- 
lera oko godine 1629., koji su se pozabavili s tim 
pitanjem. Oni su pokušavali to pitanje riešiti na 
taj način, da su oko jednog i drugog magneta 

ubilježili abecedu i tvrdili, da će jedan kompas 
točno sliediti i na veliku udaljenost pokrete dru- 
gog magneta, koji se pomiče rukom od slova do 
slova, prema tome kakav tekst treba javiti. Na- 
ravno, svi su ti pokusi svršili bez ikakvog uspjeha. 

Koliko se ovakvim magnetskim spravama vje- 
rovalo u ono doba vidi se iz jednog ratnog izvješća 
iz godine 1598. Neki je Englez dojavio caru Ru- 
dolfu pad mađarske tvrđave Raab mnogo brže od 
svih drugih glasnika. Englez je tvrdio, da se u tu 
svrhu poslužio s dva magneta i s dva zrcala. 
Stvarno su magneti bili samo dodatak, da se što 
jače djeluje na maštu, dok se Englez zapravo po- 
služio zrcalima, koje je upotrebljavao noću pri 
mjesečini, da ga nitko ne vidi. Tu imamo ponovno 
još jedan primjer optičkog brzojava u noći uz po- 
moć mjesečine mjesto sunčanih zraka. 

4. Doba elektricitete. 

Godine 1600. objelodanio je englezki liečnik 
William Gilbert prvu knjigu, u kojoj je privlačnu 
snagu magneta oštro odielio od prolazne privlačne 
snage tjelesa, koja se nataru. S tom je knjigom 
Gilbert postao osnivačem nauke o zemaljskom 
magnetizmu i elektriciteti. Tokom sliedeća dva 
stoljeća uslieđilo je već mnogo izuma na elektro- 
fizikalnom području. Ti su izumi ponajprije doveli 
do upotrebljivih strojeva za elektriziranje i do 
prvih boca (baterija) za sabiranje elektricitete. 
Iz ovih prvih baterija usliedile su prve električne 
iskre. Godine 1780. doveli su pokusi s elektricite- 

tom do odkrića galvanske elektricitete, do galva- 
nizma. Godine 1819. započelo je doba elektroma- 
gnetizma, koje je godine 1866. izumom dinamo- 
stroja prešlo u doba jake struje. Značajno je da 
su se već pred 150 godina vršili prvi veći pokusi 
na području krugovalne tehnike, ali su onda gal- 
vanizam i zemaljski magnetizam bili uzrokom, da 
su učenjaci i izumitelji pošli novim putem, koji ih 
je sve više udaljivao od krugovala. 

Čitava bi se ogromna knjiga mogla napisati 
o tome, kako su u vremenu od 1750. do 1875. 
vršeni to liki brojni pokusi, koje možemo smatrati 
značajnim predtečama naše današnje krugovalne 
tehnike. Dovoljno će biti ako spomenemo samo 
nekoliko nadnevaka. To su prije svega pokusi 
Talijana Galvania iz godine 1756. On je prvi opa- 
zio, da se stražnji žablji kraci pomiču u blizini 
stroja, iz kojeg se dobivaju električne iskre. Gal- 
vani je godine 1780. ponovno svratio pozornost 
na tu stvar i vjerovao, da se radi o životinjskoj 
elektriciteti kod žaba. Galvani se kod svojih po- 
kusa služio antenom. 

S time je počelo. 

Oko godine 1780. na sveučilištu u Erlangenu 
već su uspjeli postići električnu iskru dugu dva- 
deset i pet centimetara. Godine 1783. došlo je do 
izuma kondenzatora. Godine 1786. uspjelo je Gal- 
vaniju na temelju trzaja žabljih krakova ustano- 
viti, da se približava oluja, dok je bila još jako 
daleko : tu bi već imah u stvarnosti prienos elek- 
tričnih snaga iz velike udaljenosti bez no™oći žice. 


Godine 1792. dokazao je Talijan Volta, da se kod 
Galvanievih pokusa ne radi o životinjskoj elektri- 
citeti, nego o elektriciteti, koja je nastala dodirom 
kovine. Ponajprije se izrađivalo takozvane Galvan- 
ske stupove, a od 1802. Galvanske baterije. Te su 
baterije davale već prilično jaku struju. Pokusi 
s ovim baterijama vrlo su brzo doveli do galvan- 
skih akumulatora. Strojevi za elektriziranje po- 
moću trenja ostali su kao karakteristične sprave 
u školskim fizikalnim kabinetima. U praksi su 
zavladali galvanski elementi, akumulator i kasnije 
dinamostroj. 

5. Bezžični brzojav. 

Za vrieme Francuzke revolucije sjajno je bio 
primienjen optički brzojav, o kojem smo već go- 
vorili. Takav je brzojav doskora bio uveden u ve- 
ćini država, da onda postepeno i polako bude iz- 
tisnut od elektro-magnetskog brzojava. S ovim se 
elektro-magnetskim spravama u početku vrlo tež- 
ko radilo, pa je tako među ostalim između dviju 
postaja bilo potrebno razapeti više žica kao vo- 
dove. Godine 1837. pronašao je Amerikanac Morse 
jednostavnu spravu, koja je bilježila crtice i toč- 
kice, a koja je i danas najviše upotrebljavana u 
brzojavnom prometu. Godine 1848. položen je prvi 
podzemni kabel, a godine 1857. već se počelo s po- 
laganjem prvog podmorskog kabela između Eu- 
rope i Amerike. Time je bio otvoren put elektro- 
magnetskom brzojavu, a osobito brzojavu pomoć a 
kabela, preko kopna i mora. 

Što je u ovom vremenskom razmaku bilo iz- 
kušano na krugovalnom polju nije ni iz daleka 
dostiglo važnost nekadašnjih pokusa sa statičkom 
elektricitetom. Uz vidljive uspjehe galvanskih 
sprava nije se mnogo marilo za nevidljivosti kru- 
govala. 

6. Brzoglas. 

Još danas traje živahna svađa o tome, tko je 
zapravo bio izumitelj brzoglasa. Ostavimo i mi to 
pitanje za sada otvorenim. Nakon brojnih elektro- 
magnetskih pokusa pomalo se razvijao elektro- 
magnetski brzoglas. Godine 1837. opazio je Ame- 
rikanac Page, da struja kada prolazi kroz zavitak 
žice, u svojoj željeznoj jezgri prilikom izključiva- 
nja i uključivanja struje daje nekakav zvuk. 
Sliedeće je godine Francuz Sellier opazio nešto 
sličnog. Godine 1848. je Wertheim u Parizu točno 
ustanovio o čemu se radi. S tim su se njegovim 
odkrićem pozabavili slieđećih desetljeća mnogi fi- 
zičari. Zajedno s njima su se tih desetljeća pojavili 
i brojni izumitelji brzoglasa, pa je u cieloj toj 
stvari nastala najveća zbrka. Prvi, koji je objavio 
svoje pokuse s »Telephonie electrique« bio je pođ- 
nadzornik Charles Boursel od brzojavnog ravna- 
teljstva u Parizu. Svoje je pokuse Boursel vršio 
1849. godine, dok je svoju knjigu o tome objavio 
1854. Te je iste godine u jednom njemačkom časo- 
pisu u Frankfurtu na Majni bilo objavljeno pri- 
lično obširno o tim Bourselovim pokusima. Zbog 
toga nije čudo što su se i Frankfurtu doskora 

pojavila dva čovjeka, koji su se počeli baviti po- 
kusima oko brzoglasa. To su bili liečnik Clemens 
i učitelj Reis. Clemens je objavio posljedke svojih 
pokusa sa brzoglasom godine 1863., dok je Reis 
godine 1861. u samom Frankfurtu prikazao svoju 
brzoglasnu spravu. 

Reisova je sprava izobličivala izgovorene rieči 
zbog iskrica, koje su se stvarale na spoju s mem- 
branom. Reis taj svoj prvobitni brzoglas nije više 
usavršavao, a njegova sprava praktički nije ni- 
kada ni bila primienjena. U isto vrieme s Reisom 
pojavilo se u Americi, Italiji i u nekim drugim 
državama mnogo ljudi, koji su za sebe tvrdili, da 
su oni prvi izumili brzoglas. Stvarno je praktično 
značenje imao tek patent Amerikanca Bella iz 
1876. godine. Za cieli je sviet bila najveća senza- 
cija, kada se saznalo, da je Bellu uspjelo izgraditi 
jednostavni aparat, pomoću kojeg se može razgo- 
varati na velike udaljenosti. Zaista je malo izuma 
izazvalo toliku prašinu kao Bellov »telephon«. Taj 
se je brzoglas vrlo brzo počeo širiti u svim drža- 
vama. Kratko vrieme nakon toga predložio je 
Lowe u Berlinu državnom tajniku za pošte, da se 
na Friedrichstrasse postavi veliki zvučnik. Godine 
1878. konstruirao je Hughes u Londonu mikrofon. 
Nakon toga je usliedila ciela poplava izuma u 
telefoniji. Posebnu je senzaciju izazvao 1 Ader 1881. 
svojim prienosom rieči i glasbe iz pariških kaza- 
lišta u kuće pariških građana pomoću brzoglasa 
i mikrofona. U Njemačkoj je sljedeće godine po- 
kušan slični operni prienos u MUnchenu. 

Koliko je u ono doba elektrotehnika bila sva 
usredotočena na proizvodnji i usavršavanju elek- 
tromagnetskih sprava, vidi se najbolje iz listanja 
po popisu američkih patentnih prijava iz godine 
1879. Spomenute je godine A. E. Dolbear dao pod 
brojem 220.205 patentirati svoj statički brzoglas. 
Edison se tada također pozabavio statičkim brzo- 
javom i našao riešenje, ali se desetljećima nije 
brinuo za taj svoj izum: elektromagnetski brzo- 
glas i zvučnik vladali su suvereno. 

7. Bezžični brzojav. 

Prvi pokusi brzojavljanja bez žica potječu 
od Baina u Londonu 1845. godine. Četiri godine 
kasnije englezki brzojavni inžinir Wilkins pred- 
loži, da se uz pomoć vode, a bez žica, brzojavlja 
između Francuzke i Englezke. James Bowman 
Lindsay, posebnik učenjak iz Dundee, dao je 1854. 
godine prvi patentirati svoj izum bezžičnog brzo- 
java. Godine 1869. vršio je Mower na Ontario 
jezeru pokuse sa brzojavom bez žica, dok je David 
Edvvard Hughes godine 1879. konstruirao spravu, 
identičnu s kasnijim koharerom ili fritterom, te 
je pomoću nje prenašao znakove sve do 500 me- 
tara udaljenosti. 

Svi ti pokusi s brzojavljanjem bez žica nisu 
imali trajnije vriednosti. Za današnji sustav brzo- 
java bez žica manjkali su kod svih spomenuti po- 
kusa teoretski i praktički temelji. Te je stvorio 
tek mladi fizičar na Tehničkoj visokoj školi u 
Karlsruhe Heinrich Hertz. Na dan 13. studenog 

1886. po prvi put mu je uspjelo postići »indukciju 
dviju zatvorenih strujnih krugova jednog na dru- 
gi«: to je bio prvi uspjeh na putu k bezžičnom 
brzojavu. Godine 1888. ustanovio je Hertz iden- 
tičnost zakona o svietlu i zakona o elektromagnet- 
skim titrajima. Na dan 1. siečnja 1894. umro je 
Hertz usred rada u dobi od svega 36 godina. Za 
njegovog života njegovi pokusi još nisu bili od- 
lučni za brzojav bez žica. I dalje se eksperimenti- 
ralo s hidrotelegrafijom i elektrodinamikom in- 
dukcijom. Tek pronalazkom Rranlyeve cievi u Pa- 
rizu 1890. stupilo se na pravi put. U Englezkoj je 
Lodge 1892. izkoristio ovu ciev kod svojih ekspe- 
rimenata, a s njom se služio i Popov u Rusiji 
1895., da bilježi približavanje oluje. 

Od tog je doba viest o mogućnostima bezžič- 
nog brzojava, dakle od 1894. godine, počela prodi- 
rati u najšire slojeve. Erich Rathenau, sin osni- 
vača AEG u Njemačkoj, vršio je spomenute go- 
dine vrlo uspješne pokuse s bezžičnim brzojavom 
na jezeru Wann. Te pokuse Rathenau nije nasta- 
vio. jer se morao pozabaviti nekim drugim zada- 
ćama. Međuvrieme, koje je nastalo, izkoristio je 
Talijan Marconi, koji je sabrao posljedke pokusa 
brojnih pronalazača i izumitelja na polju bezžič- 
nog brzojava i povezao ih s nekim svojim izumima 
u jednu cjelinu. Marconieva je zasluga, da mu je 
uspjelo sabrati u tu jednu cjelinu pronalazke 
Hertza i Righia, poznatog talijanskog fizičara, 
antenu Popova, koharer Lodgea i tako praktički 
ostvariti brzojav bez žica. Na dan 14. svibnja 


1897. godine uspjelo mu je svladati udaljenost od 
nekih pet kilometara između Lavernock-Pointa i 
Flatholma u Englezkoj. Bitna poboljšanja i usa- 
vršenja u tom Marconievom sustavu izvršili su 
strasburžki fizičar Braun 1898. i 1900. njegov 
berlinski kolega profesor Adolf Slaby. 

8. Bezžični brzoglas. 

Brzoglas se dobro uveo kao instrument fizi- 
kalnih proučavanja, jer su se sve promjene struje 
mogle bez poteškoća slušati brzoglasnim putem. 
Već je godine 1879. Hughes čuo u brzoglasu 
tresak, kada je preskakivala električna iskra kod 
nekog kontakta. Godine 1887. uspjelo je Heavisi- 
deu (o kojem ćemo još čuti), uzpostaviti bezžič- 
nim putem brzoglasu svezu između 120 metara 
dubokog rudničkog rova i površine zemlje. On je 
dolje u rovu i gore na zemlji razporedio dva struj- 
na kruga od kovine. Godine 1898. zatražio je 
Lodge u Liverpoolu prvi patent na bezžični brzo- 
glas. Sliedeće je godine Collins u Philadelphiji 
vršio pokuse s bezžičnim brzoglasom, pa mu je 
uspjelo govoriti na udaljenost od pet kilometara. 
O tim se pokusima u javnosti saznalo tek 1924. 
godine. Tehničari su pod konac prošlog stoljeća 
ove pokuse promatrali dobrodušno, ali su ih u 
isto vrieme označili i igrarijama. Godine 1902. je 
Ducretet uz pomoć zemlje telefonirao na 100 me- 
tara bez žica, dok je iste godine u okolici Berlina 
vršio uspješne pokuse Ernst Ruhmer uz pomoć 

refleksivnog svietla. Tom je prilikom postigao 
udaljenost razgovora na 35 kilometara. 

Godine 1903. Schlomilch-ćelija postaje novim 
i svrsishođnim detekterom za ustanovljivanje 
električnih titraja. Godina 1905. doniela je na tom 
području važni izum: vacuum-ciev kao detektor, 
Mareoniev patent. Na dan 4. ožujka 1906. godine 
sliedio je patent Roberta von Liebena, koji se 
služio ugrijanim katodnim cievima u svrhu poja- 
čavanja. 

Godine 1908. uspjelo je bezžičnim putem te- 
lefonirati između Brant Rocka i Washingtona na 
udaljenost od preko 1.200 kilometara. Te je iste 
godine konstruirana i okvirna antena. Godine 
1911- na kratko se vrieme govorilo o radio-telefo- 
niji Willima Dubiliera. Kratko vrieme prije svjet- 
skog rata vršila je njemačka ratna mornarica us- 
pješne pokuse s bezžičnim brzoglasom između dva 
broda na pučini. Uspjelo je razgovarati na uda- 
ljenost od 90 kilometara u trajanju od 12 sati bez 
prekida. 

Za vrieme prvog svjetskog rata bilo je pro- 
nađeno na tom polju mnogo toga, a mnogo toga 
i izkušano i primienjeno, ali je u ono vrieme ostalo 
tajnom. Znalo se jedino da je između američke 
postaje Arlington i Eiffelovog tornja u Parizu 
dne 26. listopada 1915. uspjelo voditi vrlo razgo- 
vjetan razgovor. Cievi sa rešetkastom zaštitom 
bile su usavršene u Njemačkoj već 1916. godine. 
Godine 1919. je u Sjedinjenim državama Amerike, 
nakon zabrane za. vrieme prvog svjetskog rata, 

bilo ponovno dozvoljeno svima posebnicima, da se 
bave krugovalnom tehnikom. Tu je sada došlo do 
bezbroja uspješnih pokusa raznih stručnjaka i 
nestručnjaka, koji su se natjecali, tko će prvi rie- 
šiti problem krugovala na praktičan način. Već 
ljeti 1921. postaja Pittsburg vrši prvi krugovalni 
prienos, a u jesen iste godine izdane su u Americi 
prve dozvole za pogon posebnih krugovalnih po- 
staja. Doskora je američkim krugovalnim amate- 
rima uspjelo doći u vezu s amaterima u Englezkoj 
i Nizozemskoj. 

Sliedeće 1922. godine došlo je u Americi do 
silnog procvata krugovala. Dana 1. rujna 1922. 
započeo je u Njemačkoj s radom priradni krugo- 
val, koji je osobito dobro poslužio priradnicima u 
pojedinim njemačkim gradovima u ono doba kata- 
strofe njemačkog novca. U studenom 1922. osno- 
vano je u Velikoj Britaniji poznato krugovalno 
družtvo, a onda je 29. listopada 1923. u Berlinu 
proradila prva njemačka krugovalna postaja u 
zabavne svrhe, nakon što je brzojavna bezžična 
postaja Konigswusterhausen već 1920. — 1921. us- 
pješno vršila pojedinačne krugovalne prienose 
opera i drama. 

* 

Kako vidimo iz ovog kratkog pregleda, krugo- 
val se razvijao na putu ekzaktnog znanstvenog 
iztraživanja i eksperimentiranja. Cieli je razvitak 
niz karika, koje su postepeno bile izgrađivane i 
točno prilagođivane jedna drugoj. Doduše sve je 

to išlo polagano, cesto je zapinjalo, jer na vrieme 
nije bila usavršena pojedina karika, ali se ipak 
išlo dalje točno određenim putem. Na tom smo 
putu mi u glavnim crtama iznesli neke etape i 
neke ljude, ali to ne znači sve. U razvitku krugo- 
vi 9 ' sudjelovalo je na tisuće znanih i neznanih, 
ljudi željnih napredka i koristi, spremnih i ne- 
spremnih. Za mnoge se nikada ne će znati, mnogi 
će daljnjim iztraživanjem i kritičkim izpitivanjem 
materiala njihovog rada i udjela u obćem uspjehu 
biti možda sniženi, a možda postavljeni i na više 
mjesto. 

Drugo poglavlje 
TAKO JE POČELO . . . 

Nalazimo se u posljednjem desetljeću prošlog 
stoljeća. Znanost i tehnika već koracaju ogromnim 
koracima k ciljevima za koje se čini, da su jako 
daleko, ali koje se lako i brzo dostizava, da se 
onda iza njih ukažu novi i još zamamniji ciljevi. 

Tri čovjeka, tri imena, tri stupa novog doba 
na pomolu: 

Morse za brzojav, 

Bell za brzoglas i 

Marconi za brzojav bez žica i posredno za 
krugoval. 

Bez ta tri imena ne bi se nikako mogla pisati 
poviest tehnike na prielazu iz devetnaestog u dva- 
deseto stoljeće. Njihovi su izumi genialni, ali sva- 
kako je najgenialniji krugoval, jer taj je izum 
omogućio, da se ljudski glas bez ikakvog posred- 
nika širi zrakom na sve strane svieta. Istina, u 
tu su svrhu potrebne silne i genialne aparature, 
potrebni su mnogi ljudi za njihovo upravljanje i 
posluživanje, ali je najvažniji onaj moment, kada 
izgovorena ljudska rieč nevidljivo i nečujno pre- 
skače prostore, da se onda opet pojavi na drugoj 

strani, na stotine i tisuće kilometara daleko. Zbog 
toga ni danas još nije nikakvo čudo što imađe 
toliko ljudi, koji s pravom — za sebe — tvrde: 

— »To ipak nije bez vraga!« — kao što se i 
u svoje vrieme to isto tvrdilo i za tramvaj. 

Krugova! je danas simbol našeg doba, simbol 
napredka i ujedno dokaz kako za ostvarenja zna- 
nosti i tehnike nema granica. Tako je bilo 1895., 
tako je i danas. 

Znanost je već davno osjećala, da se na polju 
prienosa ljudske rieči na udaljenosti mora nešto 
uraditi. Ako se eterom mogu širiti ljudske rieči 
u obliku crtica i točkica, zašto se ljudska rieč ne 
bi mogla širiti i onakva kakva jest? Ako se može 
govoriti na jedan način, zašto se ne bi moglo i na 
drugi? Znanost je uputila izazov učenjacima, a 
sudbina im je ujedno odredila uloge, koje će od- 
igrati u ostvarenju ovog najgenialnijeg i najepo- 
halnijeg izuma. Znanost je uputila svoj izazov, a 
sudbina je podielila uloge ovim učenjacima: Sir 
Williamu Preeceu, Sir Oliveru Lodgeu, profesoru 
Augustu Righiu, Maxwellu i Hertzu, pa onda Edi- 
sonu, lordu Kelvinu, Tesli (naše gore listu), Po- 
povu, Branlyu, Crookesu, Flemingu i Marconiu. 

Učenjaci su prihvatili taj izazov i ujedno se 
prihvatili posla. Svaki na svoj način. Svi su oni u 
neku ruku bili rivali u tom velikom i zamašnom 
poslu, ali to su bili rivali u najplemenitijem na- 
stojanju, u najplemenitijem smislu ove rieči. Po- 
jedinačno i zajedničkim silama oni su riešili pro- 
blem, koji im je znanost postavila i koji se smatrao 

gotovo nerješivim. To je zasluga i njih pojedinaca 
i svih njih zajedno. 

Svi veliki narodi imadu svoje poviesti znano- 
sti i tehnike. Posvema je razumljivo i prirodno, 
da oni kao najuspješnijeg izumitelja krugovala 
označuju svoga čovjeka. Mi nećemo biti toliko si- 
tničavi i ako nam je takav znanstveno-tehnički 
sebični patriotizam razumljiv. Mi stojimo na sta- 
novištu, da se tu radi o jednoj skupini ljudi, koji 
su doduše radili u razno vrieme i u raznim đielo- 
vima svieta, ali su zajednički doprinesli zajednič- 
kom cilju. 

Jedno se ime u toj skupini učenjaka i tehni- 
čara najviše spominje. To je ime Talijana Gugli- 
elma Marconia. Makar koliko bili sebični pojedini 
povjestničari obzirom na izumitelje iz redova svo- 
ga naroda, ipak ni jedan od njih ne osporava neke 
vrsti primata inter pares tom Talijanu, čija je 
majka bila Englezkinja, a otac vrlo sposoban 
poslovni čovjek. Za Guglielma Marconija se zaista 
može reći, da je imao nekako podjednako smisla 
i za poslovnu i za znanstvenu stranu svog prvog 
i svih kasnijih izuma. Mnogi tvrde, doduše, da je 
ta njegova poslovna strana bila jača, da dakle on 
nije bio onaj klasični primjer izumitelja, koji od 
svog izuma nema nikakve koristi. Guglielmo Mar- 
coni imao je od svog izuma i koristi i počasti i 
slavu kao riedki čovjek na svietu, ali se njegove 
zasluge ipak ne moraju smatrati samo sa tog sta- 
novišta. Po otcu je bio poslovan čovjek, a po 
majci čovjek duha i energije: Marconi sigurno nije 

kriv, što su se kod njega ove inače opriečne ose- 
bine uskladile u neobično ugodni sklad. 

Guglielmo Marconi nije bio samo poslovni 
čovjek, učenjak i izumitelj, nego je bio spretan i 
u odabiranju svojih pomoćnika, koji su sa svoje 
strane mnogo doprinesli njegovim uspjesima i 
slavi. Smatramo potrebnim, da njihova imena ba- 
rem spomenemo, jer ih inače previše često ne spo- 
minju i jer se njihovo ime obično gubi daleko u 
pozadini iza prevelikog sjaja samog Marconia. 
Evo ih: dr. Erskine Murray, W. W. Bradfield, dr. 
W. H. Eccles, dr. Ambrose Fleming, Andrew Gray, 
C. E. Richard i C. S. Franklin. 

* 

K. A. Schinheil, profesor u Munchenu, već je 
1837. uztvrdio, »da će vrlo brzo biti moguće uzpo- 
staviti svezu i govoriti bez žice«. Ovo je proročan- 
stvo bilo toliko izvanredno i upravo nepojmljivo 
za ljude onog doba, da su njegovi kolege posum- 
njali u njegovu zdravu pamet. Bio je to inače vrlo 
učen čovjek, koji je vidio samo mnogo dalje od 
svih tadašnjih ljudi. Zbog ovog svog proročanstva 
zapao je u nemilost u očima široke javnosti i svo- 
jih kolega, pa se vrlo brzo zaboravilo, da je u obće 
postojao. Potisnut je u pozadinu, gdje se izgubio. 
Bio je očito neglasnim sporazumom među svojim 
suvremenicima proglašen čovjekom nezdravog 
mozga, koji nesmije poučavati mladež o takvim 
ludorijama. A taj nesretni čovjek nije uradio ništa 
drugo, nego što je — kako smo već rekli — vidio 

malo dalje od drugih. Kada je počeo tumačiti 
svoje misli, nisu ga htjeli slušati, inače bi sigurno 
i on postao bezsmrtnim kao i Jules Verne sa svo- 
jim proročanstvima. Taj je zaboravljeni genij za 
vrieme pokusa s brzojavnom spravom ustanovio, 
da i ako je jedna žica prekinuta, brzojavna sprava 
ipak izdaje neki zvuk — dakle da se može brzo- 
javljati i bez žica, samo on još nije znao kako. 
Profesora Schinheila, na žalost, i mi prepuštamo 
zaboravi, jer nam njegovi suvremenici nisu osta- 
vili nikakvih daljnjih podataka niti o njegovim 
pokusima, niti o njegovoj kasnijoj sudbini. 

* 

Zatim sliedi još nekoliko drugih imena, koji 
su već bili u tragu brzojavu bez žica i krugovalu, 
ali još nisu imali pri ruci sve potrebne tehničke 
preduvjete, da ostvare ono što su naslućivah, da 
se može ostvariti. 

Evo, da ih nanižemo redom: 

Američki fizičar Joseph Henry konstruirao je 
elektromagnet, izkorišćujući izum Engleza Wil- 
liama Sturgeona. Na veliko se bavio eksperimen- 
tima s elektricitetom. Jednom je jedan njegov 
magnet, za ono doba najsilnija senzacija, dignuo 
težinu od tone i pol . . . Kada je prešao na pokuse 
sa svojim prekidačima struje, on je bio jako blizu 
odkriću brzojava bez žica, ali očito da vrieme još 
nije bilo sasvim sazrelo za izume takve epohalne 
vriednosti. 

2atim sliedi veliki fizičar Michael Faraday, 
koji je već 1845. bio vrlo blizu ostvarenju brzojava 
bez žica, makar on sam o tome nije govorio. Za 
njega je pitanje brzojava bez žica postalo aktuel- 
nim onim časom, kada su se počeli polagati prvi 
podmorski kabeli, koji su u ono vrieme koštali 
strahovito velike svote, tako da su družtva za 
kabelsku do javnu službu težkom mukom mogla 
sabrati svoje glavnice. Faraday očito nije smat- 
rao ljudskim, da u takvom času ostvaruje svoj 
izum, koji bi zadao smrtni udarac kabelima i time 
jednim udarcem uništio ogromne glavnice. 

Maxwell James Clerk bio je pravi prvoborac, 
Čovjek koji je silno podpomogao, da se pitanje 
ostvarenja brzojava bez žica postavi na prave 
tračnice, kako bi se što prije došlo do cilja. On 
je na temelju matematičkih formula došao do 
zaključka, da u eteru postoje valovi. U svom ma- 
gistralnom djelu o elektromagnetskoj teoriji o 
svietlu on je dokazao, da je svietlo jedan od oblika 
elektromagnetskih valova. Na temelju njegovih 
prikaza i dokaza došlo se do zaključka, da se elek- 
trični valovi u prostoru šire jednakom brzinom 
kao i sunčano svietlo. Time je on zaorao na novom 
polju ođkrića, premda do 1867. nije poduzeo ništa, 
da praktično ođkrije one valove, koje je pronašao 
matematskim putem. Ali je za to on odkrio eter. 

Dolazi na red najveći »krivac«: Heinrich Ru- 
dolf Hertz, koji je zatalasao etersko more elek- 
tričnim valovima. On je pošao dalje od Maxwella 
i počeo se praktički baviti riešavanjem problema, 

što mu ga je odredila sudbina. Ostavio je iza svoje 
nagle smrti saznanje o električnim valovima, koji 
se u prostoru šire na sve strane poput svietla. 
Ono što je Maxwell nabacio, Hertz je potvrdio i 
dokazao. U njegovu počast prozvali su te valove 
Hertzovim valovima, a još danas se u nekim drža- 
vama mjesto stručne oznake kilocikla veli i piše 
kilohertza. 

Nakon pionirskih uspjeha ove trojice, s ko- 
jima ćemo se još obširnije pozabaviti na drugom 
mjestu, jer smo ovo ovdje nabacili obćenito radi 
zaokruženosti početne slike o električnim valovi- 
ma, osvajanje etera postalo je međunarodnim pro- 
blemom. 

Došlo je vrieme, da se pozabavimo još s ne- 
koliko pionira, čija se imena inače jako riedko 
čuju, ali čije zasluge nisu baš tako malene, koliko 
bi se to dalo naslutiti iz prešućivanja njihovih 
imena: na prvom mjestu tu imamo S. A. Varleya, 
zatim Davida E. Hughesa, Talijana Calcesehi- 
Onestia, Francuza Edouarda Branlya, Amerikanca 
Amosa Emersona Dolbeara, Rusa Aleksandra Po- 
pova od Elektro- tehničkog instituta u Petr ogradu, 
koji je godine 1895. pronašao prilično jednostavnu 
spravu, da najavljuje približavanje oluja. S jedne 
je strane njegova sprava imala neke vrsti antene 
za hvatanje električnih impulsa kod sievanja, a 
s druge strane on je te impulse bilježio — dakle 
već je bio jako blizu svom cilju. Premda on to 
sam nije postigao, dobro je naslućivao da vrieme 
ostvarenju bezžičnog brzojava nije daleko, kada 

je izjavio, da se ta stvar može ostvariti pomoću 
Hertzovih valova. 

To je uradio Marconi. 

Uz njega je tu bio još i stari vještak i ča- 
robnjak Edison, koji je u jednom času već sam 
bezžični brzojav uhvatio za rep — da se tako iz- 
razimo, ali onda je taj rep izpustio, jer se bavio 
jednim drugim svojim velikim izumom, koji je 
on smatrao važnijim. 

Tako. To bi u glavnom bili glumci velike jedne 
izumiteljske drame s vrlo sretnim završetkom. 
Pozornica je za njih već bila spremna. Između 
svih onih, koje smo spomenuli ovdje i u prvom 
poglavlju trebalo je izabrati najvještijeg glumca, 
koji će znati žicama, svitcima, polugama i drugim 
potrebnim stvarima sastaviti spravu, od pojedinih 
dielova drugih izumitelja, te s tom spravom po- 
stići cilj — bezžični brzojav. 

Sve je bilo spremno: trebalo je samo početi 
govoriti preko mora i gora, preko oceana, mora i 
jezera, preko gradova i iznad sela i seoca, kroz 
zgrade i kroz zidove. 

To je stvorio Marconi. 

Guglielmo Marconi je najprije svoj izum po- 
nudio svojoj domovini. Još kod kuće on je toliko 
eksperimentirao s tuđim spravama, da je konačno 
došao do cjeline, koja je bila njegov izum. Uzeo 
je od onoga ono, od ovoga ovo, dodao još i svoje: 
stvar je bila gotova. Jednog dana izvršio je gene- 
ralni pokus prije nastupa na velikoj svjetskoj po- 
zornici. Njegovi električni valovi širili su se već na 

pet kilometara. Takve ravnice nije imao na raspo- 
laganju: po sredini se nalazio oveći brežuljak. 
Kako će si tu pomoći, a da ipak ustanovi uspjeh? 
Pošalje slugu svoga otca s one strane brežuljka, 
kod sprave za primanje električnih impulsa i raz- 
jasni mu što bi se imalo dogoditi. Neka tipka, ili 
neka poluga će kvrcnuti, onda će nešto zazujati, 
a on neka samo hrabro odapne iz puške, da on 
čuje. 

Tako je i bilo. Jednog, kako se kaže, liepog 
dana s one strane brežuljka prasne puška i najavi 
11a taj način porod najgenijalnijeg izuma svieta. 

Marconi je svoj izum ponudio svojoj domo- 
vini. Dok danas u Italiji ima na svakom koraku 
njegovih spomenika, spomenploča, veliki broj ulica 
s njegovim imenom, još više trgova, a najviše 
knjiga o Marconiu, tadašnja talijanska vlada — 
kao i tolike vlade tolikih izumitelja u drugim drža- 
vama — odbila je tu njegovu ponudu. Očito je da 
se bavila nekim »jako važnim« političkim pita- 
njem, pa što tu dolazi neki mladac s nekakvim 
brzojavom i to još bez žica. Možda se neki referent 
grohotom nasmijao, možda se neki odsječni sa- 
vjetnik nasmijao, neki odgovorni ministar nasmie- 
šio — ali Marconi se jako uozbiljio. Bio je mlad 
i ambiciozan, htio je u životu imati uspjeha, a ako 
ostane u domovini, očito je da će svršiti jako ne- 
slavno. Trebalo je poći u tuđinu, i tu mu je po- 
mogla njegova majka. Otac se smrknuo, ali je 
ipak posegnuo u džep i dao nešto novaca. Kao 
nekada Kolumbo, tako je i Marconi pošao u sviet. 

Pošao je u London zajedno sa svojom majkom, 
koja je bila uporna i znala otvoriti sva ona vrata, 
koja je trebalo otvoriti pred njezinim sinom. Tamo 
je on zaista naišao na ljude, koji su shvatili silno 
značenje njegovog izuma, pa ga nisu odbili, nego 
potaknuli na daljnja usavršavanja. Marconi je 
počeo sa svojim novim eksperimentima u West- 
bourne Parku. O njemu se počelo govoriti, pisati, 
držati predavanja. Svi su osjećali, da se sviet na- 
lazi pred ostvarenjem genialnog izuma. Englezka 
nije žalila novaca. Razumljivo: Englezka je bila 
silni imperij, koji je tražio načina da bude u što 
bržoj svezi sa svim svojim dominionima, koloni- 
jama i posjedima. Brzojav je već bio velika pomoć, 
ali ipak toliko se žice nije moglo naplesti oko 
čitave zemaljske kruglje, da svi ti dielovi Britan- 
skog imperija budu s njome povezani sa središ- 
njicom u Londonu. Trebalo je i tražilo se nešto 
brže, nešto bez tolikih žica, stupova, sprava, s to- 
liko brzojavnih postaja i tolikog broja namješte- 
nika. Jer makar koliko bila silna ta organizacija 
običnog brzojava, ipak je po neki put iz najuda- 
ljenijih posjeda imperija trebalo i po nekoliko tje- 
dana, dok je viest o nečem važnom stigla u Lon- 
don. To je i za glomazni imperij bilo ipak previše. 

Prvi su Marconievi pokusi u Velikoj Britaniji 
sjajno uspjeli: znakovi su se razabirali na čitavih 
stotinu metara! Ta se udaljenost neprestano po- 
većavala, gotovo iz dana u dan. Svaki novi pokus 
i još nekoliko stotina metara dalje. Po englezkom 
običaju odmah je osnovano dioničko družtvo za 

izkorišćivanje novog izuma »Wireless Telegraph 
and Signal Company«. Marconi i njegova majka 
pokazali su da su sposobni poslovni ljudi. Oni su 
znali steći bezplatno toliko dionica i takva prava, 
da su bili posvema osigurani. Cilj tog novog dio- 
ničkog družtva bio je jako skroman: da se apa- 
rature bezžičnog brzojava montiraju na plovećim 
i kopnenim svjetionicima . . . Skromno se počelo, 
ali se vrlo brzo zakoraknulo i te kako velikim 
koracima. Vrlo se brzo zaboravilo na svjetionike, 
jer se počelo raditi o oceanima i kontinentima. 

Tako je počelo. 

Treće poglavlje 
UDESNI PRIELAZ 

A tako je bilo nastavljeno: 

— »Moja se zadaća — izjavio je Marconi jed- 
nog dana u Londonu — sastoji prije svega u tome, 
da ustanovim do koje udaljenosti dopiru električni 
valovi u svrhu signalizacije. Ja već danas mogu 
smatrati, da će ti električni valovi svladati svaku 
zaprieku.« 

— »Hoće li možda magla predstavljati neku 
zaprieku?« 

— »Na električne valove ništa ne utječe. Na 
temelju moga izkustva s tim valovima mogu reći, 
da će proći i kroz oklopnjaču.« 

— »Čime se sada bavite?« 

»Ja i gospodin Preece sada se u Penarthu 
(Walesu) bavimo pokusima za redovitu bezžičnu 
svezu sa obale do jednog plovećeg svjetionika.« 

— »Kojom se duljinom vala služite?« 

— »Raznim duljinama, od 30 metara pa do 
25 metara.« 

»Zar se uz pomoć tih električnih valova 
ne bi mogla poslati i viest u New York?« 

»Ne velim da to ne bi bilo moguće. Treba 

znati, da je brzojav bez žica još sasvim novo 
polje za iztraživanja. Ne želim već danas, da mi 
se pripisuju rieči o nečem, što bi premašilo ono 
što sam do sada postigao. Uzevši u obzir daljnji 
razvoj mogu reći samo to, da se na koncu može 
i to dogoditi, da bude ostvareno i ono o čemu vi 
govorite.« 

Ova je Marconieva izjava objavljena u novi- 
nama i izazvala je razumljivu i opravdanu senza- 
ciju. Ljudi su počeli osjećati, da je zrak njihovog 
doba pun problema i čudesa, koje samo treba 
ostvariti. Sviet je očekivao izvanredne stvari. 

Marconi eksperimentira dalje i bilježi nove 
uspjehe. Opet mu sviet neda mira, jer je previše 
radoznao, previše bi brzo htio znati što Marconi 
snuje : 

— »Neznam — veli on opet javnosti preko 
novina — kakvi mogu biti zaključni posljedci 
moga sustava, s kojim se sada bavim. Moj "pro- 
nalazak nije plod dugih sati razmišljanja, nego 
plod pokusa s raznim spravama, koje su pronašli 
drugi i koje sam ja donekle usavršio. Ta se usa- 
vršavanja sastoje u tome, da sam ja spravu za 
odašiljanje i spravu za primanje signala povezao 
najprije sa zemljom, a onda s jednom vertikalnom 
žicom, koja je izolirana od zemlje. Mjesto prijaš- 
njih par metara udaljenosti, na koju su odašiljani 
i primani signali, postignuta je udaljenost od po 
prilici tri kilometra. Ta moja vertikalna žica pre- 
naša električne titraje u zrak, izazivajući u eteru 

Čitav se sviet počeo baviti brzojavom bez žica, dok 
su u isto vrieme brzojavna i kabelska družtva po- 
čela drhtati za svoj obstanak. Za njih zaista nije 
bilo šale! U ta su družtva bili za ono vrieme ulo- 
ženi ogromni kapitali, koji su sezali do par dese- 
taka milijuna funti . . . 

Novim su se izumom već počele služiti i no- 
vine, prvi »Daily Express« u Dublinu, koji je tim 
putem primio i objavio viest o nekoj regati. Taj 
je broj bio razgrabljen. Vlastnici listova počeli su 
se i te kako zanimati za novi izum, koji im pruža 
mogućnosti, da istog dana prime i objave neku 
važnu obaviest. 

Ah su još postojale dvojbe, još uviek sviet 
nekako nije mogao povjerovati, da je nešto takvog 
moguće: Kako, za Boga, bez žica, a ipak taj aparat 
prima viesti? To nije moguće! Tu je po sriedi 
neka varka! 

Marconi opet nastupa, opet daje izjavu: 

— »Ne smeta li zaokrugljenost zemlje širenju 
vaših električnih valova?« postavlja se pitanje. 

— »Naši se električni valovi — odgovara 
Marconi — točno prilagođuju zaokrugljenosti 
zemlje, jer da idu ravno, da se ravno šire, ne bi 
došli do sprava za primanje, koje su udaljene 40 
kilometara. Na tu udaljenost nema ravnog vidika, 
dakle nema ni ravne crte. Ako bi bilo točno ono 
što vi velite, onda bi ti naši valovi morali jedno- 
stavno preći iznad tih naših sprava i nestati u 
prostoru.« 

»Vri 0 lako. To smo već više puta uradili.« 

vw7“hl f 6ma t0me možete odašiljati i primati 

viesti bez obzira na to kakvo je vrieme?« 

— »Da«. 

mZmtS?. odgovor “ New Yorka bez P“J- 

— »Nema razloga sumnjati«. 
proširivati 1 ^^ dokazati; trebalo je prema tome 

aparaturu ndnšir ® ek . tnc f Ll11 valova, usavršavati 
paraturu odašiljača i pninaca. Marconi ie sabi- 

° dokaze i dalje eksperimentirao. Nije se od- 
mah zakoraknulo preko oceana, nego £ nonai 

Kf i P i° a°t ° n r VeĆ tradicionalnim putem preko" 
Kanal la Mancha: udaljenost 51 kilometar 
Uspjelo je! 

i v .^rconi odlazi u Ameriku. Novi ga sviet ori 

na ' 5 000' °M ° nih - 5 ° kilometara trebf sada p?eći 
na 5.000! Marconi se odlučuje, jer znade da se 

mora odlučiti i na taj korak, na taj Sus Ako 
u i to uspije, onda je on postigao svoj životni 
cilj, novac i slavu. Sam Marconi je hUo znat! 

se C radi i f Um °. statl nečim ograničenim ili 

se radi o gemalnom izumu, koji će obuhvatiti 

svojim nevidljivim nitima čitavi sviet. Treba dakle 
na posao, pet tisuća kilometara nisu mala stvSt 

♦ 

Bio je to udesni prielaz od devetnaestog na 
dvadeseto stoljeće, stoljeće napredka i — svjet- 
skih ratova ... 

— »Radi se o velikoj stvari« — najavio je 
sam Marconi. 

U srpnju 1900. na pustoj obali Englezke, kod 
Poldhua, Marconi gradi novi uzorak odašiljača, 
stotinu puta jači od svih njegovih dosadašnjih 
odašiljača. Poldhu, nezaboravno ime u poviesti 
XX. stoljeća. Nakon toga se gradi i druga postaja 
u South Wellfleetu, na rtu Cod: dvije postaje s 
oznakama MBD i WCC. 

Neobično je izgledala ta prva prava bezžična 
postaja u Poldhu: dvadeset jarbola po 60 metara 
visine, postavljeni u krugu. Još prije nego što se 
počelo raditi, oluja poruši te jarbole, te prve an- 
tene! Jedanaest mjeseci treba da se opet osove 
na svoje noge. Ali i ta nesreća nije bila bez koristi. 
Marconi se odlučuje za jednostavniju antenu: 
mjesto dvadeset antena, prema njegovom mišlje- 
nju, dovoljno će biti svega dva jarbola po 45 me- 
tara visine. Pokus je započeo, ah još uviek nije 
odlučan: električne su se iskre čule u Crokhavenu 
u Irskoj. Udaljenost 360 kilometara. 

Marconi više ne oklieva. Sada ili nikada! 
Oklievanja više nema, niti ga može biti. Natrag 
ne može, samo napried. Dugo traži po karti ono 
drugo sudbonosno mjesto, koje će biti za njega 
ili grobom svih njegovih sanja« ili mjestom tri- 
umfa. Konačno se odlučuje za New Foundland, 
najbliži dio Amerike starom svietu. 

Na dan 26. studenog 1901. Marconi kreće iz 
Liverpoola putničkim brodom »Sarđinian« preko 
velike vode. Nije sam: s njime su njegova dva 
vjerna asistenta A. S. Kemp i P. W. Paget. Nikome 
ne vele ništa, putuju incognito. Jako im se žuri. 
Znadu da gradnja jarbola za antene jako dugo 
traje, pa uzimlju sa sobom balone i zmajeve, da 
im posluže kao pomoćne antene. Dne 6. prosinca 
1901. oni se izkrcavaju u St. Johnu. Nitko ih nije 
prepoznao, nitko dočekao. To im je drago. Ipak, 
ne mogu na svoju ruku i bez znanja vlasti zapo- 
četi tako sudbonosnu stvar. Drugog dana Marconi 
u pratnji dvojice svojih asistenata službeno po- 
sjeti guvernera ovog dominiona, zatim prvog mi- 
nistra i neke članove vlade. Obaviestio ih je u 
kratko o čemu se radi. Izgleda da su oni nešto 
već načuli iz Londona ili shvaćaju, da se radi o 
velikoj stvari, pa su spremni pomoći čime samo 
mogu. Marconi ih uvjerava, da će on sam sve 
uraditi: jedino traži da mu dozvole montirati stro- 
jeve na onom mjestu, koje on izabere. 

Trebalo je izabrati mjesto poviestnog dogo- 
đaja. Marconi se odlučuje za Signal Hill. To je bio 
brežuljak sa signalnom pomorskom postajom nad 
lukom, a uz postaju stare vojarne, pretvorene u 
bolnicu. U jednoj od dvorana te stare vojarne 
Marconi i njegova dva pomoćnika brzo počinju 
montirati svoje sprave. Žuri im se i sve je brzo 
gotovo. 

U ponedjeljak 9. prosinca, dakle svega tri dana 
nakon dolazka, oni su montirali svoju postaju i 

pristupili radu. U utorak je u zrak pušten prvi 
zmaj sa 180 metara antene, da obave prvi pokus, 
a u sriedu napune jedan balon, koji se dignuo u 
zrak, ali ga vjetar otrgne i balona nestane zajedno 
s pet kilograma težkom antenom. 

Približio se odlučni, udesni čas. Vrieme je da 
Marconi dokaže što je do sada tvrdio. Šest godina 
on je trošio tuđe novce u pokuse, a sada treba te 
izdatke opravdati. Sviestan je što ga čeka, ali je 
miran. Prije odlazka u Ameriku on je odredio, da 
postaja Poldhu, čim primi brzojavnu obaviest, da 
su oni stigli na određeno mjesto, svakog dana u 
određeno vrieme šalje znak »S«, to jest po Mor- 
seovoj abecedi tri točkice. Marconi sada šalje brzo- 
javom obaviest, neka Poldhu odašilje taj znak 
od 3 do 6 sati po podne po englezkom vremenu 
ili od 11.30 do 2.30 po vremenu u St. Johnu. 

Kada su se dana 12. studenog 1901. kazaljke 
na satu približavale podnevu, sjedio je Marconi 
u pustoj dvorani stare vojarne uz svoju apara- 
turu sa slušalicama na ušima. Bio je sat napetog 
očekivanja. Pred njime su se nalazile sprave, koje 
trebaju opravdati njegov životni cilj, sve njegove 
napore i muke, sve probdivene noći, ukloniti po- 
sljednje sumnje, opravdati ga u očima svih onih, 
koji su još uviek govorili o »šarlatanstvu« i »šar- 
latanu«. 

U ono vrieme još nije bilo sprave, da se usta- 
novi duljina vala: radilo se na sliepo. Prema visini 
antene postaje za odašiljanje u Poldhu računa se, 
da je val iznašao oko 960 metara. 


4 Tajne krugovala 

Dan je bio hladan, more silno uzburkano. 
Obje su postaje bile udaljene jedna od druge rav- 
no 3.200 kilometara: električna je iskra trebala 
tu udaljenost prevaliti za jednu tridesetinu se- 
kunde. Nitko se nije zanimao za onu trojicu ljudi 
tamo gore na brežuljku, nije čak bilo niti neizbje- 
živog novinara, da prisustvuje tom poviestnom 
trenutku. Gore, na onom signalnom tornju su se 
nalazili stari i izkusni signalizatori na svojim 
mjestima, oštro promatrajući horizont, da usta- 
nove približavanje kakvog broda — a u najvećoj 
njihovoj blizini nečim su se bavila trojica nekak- 
vih ljudi. Oni nisu mogli niti naslutiti, da im oni 
rade o njihovom kruhu . . . Da im je to netko i 
rekao, oni bi se samo posprdno nasmijali. Tko 
može njima, starim lijama nevremena, brodoloma 
i vremenskih strahota, koji su spasili iz nevolje 
toliko brodova na takav način, s nekakvim žicama 
i svitcima oteti kruh? 

Marconi je i dalje napeto slušao. Pola sata. 
Ništa. Pregledao je sve svoje sprave, da vidi je 
li sve u redu. Možda je nastao neki kvar, negdje 
je popustio neki spoj? Možda se nešto dogodilo u 
Poldhu? Možda je neka nepoznata sila skrenula 
električne signale s puta? Možda zaokrugljenost 
zemlje zaista predstavlja nesavladivu zapreku, a 
svi dosadašnji uspjesi na preko trideset kilome- 
tara su samo puki slučaj ? 

Dok je Marconi tako razmišljao, nadjenuvši 
opet slušalice na svoje uši, najednom sprave oštro 
zaštropoću. što je to? Možda se našalila neka 

munja u blizini? I onako vani vlada silno nevrie- 
me. A onda najednom — bilo je točno 12.30 sati 

tri oštra zvuka za redom odjeknu u slušalici. 

Marconi ne vjeruje sam sebi, pa se obrati Kempu, 
koji pregledava neku sitnicu na jednoj spravi. 

»Kemp, je li vi nešto čujete?« upita Mar- 
coni, pruživši mu slušalice. 

Kemp je dobro čuo signal, kako ga je jako 
dobro čuo i Marconi, ali on je htio imati još jednog 
svjedoka više. Signal Poldhua dopro je do St. 
Johna na New Fondlandu, prevalivši Atlantski 
ocean. 

Pokus je uspio! Marconi je imao pravo. Bila 
je svladana udaljenost. Za bezžični brzojav je 
nestalo udaljenosti. 

Marconi i Kemp još uviek ne vjeruju. Slušaju 
dalje isti signal, one iste tri udesne točkice, pa 
opet tri točkice, bez prestanka u određenim vre- 
menskim razmacima. Ne varaju se, ne vara ih 
uho. Pozovu i Pageta, ali koliko je to inače jako 
sposoban i vriedan pomoćnik u stvarima žica, an- 
tena, svitaka žica i sličnih stvari, toliko je u ovom 
času neprikladan svjedok, jer je prilično nagluh. 
On ne čuje ništa. 

Tokom popodneva Marconi i Kemp još jed- 
nom puštaju u zrak zmaja s antenom. Nema ni- 
kakve dvojbe! Sve je u redu! Signali se čuju točno 
i jasno, kao da netko kucka po slušalicama. Sada 
je zaista sve u redu: genialni je izum potvrđen 
dokazom kome nema prigovora. 

* 

U sumrak su Marconi i njegova dva druga 
sišli s brežuljka i požurili se u grad. Nikome nisu 
ništa rekli. Marconi je još uviek malo sumnjao: 
onaj signal, onaj udesni »S« on nije redom čuo. 
Bilo je vremenskih razmaka, kada se ništa nije 
čuo, a on je znao da tamo preko oceana u Poldhu 
točno odašilju taj signal. Možda je sve to samo 
slučaj. Treba još malo počekati, još se malo strpiti. 

Tvrdi se da više nema tajne, kada ju znade 
više od jednog čovjeka: Marconi i njegova dva 
pomoćnika su ipak zatajili svoju veliku tajnu 
čitavom svietu. Legli su u svoje krevete, razmi- 
šljajući i onda sanjajući o onom što su čuli, nada- 
jući se da će sutrašnji dan konačno odlučiti nji- 
hovim udesom. Nikako još nisu mogli vjerovati 
svojim ušima. 

Rano u jutro evo ih već kako opet kreću gore 
na onaj pusti i poviestni brežuljak, nestrpljivo 
čekajući da se približi podne, da opet napnu uši 
i opet počnu slušati. 

Opet su se javili signali: pustili su u pokret 
posebnu spravu, koja je na vrbci bilježila te tri 
udesne točkice. Signali nisu bili onako jasni kao 
jučer, ali zato više nije bilo nikakve sumnje. Niti 
tog dana Marconi i njegovi drugovi ne ođkrivaju 
svoju tajnu i svoj veliki uspjeh. Tek na treći dan, 
bila je subota, Marconi javi svietu svoj uspjeh. 
Sviet je bio iznenađen, udivljen, u dvojbi je li bi 
vjerovao ili ne. 

Osobito nisu mogli vjerovati vlastnici dionica 
brzojavnih i kabelskih družtava. Oni su zaista 


52 


bili grdno iznenađeni, jer nisu znali da je Marconi 
otišao u Ameriku i da je tamo u tajni završio 
svoje senzacionalne pokuse. Bilo je straha i pa- 
danja tečajeva na svjetskim burzama, mnogo je 
mešetara izgubilo sve, mnogi su ljudi proklinjali 
Marconia i njegov »čarobnjački trik«. Sveto nije 
pomagalo. Našlo se novina, očito podplacemh, koje 
su pisale da se takve šale ne bi smjele objavljivati 
svietu pod gotov groš, da sve to treba na malo 
drugačiji način dokazati, a ne da se kao svjedok 
uspjeha navodi i jedan — gluhi čovjek. 

Ništa nije pomagalo. Uspjeh je bio osiguran. 
Genialni izum je bio ostvaren. 

Marconiu je bilo svega dvadeset i sedam go- 
dina. 

Četvrto jpoglavl je 

TRI TOČKICE — TRI CRTICE — TRI TOČKICE 

Svako čudo za tri dana — veli jedna naša 
stara poslovica. Tako je u glavnom bilo i s Mar- 
conievim izumom, njegovim bezžičnim brzojavom 
i njegovim znakom »S«, što ga je primio u onoj 
osami New Foundlanda. Nekoliko je tjedana svjet- 
sko novinstvo punilo stupce s tom novinski zaista 
zahvalnom senzacijom, a onda su nova pitanja, 
nove nevolje, krize, ratovi i senzacije potisnuli 
Marconievo ime u pozadinu. Mareoniev je izum 
sa područja znanosti, tehnike i senzacije, prešao 
na mnogo tiše poslovno područje. Jedan je geni- 
alni izum, kao i toliki drugi prije i poslije njega, 
krenuo svojom uobičajenom stazom izkorišćivanja 
sa strane onih, koji o samom izumu nisu imali ni 
pojma, koji o tome možda nisu pročitali ni jedan 
članak, ni jedan stručni opis, koji se nikada nisu 
zanimali kako uobće djeluju Marconieve sprave, 
ali su imali nešto drugo — imali su novac u svojim 
rukama. Oni su pustili da se novine izviču, da 
Marconi govori koliko ga je mila volja, da daje 
interviewc i izjave, da ga slave, da mu šalju po- 
zdravne brzojavke, da mu sa svih strana nuđaju 

nočastno građanstvo, da od njega traže podpise 
L ier ima i takvih koji uživaju u sabiranju pod- 
nisa znamenitih ljudi — da ga učena družtva 
izabiru svojim članom, da on nastupa pred broj- 
nim akademijama, 11a sveučilištima i raznim po- 
sebnim svečanim priredbama. Kada se sve to sti- 
šalo ljudi novca su pristupili svom poslu, o kojem 
se obično malo piše, a još manje znade. Počelo se 
operirati s brojkama, računima, govoriti o tantie- 
mama i dividendama. 

Za Marconia je nadošao drugi, najopasniji 
čas u njegovom životu. Prvi je bio onaj dan, kada 
je drhtao od studeni i grozničavog očekivanja u 
onoj pustoj dvorani nekadašnje vojarne u St. 
Johnu na New Foundlandu. Hoće li uspjeti ili se 
za šve vieke osramotiti? Uspio je. Sada je pak 
došao čas, da se bori za stvarne posljedke svojih 
dugih napora, muka i mozganja. Prietila je opas- 
nost, da će ljudi novca izkoristiti njegovo ime 1 
njegov izum, dobaciti mu neku mrvicu, pa će i on 
svršiti onako, kako su svršili toliki genialni izu- 
mitelji, koji su na koncu radili za ljude novca. 
Da je Marconi bio onaj idealni izumitelj za nov- 
čare, kakvih je prije njega bilo mnogo na ovom 
svietu, da je on bio onakav izumitelj, koji je sretan 
što je uspio, a sve ga drugo ne zanima, danas bi 
se njegovo ime spominjalo u školskim knjigama, 
možda bi se negdje našao i po koji njegov spome- 
nik, ah i ništa više. Marconi nije bio takav ide- 
alni izumitelj. On je bio suvremeni izumitelj, koji 
znade cienu i sebi i svom izumu. On je s ljudima 

novca znao razgovarati. Njegov prirođeni poslovni 
duh nije mogao dozvoliti, da ga prevezu žednog 
preko vode. Dok su se osnivala nova dionička 
družtva, nove grane i ogranci novog svjetskog 
poslovnog koncerna, Marconi nije ni časka pustio 
iz vida svoje probitke: pazio je jako dobro, pa je 
s uspjehom položio i ovaj svoj drugi težki životni 
izpit. Koliko je ljudski bilo moguće predvidjeti 
i osigurati, on se osigurao do konca života i ne 
samo sebe, nego i sve svoje potomke. To mu nitko 
ne zamjera. 

U vrieme dok su se iza poslovnih kulisa vodili 
pregovori i razgovori, trebalo je Marconiu svla- 
dati još jednu kušnju: trebalo je obraniti prven- 
stvo svoga izuma, jer se najednom našlo mnogo 
ljudi i njihovih rođaka, koji su tvrdili i dokazivali, 
da je Marconi plagiator, pa čak i otimač tuđih 
ideja, nacrta, izuma i tome slično. Tu je Marconiu 
dobro došla njegova poslovna sposobnost, koja- 
mu je omogućila, da se domogne sredstava, pa da 
onda pomoću tih sredstava vodi bezbrojne par- 
nice gotovo u svim državama. Marconi je kao 
poslovni čovjek znao da negdje treba popustiti, 
negdje sklopiti kompromis, ali u bitnim stvarima 
treba tjerati mak na konac, pa makar koliko ko- 
štalo. Uspio je i u tome. Položio je i treći zaključni 
izpit svoga života. Od toga časa više ništa nije 
stajalo na putu njegovom bogatstvu i slavi. 

Stvarala su se nova družtva, sabirale nove 
glavnice, izrađivali nacrti nove mreže bezžične 
dojavne službe, gradile nove postaje za odašiljanje 

i primanje. Po negdje neka notica u novinama, 
po negdje neki komentar, a onda je sviet opet 
morao govoriti o Marconiu i njegovom izumu, te 
ustanoviti da se ne radi samo o poslovima, o za- 
radama, o pustom novcu, nego i o mnogo većim 
vriednotama — o ljudskim životima, kojima nema 
ciene. Slučaj je pomogao Marconiu, da dokaže 
kako njegov izum nema samo cilj zarade, nego 
i visoko ljudski cilj spašavanja ljudskih života. 
Zaboravilo se na Marconia kao uspješnog poslov- 
nog čovjeka, da se o njemu počne govoriti kao o 

dobrotvoru čovječanstva. 

* 

Tri točkice, tri crtice, tri točkice. 

U običnoj knjizi i pismu suvišno nagomilava- 
nje znakova, jer je dosta i jedna crtica i jedna 
točka. Ali novorođeni čarobnjaci slušalica i cievi, 
antena i kondenzatora, znadu dublji smisao ovog 
znaka: 

SOS — spasite naše duše! 

Znak najveće tragedije, predznak agonije, a 
često i završni znak gotove katastrofe, kada više 
ništa ne pomaže. 

Kada su Marconi i toliki drugi izumitelji prije 
i poslije njega ulagali sve svoje sile za riešenje 
problema, koji im se nalazio pred očima, svi oni 
nisu mislili na svoj osobni i materialni uspjeh. U 
ostalom pretežna većina pravih, genialnih izu- 
mitelja nikada i ne misli na materialni uspjeh. 
To se vidjelo ne jednom, nego u stotinama života 
izumitelja. Oni prije svega misle na riešenje od- 

ređene zadaće, koju smatraju svojom životnom 
zadaćom, dok se u njihovoj duši neizrečeno, ali 
stalno i uporno održava misao o blagostanju čo- 
vječanstva, o olakšanju životnih tegoba. Što nji- 
hovi izumi kasnije postizavaju drugu svrhu, što 
su zlorabljeni u svrhe, o kojima izumitelji nisu 
mogli niti sanjati — oni nisu ni najmanje krivi. 
Ni Marconi, ni svi oni, koji su bili posredni ili 
neposredni otci, rođaci i kumovi brzojava bez žica, 
nisu mislili samo na gospodarstvenu stranu rie- 
šavanja ovog pitanja, na stvaranje velikih svjet- 
skih koncerna brzojava bez žica, kako bi se olak- 
šale i ubrzale sveze između pojedinih dielova 
svieta. Bilo je kod njih i plemenitijih motiva, a 
to se vidi već i iz toga, da su prvi pokusi bili 
vršeni sa svjetionicima, kojima je zadaća spaša- 
vanje života na morima. Kada je brzojav bez žica 
bio gotova stvar, nije bio prvi cilj da se osnuju 
razna dionička družtva, da se saberu velike glav- 
nice za materialno izkorišćivanje ovog izuma, 
nego su u isto vrieme montirani i odašiljači i pri- 
mači na velikim putničkim brodovima. Cilj je bio 
jasan: novi izum treba prije svega poslužiti si- 
gurnosti na moru, osiguranju ljudskih života 
tamo gdje je život radi često tragičnih igara 
prirode bio najnesigurniji. Ako brzojav bez žica 
može spajati sve kontinente, onda može spajati 
i sve brodove s obalnim postajama, može od 
njih tražiti savjeta, može dati savjeta (oso- 
bito za meteorološku službu te u svrhe znanstve- 
nog iztraživanja mora), a može na koncu zatra- 

žiti i pomoć, ako se brodovi nađu u nevolji. Do tog 
su vremena brodovi plovili na sreću, doduše osi- 
gurani kompasom, što se tiče pravca, i stručnim 
znanjem zapovjednika i častnika, ali nije bilo ni- 
kakvog osiguranja što se tiče nevremena. Bro- 
dovi su odlazili iz luka i dolazili na odredištne luke 
na sreću. Ako se nešto dogodilo na pučini i ako 
slučajno onuda nije prolazio nikakav drugi brod, 
ako se onda taj brod nije u određeno vrieme po- 
javio u odredištnoj ili kojoj drugoj luci, onda je 
u Londonu na burzi zazvonilo jedno tužno zvono 
i najavilo propast nečijeg imetka i nečijih života. 
Često su puta parobrodarske tragedije bile zavi- 
jene najdebljom maglom tajanstvenosti, cesto se 
nikada više nije našlo traga ni brodu, ni ljudima, 
kao da su nestali nekim tajanstvenim putem. 

Sada je s primačima i odašiljačima na^ bro- 
dovima položaj bio sasvim drugčiji. To se još nije 
znalo, ali se prilika vrlo brzo pružila. Prvi slučaj 
bio je 23. siečnja 1909. godine sa putničkim bro- 
dom »Republic«, koji je krenuo iz New Yorka i 
u njega se na oceanu u magli i mraku zabušio 
brod »Florida« od Talijanskog Lloyda. Krugoval- 
ničari su smjesta stupili u djelatnost i sve js 
prošlo jako dobro osim materialne štete, koja je 
u takvim slučajevima neizbježiva na prvi pogled, 
jer na koncu štetu nadoknađuju osiguravajuća 
družtva. 

Taj je slučaj bio samo mali pokus, mali uvod 
u ono što se dogodilo jednog ne tako dalekog 
dana, koga se još mnogi sjećaju. 

Tk° se i danas, nakon toliko godina, ne 
sjeća imena broda »Titanic«, onog pomorskog 
kolosa, najdivnijeg broda onog doba, ponosa bro- 
dograditelja, koji je krenuo iz Southamptona 10. 
travnja 1912. godine sa dvije tisuće ljudi, putnika 
i posade? »Titanic« i SOS su se onog dana, onog 
mjeseca i one godine bezsmrtno povezali u jedno i 
tragediji i jednom udesu. 

Bila je nedjelja. Još dva dana puta do New 
Yorka. Krugovalna postaja na brodu bila je ne- 
prestano zaposlena. Među brojnim pozdravima i 
radostnim. viestima bilo je i mračnih : zapov jed- 
mku broda je bilo javljeno, da struja iz Labra- 
dora gura na jug velike mase silnih santa, te da 
se brod približava opasnom pojasu. Stari morski 
vuci s drugih brodova, koji su kao svoje dvije 
ruke dobro poznavali onaj opasni kraj, kuda je 
radi skraćenja puta skrenuo »Titanic«, upozora- 
vali su zapovjednika, da neki ledeni briegovi, koje 
su oni sreli na svom putu, dosižu visinu od 60 
metara, dok se ostalih sedam osmina nalazi u pod- 
mukloj zasjedi izpod površine mora. 

Deset časaka prije pola noći došlo je do su- 
dara s jednim briegom leda. Prvi je častnik, koji 
se nalazio na zapovjedničkom mostu, u posljednji 
cas dao nalog strojarima, da strojevi prorade pu- 
.nom parom natrag, ali je već bilo prekasno. »Ti- 
tanic« je u sudaru s ledom, tvrđim od čelika 
zadobio smrtni udarac. 

v . v Nastupio je čas, kada je SOS, kada je bez- 
zicm brzojav trebao opravdati svoje ime, 

Deset časaka nakon sudara zapovjednik 
Smith dojuri u kabinu krugovalničara : 

»Dajte znak za pomoć!« 

Najstariji krugovalničar John George Phil- 
lips upita: 

. — »Koji znak?« 

»Međunarodni propisani znak za pomoć«. 

Krugovalničar pritisne na tipku: 

»CQD (to je onda bio još stari znak mjesto 

SOS, koji u onaj čas još nije bio priznat od svih 
pomorskih država) . CQD, CQD. Dođite smjesta, 
sudarili smo se s jednim icebergom. Dajem znak 
CQD.« 

Mlađi krugovalničar Harold Bride se uplete: 

— »Davajte znak SOS, to je novi znak.« 

Stariji krugovalničar počeo je miešati CQD 

i SOS: „ v . v 

— »CQD, SOS, CQD, SOS od MGY (bezzicna 
šifra »Titanica«). Sudarili smo se s icebergom, 
naglo tonemo. Dođite nam u pomoć. Položaj: ši- 
rina 41,46 sjever, duljina 50,14 iztok. MGY.« 

Stariji krugovalničar još nekoliko puta po- 
novi znak za pomoć i sadržaj poziva, a onda 
pređe na slušanje. Već od prvog znaka s »Tita- 
nica« nad oceanom je zavladala sablastna tišina. 
Prema međunarodnim propisima, čim neki brod 
zove u pomoć, smjesta se obustavlja svaki rad 
odašiljača, kako bi obližnji brodovi mogli što bolje 
čuti znak u pomoć i stvoriti odluku. 

Prvi se javio njemački brod »Frankfurt«, 

zatim »Carpathia« od Cunard Line. Oba broda 
javljaju, da su primili znak i da smjesta kreću u 
označenom pravcu. Zapovjednik »Carpathie« daje 
nalog lozačima, da se natrpa ugljena koliko stane 
pod kotlove, a strojarima neka potjerati strojeve 
maksimalnim brojem okretaja. On je bio sviestan 
sto znaci onaj poziv u pomoć, što znače ljudski 
životi na »Titanicu«. Sutra, a možda, za jedan sat 
se to isto može i njemu dogoditi. S ugljenom se 
zaista nije stedilo, usijale su se stiene kotlova i 
oba broda daleko su nadmašila onu brzinu preko 
koje brodograditelji ne preuzimlju odgovornost 
ako neki kotao odleti u zrak. Za sve se to nije 

marilo, glavno je bilo što prije doći na označeno 
mjesto. 

More je za to vrieme počelo sve više prođi- 
rati u »Titanic«, koji se počeo naginjati na pra- 
mac. Putnici su ludo jurili na sve strane. Već je 
voda dosizala do gornje palube. U tom se času 
javi i »01ympic«, blizanac »Titanica«. Javlja da 
smjesta dolazi u pomoć. Phillips je dalje neu- 
morno tipkao, zove i dalje u pomoć i pomalo opi- 
suje tragediju, koja se oko njega zbivala. On je 
tipkao, dok mu je mlađi krugovalničar navlačio 
usnu kabanicu i pojas za spašavanje. Putnici, žene 
i djeca, te dielovi posade već su se smjestili na 
čamcima za spašavanje. U 12.36 Phillips javlja 
aa je ukrcavanje završeno, samo su još ostali na 
brodu djelomice članovi posade, krugovalničari 
zapovjednik i častnici. Njihova je dužnost da 
ostanu na svojim mjestima do posljednjeg časa 

Malo zatim zapovjednik Smith dojuri u ka- 

hinu krugovalničar a: . 

»Djeco, izvršili ste svoju dužnost. Vise i 

nnako ne možete ništa, pomoći. Oslobađam vas 
dužnosti, da dalje ostajete na svojim mjestima. 
Sada trebate misliti na sebe. Pazite na sebe. Oslo- 
bađam vas službe. Tako treba raditi kao sto ste 

vi radili!« . , , 

Phillips se ne miče s mjesta, dalje tipka, dok 

voda pomalo prodire u njegovu kabinu. U l.zj u 
noći pogasla je životna iskra krugovalne postaje 
na brodu. Voda je zatopila akumulatore. Rad je 
bio nemoguć. Phillips potrči prema krmi. To je 
bilo posljednji put što su ga vidjeh živog. Bride 
se baci u more. U 2.10 na najgornjoj palubi brod- 
ski orkestar već do koljena u vodi zasvira »Je- 
sen«. Krma se digne u zrak, pramac je nestao du- 
boko izpod površine. Iz četiri dimnjaka ponosnog 
broda zasukljaju dim i iskre. Izpod vode dođe do 
eksplozije, zatim još jedna, pa onda jos jedna. 
Zapovjednik Smith baci se u more s palube gor- 
njeg šetališta, čvrsto držeći u naručju jedno diete, 
koje su roditelji u panici ostavili na palubi, a 
možda su već i poginuli. Dopliva do jednog camca 
za spašavanje, preda diete, pridrži se neko vrieme 
uz čamac, a onda kada se malo odmorio opet 
otisne. Neko vrieme nakon toga se prihvati dru- 
gog čamca, zatim skine sa sebe pojas za, spaša- 
vanje i nestane. Pošao* je u dubinu za svojim bro- 
dom. 

* 

Sedam stotina i dvanaest ljudskih života spa- 
sio je brzojav bez žica. Ostali su se utopili. Kru- 
govalničar Phillips, koji je svojim pozivima spasio 
toliko ljudskih života, platio je životom. 

Phillips i Bride postali su junaci dana, jedan 
mrtav, drugi živ. Oni su ostali na svojim mjestima 
do posljednjeg časa, kada je već voda provalila u 
njihovu kabinu i poremetila cielu aparaturu. Phil- 
lips je u toj svojoj revnosti, u sviesti svoje dužno- 
sti, ostao na svom mjestu i preko mjere, pa je to 
platio životom. 

Brzojav bez žica je još jednom, makar i u 
takvoj težkoj tragediji, slavio slavlje. Opet su se 
ljudi sjetili Marconia, sjetih su se onih dana, kada 
je on vršio svoje pokuse, dana, kada su mu htjeli 
osporiti svaku originalnost. Da nije bilo Phillipsa 
i Bridea, koji su se služili Marconievim izumom, 
»Titanic« bi potonuo, a da nitko ne bi znao zašto 
i kako. Znalo bi se da se dogodila neka strašna 
nesreća tek onda, kada se na vrieme ne bi pojavio 
u ođredištnoj luci. Pitanje je, da li bi se i jedan 
putnik ih član posade bk> spasio s onim čamcima 
za ' spašavanje u onim ledenim krajevima, da nisu 
došli u pomoć drugi brodovi, na prvom mjestu 
»Carpathia«, koja je brodolomce sakupila i pri- 
mila, da ih ugrije i da tako još mnogima spasi 
život, jer bi inače poginuli od studeni, upale pluća 
i zadobivenih rana. 

Još i danas, U znak žalostne opomene, stra- 
žarski brodovi u području ledenih briegova uz 
obalu Amerike, svakog proljeća, na dan kata- 
strofe, sabiru se oko mjesta nesreće, gdje duboko 
izpod njih, u dubini od 5.000 metara leže ostatci 
jednog od najdivnijih i najbržih tadašnjih bro- 
dova. Posade stražarskih brodova, koji su nakon 
spomenute katastrofe odmah stavljeni u službu, 
da paze na kretanje ledenih briegova, saberu se 
na palubi i nakon kratke molitve izbace vience, 
pa se onda polazi dalje na svoj posao. Život nema 
previše vremena za parade, osobito ne za tužne 
parade, a osim toga treba spriečiti, da se ne do- 
godi još kakva shčna nesreća, ako ti brodovi ne 
budu na svojim mjestima. 


5 Tajne krugovala 

Peto poglavlje 

DIETE JE PROGOVORILO! 

Bilježimo prvo desetljeće dvadesetog vieka. 

Brzojav bez žica stvarno proživljuje svoje 
doba djetinjstva u pravom i prenesenom smislu: 
taj brzojav još uviek tepa samo crticama i točki- 
cama! Morse znakovi su mu glavna hrana, bez 
koje ne može živjeti. Dok se već počinju graditi 
prve mamut-postaje za ovo piskutavo derište vrlo 
velikih prohtjeva, već su se na svim stranama 
svieta stručnjaci, učenjaci, fizičari, matematičari, 
tehničari, profesori i obični ljudi, koji se vječno 
bave nekakvim izumima i pronalazcima, počeli za- 
brinuto ogledavati za načinom, kako bi to veliko 
diete ipak već jednom progovorilo. Sramota je 
da tako dugo samo tepa i da ga obični čovjek ne 
može razumjeti! 

Sada bi ponovno morali skrenuti na čisto 
tehničko polje, pozabaviti se brojkama, imenima, 
objaviti nacrte, crteže, bilježiti etapu po etapu, 
kako je zajedničkim silama mnogih ljudi ovo ve- 
liko diete konačno progovorilo. Ali o tim brojka- 
ma, imenima, o tim usavršavanjima, o tim bez- 

brojnim spravama, cievima, žicama, svitcima, po- 
lugama i antenama postoji čitava literatura, po- 
stoje čitave knjižnice. Čemu da se i mi zapetljamo 
u te brojke i nacrte, kada je to posebno polje 
tehničara i inžinira, koji se u njima doduše sna- 
laze kao riba u vodi, ali koji za najšire slojeve 
predstavljaju obratni učinak: jer dok ti slojevi 
još nekako mogu plivati na površini tih brojaka 
i imena, čim malo urone brzo ponestane daha i 
obični je čovjek izgubljen. 

Pustimo sve to na stranu, jer na koncu ćemo 
se i s time u posebnom poglavlju morati pozaba- 
viti, pa se za sada zadovoljimo s ovim: 

Brzojav bez žica je progovorio. Kako, na koji 
način, kojim povodom — sve to nije za sada 
važno. Bilo je to 1910. godine. Glavni krivac ovog 
epohalnog dogođaja, ovog novog poglavlja novog 
doba, bio je dr. Lee de Forest. To je bio čovjek 
(drugi vele, da to nije bio on, nego neki drugi, 
ali i to nije važno!), koji je djetetu omogućio da 
progovori neobičnim, začudnim, genijalno izmiš- 
ljenim jezikom — električnim jezikom. Pomoću 
novih sprava, koje je on dugo izkušavao, prerađi- 
vao, usavršavao i poboljšavao, dr. Lee de Forest 
je pronašao ciev s tri elektrode, takozvani »audi- 
on«, o kojem su toliko znali govoriti oni prvi kru- 
govalni slušači uz one prve glomazne priemnike, 
kada se pobožno gladilo svaku ciev i postupalo 
s njome kao da je neko nebesko biće, koje se 
svaki čas može pretvoriti u prašinu — ako se 
samo malo jače vikne u sobi. 

Veliko diete, brzojav bez žica, dobio je po- 
moću ovog »audiona« konačno svoj glas i spojio 
se s glasom onda znamenitog tenora Enrica Ca~ 
rusa u znameniti dogođaj. 

Inače, mnogi ljudi vele i tvrdo vjeruju, da je 
brojka 13 nesretna. A baš je ta brojka u svezi 
s najvećom senzacijom našeg stoljeća, kada je 
naime progovorilo ono* veliko diete, koje je do 
tada znalo samo pijukati svoje crtice i točkice: 
na dan 13. siečnja 1910. su Enrico Caruso i veliki 
broj drugih »zviezda« newyorške opere Metropo- 
litan poslali preko bezkrajnog prostora svoje gla- 
sove sa pozornice tog kazališta u victorianskom 
slogu, što se diže na Broadwayu. Taj je pokušaj 
bio izvršen na sreću: nitko ga nije najavio, a zlob- 
nici tvrde, da kada bi već postojao speaker — 
da ne bi uspio . . . Zato je tim većim bio uspjeh . . . 

Glasovi opernih znamenitosti onog doba širili 
su se eterom na sve strane, nošeni električnim 
valovima. Na Atlantskom je oceanu plovio brod 
»Avon«, plovio je svojim putem. U duhu novog 
doba brod je imao bezžičnu postaju za primanje 
i ta je postala slavna u analima krugovala. U toj 
su se krugovalnoj postaji jako liepo čuli glasovi 
pjevača, liepo se čuo cieli prienos. Krugovalničar, 
koji je bio u službi, nije vjerovao svojim ušima, 
pa je pozvao zapovjednika, častnike, a onda su 
došli i putnici. Tako je svjedoka bilo na pretek. 
Više nije bilo nikakve sumnje, da je diete zaista 
progovorilo, tim više što su se za kratko vrieme 
javili i krugovalni diletanti iz države Connecticut: 

oni su također vrlo liepo i čisto slušali koncert od 
početka do konca, 

U novinarskom svietu kao da je prasnula 
bomba. Zacrnili su se i zacrvenili glavni naslovi 
na svim prvim stranicama najvećim slovima, koja 
su se pronašla u tiskarama. Sviet nije mogao vje- 
rovati, nije znao kako bi u to mogao povjerovati. 

— »Ta ljudi božji — snebivao se neki pošteni 
građanin — kako bi to bilo moguće? Dobro, tamo 
negdje za devet brda i devet dolina netko tipka 
po nekoj tipki, pa onda to elektrika nekako preko 
žice prenese na drugi kraj svieta. Liepo. Tvrde 
da u tu svrhu sada ne treba ni žica, a da čitava 
ta čudna sprava ipak tipka nekakve točkice i 
crtice (kakav je pak to jezik s točkicama i crti- 
cama!). Dobro. Neka im bude i to. Ali da netko 
govori ovdje, gdje ja sada sjedim, i da se onda 
njegov glas bez žice čuje za stotinu kilometara, 
to ne može biti! To jednostavno nije moguće! To 
je laž, prevara, šarlatanstvo, sve što hoćete, ali 
istina nije, jer jednostavno ne može biti!« 

Tako je sigurno tvrdio i dokazivao ne jedan 
građanin, ali je bilo i drugih ljudi, s malo većim 
znanjem, koji su kimali glavama i jako se mudro 
držali: nisu vjerovali' da je nešto takvog moguće, 
a ipak nisu htjeli otvoreno izraziti svoje sumnje, 
da se ne osramote. Mnogi bi obični građanin još 
i danas galamio kako se radi o prevari, mnogi bi 
učeniji čovjek još i danas kimao glavom, da diete, 
koje je konačno dobilo glas, nije progovorilo tako 
glasno, da je taj glas odjeknuo i odjekuje još i 

danas u stotinama tisuća građanskih stanova uz 
pomoć tako male kutijice, koja se tako tiho i 
skromno skutrila u nekom kutiću i hrani se s ne- 
što malo električne struje uz pomoć nekoliko ciev- 
cica i žica. 

Dr. Lee de Forest bio je sav uznesen zbog 
svog uspjeha, sasvim obratno od Marconia, koji 
svojih najvećih uspjeha bio najpovuče- 
mji i najsuzđržljiviji. Dr. Lee de Forest je upravo 
triumfirao, ali kada danas pogledamo što je na- 
stalo od njegovog izuma, mi mu to ne smijemo 
zamjeriti. Dr. Lee de Forest nije samo triumfirao, 
nego se upuštao i u proročanstva, pa ćemo na- 
vesti samo jedno: 

»Jednog će dana — tvrdio je on — brodovi 
koji krenu iz New Yorka, slušati iz Amerike svaku 
operu koju ce prenašati krugoval, bez obzira da 
I 1 , ce biti »Cavalleria rusticana« ili »Bajazzo« 
i to do pola puta, a onda će početi prenašati kon- 
certe i opere iz Londona, Pariza i Berlina.« 

Na ostvarenje ovog proročanstva nije tre- 
balo dugo čekati. 

... Ostvarenje je došlo u pravi čas. Sviet je po- 
slije tezkih i krvavih dana prvog svjetskog rata 
tražio neku razonodu, neku zabavu za najšire 
slojeve i tu je uskočio krugoval kao blizanac brzo- 
java bez žica. Svi su najednom počeli eksperimen- 
tirati sa žicama, svitcima, pa onda s cievima. Broj 
krugoval nih diletanata rasao je iz sata u sat po- 
put neke orijaške lavine, koja je krenula niz brdo 
Bilo je to ono prvo pravo djetinjsko doba krugo- 

vala, kada je na tisuće i tisuće muškaraca tjeralo 
u očaj svoje ukućane pođpunim kaosom u obič- 
nom kućnom životu: svi su stolovi, stolice, ormari, 
podovi, zidovi i stropovi bili prepuni žica, kutija, 
vijaka, izolatora, čekića, pila, čavlića i raznog 
alata. Pililo se, rezalo, nabijalo, šarafilo, pričvrš- 
ćivalo, kidalo i opet spajalo, pa opet razstavljalo, 
kidalo pa opet sastavljalo — sve sa svime. Po so- 
bama se nije moglo proći, a da se čovjek ne za- 
plete u neku žicu, a ako neka »genialna kombi- 
nacija« nije nikako polazila za rukom, onda su 
bili krivi svi osim onoga, koji je čitavi stan pre- 
tvorio u ludnicu. Male i velike kutije i kutijice, 
svakakvih oblika, širine i visine, razne boje, dugo- 
ljaste, visoke, zdepaste, okrugle, najneobični- 
jih oblika — sve je to imalo jedan cilj, da se bez 
pomoći žica čuje tuđi glas, makar koliko bio slab. 
Ali da se našao čovjek, koji bi izmjerio sve one 
kilometre i milijune kilometara žice što su ih utro- 
šili oni prvi i najbeznađniji diletanti krugovala 
iz onog prvog doba — bilo bi dovoljno, da se svi 
oni povezu žicama sa svim krugovalnim postaja- 
ma, pa čemu onda sva muka . . . Ali kada bi se 
konačno ipak nešto načulo, kada bi u slušalicama 
nešto šušnulo, nešto zaškripilo ili zapištilo — bez 
obzira što je to bilo — o tome bi se poput munje 
pronio glas na kilometre daleko od takvog sret- 
nika. Takvim se ljudima zaviđalo, ali se nije pi- 
talo kako se osjećaju ukućani takvog sretnika. 

Nastala je prava krugovalna manija, koja je 
pomalo zahvatila čitavi sviet. Svi su htjeli postati 

krugovalni slušači uz bilo koju cienu, spremni da 
ne spavaju noći i dane, kako bi samo nešto čuli, 
kako bi se i o njima govorilo u cielom susjedstvu. 
Krugovalne su postaje nicale gotovo svakog dana, 
a svaka baraka, svaka posljednja radionica, na 
brzu ruku skalupljena tvornica, bili su upravo 
bombardirani naručbama za nove krugovalnike. 
Potražnja je bila orijaška, jer se ipak mnogo ljudi 
nije htjelo upuštati u često bezizglednu moguć- 
nost, da sami sastave nekakav krugovalni aparat. 
U roku od godine dana, od 1. siečnja 1922. do 
1. siečnja 1923. samo u Sjedinjenim državama 
Amerike porastao je broj krugovalnih postaja od 
3 na 595, dakle skoro jedna i pol postaje svaka 
24 sata! 

Čuli su se i takvi glasovi: 

— »To je igrarija, koja će vrlo brzo svršiti 
kao i svaka igrarija!« 

Nikada nije bilo izrečeno pogriešnije mišlje- 
nje: rađao- se novi veleobrt, rađale su se nove 
postaje, broj slušača rasao je od sekunde do se- 
kunde. Započelo je stvarno novo poglavlje u ži- 
votu čovječanstva. 

Tada, kada je »ludilo« zahvatilo čitavi sviet, 
netko se dosjetio, da to tako dalje neide. Zašto? 
A kako, od čega će živjeti sve te krugovalne po- 
staje Za nabavku strojeva trebalo je novaca, 
za plaće namještenicima trebalo je novaca, a tre- 
balo je platiti i one, koji nastupaju pred mikro- 
fonom. Nastalo je pitanje, tko će sve to financi- 

rati, tko će plaćati troškove pogona. Kako utjerati 
- novac od slušača, kada se i onako ne zna tko sve 
sluša? 

Mozgalo se i mozgalo, novine su prihvatile 
priliku, da pišu na veliko i da iznašaju na stotine 
raznih priedloga. Kao obično u ovakvim prilika- 
ma, kada se dade sloboda ljudima da pišu, javili 
su se oni najopasniji, oni koji jedva čekaju na 
takvu priliku, jer inače bježe od njih kao da su 
okuženi, osobito urednici novina i časopisa, koje 
bombardiraju tonama svojih rukopisa bez ikakve 
vriednosti. Ti su sada progovorili i u novinama 
je nastala poplava najnemogućnijih priedloga. Ko- 
načno je za prvo vrieme pronađen izlaz za nuždu: 
neka plaćaju pogonske troškove oni, koji žele da 
se o njima preko krugovala govori: tvornice, po- 
duzeća i trgovine, koji ne mogu živjeti bez re- 
klame. Malo hvale o njihovim proizvodima, pa 
onda neka stara ploča, zatim neko predavanje o 
temi, koja nikoga ne zanima, pa onda novi oglas 
(jer to su zaista bih oglasi) , i tako do konca raz- 
po-reda. 

Stotine tisuća građana, koji su bili postali 
prava pokora za svoje ukućane, mogli su konačno 
odahnuti od svojih žica, svrdlova, vijaka, kutija i 
antena: na temelju svih napora javio se konačno 
prvi krugovalni prijemnik-detektor. Tko ga se još 
ne sjeća? Mala kutijica, često puta samo orahova 
ljuska, kristal, sitna srebrna žica i slušalice. Sviet 
je bio oduševljen i kupovao te detektore — vrlo 
skupo za ono vrieme. Bilo je diletanata, koji ni 

sada nisu skrstili ruke, ali je njihov broj bio 
sveden na normalnu mjeru nenormalnih ljudi, 
kojima je dozvoljeno da živu među drugim nor- 
malnim ljudima. 

A onda su došle cievi, magične cievi, Aladi- 
nova svjetiljka krugovala, i ona mala iskrica brzo- 
java bez žica pretvorila se u svietlo međunarodne 
važnosti. Cievi su već bile tu, ali su ostale još 
slušalice, jer je tek kasnije došlo vrieme zvučnika, 
koji su bili najprije neka posebna, odieljena stvar, 
a onda ugrađeni u kutiju proizvoljnih oblika sve 
do upravo glomaznih škrinja, koje su trebale po- 
stati novim suvremenim dielom svakog suvreme- 
nog pokućstva. Bilo je to ono vrieme, kada su 
stare i častne kavane raztjerale sve svoje stare 
goste, jer je vlastnik, prema mišljenju tih starih 
gostiju, najednom »poludio« i dao uvesti krugo- 
valni priemnik. Bilo je to ono doba, kada su takve 
» okrugovalničane « kavane imale nad svakim sto- 
lom po nekoliko pari slušalica i tko je htio — slu- 
šao je, tko nije htio — mogao je otići. Bilo je to 
ono doba, kada su takve kavane izgledale, kao da 
u njima visi na desetke obješenih . . . 

A onda je došao preokret. Ljudi su htjeli slu- 
šati kod sebe i samo za sebe. Krugoval se iz jav- 
nosti opet povlačio u posebnički život, gdje se 
ugniezđio do današnjeg dana, da bude ljudima 
na radost, zabavu i — napast, kao i brzoglas. 

* 

Krugoval se sve više i više širio. Veleobrt je 
iz dana u dan izbacivao na tržište nove čudesa kao 
posljedak rada čitavih stožera inžinira, tehničara 
i fizičara. 

Započela je era prienosa na velike udaljenosti. 
Najprije je velika udaljenost bila stotinu kilome- 
tara, pa dvie stotine, pa onda tisuću i tako dalje. 
Ljudski glas i glasba širili su se eterom sve dalje 
i dalje. Arnald MacMillan, dok je iztraživao po- 
dručje Arktika, slušao je u onoj ledenoj pustoši 
glasbu iz New Yorka, Chicaga, iz Londona i Ber- 
lina. U Capetownu i Calcutti slušaju izvedbe iz 
Pittsburga, Rima, Pariza. Godine 1924. Sydney u 
Australiji čuje izvedbe iz Englezke preko starog 
veterana, krugovalne postaje u Poldhu. 

Big Ben postaje u ono vrieme simbolom: sto- 
tine i stotine tisuća krugovalnih slušača ne spava, 
čeka do pola noći, samo da čuje kako to zvono 
dostojanstveno odbija satove, kako najavljuje prie- 
laz iz jednog dana u drugi. Ljudi zaboravljaju na 
san. Oni, koji su prije bili muka za svoje ukućane 
sa svojim žicama, svitcima i antenama, sada su 
zapali u drugi ekstrem: ne spavaju čitave noći i 
drugog dana muče sve svoje bližnje, svoje prija- 
telje i znance svojim noćnim pobjedama nad uda- 
ljenostima : 

— »Noćas sam čuo New York . . . sjajno se čuo 
Edinburgh . . . Berlin kao da je u mojoj sobi . . . 
čini mi se da sam uhvatio i Capetown, ali nisam 
posvema siguran, danas u noći ću paziti na njega 
makar do zore . . .« 

* 

Postaje sve silnije antenske snage nicale su 
svuda po svietu. Dizale su se silne antene jedna za 
drugom, ne više one prve primitivne antene, oni 
jadni jarboli, nego ogromni željezni tornjevi, ko- 
jima se ozdola ne može zagledati vrh. Kao što je 
bila lozinka, da se izvedbe čuju što dalje, tako je 
i za antene postalo lozinkom : što više u zrak tim 
bolje! 

Pojavile su se i prve skale na krugovalnim 
pnemnicima, a na njima iz mjeseca u mjesec sve 
vise imena. Zrak se pomalo punio zvukovima i 
glasbom. 

Došlo je novo doba na temelju čitavog niza 
manjih i većih izuma, o kojima ćemo reći nešto 
obsirmje u sliedećem poglavlju, prije nego što pre- 
đemo posvema u carstvu krugovala, da se onda 
s njime pozabavimo do konca. Ovaj mali tehnički 
intermezzo bit će potreban, da shvatimo što je sve 
doprineslo triumfu krugovala, jer smo do sada 
stvarno spomenuli samo neka imena, samo neke 
dogođaje, a radi boljeg poznavanja krugovala po- 
trebno je da sada znamo nešto potanje i o onim 
stvarima, koje smo do sada hotimice ostavili po 
strani, kako odmah u početku obća slika ne bi 
bila pokvarena prevelikim potankostima. 


Šesto poglavlje 
VELIKI I MALI ROĐACI 

Čovjek je već davno uvidio, da mu njegovi or- 
gani nisu dovoljni u njegovoj borbi za život, pa 
ih je već u davno doba počeo pojačavati i usavr- 
šavati raznim pomoćnim sredstvima i onim prvo- 
bitnim primitivnim izumima, koji su pomalo ka- 
snije postali temeljem svih suvremenih izuma. Bez 
pojačavanja i usavršavanja svojih organa, čovjek 
bi danas bio biće jako slabo sposobno za borbu, 
a prema tome i za sve bolji život. Od najdavnijih 
vremena pojedini su ljudi naprezali svoje mozgove 
kako bi došli do malog alata i pomoćnih sprava, 
na temelju kojih je čovjek bio u stanju, da se sve 
više oslobađa ovisnosti od prirode, koja je vrlo 
često bila jako maćuhinska prema čovjeku. Sva 
tehnička oruđa, koja je stvarao ljudski mozak, da- 
nas su razvijena i usavršena toliko, da se bez njih 
jednostavno više ne može zamisliti ljudski život. 

Kada je čovjeku bilo potrebno, da se njegov 
glas čuje dalje, nego običnim dovikivanjem, čemu 
ima granica, onda je došao, jer je doći morao — 
brzoglas. Kada je čovjeku bilo potrebno, da radi 
poboljšanja svog života ubrza svoj hod, koji je 

bio prepolagan, javile su se željeznice, samovozi 
i zrakoplovi. Kada je u borbi za život čovjek uvi- 
dio, da je njegovo oko preslabo, da je potrebno 
vidjeti mnogo dalje, onda je došao dalekozor. 
Kada je pak uslied sve veće izmjene dobara, radi 
poboljšanja životnih uvjeta bilo potrebno, da 
ljudske viesti i obaviesti krenu bržim tokom po 
svietu, tada je nastao brzojav. 

Sve što mi danas vidimo oko sebe i čime se 
služimo, a da više i ne mislimo kako i radi čega 
je nastalo, sve je to posljedak naprezanja sveu- 
kupnog ljudskog mozga, uviek u cilju poboljša- 
vanja ljudskog života. Istina, uviek je po neki 
veleum pronašao po neko od tih tehničkih čudesa, 
ali njihovo pođrietlo i njihov izvor uviek su bili 
mnogo dublji, jer su potjecali od članova mnogih 
naroda: za usavršavanje svih tih čudesa uviek je 
bio potreban čitavi niz nasljednika onih veleu- 
mova, ne iz jednog, nego iz više naroda, zapravo 
cjelokupnog ljudskog organizma. 

Kao što nam postanak i razvitak pojedinih 
tehničkih čudesa ukazuju na suradnju velikog 
broja ljudi iz raznih dielova svieta i raznih naroda, 
isto nam tako i sva dostignuća materialne kulture 
ukazuju na potrebu zajedničkog rada svih ljudi. 
Nerna nikakve sumnje, da se ta potreba zajednič- 
kog rada i suradnje mora protegnuti i na sva du- 
hovna dobra, koja su također nastala zapravo su- 
radnjom cjelokupnog ljudskog organizma. 

Izumi su velika stvar za čovječanstvo, ali sa- 
mo onda ako služe za obće dobro. Zatajivanje i 

sakrivanje epohalnih izuma u korist samo jednog 
naroda, jednog kontinenta ili jedne skupine ljudi, 
posvema je jednake vrsti kao zloupotreba, kao 
zločin obzirom na sve ljude. Izkorišćivanje pak 
epohalnih izuma u neljudske svrhe, zločin je ko- 
jem nema imena i gotovo nema niti najstrašnije 
kazne, koja se ne bi smjela primjeniti protiv onih, 
koji se takvim izumima služe. 

Velika obitelj elektricitete, a unutar nje važni 
njezin član krugoval, uz svoga bratca u koljevci — 
televiziju — odigrat će u toj velikoj novoj epohi 
ljudskog roda zamašnu ulogu. Ako presahnu mno- 
go sadašnja vrela energije, elektriciteta će uviek 
spremno uzkočiti, da pripomogne svagdje gdje će 
biti potrebno. Dok je sunca, vode, vjetra i mor- 
skih valova bit će i elektricitete — bit će je dotle, 
koliko daleko danas može zagledati slabo ljudsko 
oko sa slabim ljudskim umom. 

Ako polažemo tolike nade u elektricitetu, a 
bez tih bi nada bili jako turobni izgledi čovječan- 
stva u budućnost, potrebno je da se još jednom, 
ali i malo potanje pozabavimo ljudima, izumima 
i strojevima, koji su nam do sada pomogli u po- 
boljšavanju uvjeta ljudskog života, a koji će nam 
u budućnosti možda još više pomoći. Ovi podatci 
o ljudima, izumima i strojevima potrebni su prije 
nego što se upustimo u potanji prikaz samog kru- 
govala, koji je postao zajedničkim radom svih 
onih ljudi, koje ćemo spomenuti, premda mnogi 
od njih nisu bili posvema sviestni cilja za kojim 
se išlo : 

A) Ljudi, ideje i izumi. 

Godine 1678. matematičar i fizičar Huygens 
objavljuje teoriju o valovitosti i valovitom kre- 
tanju svietla. 

Godine 1820 . Oersted eksperimentalno usta- 
novljuje, da električna struja vrši istu ulogu kao 
i magnetizam, to jest da stvara magnetsko polje 
oko nekog vodiča. 

Godine 1831. fizičar Faraday ukazuje na in- 
dukciju. On osim toga ukazuje i na neposredni od- 
nos između fenomena svietla s jedne strane, te 
električnih i magnetskih fenomena s druge strane. 

Godine 1865. Maxwell prenaša Faradayeve 
ideje na matematsko polje i proglašuje, da su 
električni valovi i svietlo isti fenomen, iste brzine 
i da se razlikuju samo duljinom valova. 

Hughes upodpunjuje Maxwella, a onda 1885. 
Edison patentira jedan svoj induktivni sustav br- 
zojava bez žica, u kojem je predviđena antena. 

Godine 1886. Dolbear patentira u Sjedinjenim 
državama Amerike neku vrst postaje za odaši- 
ljanje, koja se sastojala od Ruhmkorffovog induk- 
tora, neke vrsti slušalica, baterije, a osim toga je 
imala i antenu. 

Godine 1886.— 1888. Heinrich Hertz ostvaruje 
Maxwellova proročanstva i praktički dokazuje ob- 
stanak električnih valova, koji su po njemu dobili 
ime. On je stvarno u začetnom stanju konstrui- 
rao prvi krugovalni odašiljač i primač. Hertz je 
dokazao da ti njegovi »radio-valovi«, kako su ob- 

ćenito poznati u svietu, imadu osebinu, da se od- 
razuju poput svietla od zrcala. Sve su to bili samo 
laboratorijski pokusi, ali time njihova vriednost i 
važnost nije smanjena. 

U isto se vrieme istim pitanjem bavi Calzec- 
chi-Onesti, isto tako samo u laboratoriju. Koju 
godinu kasnije talijanski fizičar Righi ponavlja 
Hertzove eksperimente i ustanovljuje da su točni. 

• Godine 1890. Branly vrši pokuse s kohare- 
om i time čitavo ovo pitanje s eksperimentalnog 
područja prelazi na praktično područje. 

Godine 1892. Thomson patentira sustav za 
proizvodnju struje visoke napetosti na električni 
luk. Time je pronađeno sredstvo za, širenje elek- 
tričnih valova na velike udaljenosti, jer se do tada 
radilo s relativno slabijim snagama. 

Fizičar Crookes u zanimljivom članku u ve- 
ljači 1892. predviđa upotrebu i primjenu električ- 
nih valova u svrhu signalizacije. 

Iste se godine Tesla bavi antenom i uzemlje- 
njem radi prienosa električnih valova, a godinu 
dana nakon toga na jednom predavanju u Lon- 
donu govori o izmjeničnoj i visokofrekventnoj 
struji za primjenu u bezžičnom brzojavu. 

Godine 1894. Lodge prvi odašilje i registrira 
znakove prenesene električnim putem na udalje- 
nost od 50 metara. 

Godine 1895. u Rusiji se Popov služi koha- 
rerom u svezi s antenom, uzemljenjem i posebnom 
spravom za bilježenje, u svrhu proučavanja zbi- 

vanja u atmosferi. On je također predvidio mo- 
gućnost odašiljanja signala na veće udaljenosti 
uz pomoć električnih valova. 

Iste godine Marconi ostvaruje sve spomenute 
pronalazke i izume u praktične svrhe. Marconi je 
primjenio pronalazke i izume Hertza i Branlya, 
dodao oscilatoru antenu, pojačao električnu snagu 
i povećao duljinu vala, pa mu je tako pošlo za 
rukom, da njegovi električni valovi dosegnu mno- 
go veću udaljenost, nego što je to bilo sa, svim 
pokusima odašiljanja električnih valova prije nje- 
ga. Prve svoje pokuse vršio je Marconi u svojoj 
rodnoj kući u Pontecchio kod Bologne. Godine 
1896.-1897. uspjelo mu je postići udaljenost od 
tri kilometra, služeći se valom od jednog metra. 
Kasnije se počeo služiti većim valovima, a 1897. 
već mu je uspjelo odaslati signale na desetak ki- 
lometara. Godine 1901. konačno je usliedio onaj 
njegov znameniti znak »S«, što ga je primio u New 
Foundlanđu, a bio je odaslan iz Polđhua u En- 
glezkoj. 

Braun je usavršio Marconieve sprave, a to 
isto su u Njemačkoj uradili Slaby i Arco. 

Godine 1902. Marconi pronalazi magnetski 
prekidač, koji je bio mnogo bolji od koharera i 
koji je jako dobro poslužio do časa, kada su bile 
odkrivene i praktično primienjene elektronske 
cievi. 

Godine 1903. Poulsen patentira odašiljač, koji 
je radio uz pomoć električnog luka, a to je već 
bio znatni korak napried. 

Godine 1904. Wehnelt patentira ciev s dvie 
elektrode za izpravljanje izmjenične struje. Iste 
godine Fleming patentira svoju »diodu«, koja je 
značila stupanje na stvarno i pravo praktično po- 
dručje krugovala, prije nego što se pojavila 
»trioda«. 

Godine 1905. Fessenden patentira svoj sustav 
primanja na brodovima pomoću interferencije: to 
je bio još jedan veliki korak napried. 

Godine 1905. učenjak Wien usavršava sve do- 
sadašnje sustave i postizava mnogo jasniju i bo- 
lju čistoću primanja i odašiljanja. 

Godine 1906. Lee de Forest patentira »trio- 
du« za pojačanje slabih struja. Time je bio uda- 
ren temelj krugovalu. 

Prvi praktički pokusi sa bezžičnim brzogla- 
som potječu iz godine 1904., a vršili su ih neza- 
visno jedan od drugog Nussbaumer, Majorana, 
Garcia, Poulsen, Lifschitz i Fessenden. 

Godine 1908. Fleming je patentirao »diodu« 
s metalnom žicom. 

Godine 1912. Les de Forest ide odlučno dalje 
i podpuno usavršava elektronsku ciev, bez koje 
nije bilo moguće praktično ostvarenje krugovala. 

Nakon toga možemo samo imenom spomenuti 
sve one učenjake, tehničare i izumitelje, koji su 
oprinieli da se krugoval naglo počeo usavršavali 
i da je doskora postao činjenicom, s kojom je či- 
tavi sviet morao računati : 

Pierce, Langmuir, Alexanderson, Round, Bel- 
lini-Tosi, Meissner, Hogan, Schottky, Brillouin, 
Latour, Beauvais, Levy, Armstrong, Bolitho, Ha- 
zeltine (neutrodin!), Hartley, Slepian, Jarvis i 
Blair, Nichols, Lieben, Cady, Robinson, Arnold, 
Heising, Logwood, Lowenstein, Colpitts i Far- 
rington. 

Primjenom i usklađivanjem ideja, izuma, pro- 
nalazaka i praktičnih primjena svih spomenutih 
izumitelja, pronalazača, teoretičara i praktičara 
ostvaren je krugoval, kao najepohalniji izum dva- 
desetog stoljeća, kao izum, koji će tom našem sto- 
ljeću na sva vremena dati svoj biljeg. 

Na koncu još jedan poviestni nadnevak: u 
studenom 1920. izvršen je prvi krugovalni prie- 
nos. Krugovalu više nije ništa stajalo na putu. 

B) Ljudi i strojevi. 

Na temelju izuma i pronalazaka ljudi, koje 
smo spomenuli prije toga, usliedio je čitavi niz 
strojeva, koji su posljedak zajedničkog rada teo- 
retičara i izumitelja sa tehničarima. Pomoću tih 
strojeva proširilo se silno deblo elektricitete na 
brojne grane i grančice, visoko diglo svoju Kroš- 
nju i sada u sjeni tolikih izuma, pronalazaka, i 
strojeva živi životom, koji se prije ere elektrici- 
tete nije mogao ni zamisliti. 

Ovu drugu polovicu ovog poglavlja moramo 
razdieliti na nekoliko manjih grana, radi boljeg 
pregleda: 

Strojevi za proizvodnju elek- 
trične struje. 

Prvi konstruira stroj za proizvodnju električ- 
ne struje na načelu trenja Guericke 1663. godine, 
zatim godine 1766. sliedi Ramsden sa svojim po- 
boljšanim postupkom dobivanja struje. Magneto- 
električni stroj pronašao je Pixii 1832., da onda 
nakon tri desetljeća Siemens konstruira svoj da- 
namostroj 1867. godine, na kojem se temelji onaj 
pravi i silni razvitak proizvodnje električne struje, 
koji je omogućio učenjacima i izumiteljima, da 
postignu epohalne izume na polju elektricitete. 
Asinhroni motor Nikole Tesle potječe iz godine 
1888. 

Električno svietlo. 

Električno svietlo spada u veliku granu silnog 
stabla elektricitete, na kojem je izrasla još silnija 
i epohalnija grana krugovala. Lučna električna 
svjetiljka je izum Dubosqa i Foucaulta iz godine 
1848., diferencialna lučna svjetiljka je izum Hef- 
nera-Altenecka iz godine 1878. Žarulje su izum 
više izumitelja, od kojih treba na prvom mjestu 
spomenuti Grovea 1840. godine, zatim Sturra 
1845. i konačno najuspješnijeg izumitelja Edisona 
1879. godine. Svietlo pomoću živinih para je izum 
Coopera Hewitta iz 1896. godine, plinom punjena 
žarulja je izum Langmuira iz 1913., a neon-svietlo 
je izum Claudea iz 1910. godine. 

Elektromagnet. 

Elektromagnet je igrao veliku ulogu od po- 
četka brzojava, pa preko brzojava bez žica do kru- 
govala. To je izum Sturgeona iz godine 1826., kada 
mu je uspjelo konstruirati prvi veliki praktički 
elektromagnet. 

Krugovalna tehnika. 

Električni titraji su pronalazak Feddersena 
iz godine 1858., koje je onda nastavio i usavršio 
Hertz. Koharer (fritter) , bez kojeg se ne bi mogao 
razviti brzojav bez žica, je izum Branlya iz 1890. 
godine. Marconi je došao do praktičnih posljeđaka 
svojim kombiniranim sustavom 1897. Bezžični 
brzoglas je izum Collinsa iz godine 1902. Sustav 
Slaby-Arco, koji je osobito uspješno bio primie- 
njen u Njemačkoj, potječe iz godine 1902. Katodne 
cievi kao pojačala su pronalazak Lieben-Reissa 
te Lee de Foresta iz godine 1906. Odašiljač s ka- 
todnim cievima je konstrukcija Meissnera iz go- 
dine 1912. 

Galvanski elementi. 

Galvanski elementi, na kojima se temelje 
sve pokusi, koji su doveli do silnog razvitka elek- 
tricitete, sabrani su u poznatom Voltinom stupu 
ih bateriji od godine 1800. Kasnija usavršavanja 
potječu od Daniella 1836., Grovea 1839., Bunsena 
1842. i Meidingera 1859. 


86 


Kabeli. 

Kabeli također spadaju u veliku obitelj veli- 
kih i malih rođaka i prisnih prijatelja elektrici- 
tete. Prvi kabel od olova potječe od W. Younga i 
McNaira iz godine 1845. Kabelska izolacija od gu- 
taperče je pronalazak W. Siemensa iz 1846. Prvi 
suvremeni kabel je pronalazak Siemensa iz godine 
1847., a prvi podvodni kabel Bretta iz godine 
1850. Prvi kabel na Atlantiku položen je 1858. g. 

Mikrofon. 

Mikrofon je danas sastavni dio krugovala, 
bez kojeg nema izvedbe. To je izum Ludtgea (Ber- 
lin) iz godine 1878., koji je iste godine poboljšao 
Amerikanac Hughes. 

Fonograf. 

Fonograf ili phonograph, kako se zvao u sa- 
mom početku, svakako spada među ove izume, 
jer koliko je razporeda krugovalnih postaja bilo 
sastavljeno i bit će sigurno sastavljeno i u buduć- 
nosti od potomka tog Edisonovog izuma, danas 
poznatog pod imenom gramofon, zapravo od gra- 
mofonskih ploča. Edison je dovršio svoje pokuse 
sa fonografom 1877. godine. Ima doduše ljudi, 
koji tvrde — s prilično zlobe — da ne bi bilo ni 
krugovala, kada ne bi bilo Edisona i gramofon- 
skih ploča, ali to je svakako pretjerano. 

Brzojav. 

Brzojav se svakako mora smatrati barem 
djedom krugovala. Brzojav se razvijao vrlo dugo, 

a onda se naglo razvio do sadašnjeg stanja. Tako 
je optički brzojav, predteča svih brzojavnih su- 
stava, izum Claude Chappea iz godine 1793. Gal- 
vanski brzojav je izum Sommeringa iz godine 
1809., elektromagnetski Gaussa i Webera iz go- 
dine 1833. Brzojav pomoću pomicanja igle je pro- 
nalazak Steinheila iz godine 1836. Brzojav za že- 
ljeznički promet uveo je već Stephenson, izumitelj 
parostroja. Wheatstoneov brzojav pomoću kazalj- 
ka potječe iz godine 1837. Brzojavni stroj, koji 
piše, je izum Morsea iz godine 1837. Potrebni spoj 
sa zemljom je pronalazak Steinheila iz 1838. god. 

Nakon toga se brzojav naglo usavršavao i 
poboljšavao, pa ćemo navesti samo nekoliko ime- 
na ljudi, koji su tome najviše doprinieli: Siemens, 
Frischen, Hughes, Caselli, Thomson, Edison, Pol- 
lak, Virag, Rowland i Halske. 

Brzoglas. 

Kako smo već prikazali brzoglas je stvarni 
izum Niemca Reisa iz godine 1861. koji je usa- 
vršio i praktički ostvario Bell 1877. 

Samospojna brzoglasna naprava je izum 
Strovvgera iz 1898. godine, samo je trebalo mnogo 
godina, dok je konačno bila praktički primienjena. 

Električni tranformator. 

Ova sprava, koja je važan činbenik u suvre- 
menoj proizvodnji elektricitete, potječe od Gau- 

larda iz god. 1880. a onda su ga usavršili Blathy, 
Deri i Zipernowsky. 

* 

Time smo mi svršili sa ljudima, idejama i stro- 
jevima, koji su doprinieli začetku, sazrievanju i 
usavršavanju krugovala do današnjeg stanja, koje 
nije završno. Danas još imade na desetke izumi- 
telja i pronalazača, koji neprestano traže nove 
puteve, kojima bi krugoval mogao krenuti na teh- 
ničkom području, jer nas na ovom mjestu još ne 
zanima njegov sadržajni razvoj. Tu su još otvo- 
rene sve mogućnosti, uzprkos toga što imade ljudi, 
koji preuranjeno tvrde, da će televizija zakrenuti 
krugovalu vratom i da će naći jedino još počastno 
mjesto u muzejima zastarjelih izuma. Nema sum- 
nje da je sve na svietu u previranju, da sve ima 
svoj početak i svršetak, pa će tako jednog dana 
biti i sa sadašnjim krugovalom u njegovom teh- 
ničkom i sadržajnom obliku, ali se kod toga ne- 
smije zaboraviti, da se jedne epohe slievaju u 
druge, pa će se tako i krugoval sliti u nešto novo, 
da onda bude nastavljen pod novim imenom, s 
novim sadržajem i za druge ljude. 

Još će jednom biti potrebno da se osvrnemo 
na tehničku stranu krugovala, ali to će biti još 
samo u jednom poglavlju, da najširim slojevima 
na jednom praktičnom primjeru prikažemo kako 
je tehnički moguće, da se rieč preko mikrofona, 
pojačala, antena i etera širi prostorom, da se onda 
pretvori u rieč. 

Sedmo poglavlje 

SLUČAJ KAO IZUMITELJ 

»Uzrok svih izuma nije nagon za 
igrarijom, nije slučaj, nije potreba, 
niti nevolja, nije sviestno ili ne- 
sviestno oponašanje onoga što je 
stvorila priroda, nego je stvara- 
lački nagon ljudskog duha, radost 
stvaranja, veselje nad postignutim« 

— rekao je pjesnik-inžinr Max Eyth i time je 
zaista pogodio ono pravo, onu srž svih izuma. Ipak 
i oni uzroci, koje je on naveo, da nisu važni, ipak 
su i oni znali zaigrati ulogu, ne toliko u stvara- 
lačkom pravcu, koliko kao neke poluge, kao neka 
vrst pogonske snage, kao vanjski povod, da se 
nekoga potakne na pravi stvaralački rad i uspjeh. 
Sve te uzroke možemo nazvati sekundarnima, a 
među te uzroke svakako spada i slučaj, barem kao 
pomagač, s kojim ćemo se ovdje pozabaviti, jer 
je slučaj kao pomagač zaista odigrao svoju ulogu 
u razvojnom nizu izuma i pronalazaka, koji su 
doveli do krugovala. 

Naši suvremeni tehničari mnogo ne drže do 
slučaja, jer smatraju da više ne može igrati onu 

ulogu kao nekada. U tome imadu pravo, ali možda 
ipak ne u svih stotinu postotaka. Riešavanje na- 
ših suvremenih tehničkih i fizikalnih problema 
zaista traži tako visoko predznanje i stručno po- 
znavanje materije, da danas neki čovjek, koji se 
bez potrebne naobrazbe bavi izumima, jedva može 
pronaći nešto genialnog i izvanrednog. Danas 
samo planomjerno i promišljeno eksperimentira- 
nje i traženje uz podpuno teoretsko i praktično 
poznavanje dotičnog problema ima izgleda da do- 
vede do cilja. 

Prije, dok nije bilo svih tih škola, zavoda, 
posebnih stručnih škola, dok nije bilo svih tih 
tehničkih i fizikalnih kabineta i zavoda, dok nije 
bilo gotovog materiala za eksperimentiranje, kada 
je trebalo sve samom iztražiti i pronaći od samog 
početka, kada je trebalo ne samo misliti na rezul- 
tat, nego i na sastavne dielove, koji će do toga 
dovesti, kada je sve to trebalo samom izraditi i 
pripremiti — tada je zaista bio potreban i slučaj, 
da često puta uzkoči kao zamjena za sve ono što 
smo do sada nabrojili: morali su se naći prava 
glava i slučaj, da se shvati i izkoristi dar jednog 
trenutka. 

»Samo onaj može shvatiti i razabrati pravu 
vriednost nekog slučaja, koji tehnički, znanstveni 
ih umjetnički problem nosi u sebi, koji je sam 
neka vrst vodiča k riešenju nekog pitanja na spo- 
menutim područjima« — naglasio je psiholog 
Otto Selz. 

Mi to smjesta možemo prikazati na jednom 
primjeru iz novijeg doba, razdoblju velikih izuma 
i pronalazaka: na primjeru Rontgenovih zraka. 
Sam Rontgen nije htio ništa pronalaziti, ništa 
izumljivati. On je htio samo proučavati takozvane 
katodne zrake na temelju novog oblika Lenardo- 
vih cievi, i to izvan samih tih cievi, koje je u tu 
svrhu umotao u crni papir. Tom prilikom on je 
opazio kako se prilikom električnog izpražnjenja 
zažarila mrežica: Rontgenu je odmah bilo jasno, 
da to nije moglo usliediti uslied učinka katodnih 
zraka. Počeo se potanje baviti tom zagonetnom 
pojavom i odkrio X-zrake, kako ih je on sam na- 
zvao. On je sasvim slučajno ušao u trag zrakama, 
bez kojih si danas ne bi mogli zamisliti razvitak 
suvremene medicine. 

Kako. vidimo, tu je slučaj svakako odigrao 
svoju ulogu. Međutim tu je bila još jedna stvar, 
koju je fizičar Ernst Mach nekada ovako zao- 
djenuo u rieči: 

»Uspjeh odkrivača leži u njegovoj izvanred- 
noj pažljivosti, koja neobičnost nekog dogođaja 
odkriva već u prvim nejasnim tragovima i koja 
onda odkriva put, kojim se dolazi do odkrića.« 

Ako se najprije pozabavimo predpoviestnim 
dobom, mi moramo ustanoviti, da je u ono davno 
doba slučaj igrao mnogo veću ulogu prilikom 
ostvarenja onih praizuma čovječanstva, nego što 
je to danas. Lopata, kotač, nož, poluga, uže, ko- 
sina, kolotur, košara, prva kuća, prvi mlin, pila i 

mnogi drugi praizumi, nisu mogli biti samo re- 
zultanta naprezanja ljudskog mozga, nego i vrlo 
povoljnog slučaja. Uzmimo, na primjer, samo va- 
tru, koja nije od samog početka sviestnog života 
onih naših praotaca bila dostupna ljudima, jer bi 
inače tempo razvitka ljudskog roda možda bio 
mnogo brži. Čovjek u ono davno doba jako dugo 
nije poznavao vatre, koje se u početku i bojao, 
možda kao nekog zlog duha, koji pali i uništava 
sve čega se dohvati. Koliko je nama poznato tek 
je čovjek kamenog doba, o kojem već znademo 
nešto više, poznavao vatru i s njome se služio u 
svom životu. Kako je on došao do te vatre ? Ljudi 
prije njega su stoljećima i stotinama stoljeća pro- 
matrali kako strahovita munja zadere nebo i onda 
udari o drvo ili o pustu i suhu stepu, pa onda sve 
plane — i drvo i stepa. Oni su ljudi onog davnog 
doba, kako smo rekli, nekako instinktivno izbje- 
gavali taj neprijateljski element, koji ih je i ubi- 
jao, te sigurno u njemu vidjeli izraz neke više 
sile, koja je protiv čovjeka. Onda je sigurno došao 
dan, koji nije zabilježen ni u kakvoj poviesti, kada 
se neki smioni čovjek onog doba drznuo i pribli- 
žio vatri, koju je izazvala neka munja, malo ma- 
reći za plašljive povike svojih suplemenika, koji 
su ga nastojali odvratiti od takvog ludog koraka. 
Taj se smioni i drzki čovjek možda dotaknuo 
vatre i onda žurno povukao ruku, jer ga je vatra 
opekla. Ali osim te male opekline na prstima se 
ništa drugo nije dogodilo: niti je munja još jed- 
nom prasnula i na mjestu ubila tog drznika, niti 

je vatra nahudila njegovom tielu. Ljudi onog doba 
za male ranice i opekline nisu baš previše marili, 
jer su u borbi za život bili naučeni i na mnogo 
gore stvari. O onom su se drzkom čovjeku pričale 
priče, dok se nije našao neki drugi čovjek, koji 
je jednog dana pokupio žeravicu nekog izgorjelog 
stabla i odnio na nekom plosnatom kamenu u svo- 
ju špilju. Ljudi su u ono doba već znali, da vatra 
ne samo svietli, nego i grije, a u njihovim špilja- 
ma nije bilo baš previše ni vruće ni suho, nego 
hladno i vlažno. Pod tu je žeravicu netko pod- 
metnuo kamenje, nabacao suhe mahovine ili trie- 
šća — i evo vatre i ognjišta. Špilja se ugrijala, a 
na vatri se mogao liepo izpeći i po neki komad 
ubijene divljači: možda je i to pečeno meso bio 
neki slučaj, da je naime komad sirovog mesa pao 
u vatru, pa je to pokušao jesti neki gladan čovjek, 
kome se pečeno meso izvrstno svidjelo. Kasnije 
je taj predpoviestni čovjek u svojoj dokolici — 
jer onda se nikome nije žurilo osim u jelu i piću 
— ustanovio, da ako se s dva kamena razne vrsti 
udara jedan o drugi, da onda izkaču iskre. Slučaj 
je htio, da je neki čovjek naišao na ta dva kamena 
u blizini i tuckao njima. Tako se uz pomoć one 
iskre lako dala zapaliti suha mahovina i čovjek 
više nije bio prisiljen čekati, dok opet neka munja 
zapali neko stablo u blizini. Tako je slučaj čovjeka 
doveo do primitivnog upaljača. Da se — opet slu- 
čajno — nisu našle one dvije vrsti kamena, tko 
zna kako bi dugo još čovjek bio ovisan o prirod- 
nim silama što se tiče vatre. 

Loncarstvo, ta velika grana obrta, koje je 
nekada značilo vrlo mnogo u životu naših pra- 
otaca, također je posljedak nekog slučaja. Ljudi 
su u ono doba već znali izrađivati košare — ta- 
kođer jedan od epohalnih praizuma — koje su 
bile potrebne, da se sačuva hrana u osušenom 
stanju. Ali te košare nisu mogle biti prikladne, 
da se u njima sačuvaju potrebne količine pitke 
vode, koja uviek nije bila na dohvat ruke. Tada 
se neki genialni čovjek dosjetio i namazao vanj- 
sku ili nutarnju stranu te košare ilovačom. To je 
bio već znatni korak napried, ah ne konačan i 
odlučan. Glina se prilično brzo suši i onda razpada 
u prašinu. Trebao je samo još slučaj, da se košara 
pretvori u ono što je čovjeku bilo potrebno: bilo 
da je u nekoj špilji buknuo požar, bilo da je 
neki primitivni lončar, okružen svojim plemenom, 
negdje na otvorenom bio napadnut od neprijate- 
lja, u času kada je gorjela njihova logorska vatra 
— ali u onom bježanju i spašavanju sigurno je i 
neka tek ilovačom namazana košara pala u vatru. 
Kada su se preživjeli članovi plemena vratili u 
špilju ili svoj logor, ustanovili su da je šiblje, od 
kojeg je bila košara spletena izgorjelo, ali da je 
glina uslied utjecaja vatre toliko otvrdnula, da je 
postala tvrda skoro kao kamen. Tragovi pletera, 
koji su ostali od izgorjelog šiblja, stvarno su bili 
prva ornamentika one primitivne prve keramike. 

U vrieme, kada se čovječanstvo javlja u zoru 
prvog doba starog vieka, pronađena je ona smjesa 
bakra i cinka, koja je još danas poznata pod ime- 

nom bronce. Već pet tisuća godina prije rođenja 
Krista čovjek znade za bakar, dok se prva i prava 
bronca javlja oko dvije tisuće godina prije Krista. 
Nema nikakve sumnje, da je bronca pronađena 
u nekoj zemlji, u kojoj je bilo i bakra i cinka. Uz 
neke iznimke to je bilo moguće jedino u Španjol- 
skoj ili Englezkoj (Cornwall). Pošto je bakrena 
rudača u Cornwallu i onako bila jako izprepletejia 
žilama cinka, predpostavlja se, da je tamo slučaj 
doveo do smjese, koja je dobila ime bronce, a raz- 
likuje se od bakra time što je tvrđa, ali se lakše 
tali. Danas se još bronca rabi u mnoge svrhe, a 
bez nje ne bi bilo na svietu toliko spomenika i 
spomenploča. 

Sve do devetnaestog stoljeća taj je isti slučaj 
igrao vrlo često iztaknutu ulogu u mnogim izumi- 
ma, pa su to potvrdili i mnogi iztaknuti učenjaci 
kao Leibnitz i najpoznatiji francuzki fizičar svoga 
doba Abbe Nollet. Do spomenutog stoljeća imali 
su laici, diletanti i samouci mnogo više izgleda u 
uspjeh ,nego danas, da naime slučajno pronađu 
nešto što je doskora postalo senzacijom čitavog 
svieta. U ono je doba vriedilo pravilo, da se laik 
može upuštati u kojekakve kombinacije i ekspe- 
rimente, koje pravi učenjak onog doba nije sma- 
trao’ spojivim sa svojim naučnim dostojanstvom, 
u koje se on prema tome ne bi nikada upustio. 
U ono je doba vriedilo i ono Leibnizovo pravilo, 
da češće nađe nešto novog onaj, koji neku stvar 
ne razumije, nego onaj, koji neku vještinu razu- 
mije. To je isto vriedilo i za samouka. Svi ti laici 

i samouci mogli su ići istim putevima kao i uče- 
njaci, samo s tom razlikom, da nisu stali pred 
onim zapriekama, koje su učenjaci smatrali po 
svom umu nesavladivima. Ti laici i samouci nisu 
ništa riskirali, ako su pokušali i ono nemoguće, 
da te nesavladive zaprieke svladaju, jer ako nisu 
uspjeli, njihovo dostojanstvo ili naučni glas nije 
mogao postradati. Oni jednostavno nisu uspjeli 
i s time je bilo svršeno: njihovo je ime za sve 
vieke bilo predano zaboravi. 

Laici, diletanti i samouci nisu imali učenjač- 
kih skrupula i obzira, nego su išli — da se tako 
izrazimo — glavom kroz zid, koji se često pokazao 
samo kao navodni nesavladivi zid, te tako otvorili 
vrata u nove mogućnosti obćeg napredka. Laik i 
samouk dive se svemu što je novo, pipaju, ekspe- 
rimentiraju i iztražuju na svoj način, često puta 
na daleko obilazeći, dok dođu do cilja, trošeći 
mnogo više energije i umnih snaga, da su malo 
više stručno naobraženi. Ali ti su ljudi bili u ono 
doba takvi: oni su tražili i tamo, gdje nitko nije 
vidio nikakvog smisla, bili predmetom izrugivanja 
i grubih šala do onog časa, dok ne bi uspjeli. Jer, 
ljudske gomile nikada previše ne zanima razvoj 
nekog tehničkog procesa, razvoj ostvarivanja ne- 
ke tehničke zamisli, nego samo konačni opipljivi 
posljedci, od kojih imadu koristi. 

Poviest izuma i životi izumitelja dokazuju 
nam, da je mnogo stotina veoma važnih izuma i 
pronalazaka posljedak mučnih i dugotrajnih na- 
prezanja laika, ljudi sasvim izvan struke. Dosta 

u; t ! a ko spomenemo mehanički tkalački stanak, 
Lum entlezkog duhovnika Edmunda. Cartwnghta, 
kohie kasniji usavršio lyonski šeširdzija Jacqu- 
ard godine 1790. Tu su se dakle nasla dva co- 
vieka S koji su bili daleko od tehnike i fizike, a 
ipak se na temelju njihovog lz ^/ a ^ ta n0 J ra 
silni veleobrt, koji i danas u životu svieta ig 

ogromnu u^nitiji slučajnog odknca je 

galvanizam, što ga je odkrio ne neki fizičar nego 
Inatom Galvani u Bologni 1780. g odi n e . ^ 0 ]i je 
konačno doveo i do našeg današnjeg Rovala. 
Galvani je za potrebe svojih anatomskih iztraz 
vania i predavanja preparirao zabije krakove 
tom 3 prilikom na svoje najveće iznenadenje usta- 
novio da ti kraci trzaju, kada u njihovoj blizini 
usliedi električni udarac. »Žablji plesač«, kakos 
odmah nazvali Galvanija, čim je počeo govoriti o 
tom svom odkriću, nije se zadovoljio s time, da 
samo ustanovi neku činjenicu^ nego je poče 
perimentirati, da ustanovi o čemu se tu radu On 
ie eksperimentima ustanovio, da se ne radi o ne 
koj slučajnosti, nego da ti žablji krakovi zaista 
svita put trzaju, kada usliedi udarac električne 
struje u njihovoj blizini. Sam Galvani nije bio u 
stanju znanstveno protumačiti tu neobičnu stvar, 
ali su njegovi eksperimenti dobro došli fizičaru 
Volti koji je onda udario temelje daljnjem prou- 
čavanju elektricitete i time skrenuo pozornost 
znanstvenog svieta na ovu granu, koja se počela 
naglo i silno razvijati. 

Sliedeći korak: elektromagnetizam — treba 
također zahvaliti slučaju, u čemu se slažu brojni 
povjestničari tehnike, kao fizičari Gilbert, Han- 
steen i Pfaff. Bilo je to na početku 1820. godine. 
Hans Christian Oersted eksperimentirao je s gal- 
vanskim strujama i kako doslovce kaže povjest- 
ničar fizike F. Rosenberger »ni ne sluteći skori 
porod elektromagnetizma, dok je neka slučajno 
prisutna dama slučajno primjetila, kako se neka 
magnetska igla, koja se slučajno tamo nalazila, 
kod svakog ukopčavanja i prekida struje pokrene 
na jednu ili drugu stranu.« Sam Oersted u svojim 
kasnijim spisima doduše poriče ovu slučajnost i 
tvrdi, da je do takvog epohalnog pronalazka do- 
šao svojim vlastitim mozganjem i brojnim poku- 
sima. Stvarno je u toj cieloj stvari to, da je više 
fizičara prije njega, pa i sam Oersted, naslućivalo, 
da postoji neki identitet između magnetizma i 
elektricitete. Međutim to su bila naslućivanja i 
hipoteze, koje nisu imale nikakve sveze sa stvar- 
nim pokusima, koji su slučajno ili ne doveli do 
revolucionarnog odkrića. Kao kasnije Rontgen, 
tako je i Oersted ljeti 1820. temeljito iztražio novu 
pojavu i spoznao njezino veliko značenje. 

Kao uzporedbu ovom slučaju možemo navesti 
englezkog fizičara Faradaya, koji je 1831. odkrio 
električne indukcione struje sasvim slučajno time, 
što je neki magnet turio u svitak žice i onda iz- 
vukao natrag van. Ipak, o stopostotnom slučaju 
ne možemo ovdje govoriti, jer je Faraday devet 
godina prije toga zapisao u svoj dnevnik: 

»Pretvori magnetizam u elektricitet.« 

Pošto je Faraday jedan od stupova elektro- 
tehnike, s kojim je povezan postanak i razvitak 
krugovala, to ćemo se s njime pozabaviti u slie- 
dećem poglavlju, kao s jednim članom velike 
»trojke«. 

Osmo poglavlje 

PRVI KORACI VELIKE »TROJKE« 

Vratimo se još jednom samo malo natrag: 
svega za jedno stoljećp. Ne trebamo se dakle 
vratiti natrag na stvaranje svieta, niti na bilo koji 
drugi važniji dogođaj Starog vieka. Jer da se 
vratimo na početak razdoblja, koje je udarilo ne- 
izbrisivi biljeg suvremenom životu, dovoljno je 
svega jedno stoljeće. To je ono nezaboravno vrie- 
me, kada je počeo životno djelo prvi od velike 
»trojke«. 

Radi se o Michaelu Faradayu. Prvih godina 
svoje mladosti on je kovački šegrt u maloj za- 
dimljenoj kovačnici svoga otca u blizini Londona. 
Taj mu se zanat nije sviđao. Faraday je nekako 
instinktivno^ osjećao, da ga u životu čeka neka 
druga zadaća, koje još nije bio posvema sviestan. 
Prelazi među knjigoveže. Tu je već sviestniji svog 
životnog cilja: počinje čitati knjige o tehnici i 
znanosti. Sve je očitije, da ga to područje ljud- 
skog rada silno privlači: ono područje, na kojem 
ce se vrlo brzo proslaviti. Jednog mu dana do- 
padne ruku neka knjiga o kemiji. Farađay se 
silno oduševi za kemiju i smjesta odluči, da će se 

sama time baviti. Nikada nije ni zavirio u neki 
kemijski laboratorij, niti je imao bilo kakvog poj- 
ma o kemiji. Njegova je odluka uza sve to čvrsta. 
Nije bilo druge, nego se odreći zanata knjigoveže 
i upisati se u tečaj predavanja Sir Humpfry Da- 
vya, tada znamenitog kemičara, koji je predavao 
na Royal Institutionu. Farađay je neko vrieme 
štedio svaki filir, sabrao potrebnu svotu i jednog 
se dana upisao: počeo je slušati predavanja tog 
znamenitog učenjaka i pjesnika. Bilo mu je tada 
već trideset godina. Svim je silama nastojao, da 
se što više približi velikom učenjaku, čija je pre- 
davanja napeto slušao. Jednog dana sazna, da je 
Davyev kućni sluga nenadano odkazao svoje mje- 
sto i otišao. Kod Davya sluge uobće nisu nikada 
bili previše dugo. Sir Davy je bio veliki gospodin 
i uživao je veliki ugled. Kada mu je za završetak 
njegovih iztraživanja o električnom svietlostnom 
luku bila potrebna jakost od dvije tisuće baterija, 
za ono vrieme se radilo o ogromnoj svoti, izvršeno 
je narodno sabiranje. Radilo se o onom luku elek- 
trične struje, koji je do nedavna još bio temelj 
razsvjete svjetskih gradova (lučne električne svje- 
tiljke) i koji još danas nalazima u slikokaznim 
aparatima. Učenjak Davy se nije bavio samo elek- 
tricitetom, nego i pjesmama, a bio je inače po- 
znat kao vrlo goropadan čovjek, makar se to^ ni- 
malo ne slaže s njegovom pjesničkom djelatnošću. 
Jedno je svakako sigurno, da je bio jako nepod- 
nošljivi gospodar, u čijem se stanu vrlo često Čula 
buka i svađa. 

Faraday se ponudi Davyu kao kućni sluga, 
samo da bude što bliže uz njega. Davy prihvati 
njegovu ponudu i tako Faradaya vidimo u novoj 
ulozi, ali je ta uloga potrajala samo kratko vrie- 
me, jer je on postao Davyevim asistentom, a onda 
i sam znamenitim profesorom Royal Institutiona, 
gdje je dovršio veliki broj izuma i pronalazaka, 
dok se nije preselio u posebnu kuću, koju mu je 
u počast njegovog genija poklonila kraljica Vic- 
toria. 

Sigurno je da se još mnogi čitatelj ove knjige 
sjeća onih temeljnih zakona elektromagnetizma, 
koje je učio u srednjoj školi, a koje je pronašao 
Faraday : 

»Svaki put, kada se neki magnet pokreće u 
blizini nekog zatvorenog kruga, u njemu se javlja 
električna struja. Svaki put kada se pojavi struja 
u jednom krugu, a u blizini se nalazi drugi krug, 
onda se i u onom drugom krugu javlja električna 
struja.« 

Faraday je dokazao, da magnetizam i elektri- 
citeta nisu razne stvari, nego da jedno djeluje na 
drugo i jedno drugog izazivlje. On je pronašao, 
da električna struja može sama svojom prisutnoš- 
ću djelovati na udaljenost na drugu sličnu struju. 
Prema tome njemu treba pripisati odkriće, da 
elektriciteta može na udaljenost djelovati na drugu 
elektricitetu »bez žice kao vodiča«. Ono par cen- 
timetara, koje je Farađay postigao u svome labo- 
ratoriju, vršeći pokuse s električnim iskrama, pre- 
tvorilo se je kasnije u tisuće i tisuće kilometara. 

Prelazimo sada na drugog člana ove zname- 
nite »trojke«: Jamesa Clerka Maxwella. 

Maxwell je bio učenik Faradaya. Njemu treba 
zahvaliti na onom drugom orijaškom koraku u 
pravcu krugovala. On je naslutio, da postoje elek- 
trični valovi već onda, kada ih nitko nije mogao 
naslutiti i ustanoviti njihovu obstojnost. On se 
dobro sjećao rieči svoga učitelja: 

»Nikada ne ću vjerovati, da neka električna 
struja ili neki magnet mogu djelovati na udalje- 
nost na drugu struju ili magnet, ako nema posred- 
nika njihovom širenju.« 

James Clerk Maxwell, kada je postao profe- 
sorom fizike na sveučilištu u Cambridgeu, poza- 
bavio se matematičkim putem riešavanjem pro- 
blema o prienosu elektricitete na udaljenost. Po- 
sljedak ovog njegovog rada bila su dva matemat- 
ska izraza poznata pod imenom »Maxwellove jed- 
nadžbe«. Ne ulazeći potanje u te njegove jedna- 
džbe mi ćemo naglasiti samo to, da je on stvarno 
odkrio obstojnost električnih valova i ustanovio, 
da se šire jednakom brzinom kao i svietlo — i to 
još prije nego li što su električni valovi započeli 
svoj pobjedonosni pohod. Za čovječanstvo su se 
električni valovi pojavili u Maxwellovom mozgu, 
ali su oni postojali vječno, jer su vječno bili pri- 
sutni u zraku u obliku munja, samo što nitko nije 
znao ustanoviti tu njihovu prisutnost. Nije ih 
dakle proizveo čovjek, nego ih je čovjek samo 
odkrio. To je stvar, koju nikada ne smijemo za- 
boraviti. 

Godine 1865. Maxwell je znamenitom Royal 
Society u Londonu podnio posljedak svoga rada, 
onom istom znanstvenom družtvu, kojem je dva 
stoljeća prije toga Nizozemac Van Leeuwenhoek 
ukazao na bezkrajni sviet mikroba. Maxwellovo 
izvješće imalo je ovaj sasvim jednostavni naslov: 

»Dinamička teorija o elektromagnetskom 
polju«. 

U tom je izvješću Maxwell ukazao, da su elek- 
trični valovi, čiju je obstojnost on naslućivao, iste 
naravi kao i svietlo, što se kasnije pokazalo sa- 
vršeno točnim. Maxwell je time ukazao na jedan 
sasvim novi znanstveni kontinent, čiju obstojnost 
prije njega nije nitko naslutio, i prepustio drugi- 
ma da se s njime pobliže pozabave. Ukazao je 
samo na vrata, koja vode u taj novi sviet, uvjeren 
da će se u budućnosti netko tim vratima približiti 
i pokušati da ih otvori. 

* 

.Previše dugo nije trebalo čekati: svega dva- 
deset godina. Bilo je potrebno da se pojavi novi 
genij, koji će ne samo otvoriti ta vrata, nego i 
prestupiti preko praga u taj novi sviet. Takav se 
genij zaista pojavio, zablještio i pogasio poput 
nekog sjajnog meteora. 

Jednog jutra u studenom 1885. sveučilištarci 
u njemačkom sveučilištu u Karlsruhe našli su se 
pred zaključanim vratima fizikalnog laboratorija. 
Na vratima je bila pričvršćena mala ceduljica: 

»Predavanja su odgođena. Vratite se za pet- 
naest dana.« 

U laboratoriju se iza zaključanih vratiju na- 
lazio jedan mladi profesor, koji je tek nedavno 
započeo sa svojim predavanjima i sada ih tako 
naglo prekinuo. Bilo mu je 28 godina, a zvao se 
Heinrich Hertz. To je bio onaj treći one slavne 
»trojke«. Zaista, to je bio pravi genij. 

Hertz je petnaest dana bio zatvoren u svome 
laboratoriju, jer je donio hrane za takav rok. U 
laboratoriju je i spavao, a kasnije je u njemu ure- 
dio i svoj grob — barem tako veli legenda. Hertz 
je uporno i neprestano ponavljao: 

»Ti elektromagnetski valovi — kako su ih 
onda nazivali — stvarno moraju postojati. Max- 
well je imao pravo i ja ih svakako želim potražiti 
i pronaći. Nekako ću već u tome uspjeti.« 

Hertz se ozbiljno prihvatio posla. Njegovoj 
naravi nije odgovaralo, da se bavi pokusima na 
sreću. Zamislio je mnogo načina kako da te valove 
proizvede i da ih onda malo dalje prima, te tako 
ustanovi njihovu obstojnost. Neke je metode od- 
mah u početku odbacio, drugih se je uporno držao. 
Konačno je sve svoje nade položio u električnu 
iskru: ta mu svakako mora pomoći, da ustanovi 
te tajanstvene električne valove. 

S onom baterijom, koju je imao na razpola- 
ganje, mogao je proizvesti samo male iskrice. Dok 
su električne iskrice veselo poskakivale, Hertz 
pokušava ustanoviti prisutnost električnih valova 
pomoću metalnog obruča, koji je na jednom mje- 
stu bio prerezan. U tom je času u njegovom labo- 
ratoriju bilo i tragike i nade. Hertz od početka 

ide dobrim putem, samo on sam ne zna hoće li 
uspjeti. Ako se elektromagnetski valovi, tako 
umuje Hertz, šire od električnih iskrica na sve 
strane, onda ih mora hvatati i onaj njegov obruč, 
a ako je tako, onda se na onom prerezanom mjestu 
moraju također pojaviti iskrice. Taj svoj obruč 
Hertz je nazvao »resonatorom« i to mu je bilo 
jedino sredstvo, da odkrije ono što je tražio. Prvi 
pokušaji nisu uspjeli: na onom prerezanom mjestu 
obruča nisu se pojavile nikakve iskrice. Mi danas 
već znademo zašto: baterija je bila preslaba. 
Hertz nikako ne odustaje od tog svog eksperi- 
menta. On naslućuje da se nalazi na pravom putu. 
Ukapča Ruhmkorffov induktor, dva zavoja žice: 
u prvi se šalje struja iz baterije izprekidana pre- 
kidačem, u drugom se svitku javlja mnogo jača 
struja. Hertz sada dobiva mnogo dulje iskre: u 
njima je sada sva njegova nada. Prekidač veselo 
radi u laboratorijskoj tami i iskre frču sve dulje. 
Ali se Hertz boji, da će se njegova baterija pre- 
više brzo iztrošiti, pa prekida to veselo pucketa- 
nje. U stanovitoj udaljenosti od baterije objesi na 
svilene niti svoj »resonator«. Gleda bateriju, gleda 
svoj obruč. Čas je odlučan, srdce mu burno kuca, 
a onda se naglim pokretom približi bateriji i ukop- 
ča struju. Neka bude što bude! Ako i ovog puta 
ne uspije, pokušat će nešto drugo, ali uspjeti 
mora! Približi se obruču i pogasi svieću. Mrak. 
Na onom prekinutom mjestu obruča najednom se 
pojave iskrice. Pobjedio je! Vrata u nepoznati 
sviet su malo zaškripila, ali su se onda ipak otvo- 

rila. Hertz još dalje objesi svoj obruč: isti uspjeh, 
iskrice su tu. Nakon toga između baterije i obruča 
postavi metalnu ploču: iskrica nestane. Hertz je 
to već predvidio. Ploča je privukla električne va- 
love i oni više nisu mogli doprieti do obruča. Mje- 
sto kovinaste ploče postavi staklenu: iskrice se 
opet pojave. Hertz još uviek ne vjeruje, pa u onoj 
tami želi postaviti obruč još dalje. Potraži u 
mraku svieću, spotakne se i padne zajedno s obru- 
čem. Električni valovi su bili odkriveni. 

Hertz je onog dana dokazao, da električni va- 
lovi stvarno postoje, oni valovi, koje je već Max- 
well naslućivao. Hertz je umro u Bonnu u starosti 
od svega 37 godina. Genij je naglo razsvietlio 
tisućgodišnji mrak i usnuo, ali je svietlo dalje 
gorjelo. 

Time smo, koliko je kraće bilo moguće, za- 
vršili životni put i uspjehe te velike, slavne i zna- 
menite »trojke«, koji su stvarno položili temelje 
krugovalu. 

Nakon njih dolaze drugi, da nastave njihovo 
djelo, a među njima i Marconi. Ali to je već bilo 
novo razdoblje i novo poglavlje, o kojem smo već 
pisali. 

Deveto poglavlje 
ZABORAVLJIVI EDISON 

Danas bi krugoval brojio sigurno mnogo više 
godina obstanka, da se Edisonu, tom najtočnijem 
čovjeku na svietu, nije jednom dogodila upravo 
nevjerojatna stvar, da je naime nešto zaboravio. 

Evo, kako se to dogodilo : 

Tehničko ostvarenje krugovala i bezbrojne 
druge primjene električnih valova potekli su od 
jedne klice, na koju je Edison zaboravio. Bila je 
to klica, koja je trebala već onda ostvariti najveći 
izum našeg doba: naime krugovalnu ciev. Toj 
cievi treba zahvaliti sav onaj silni razvitak svega 
što se temelji na električnim valovima: bezžični 
brzojav, bezžični brzoglas, krugoval, zvučni film, 
električno pojačanje zvukova i glasa, napredak 
televizije, čudesa upravljanja brodovima, okloplje- 
nim kolima i zrakoplovima na udaljenost, kao i 
praktična primjena bezbroja drugih tehničkih pro- 
nalazaka, koji su u posljednjem desetljeću omo- 
gućili tolike nove uspjehe u medicini, zviezdoznan- 
stvu, geologiji, oceanografiji, te meteorologiji, kod 
čega treba naglasiti, da razvitak na svim tim po- 
sebnim područjima nije ni izdaleka završen. 

Taj »magični izum« izbjegao je inače vrlo 
pažljivom i oštrom oku jednog Edisona. Tek kada 
je suvremena fizika izvršila nekoliko svojih prvih 
koraka, kada se krugoval spremao na osvajanje 
svieta, tek se tada netko sjetio tog Edisonovog 
izuma, na koji je on jednostavno zaboravio. Od 
vremena Fa.radaya, Maxwella i Hertza već su po- 
stojali temelji naglom suvremenom razvitku elek- 
trotehnike. Nije se jedino znalo s kakvim će se 
materialom dalje raditi, jer je manjkalo ono glav- 
no: elektronska ciev. Tu ciev stvarno nije^ prona- 
šao jedan čovjek, nego čitava skupina učenjaka 
i tehničara, među kojima moramo spomenuti sva- 
kako na prvom mjestu Edisona, zatim Fleminga, 
Marconia, Thomsona, de Foresta, Richardsona, 
Langmuira, Hulla i Vallauria. 

Izum elektronske cievi povezan je u prvom 
redu s imenom Edisona. Njega je u ono vrieme 
zablještio sjaj njegove prve žarulje, kojoj je po- 
svetio sve svoje snage, pa nije oko sebe vidio 
ništa drugo, nego samo tu žarulju, koja mu je 
očito bila srdcu prirasla. Ta je žarulja već posto- 
jala, već je bila ostvarena, samo nije htjela dugo 
gorjeti. Ta nit, koja je svakih pola sata izgorjela 
u njegovoj žarulji, nije dala Edisonu mira, pa nije 
ni čudo kako ni za što drugo na svietu nije mario. 
Neprestano je razmišljao noću i danju kako bi 
pronašao nešto trajnijeg, što će moći dulje gor- 
jeti kao žarna nit. Eksperimentirao je bez kraja i 
konca s raznim materialom, ali je sve bilo uzalud. 
Bio je očajan i više nije znao što bi izkušao. Što 

&e to događa u zrakopraznom prostoru njegove 
žarulje, u kojem svaka nit nakon kratkog vremena 
pregori? Edison se bacio na proučavanje ovog 
problema, nadajući se da će možda tim putem 
pronaći neki izlaz iz tjesnaca. Uzme novu žarulju, 
smjesti na dolnjem kraju dvije žice, produlji ih 
u unutarnjost staklenog zvonca žarulje te ih tamo 
spoji. Nakon toga gore, na vrhu žarulje, iznutra, 
bez dodira s one dvije žice, postavi malu metalnu 
pločicu. Htio je znati, da li će električna struja 
preskočiti onaj prostor između žice i pločice. Po- 
vezao je pločicu kroz staklo sa pozitivnim polom 
jedne baterije, a onu spojenu žicu s negativnim, 
te onda između njih uključio galvanometar. Zatim 
je pustio struju, da vidi što će se dogoditi. Galva- 
nometar je odmah ukazao, da struja postoji, da 
dakle kruži, bez obzira na to što nema dodira 
između spojenih žica i pločice. Kada je na obratni 
način ukopčao pozitivni pol na žicu, a negativni 
11a pločicu — struje nije bilo. Onaj prvi način 
ukapčanja je dakle dozvoljavao prolaz struje, ali 
samo u jednom pravcu, ako je pozitivni pol spojen 
sa pločicom, a negativni s žicom. 

Tu se Edison u jednom trenutku našao pred 
riešenjem pitanja pokretača čitave elektrotehni- 
ke. Ali Edison je onda tražio drugo riešenje, a ne 
takvo. On je previše bio zanesen traženjem izlaza 
iz tjesnaca radi svoje žarulje, a ne da se bavi 
pitanjem pokretača elektrotehnike. Ostavi tu svo- 
ju neobičnu žarulju na stolu i prepusti ju sudbini. 
Tako je htjela sudbina, kojoj ni Edison nije mo- 


111 


gao izbjeći. Za njega su eksperimenti s tom ne- 
običnom žaruljom, koja nije riešavala ono što jo 
on tražio, bili samo gubitak vremena. On je tražio 
onu nesretnu žarnu nit svoje žarulje, kako bi ta 
žarulja što dulje gorjela. Ipak je Edison, kao 
uviek savjestan, opisao čitavi taj svoj eksperiment 
i onda ga objavio u obliku članka i uvrstio u naj- 
noviji broj stručnog časopisa »Engeneering« od 
12. prosinca 1884. On je tu stvar očito prepustio 
onima, koji će možda imati više vremena od njega, 
da se s time pozabave i pronađu o čemu se tu za- 
pravo radi. 

Prošlo je nekoliko godina, ali nije bilo nikoga 
tko bi se pozabavio ovim »Edisonovim efektom«. 

Tek 1899. dva njemačka učenjaka Elster i 
Geitel sjete se onog Edisonovog pokusa i vrše 
slične pokuse, ali u druge svrhe. To im ne uspjeva. 
Te iste godine znameniti fizičar J. J. Thompson 
uspjeva odgonetnuti o čemu se radi. On je uz- 
tvrdio, da ona žica u žarulji ne samo emitira 
svietlo i toplinu, nego i elektricitetu u obliku vrlo 
sitnih t jelešaca, negativno nabijenih, radi čega 
ih ona pozitivno nabijena pločica i privlači. Ova 
sitna tjelešca, od drugog fizičara nazvana »elek- 
troni«, danas predstavljaju temelj suvremene 
atomske fizike. Kasnije je Thomson pokusima 
dokazao svoju tvrdnju i sve to doveo u svezu s 
vrlo važnim odkrićima bračnog para Curie u Pa- 
rizu o radioaktivnim stvarima. 

Kao što to uviek biva u znanstvenom svietu, 
jedna je mala tajna bila riešena, ali se nabasalo 

na jos veću. »Edisonov efekt« je bio razjašnjen, 
ali se zašlo u silne tajne elektrona. Stare koncep- 
cije o materiji i energiji zadobile su smrtni uda- 
rac. Srušile su se sve teorije, koje su se do tada 
smatrale upravo znanstvenim dogmama, i na koje 
su tadašnji pozitivisti bili spremni prisizati. Pred 
očima učenjaka odkrivao se novi sviet, dok je 
elektronska ciev, pravo vrelo čudesa, skromno i 
bojažljivo započela svoj pravi život. 

Elektron je temelj krugovalne cievi. Prve 
pokušaje s tim cievima u cilju usavršavanja bez- 
žičnog brzojava počeo je vršiti englezki fizičar J. 
A. Fleming. Upravo je bilo započelo dvadeseto 
stoljeće i Marconi je već uspio odaslati svoje sig- 
nale preko Atlantika, samo su ti znakovi bili još 
jako slabi i u mnogom su ograničavali napredak 
rađiotelegrafije. Tražilo se nešto jačeg i onda se 
došlo na Flemingovu ciev, koja nije bila ništa 
drugo, nego ona Edisonova žarulja s nutarnjom 
metalnom pločicom. Pokusi sa tom cievi, »diodom« 
pokazali su znatno veće uspjehe, nego sva dota- 
dašnja eksperimentiranja, ali je i ta ciev još bila 
preslaba. Brzojav bez žica tražio je nešto još ja- 
čeg, a tu je bio samo jedan korak. 

Prošlo je opet nekoliko godina u grozničavoj 
potražnji. Tada je američki fizičar Lee de Forest 
između one pločice i žice umetnuo malu metalnu 
mrežicu. Sviet je dobio »triodu« i krugovalna je 
tehnika zakoraknula još jednom, ali ovog puta 
mnogo silnije napried. Između najudaljenijih kon- 
tinenata mogla se sada s lakoćom uzpostaviti si- 

gurna sveza. Tu pada i početak prvih krugovalnih 
emisija, zahvaljujući tim »triodama« ili zapravo 
prvim normalnim krugovalnim cievima. 

Nakon toga su sliedile godine usavršavanja 
i tu je s tim usavršavanjima povezano toliko imena 
učenjaka i tehničara, da bi već samo nabrajanje 
iznosilo nekoliko desetaka stranica ove knjige. 
Pojavile su se već i prve tvornice za proizvodnju 
ovih cievi — tvornice, koje su vrlo brzo postale 
orijaškim svjetskim poduzećima, poplavljujući 
sviet svojim krugovalnim priemnicima. Doskora 
su se pojavile cievi s dvije i tri mrežice ili štitnika, 
a danas ih ima već sa šest i sedam, ali sve to još 
uviek nije završno razdoblje u njihovom daljnjem 
razvitku i usavršavanju. Došlo je do proizvodnje 
izvanredno osjetljivih cievi, koje su omogućile 
nova čudesa, među ostalim zvučni film i televiziju. 
Počele su se proizvađati i orijaške cievi za krugo- 
valne odašiljače, pravi divovi hlađeni vodom, koji 
rade s vrlo silnim električnim strujama. 

Tako je nastalo razdoblje krugovala, koje je 
još uviek u neprestanom razvitku. 


Deseto poglavlje 
ČIM DALJE — TIM BOLJE! 

Pređimo sada na područje krugovala, s jedi- 
nim ciljem, da prije svega nađemo odgovor na 
jedno za mnoge možda nerazumljivo, a za druge 
zanimljivo pitanje, koje će nam vrlo liepo protu- 
mačiti što kod krugovala znače brzina i udalje- 
nost: 

Uzmimo dvojicu slušača neke opere. Jedan 
se nalazi u kazalištu, recimo u desetom redu par- 
keta, a drugi za svojim krugovalnim priemnikom 
oko dvije tisuće kilometara daleko. Tu je sada 
vrieme našem pitanju: S kakvim zakašnjenjem, 
makar i minimalnim, sluša taj silno udaljeni slušač 
tu operu, prenesenu krugovalnim putem, od onog 
slušača u kazalištu? 

Prije nego što odgovorimo na ovo pitanje 
potrebno je naglasiti još sliedeće: 

Onaj slušač u kazalištu sluša operu neposred- 
no svojim ušima. Širenju glasa i glazbe sa pozor- 
nice do toga slušača nema nikakve zaprieke. Glas 
i glazba šire se ravno. Naprotiv, onaj isti glas i 
isti zvukovi orkestra, koji se prenašaju krugoval- 
nim putem, moraju prije svega svladati onu silnu 
udaljenost od dvije tisuće kilometara. Ali i to nije 

ono najvažnije: osim toga onaj glas pjevača i 
zvukovi orkestra prolaze kroz mikrofon, pa ili 
posebnim kabelom ili brzoglasnim vodom do kru- 
govalne postaje za odašiljanje, tamo se moraju 
proverati kroz bezbroj sprava, cievi, pojačala, 
sređivača i sprava za modulaciju tona, dok dopru 
do antene, koja se opet nalazi podalje od studija 
i aparatura krugovalne postaje, te se tek onda šire 
na sve strane u prostoru i tako dospjevaju do 
onog slušača, koji se nalazi dvije tisuće kilome- 
tara daleko. Dakle: s jedne strane ravni i kratki 
put zvuka od pjevača do onog slušača u kazalištu, 
a s druge strane daleki put od mikrofona na po- 
zornici preko svih onih zamršenih sprava, te 
preko antene na udaljenost od dvije tisuće kilo- 
metara. Tko prvi od tih slušača, makar na mini- 
malno kratko vrieme, čuje u svom uhu onaj glas 
i zvukove orkestra? 

Mnogi će smatrati, da je ovakvo pitanje bez- 
smisleno, drugi će uztvrditi da je smiešno, treći će 
možda slegnuti ramenima. 

Ali kada čuju odgovor možda će se i lecnuti: 

Kada se radi o krugovalnom prienosu, onda 
onaj slušač u udaljenosti od dvije tisuće kilome- 
tara čuje glas prije nego onaj slušač, koji sjedi u 
samom kazalištu! Prije u neizmjerno kratkom 
vremenskom roku, ali svakako prije! 

Kako je to moguće? 

Vrlo jednostavno: Onaj slušač na udaljenosti 
od dvije tisuće kilometara, a s njime i svi ostali 
krugovalni slušači, bez obzira da li se nalaze u 

samom gradu prienosa ili pak bilo gdje drugdje 
do udaljenosti od dvije tisuće kilometara, koju 
uzimljemo kao primjer, a ne kao neku granicu, 
— . imađu na pozornici, s koje se vrši prienos, 
jedno zajedničko uho: mikrofon, koji za njih sa- 
bire rieči i zvukove pjevača i orkestra i pretvara 
ih u moduliranu električnu struju. Ta struja, koja 
prenaša te glasove i zvukove, preko kabela i raz- 
nih sprava, koje smo već prije naveli, doživljuje 
razne metamorfoze, sve dok se konačno ne pro- 
bije do antene, da onda nepromienjena dopre do 
svih onih antena dalekih krugovalnih slušača. U 
času pak kada glasovi i zvukovi polete s antene, 
s njima se događaju veoma tajanstvene stvari: 
na veoma neobičan način svi ti glasovi i zvukovi 
gube svaki dodir sa svime što je materialno, da 
onda započnu svoj novi i kratkotrajni život u 
svietu zraka i eterskih valova. Ti glasovi i zvuko- 
vi, pretvoreni u električne titraje, šire se od an- 
tene u svim pravcima, kako smo to već jednom 
protumačili. Svi se ti električni titraji, puni glaz- 
benog sklada, šire poput munje i svietla u prostoru 
i za upravo neshvatljivo kratko vrieme već su 
doprli do svih onih antena slušača diljem ciele 
Europe. Tu oni zvukovi i glasovi ponovno dolaze 
u dodir s materialnim svietom, prije svega s po- 
jedinim antenama i kroz njih ulaze u pojedine kru- 
govalnike, pa ako neki vlastnik takvog krugoval- 
nika ima volje, onda može na određenom valu 
pretvoriti te električne titraje opet u zvukove i 
glasove uz pomoć zvučnika. 

Sve se to, što smo ovdje tako dovoljno opšir- 
no opisali, zbiva u silno kratkom vremenskom raz- 
maku od par stotinka sekunde. Dok je zvučni val 
u kazalištu samom prevalio deset metara i dopro 
do onog jednog slušača što smo ga odabrali, pre- 
valio je taj isti zvučni val preko krugovala devet 
tisuća kilometara! Jer, dok se zvuk širi vrlo po- 
lako — svega 335 metara na sekundu — krugo- 
valni električni valovi jure zrakom brzinom od 
300.000 kilometara u toj istoj jednoj sekundi. 

Dakle! Onaj slušač, koji je udaljen dvije ti- 
suće kilometara od kazališta, iz kojega se vrši 
prienos neke opere, čuo je stvarno glasove i zvu- 
kove pjevača i orkestra prije, nego onaj slušač u 
kazalištu. Dok je glas dopro do njega, prevalio 
je taj glas preko krugovala 9.000 kilometara, a 
pošto je onaj slušač udaljen samo 2.000 kilome- 
tara, on je taj glas čuo za više od četiri puta 
brže, sve to naravno u najkraćem dieliću jedne 
sekunde, ali ipak prije. Taj nam je dokaz prema 
tome uspio. 

Sada ćemo se još pozabaviti s jednom dru- 
gom stvari, koja također zvuči prilično neobično. 
Ta je stvar u svoje vrieme u pravom smislu za- 
bezeknuta učenjake i naglavce postavila mnoge 
njihove hipoteze. To je bilo odkriće, da su elek- 
trični krugovalni valovi zapravo uhićenici naše 
Zemlje. S druge strane još je zanimljivija stvar, 
da je stvarno taj »zemaljski zatvor« omogućio sva 
ona čudesa krugovala, kojima se još i danas mo- 
ramo diviti. Zaista, ustanovljeno je, da ti krugo- 

valni valovi ne mogu pobjeći s područja naše 
Zemlje i njezine atmosfere. Ti se valovi moraju 
zadovoljiti time, da jure iznad površine Zemlje, 
ali ravno dalje u prostor ne mogu. Tu se prema 
tome radi o sasvim drugoj stvari, nego što je na 
primjer neki jaki trak svietla, koji projiciramo 
u svemirski prostor. Taj trak svietla slobodno 
prelazi atmosferu našeg planeta i nestaje u sve- 
miru. Njemu ništa ne smeta da se širi na sve 
strane u bilo kojem pravcu. 

Krugovalni valovi, koji pojure brzinom od 
300.000 kilometara na sat sa antene, ako krenu 
ravno prema gore, vrlo brzo dopru do viših slo- 
jeva atmosfere i ne mogu dalje. Razlozi toj pojavi, 
da ti valovi ne mogu dalje u svemir, još nisu po- 
svema razjašnjeni, ali se pripisuju ionizaciji onih 
gornjih slojeva atmosfere, koji djeluju kao neko 
zrcalo, koje te valove odrazuje i oni s<i moraju 
vratiti natrag na zemlju. Jedva što su ti nesretni 
valovi-uhićenici doprli na Zemlju, doduše u re- 
kordno kratkom vremenu, već ih je Zemlja sa 
svoje strane odbila u visinu. Tako odbacivani i 
odrazivani bezbroj puta, ti nesretni krugovalni 
valovi po nekoliko puta izvrše put oko svieta iz- 
među Zemlje i neba. 

Ne će biti na odmet ako ovdje spomenemo 
s time u svezi jednu drugu zanimljivu stvar: kada 
bi se to isto kao što sa krugovalnim valovima 
događalo i sa valovima svietla, to jest da i oni 
postanu uhićenicima naše Zemlje, mi bi mogli vi- 
djeti na orljaške udaljenosti. Mi bi uz pomoć pri- 

kladnih teleskopa mogli vidjeti ne samo New 
York preko Atlantskog oceana na drugom konti- 
nentu, nego praktički i svaku točku na zemlji, bez 
obzira koliko je od nas udaljena. Kao što danas 
pomoću kratkih valova možemo slušati Austra- 
liju, Ameriku ili Aziju, tako bi mi, kada bi valovi 
svietla bili uhićenici našeg planeta, mogli ne samo 
slušati nego i vidjeti te kontinente. Mi bi dakle na 
taj način imali neku vrst prirodne televizije. Sa- 
svim je druga stvar, da bi mi takvu prirodnu te- 
leviziju platili vrlo skupo. U tom bi se slučaju 
mi morali odreći sunčanog svietla, bez kojeg na 
zemlji nema života, jer valovi sunčanog svietla 
ne bi mogli doprieti na naš planet. Sunce bi za 
nas bila nepoznata stvar, kao i čitavi Svemir. 
Stvarno bi to značilo smrt svega živog na našem 
planetu. 

Kako vidimo iz svega, ti visoki slojevi naše 
atmosfere su veoma pristrani: oni propuštaju 
svaku vrst zraka, svaku vrst valova, samo ne 
krugovalne električne valove. Prolaze kozmičke 
zrake, guraju se bez poteškoća toplinske zrake, 
ultraljubičaste zrake, prolazi obično, vidljivo svie- 
tlo, jedino krugovalni valovi nesmiju preko odre- 
đene granice. 

Kada je Marconi vršio svoje prve pokuse, da 
ostvari brzojav bez žica, nitko nije slutio, da je 
nešto takvog moguće. Nitko tada nije mogao ni 
pomisliti, da su električni valovi prisiljeni nepre- 
stano juriti oko zemlje, bez ikakve mogućnosti 
da malo zavire u Svemir. Svi su mislili, da se ti 

valovi mogu širiti u vanjski prostor jednako kao 
što i sve ostale zrake. Ni Marconi nije imao ni- 
kakve sprave s kojom bi to mogao ustanoviti. 
Kada se nije znalo to i mnogo drugo, onda nije ni 
čudo što su se mnogi tadašnji učenjaci pod konac 
prošlog stoljeća pomalo smješkali Marconiu, jer 
su bili uvjereni, da se nalazi na krivom putu. Ako 
već postoje električne zrake — tako su oni umo- 
vali — onda se one šire ravno poput svietla, ah ne 
jako daleko: šire se dakle ravno i kao što se 
ravno ne može vidjeti svietlo na stotinu kilome- 
tara, osim ako se čovjek ne popne na neku visoku 
goru, tako se i električni valovi šire ravno, pa se 
Marconi sa svojom postajom za odašiljanje mora 
popeti na jako visoku goru, da se električni glas 
njegovih sprava može čuti na postaji za primanje 
— ili pak sama postaja mora imati nekoliko sto- 
tina metara visoku antenu. Međutim, oni su bili 
uvjereni, da bi i to sve bilo uzalud, jer se električni 
valovi — po njihovom mišljenju — ne mogu širiti 
tako daleko — najviše nekoliko desetaka kilo- 
metara. 

Sve je to bilo za ono doba ovako — krivo — 
shvatljivo, jer nitko nije znao pravo stanje u 
eteru. Nikoga se zapravo nije moglo, niti se sada 
ne može obtuživati zbog neznanja, jer je neznanje 
u toj stvari bilo obćenito, uključivši i samog Mar- 
conija i tolike druge tadašnje učenjake i tehniča- 
re. Bilo je u ono vrieme mnogo učenih glava, koje 
su tvrdile, da će bezžični brzojav ostati neke vrsti 
laboratorijskog tehničkog kurioziteta, ili možda 

negdje u malom i biti primienjen, ali sve to bez 
velikih i odlučnih posljedaka. Njima nikako nije 
išlo u glavu, da bi ti električni valovi najednom 
morali juriti oko zemlje, prilagođujući se zaokrug- 
ljenosti našeg planeta, te tako riešiti pitanje ši- 
renja električnih valova onako kako je to bilo 
omogućeno najprije brzojavom bez žica, a kasnije 
krugovalom. 

Sva takva razmišljanja i sumnje bili su stvar- 
no bez ikakve podloge, jer se na koncu ipak doka- 
zalo, da električni valovi liepo obilaze zemlju s 
jednog kraja na drugi u svim pravcima, jedino 
ne mogu ravno od Zemlje u pravcu Svemira u bilo 
kojem smjeru. Danas se znade za onaj ionizirani 
sloj, koji je nazvan imenom učenjaka Heavisidea, 
sloj, koji se nalazi negdje u gornjim slojevima 
atmosfere, ah zašto je taj sloj tamo i zašto ne 
propušta baš krugovalne valove — to još nitko 
točno ne zna. Važno je u ovom slučaju, da su ti 
valovi stvarno uhićenici našeg planeta i da se na 
tom neobičnom fenomenu temelje i bezžični brzo- 
jav i krugoval. 

Brzojav bez žica i krugoval zadrli su u nepo- 
znati ocean etera i tako je započelo razdoblje naj- 
začudnijih suvremenih izuma, čitave one velike 
obitelji pod obćim imenom elektricitete, koja je 
postala jednim od najvažnijih i najodlučnijih čim- 
benika suvremene civilizacije i narodnog gospo- 
darstva s daljnjim razvojnim mogućnostima, ko- 
jima ne vidimo konca. 

Jedanaesto poglavlje 
CARSTVO KRUGOVALA 

Carstvo krugovala — jer to je već zaista 
pravo carstvo — obuhvaća u prostoru cieli naš 
planet, a u dubinu sva područja duha. Međutim 
ima ljudi, bilo ih je i bit će ih uviek, koji ne vje- 
ruju ovakvim riečima, koje smatraju da su samo 
onako nabačene. Njima su potrebne brojke, prem- 
da brojke nisu uviek dokaz. Evo, udovoljit ćemo 
i njima: 

Nevidljivo carstvo krugovala širi se uz po- 
moć preko dvije tisuće krugovalnih postaja za 
odašiljanje, progovara uz pomoć šestdeset i osam 
milijuna krugovalnih priemnika i vrši utjecaj nad 
dvije stotine sedamdeset milijuna krugovalnih 
slušača, koji su razpršeni po svim i najzabačeni- 
jim krajevima svieta — kakvo je bilo stanje kon- 
cem godine 1938., dakle prije početka drugog 
svjetskog rata. To su bile službene brojke pod 
konac spomenute godine, ali i te nisu bile posvema 
točne, jer iz mnogih država i s mnogih kontine- 
nata nisu bili primljeni svi potrebni podatci. 

Od godine 1938., dakle u posljednjih šest go- 
dina, obzirom na ratne potrebe i povećano zani- 


123 


manje čovječanstva za apokaliptičke dogođaje u 
mnogim krajevima svieta, prije svega u Europi, 
nema sumnje da se broj krugovalnih postaja 
znatno povećao, neki računaju barem s dvostruko 
većim brojem nego godine 1938., neki pak sa tri 
puta većim brojem, dakle sa nekih šest tisuća 
krugovalnih postaja, koje rade gotovo dvadeset 
sati na dan, a neke obustavljaju izvedbe tek na 
sat — dva. Što se pak tiče krugovalnih priemnika, 
računa se da se i njihov broj najmanje popetero- 
stručio, dok je broj krugovalnih slušača možda 
već zahvatio polovicu ukupnog broja ljudi na 
svietu. 

Genialan je taj izum, to čudo tehnike, koje 
sviet pretvara u zvuk i rieč, postaje nečim što 
lebdi u zraku, ne mari za prostor i gubeći svaku 
zemaljsku substancu postaje svugdašnjim. Makar 
koliko bio genialan taj izum, ali baš radi toga što 
je postao svugdašnjim, svagdašnjim i svakom do- 
stupnim — ne čudi više nikoga, ne izazivlje više 
nikakvo udivljenje, kao što nikoga više ne može 
čuditi, kada pada kiša ili kada je vedro, kao što 
više nikoga ne čude niti jutarnja zora, niti zalaz 
sunca i tisuće drugih prizora, koji su prestali biti 
čudesnim zbog toga, jer ih uviek vidimo i jer se 
neprestano ponavljaju pred našim očima. Tako 
je bilo sa svim čudesima tehnike, pa tome nije 
mogao izbjeći niti krugoval. 

Ako naš vid govori jezikom stvari što ih oko 
sebi vidi, sluh — na kojem se temelji krugoval i bez 
kojeg krugovala kao takvog ne bi bilo — govori 

nam šumom i zvukom, koji je glas stvari, govori 
nam zvukovima, urlicima i krikovima, poklicima i 
na koncu riečju, koja je ustmeni ekvivalent stvari. 
Oko nam govori o onom što vidi i u času, kada 
v idi — rieč naprotiv nam omogućuje, da pomoću 
sluha u našem duhu vidimo sve što je vidljivo, 
bez obzira na prostor i vrieme. 

Ako su oči prozor u sviet, onda su uši vrata 
naše duše. 

Ako je vid najdragocjenije naše osjetilo, onda 
je sluh najduhovniji i u sebi, na neki način, sažima 
sva osjetila, u koliko rieč, zrcalo naših najkom- 
pleksnijih sjetilnih emanacija, tek u sluhu nalazi 
svoj pravi razlog obstanka. 

Jer bez sluha — čemu rieči? 

Pisana rieč je za oko, a ta pisana rieč nije 
ništa drugo nego govor znakovima; dok bez sluha 
ne bi bilo glasbe, koja tamo gdje su intelekt i duh 
izcrpili sva svoja verbalna sredstva, ulazi kao 
posrednik, da dade glas najdubljim izrazima naše 
duše. 

Zvukovi i šumovi, glasovi i povici, glasba i 
rieči su prema tome abeceda, kojom se empirički 
i umjetnički sviet služi, da bude shvatljiv sluhu. 
Tom se istom abecedom dnevno služi i krugoval, 
da akustički rekonstruira naš sviet i čitavi svemir. 

Ima tu još nešto važno: pisana se rieč može 
opozvati ili ponoviti — dva, tri, stotinu i tisuću 
puta — koliko god se želi. Izgovorena rieč se na- 
protiv ne može opozvati. Takva rieč izgovorena na 
krugovalu pomoću mikrofona nije upućena samo 

ieđnom, nekom rastresenom slušaču, nego tisuća- 
ma drugih slušača, ona je u vezi sa svima i s ni- 
kim Nikoga pojedinačno krugoval ne spommg 
kada govori preko svog mikrofona: on se obiaca 
Satnima , P koji ga žele slušati, ali b druge 
ne ne moraju svi imati i zanimanja za tu stvar. 
Rieč izgovarana preko krugovalnog mikrofona 
odjekuje, ali je odrezana od svoga izvora. 

Ta rieč govori, ali ne slusa, jer nema st 

<=iliiša i nema čime slušati. v 

Ta krugovalna rieč govori, ali ne može odgo- 

V ° nt Ta rieč pripada nekom biću, ljudskom biću, 
ali nije ništa drugo nego samo neki glas, neko 
značenje, neki izraz. Sve drugo odpada^ 

Nevidljivi element, u koji je ta nec preko m - 
krofona utonula, nedostiživi prostor u kojem ta 

„;„x nrliokuie sve je to tu riec nekako kao 

odielilo^od fizičke osobe govornika. Kada slušamo 
tu rieč, onda slušamo samo nju, a. ne mishmo na 
govornika, osim u vrlo rietkim prilikama, ako nam 

^ b Baš zbog toga, što se tu radi o cistom glasu 
i ničem drugom, taj glas mora biti jasan, bistar, 
tečan, inače se gubi svaka vriednost kru govalne 
izvedbe, inače se pritišće na dugme i s ogorče 
njem zatvara krugovalni priemmk, ik Prd^i n 
slušanje neke druge postaje. Kao sto nekl 
govornik, makar koliko inače bio pametan, može 
na nekoj skupštini postići sasvim obratni poslje- 
dak, tumačeći neke inače mudre i razborite idej , 

tako i loši govornik na krugovalu može dovesti 
do propasti i najbolju stvar. Tamo gdje se radi o 
glasu, uho postaje izvanredno osjetljivo i reagira 
smjesta. Tamo gdje oko može varati, uho se ni- 
kada ne vara. Može neki čovjek govoriti najslađe 
rieči, ali ako ih govori preko mikrofona, uho 
osjeća da li se radi o istini ili laži. Samo jako 
veliki i vješti licemjer može zavesti nekoga svojim 
ljubeznim riečima, jer uho je uviek budno i ne 
mari za vanjštinu. 

Mnogo puta se već govorilo i pisalo o krugo- 
valu kao o nekoj »sliepoj umjetnosti«. To je iz 
temelja pogriešno, jako loša definicija. Ima ih 
čak, koji govore o »sliepoj vještini«. Krugovalne 
izvedbe vrše ljudi, koji razpolažu s vidom, za 
druge ljude, koji također imadu oči: kao posljed- 
nji cilj kod krugovala može se označiti težnja, da 
se kod slušača izazove takozvani auditivni vid, 
vid koji se temelji na sluhu. Ovakva sposobnost 
gledanja kroz intelekt i maštu, svladavši nevid- 
ljivost, može daleko nadmašiti granice vida. 

Ta krugovalna rieč, u krugovalnoj nevidlji- 
vosti, izazivajući u prvi čas ođieljenost između 
individua, koji govori, i njegove rieči, pruža glasu, 
koji je na takav način osamljen, najveće moguć- 
nosti za nove načine i izražaje. Taj glas može 
ostati onim što jest, glasom, koji najavljuje, oba- 
viešćuje, opominje ili kori. Ali, ako je potrebno 
ili poželjno, taj se glas može najednom pridružiti 
najrazličitijim ličnostima svih vremena, postati 
nekako njihovim sastavnim đielom, može izazvati 

dojam kao da je ta ličnost ustala od mrtvih. Ute- 
kavši iz tamnice oblika, ta se rieč može na 
svom putu u prošla vremena, utjeloviti u nekoj 
poviestnoj osobi, može se pretvoriti u govor ma- 
gle ili uragana, u vrisak gomila, u iskreni plač, 
ili postati glasom dužnosti, što je proizašao radi 
novih triumfa iz niemih dubina duše. 

Ta rieč, kada se ponovno vrati na zemlju, 
može s najvećom lahkoćom svladati svaki prostor 
i svaku zaprieku: sa ulice bez ikakvih pomoćnih 
sredstava, bez upotrebe stepenica, bez otvaranja 
vrata, doći u svaki stan, naći se u nekoj tvornici, 
na palubi nekog broda, u nekom svjetskom gradu 
ili na Sjevernom polu, skočiti sa zemlje u strato- 
sferu, preći iz stvarnog svieta u sviet mašte. 

Istina je da se krugoval radi svoje nevidlji- 
vosti mora služiti raznim pomagalima, koje treba 
označiti nadomjestcima iluzija. Ali to ništa ne 
dokazuje protiv krugovala. Svaki umjetnički izraz 
i svako ljudsko htienje moraju se silorn prilika 
držati stanovitih granica, moraju se služiti raz- 
nim umjetnim izražajima i sredstvima, da te gra- 
nice svladaju. To ne znači da ta umjetnost i svaki 
praktički oblik obćeg ljudskog htienja nemaju 
razloga i opravdavanja života, pravo na svoj iz- 
raz unutar određenih granica. To vriedi jednako 
i za antiknu dramu, koja je radi scenskih potreba 
bila strpana u čvrsti obruč jednog idealnog dana, 
u kojem je bio sažet jedan ljudski životni udes 
ili čitavi obiteljski kompleks. To vriedi jednako 
za kiparstvo, koje je radi materiala s kojim radi 

prisiljeno na nepomičnost, pa ju svladava svojim 
plastičnim dinamizmom, jer bi inače kiparstvo 
bilo mrtva stvar, mrtva umjetnost, bez pokreta i 
života. To vriedi isto tako i za slike, koje uz po- 
moć perspektive izmiču tiraniji prostora, — vriedi 
za epopeju, roman, pripoviest, ,koji ne mogu uviek 
početi od početka svieta, nego se služe početkom 
jednog vremenski određenog odsjeka u životu 
nekih ljudi, obitelji, plemena ili naroda. 

Ako su, dakle, svakom umjetničkom djelu 
prirođene neizbježive granice, zašto baš kod kru- 
govala stanovite granice, uvjetovane neviđljivošću, 
moraju biti dokaz ograničenosti u radu, nedovolj- 
nosti za pravi obstanak, temeljne pogrieške? 

Dok krugoval može izražavati onoliko mnogo 
koliko je u stanju i informativno i umjetnički, 
onda je suvišno govoriti o ograničenostima, ne- 
dostatku razloga obstanka i sličnim stvarima. Kru- 
goval u svojim granicama vrši svoju zadaću na 
svoj način, kao što je to i sa svakim živim bićem, 
pokretom i umjetnošću. Taj je posebni krugovalni 
način već stekao građansko pravo na čitavom 
svietu. Ni krugoval, kao ni čovjek, ne mogu na- 
trag u svom životu, nego samo napried. Ako je 
tako, zašto se malo ne počeka, dok i krugoval 
pronađe načine, puteve i sredstva, da izmakne 
svojim sadašnjim ograničenjima, svojim sađaš- 
n Jim granicama, koje ga sputavaju, ah ga ne liša- 
vaju života? Ako nam je poznato da su se poje- 
dine umjetnosti razvijale stoljećima i tisućljećima, 
a krugoval broji svega trideset do četrdeset go- 


9 Tajne krugovala 

SsSSiSil 

S ki mozak mkadamje mg^ svima vidljiv? 

zSto baš kod krujovala tražiti, da bude smjesta 

govarao'žtcTtako polako rastu i »ose 
razvijaju, nego se prigovara samo krugoiam. 

Ceml K^Svai a Me k< svojim putem, koji će ga već 

nekufrioTsti. Dugo je trajalo dugo je tujimo 

relativni poiam, dok se pronašao ta] put, mnog 
?Mo kolebanja, da li je taj put onaj pravi, a. 
Lnas ioš stvar u tom pravcu nije posvema raz- 
bistrena. Polazilo se raznim putevhna^ svi l su ^po- 

r pomalo 

nazire" u budućnosti, ali jako nejasno Glavno 3 e 
Sa se ide prema njemu, a ne da se skače s puta 
ili polazi stranputicama, koje mogu ali ne 

koji cilj. ,Sve to ne smeta, glavno 3 e da se 
uviek drži 3 one linije, koja vodi k cilju, kao sto je 
to i s brodom: brod se služi kompasom, da dođe 
iz jedne luke drugu, ali to ne znaci, da on pre\a- 

Ijuje put ravno iz jedne luke u drugu: to bi bilo 
previše idealno. Malo vjetar, malo morske struje, 
malo kormilo — sve to djeluje da brod po neki 
put malo skreće, pa treba onda opet mjeriti, pro- 
učavati položaj sunca, ustanoviti tako svoj polo- 
žaj, te onda odrediti povratak na onaj pravi 
pravac. 

Prigovarati i upućivati nije nikada bilo težko. 
To nam je poznato iz dnevnog života. Prigovaraju 
i upućuju većinom oni, koji sami nisu ništa u sta- 
nju napraviti. Težko je stvarati nešto sasvim no- 
vog na temelju nečeg sasvim novog, težko je stva- 
rati nešto, kada ne postoji nikakvo izkustvo, koje 
bi se moglo primjeniti ili uzporediti. Krugoval 
niti ima dugog izkustva, niti ga je mogao pronaći 
bilo gdje u prošlosti. Krugoval niti je imao pri- 
kladnog mjerila za uzporedbe, niti je imao arhive, 
niti brojidbene podatke, niti funduse, kao što ih 
ima kazalište. Trebalo je stvarati sve iz novog 
čak i onda, kada sam konačni cilj nije bio jasan, 
kada se nije znalo, ne će li neki novi tehnički 
pronalazak onemogućiti svaki daljnji rad. Koliko 
su već danas vezane ruke ljudima krugovala samo 
radi mogućnosti televizije! Koliko se u njima mora 
rađati sumnja, nije li sav njihov trud uzaludan, 
ako je krugoval samo neko povremeno sredstvo 
za širenje ljudskog glasa u prostoru, dok se ne 
ostvari ono nešto drugo, čemu se još uviek nezna 
niti 9blika, niti svrhe. 

Danas možemo reći samo ovo: 

Krusoval kao novo sredstvo novog svieta 

dale otrese svih tih obraslina, kako bi se pojavilo 
njegovo pravo lice. 

Kada će to biti — tko to znade . 


Dvanaesto poglavlje 
ROMANTIKA KRUGOVALA 


Oni prvi skromni početci i one prve godine 
rada prvih krugovalnih postaja bile su zaista ro- 
mantično doba krugovala. Skoro sve prve krugo- 
valne postaje na svietu počele su svoj rad roman- 
tično i skromno, vjerujući u bolje dane. Radilo 
se, jer se vjerovalo, da krugoval nije nikakva 
igračka, nego jako pzbiljna stvar za cielo čovje- 
čanstvo. Nitko onih prvih dana nije mogao znati, 
hoće li njihovi napori dati nekog ploda, jer nije 
bilo riešeno jedno od najhitnijih pitanja svake 
nove stvari od obćeg ljudskog interesa, naime: tko 
će financirati čitavi pogon, koji nije bio nimalo 
jeftin? U toj se stvari u ono prvo vrieme zaista 
visjelo u zraku, bilo neki čardak ni na nebu ni na 
zemlji, u pravom značenju ove rieči. Jedino je silna 
volja i prava zanesenost onih prvih djelatnih čin- 
benika na polju krugovala bila temelj, na kojem 
se radilo, bez obzira hoće li od toga za bilo koga 
biti materialne koristi. Radilo se, jer se instinktiv- 
no moralo raditi, kao što i svi pravi izumitelji i 
pronalazači eksperimentiraju, jer ih na to tjera 
njihov nagon, jer oni moraju eksperimentirati, 

bez obzira hoće li ikada doći do određenog cilja. 
Radilo se, jer se znalo da se mora raditi, jer se 
vjerovalo, da svi napori ne će biti uzaludni. Na 
kocki je bila previše skupocjena stvar, preveliki 
dar, što ga je čovječanstvu poklonilo toliko veli- 
kih ljudskih mozgova. 

Početak je bio zaista romantičan i sk. omari. 
Evo, da navedemo samo jedan primjer, kako je 
počela i s čime je proradila prva krugovalm po- 
staja u Berlinu: 

Jedan glasovir u kutu, jedan gramofon, ne- 
koliko stolaca i stalaka za note i u maloj sobici 
najveća senzacija, mikrofon. , 

S time se počelo u skromnoj sobici na trećem 
katu. Gramofon je služio kao podloga za mikro- 
fon, a ako su speaker ili predavač bili nešto visi, 
onda se na gramofon položilo nekoliko debelih 
kniiga s adresama berlinskih poduzeća, a na knji- 
ge" onda mikrofon. Mikrofon je bio neka vrst 
svetinje, neka zjenica u oku. Sve ostalo nije bilo 
važno, sve se dalo nekako podnieti, ali na mikrofon 
se zaista pazilo, jer bez njega ništa. 

Na dan početka rada .berlinske zabavne kru- 
govalne postaje bilo je slušača: 0 (riečima ništa, 
ni jedan) . Bilo je to .koncem listopada 1923. Kon- 
cem prosinca te iste godine bilo ih je vec 1025, 
službeno registriranih: koliko je bilo »crnih« slu- 
šača ili »radio-tatova«, kako su ih neko vrieme 
zvali, to nitko ne zna, ali ih je sigurno bilo dosta, 
jer u ono vrieme bilo je malo obitelji, u kojima 
se barem neki član nije bavio sastavljanjem nekog 


krugovalnika »svoga sustava«. Istina, u ono vrie- 
me u Berlinu nije bilo baš mnogo želje za zaba- 
vom, jer je Njemačka proživljala težke dane na- 
kon izgubljenog rata, ali ipak je krugoval pobudio 
želje i nade, volju da se nešto radi i zaboravi na 
dnevne brige ,i nevolje. 

Tko se još ne sjeća one naše prve zagrebačke 
krugovalne postaje tamo gore na poviestnom 
Markovom trgu? Ta je postaja započela svoj rad 
na skoro jednako romantičan način, kao i brojne 
slične postaje onog doba, koje su se kasnije raz- 
vile u velepostaje. Tamo gore, u Gornjem gradu, 
u jednom dvorištu, u maloj prizemnoj dvorištnoj 
kućici, u jednoj je većoj sobi bio smješten »studio« 

— kako je glasio zvučni naslov , — ( a u njemu: mi- 
krofon, gramofon i glasovir. Na zidovima su vi- 
sjele neke ponjave, neki gunjevi, u sobi par sto- 
laca, jedan mali stolić za speakera i predavača i 

— ništa više. Mala vrata pa jednoj strani te veće 
sobe vodila su u »odio za pojačavanje«, a veza 
između te još manje sobice i »studia« bio je mali 
prozorčić, kroz koji su se u slučaju potrebe spo- 
razumjevali riečima ili gestama speaker i službu- 
jući tehničar sa slušalicama na ušima. Negdje na 
tavanu bile su eievi za odašiljanje, a akumulator- 
ska baterija u — drvarnici, ih kokošinjcu — već 
prema tome. 

To je bilo sve. To je bila »krugovalna posta- 
ja« i tako se počelo, a tako je ostalo dugo, jako 
dugo, sigurno predugo za prvu krugovalnu posta- 

ju na čitavom jugoiztoku Europe, prije Beograda, 
Sofije, Bukurešta, Atene i Carigrada. 

Razporedi svih onih prvih krugovalnih po- 
staja bili su također romantični i primitivni, ska- 
lupljeni na brzu ruku, samo da se nešto govori 
i svira. Istina, u ono vrieme izvedbe nisu trajale 
tako dugo kao danas, ali je i ono par sati trebalo 
izpuniti nečim, jer na koncu i gramofonske ploče 
imadu svoju granicu strpljivosti, a ako to ne, onda 
đotrajalosti. Izvađače se hvatalo na ulici, zakli- 
njalo na brzoglasu neka dođu na vrieme, slalo 
posebne tekliće da ih dovedu, a kada bi popucali 
svi konci, onda se žrtvovalo i za samovoz, samo 
da netko nastupi, da nešto zasvira ili održi kakvo 
predavanje bilo o čemu. Kada nisu pomagala ni 
zaklinjanja na brzoglas, kada se niti samovozom 
nije moglo uhvatiti izvađača ili predavača, onda, 
kada se razpoređ nije imao čime izpuniti, javljale 
su se svespasavajuće — ploče. Ploče su svirale 
jedna za drugom, poslušno i marljivo, dok ne bi 
došlo vrieme neke druge »točke«, pa ako se i 
onda ne bi pojavio predavač, izvađač ili pjevač, 
ploče su liepo i poslušno nastavile svoju službu i 
tako zaista zadužile krugoval na sve vieke viekova 
u onim prvim, romantičnim danima. 

Te ploče doduše i danas igraju izvanrednu 
ulogu u razporedima svih krugovalnih postaja na 
svietu, ali danas barem postoji izbor, dok su u 
ono doba ploče bile spas iz svake nevolje. Koliko 
su puta ploče morale nastupiti mjesto viesti, jer 
je pođvornik smatrao mnogo ugodnijim boravak 

u nekoj zalogajniei, nego da se na vrieme nađe u 
postaji! Najveća neprilika i s izvađačima i s pre- 
davačima bila je u tome, što ljudi čitavu tu kru- 
govalnu romantiku nisu smatrah ozbiljnom. Mno- 
gi poznati umjetnici, učenjaci i političari smatrali 
su krugoval u ono prvo doba igračkom, koje će se 
sviet vrlo brzo zasititi, pa nisu htjeli da ih sma- 
traju .smiešnima i neozbiljnima. Mnogi nastup 
poznatih izvađača, pjevača i predavača bio je kod 
znanaca i prijatelja popraćen sažalnim smieškom 
i pitanjem: 

— »Pa zar i ti vjeruješ u ozbiljnost te pri- 
poviesti s mikrofonom i .antenom?« 

Trebalo je kidati led na svakom koraku, s 
jedne strane suzbijati nepovjerenje, s druge strane 
dokazivati ozbiljnost krugovala, ukazivati na nje- 
govu ulogu. Varah su se svi oni tadašnji skepti- 
čan, od kojih je kasnije mnogi postao oduševljen 
krugovalni slušač, duboko su se varah mnogi uče- 
njaci, umjetnici i mnogi iz najširih slojeva, ah je 
u po viesti epohalnih izuma uviek bilo tako. Kru- 
goval također nije mogao proći bez početnih muka 
i nevolja, neprilika i zanemarivanja. 

Najprije ironija i smieh, onda šutnja, pa za- 
čuđenje, udivljenje i zanos. A najbolji dokaz za- 
nosa i shvaćanja bila je brojka novih krugovalnih 
slušača, koja je rasla iz dana u dan, iz sata u sat. 
Krugoval je stao na sigurne noge i onda je poste- 
peno nestalo romantike, da se sve pretvori u ne- 
očekivanu, zanosnu zbilju. Nestalo je onih prvih 
romantičnih detektora, na kojima je mogao vjež- 

bati svoje prste i oštroumnost svatko kome se 
to prohtjelo, nestalo je i onih prvih cievnih kru- 
govalnika, kada su sastavni đielovi bih još liepo 
ođieljeni jedan od drugog: posebno cievi na svom 
stalku, posebno zvučnik (neki od prešanog kar- 
tona!), a posebno transformator. Sve je to trebalo 
znati povezati potrebnim žicama, jer inače od 
svega nije bilo ništa. To je bila u isto vrieme i 
muka i naslada, jer se pravo mjesto takvom teh- 
ničkom čudu nikako nije moglo naći: da li u jedan 
ili drugi kut, da li u sredini sobe na stolu, možda 
bolje u spavaonici ili blagovaonici, ili možda u 
kuhinji, ta žena je najviše vremena kod kuće . . , 
Tako su oni prvi krugovalnici putovah iz sobe u 
sobu, iz jednog kuta u drugi, a neprestano je tre- 
balo sve nanovo spajati one žice, pa je to znalo 
biti i zbrke i jnesa i zabave. 

Tada su se pojavili oni prvi krugovalnici su- 
vremenog uzorka, jedna cjehna zbijena u malom 
sandučiću, gdje je sve bilo ugrađeno, sa skalama 
fantastičnih oblika i još fantastičnijih imena onih 
prvih krugovalnih postaja, koje mnogi slušač nije 
nikada čuo, radi kojih su se listali debeli leksikoni 
i grozničavo tražili po zemljoviđnim kartama. Te 
su skale bile u obće ranjava peta onih prvih kru- 
govalnika. Krugoval se silno razvijao, nove su 
postaje nicale iz. tjedna u tjedan, radilo se na va- 
lovima, koje se po svojoj volji izabralo, bez obzira 
da li to kome smeta ih netko drugi smeta. A skale, 
izrađene danas na temelju posljednjih neslužbe- 
nih podataka, već sutradan nisu imale nikakve 

vriednosti: tamo gdje bi se imao nalaziti neki 
Lyon, najednom se uz stotinu muka moglo raza- 
brati da radi neki Madrid, gdje je imao biti Stock- 
holm najednom ,se javlja Lissabon! Tamo gdje 
su se ljudi spremili da slušaju Daventry, najednom 
se javio Berlin, gdje bi imao biti Rim »derao« se 
Beromiinster . . . Tamo, gdje je liepo bilo izpisano 
ime Kopenhagena, punom se parom čula ploča 
nekog Bordeauxa . . < 

U eteru je na neko vrieme nastao podpuni 
kaos, zbrka bez kraja i konca. Sva je sreća u ono 
vrieme bila u tome, što tih postaja nije bilo tako 
mnogo, jer bi inače sigurno ciela sjajna budućnost 
krugovala bila ugrožena, možda se na vieke one- 
mogućila. , 

Slušači su mučili ,muku zbog te anarhije, kleli 
i prokhnjali, umetah razne »lovce na tuđe valove«, 
produljivah svoje antene u nedogled, tražili što 
bolje uzemljenje — ah f sve je žviždalo i gromomo 
tulilo, da je i najoduševljeniji krugovalni slušač 
nemoćno s izrazom očaja na licu spustio ruke i 
pokorio se sudbini na taj način, da je okrenuo 
dugme i par časaka uživao u tišini, koja je nakon 
one paklenske huke nastala oko njega. 

Došlo je vrieme prvih međunarodnih spora- 
zuma o duljinama valova — zaista u posljednji 
čas. U eteru su se prilike počele sređivati, skale 
su barem godinu dana imale relativnu vriednost, 
da se onda sve zaplete — do novog međunarodnog 
sporazuma, ,na koji sve države nisu htjele pristati, 
pa bi doskora cirkus počeo iz nova. Neke države 

nisu bile zadovoljne s određenim duljinama valo- 
va, neke jednostavno nisu htjele slati svoje pred- 
stavnike na te konferencije, nego su i dalje na 
svoj račun divljale po eteru. Ipak, polako, korak 
za korakom, u eteru je nastao barem neki rela- 
tivni red: ali oni prvi, pravi, zanosni krugovalni 
slušači nisu više bili zadovoljni i njihova je »radio- 
strast« počela jenjavati. Kako i ne bi! Sada je sve 
bilo usredotočeno u krugovalniku, koji je liepo 
»redom« hvatao sve postaje, kako se kome pro- 
htjelo i to bez ikakve muke: sva su eksperimenti- 
ranja i iznenađenja otišla u zaborav. Za onog 
prvog, pravog i romantičnog krugovalnog slušača 
to je bila smrt, jer za njega više nije bilo radosti 
iznenađenja. Kako je mogao biti zadovoljan onaj 
pravi romantični krugovalni slušač, koji po neki 
put nije spavao po nekoliko noći uzastopce, dok 
mu konačno nije uspjelo ustnoviti, da neka »nepo- 
znata postaja« radi na takvom i takvom valu i 
da se stvarno radi o Stockholmu! Takav bi slušač 
onda sav izvan sebe od oduševljenja debelom cr- 
tom na svojoj skali, plodu svog vlastitog »sustava«, 
označio val i ime postaje, da ju onda drugog dana 
u obće više ne nađe ... Ali sve to nije ništa sme- 
talo: bilo je potrebno probditi još nekoliko noći, 
pa taj nesretni Stockholm pronaći na drugom 
mjestu, tamo gdje je do nedavna bio Rim . . . Ako 
je takav krugovalni noćnik imao sreće i jedne noći 
»uhvatio« recimo Fecamp, onu malu francuzku 
postaju na Kanalu, koja se bila specializirala za 
prienos ploča za Veliku Britaniju, jer se tamo 

prieko nije smjela vršiti reklama preko krugovala 
za pojedine ploče, onda je takav uspjeh morao 
biti posebno proslavljen! 

Prošlo je vrieme onih pravih prvih romanti- 
čara u krugovalu, onih ljudi, koji su većinom bili 
na pokoru svojim najbližima s onim hrpama cievi, 
žica, izolatora, čavlića, čekića, pila i kutija onim 
časom, kada je veleobrt počeo u desetcima tisuća 
izbacivati na tržišta sve bolje i jeftinije krugo- 
valnike, koje je čak montirao namještenik trgđ- 
vine, a vlastniku je preostalo još samo da okreće 
dugmeta i sluša pojedine postaje po miloj volji. 
Nove skale, blještave, precizne, s točnim oznakama 
duljina valova, novi suvremeni oblici krugoval- 
nika, jednostavnost rukovanja, magična oka, čak 
i one skale, na kojima se uviek razsvietlilo ime 
one postaje, koju slušate, na posebnoj zemljo- 
vidnoj karti svieta — sve je to zapečatilo eru 
romanticizma u krugovalu. Nastalo je novo, oz- 
biljno vrieme, koje nije nikada pogodovalo ro- 
mantičarima. Krugovalnik je postao svakodnev- 
nom pojavom, svakidašnjom potrebom, bez ika- 
kvih posebnih draži za romantičara. 

Još ih ima, još ima tih romantičara, doduše 
mnogo manje, ali se ne dadu izkorieniti. Još i za 
njih ima područja, gdje se mogu izpoljiti njihove 
romantične sklonosti: to je područje ultrakratkih 
valova. Tu još mogu i danas po miloj volji eks- 
perimentirati, »hvatati« postaje, u koliko rade u 
eksperimentalne svrhe, vježbati se u svojim kom- 
binacijama cievi, pojačala, kondenzatora i one 

hrpe drugih pomagala, u kojima se takav krugo- 
valni romantičar snalazi bolje od ribe u vodi. lu 
su im još pustih jedan relativno mali kutak, ali 
orijaških mogućnosti, gdje mogu odahnuti i iz- 
dovoljiti svojim romantičnim zahtjevima, dok ih 
jednog dana veleobrt ne sustigne i na tom polju 
sa svojim gotovim proizvodima, s kojima ne ce 
trebati ništa eksperimentirati. Ali, pravi roman- 
tičari ne će ni onda klonuti, jer će im jos uviek 
ostati — televizija. 


Trinaesto poglavlje 
I TO TREBA ZNATI! 

Davno je prošlo vrieme onih prvih primitivnih 
detektor krugovalnih priemnika, s kojima je po- 
vezano toliko ugodnih i neugodnih uspomena onih 
prvih krugovalnih slušača. Davno je već nastu- 
pilo vrieme cievnih krugovalnika, ali i tu ima i 
ugodnih i neugodnih uspomena, makar se radi o 
najsuvremenijim spravama, jer tako mora biti: 
ni jedno ljudsko djelo nije savršeno. I najsuvre- 
meniji krugovalnici imadu svojih mušica, svojih 
hirova, o kojima bi po neki slušač mogao pripo- 
viedati čudesa. 

Makar i protiv volje, ah se ipak moramo ba- 
rem površno upustiti — barem sada — u razgle- 
davanje one drvene kutije, koja po neki put imade 
jako neobične oblike, a koju nazivamo krugoval- 
nikom. Moramo, barem površno, prikazati kako 
sve to funkcionira, jer ako danas povedete anketu 
sigurno će se dogoditi, da dobrih devetdeset po- 
stotaka krugovalnih slušača stvarno ne zna kako 
se sve ono u onoj njihovoj kutiji zbiva, ne zna 
kako je to moguće, da bez ikakvog vidljivog traga 
neke sveze između krugovalnog govornika i zvuč- 

nika njihovog krugovalnika oni tako dobro (ili 
tako loše — prema tome!) čuju pojedine krugo- 
valne izvedbe. To nije nikakva sramota, u toj ku- 
tiji je usredotočeno toliko genijalnih izuma i pro- 
nalazaka ljudskog mozga, da se u njihovoj nu- 
trini često jako slabo snalaze i ljudi mnogo vise 
naobrazbe, nego li što je velika većina krugoval- 
nih slušača. Za nikoga to nije sramota, jer svi 
ljudi ne mogu i sve znati. 

Odakle toj kutiji s tolikim cievima, žacama, 
dugmetima, skalama i brojkama ona čudesna 
moć, da prenosi ljudski i neljudski glas u isti 
trenutak s jednog kraja svieta na drugi, da se 
čuje sve što se u istom trenutku zbiva na tisuće 
kilometara daleko? Kod slikopisa je stvar razum- 
ljiva: snimaju se pojedini prizori, fiksiraju na 
slikopisnoj vrbci, redom nanizaju — da se tako 
izrazimo — i onda nakon mjesec, dva dana ili 
nakon dvije ili tri godine uz pomoć slikopisne apa- 
rature prikažu gledaocima. Slikopis ne prima i ne 
reproducira ljude i dogođaje u isti tren, nego za 
kasnije vrieme. A kako je to da krugoval repro- 
ducira u isti tren? . 

Kada smo si postavili takvo pitale, onda 
moramo ostati hrabri i zakoračiti dalje i nastojati, 
da si ujasnimo silnu onu zbrku tehničkih postu- 
paka od časa, kada neka krugovalna postaja 
počne raditi i prenašati neki razpored, pa do časa 
kada na vašem krugovalniku čujete svršetak. Kod 
toga ne treba zaboraviti, da sva ta zbrka kako 
smo već vidjeli u jednom poglavlju — nimalo ne 

smeta brzini prienosa, jer stvarno čujete sve što 
se zbiva pred mikrofonom krugovalne postaje, 
koju vi slušate, u istom trenutku kada se zbiva 
na postaji. 

Kod krugovala je elektriciteta ili munjina 
glavni pokretač svih tehničkih zbivanja, elektrici- 
teta mu daje život, zbog elektricitete i jedino za- 
hvaljujući njoj taj krugoval i postoji. Netko bi 
odmah mogao upitati: a što je to elektriciteta, 
koja igra tako odlučnu ulogu kod krugovala? Na 
to pitanje, na žalost, ne možemo posvema točno 
ni mi odgovoriti, jer o pravoj biti munjine naga- 
đaju i danas najučenije glavice na svietu. Govori 
se o ionima, elektronima i sličnim stvarima, ali 
bi nas previše daleko zavelo, kada bi htjeli zaista 
protumačiti ono što je još nejasno mnogim uče- 
nim glavama. Dok s jedne strane znanstveni sviet 
ne zna što je to munjina, s druge strane mi vrlo 
dobro znademo kako do nje dolazimo i na koji 
način djeluje. Mi znademo što u današnjim prili- 
kama za nas znači elektriciteta, pa se zadovolji- 
mo s time, da je elektriciteta čimbenik, o kojem je 
za^ sada bolje manje govoriti kao nepoznanici, a 
više kao stvarnoj činjenici. 

Predpostavljamo da najširi slojevi znadu ka- 
ko se dobiva munjina, na koji način djeluje, kako 
se može izkorišćivati, pa preko toga prelazimo. 
Nas više zanima što se sve zbiva u onoj našoj ku- 
tiji — krugovalniku. 

Ta kutija prenaša glasove i zvukove. Još 
prije nego što se glas mogao prenositi pomoću 

krugovala na velike udaljenosti, mogao se preno- 
siti pomoću brzoglasa. Moglo bi se onda postaviti 
pitanje: pa čemu krugoval, kada taj glas prenosi 
i brzoglas i to još na velike udaljenosti? Pitanje 
je na mjestu, pa zbog toga velimo: Između kru- 
govala i brzoglasa postoji velika razlika, teme- 
ljita razlika. Kada dva čovjeka razgovaraju po- 
moću brzoglasa, recimo između Zagreba i Osieka, 
oni su povezani žicom — naravno ne oni sami, 
nego one brzoglasne sprave, pomoću kojih im je 
omogućeno razgovarati. Kod krugovala te sveze 

te žice — nema. Kada smo brzoglas uzeli kao 

nekog predteču krugovala, potrebno nam je znati 
kako se tamo prenaša glas pomoću žice, jer će 
nam onda biti lakše shvatiti kako se kod krugo- 
vala glas širi bez žica. 

Kada mi govorimo, onda naše grlo i naša 
usta preko glasilnica zatitra ju, a ti se titraji pre- 
naša ju na zrak, tako da i taj glas brzo titra dok 
govorimo. Kako je zrak vrlo gibak, ti se titraji u 
njemu brzo šire na sve strane. Ne baš jako brzo, 
ali ipak relativno brzo. Titraji zraka, koji nastaju 
kada govorimo, dolaze u naše uho i uši onih s 
kojim razgovaramo, pa tamo udare u tanku ko- 
žicu, koja se nalazi duboko u ljudskom uhu: to 
je onaj poznati ušni bubnjić. Taj bubnjić zatitra, 
jer je na njega djelovao zatitrali zrak. Tako mi 
osjećamo zvukove i glasove. Jednako kao što za- 
titrali zrak može pokrenuti da titra i bubnjić u 
našem uhu, isto tako može zrak, kada zatitra, 
djelovati i na neku tanku pločicu, listić papira, 

sasvim tanku pločicu od lima. Ovakvo titranje 
tanke limene pločice izkorišćuje se kod brzoglasa. 
U brzoglasnoj spravi imamo takvu tanku limenu 
pločicu, koja je spojena s bakrenom žicom, po kojoj 
teče električna struja. Sve je tako smješteno, da 
struja u onoj žici postane jačom ih slabijom pre- 
ma tome kako ona tanka limena pločica pod utje- 
cajem našeg govora, to jest jačih ili slabijih ti- 
traja zraka, titra jače ili slabije. Takva je ista 
bakrena žica, na drugom kraju žice ih voda sa- 
vijena u svitak i kroz taj svitak, kao i kroz cielu 
žicu, teče čas jača, čas slabija struja, prema tome, 
da li se na onoj prvoj spravi jače ili slabije go- 
vori. U taj je svitak umetnut komad mekanog 
željeza, a to željezo postaje čas jače, čas slabije 
magnetično, prema tome kako je struja jača ili 
slabija. To željezo, dakle jači ih slabiji magnet, 
postavljeno je tako, da može djelovati na sličnu 
tanku limenu pločicu, kako je to na onoj prvoj 
brzoglasnoj spravi, pa ta pločica titra onom istom 
brzinom ih s istim brojem titraja kao i ona prva: 
posljedica je tog jednakog titranja ta, da ona 
tanka pločica proizvađa isti glas, kao što je pro- 
izveden pomoću titraja na onoj prvoj brzoglasnoj 
spravi. Dok se dakle na jednoj brzoglasnoj spravi 
govori, na drugoj se sluša, ah se taj postupak 
smjesta može okrenuti, ako se na drugoj brzo- 
glasnoj spravi počne govoriti, jer se onda istim 
postupkom na onoj prvoj spravi počne slušati. 
Na taj način mi pomoću ovih brzoglasnih sprava 
čujemo isti glas ih iste zvukove u isto vrieme, 

kad su izgovoreni ili odaslani preko žice. Mi srao 
time razjasnili, da se zvuk, koji je nastao na jed- 
nom. mjestu, može pomoću električne struje pre- 
nieti na daljinu. Kako nam je poznato iz svako- 
dnevnog života, mi pomoću brzoglasnih sprava 
možemo razgovarati ne samo između pojedinih 
dielova jednog grada, nego i među mjestima, koja 
su na stotine kilometara udaljena. 

Kod brzoglasa je prema tome žica ili vod onaj 
posrednik, koji omogućuje, da se preko njega šire 
električni titraji, koji na jednom i drugom kraju 
brzoglasne žice nastaju uslied titraja onih lime- 
nih pločica, koje su pak zatitrale uslied titraja 
našeg glasa. Ah, kako je to sada kod krugovala, 
gdje tih žica, tih posrednika nema? Kako je sada 
moguće, da mi bez žica i svakih drugih posred- 
nika čujemo izvedbe s mjesta, koja su udaljena 
na stotine i tisuće kilometara? 

Da se bolje razumiemo, posjetimo sada u 
duhu jednu krugovalnu postaju. Tamo ćemo mi 
prije svega u sobi za objave, na stolu speakera 
(govornika) naći jednu malu spravu, koja je dru- 
gačijeg oblika, ali vrši istu službu, kao i ona po- 
znata nam brzoglasna sprava. To je mikrofon. 
Kada se govori ili pjeva pred tom spravom, do- 
gađa se ono isto kao i pred onom pločicom na 
brzoglasnoj spravi: uslied titraja zraka radi ti- 
traja naših glasilnica u grlu, počne titrati i tanka 
pločica na mikrofonu. Ta pločica, jednako kao i 
kod brzoglasa, titra brže ili laganije, već prema 
tome kakvi su zvukovi ili glasovi, koji na nju 

djeluju, a ti se titraji prenašaju na bakrenu žicu, 
gdje struja također mienja jakost, pa je čas jača, 
čas slabija. Nakon dosadašnje sličnosti s brzo- 
glasom dolazi do temeljne promjene: ti titraji 
električne struje ne idu kao kod brzoglasa kroz 
žicu, vod, u drugu brzoglasnu spravu, da se tamo 
opet pretvore u zvuk, nego u jednu drugu vrst 
žice, koja je razapeta između dva visoka stupa 
iznad zemlje: ta se žica zove antena. 

Sve što se dalje događa nema više sličnosti 
s brzoglasom. U toj anteni teče već druga struja, 
naime izmjenična. Ta struja silnom brzinom mie- 
nja smjer kretanja, po nekoliko tisuća puta u 
jednoj sekundi, a i više. Kako je ta struja došla 
u tu antenu? Gdje je nastala? U munjari, a u 
antenu je došla preko posebne naprave — oscila- 
tora — koja se nalazi u krugovalnoj postaji. Kada 
električna struja u anteni za odašiljanje tako sil- 
no brzo titra, onda nastaju i oko nje brzi titraji, 
koji se silnom brzinom šire na sve strane u velike 
udaljenosti. Kod brzoglasa i mikrofona smo govo- 
rili o titranju uzduha, ali ovdje se više ne radi o 
uzduhu i njegovom titranju. Misli se naime, da 
osim uzduha imade u prostoru oko nas, kako će- 
mo još čuti, i nekih drugih tvari, koje uobće ne 
možemo vidjeti, niti osjetiti našim osjetilima. Iz- 
gleda da je ta stvar silno lagana i gibka. Kada u 
anteni — vodiču — titra električna struja, onda 
i ta tvar, kako se u znanosti veli eter, također 
zatitra, a titraji, koji u tom eteru nastaju, silno 

se brzo i na tisuće kilometara daleko šire na sve 
strane po tom eteru. 

Poznato nam je već iz prikaza brzoglasne 
sprave, da magnetska sila može probuditi elek- 
tričnu struju i obratno — da električna struja 
može u željezu probuditi magnetsku silu, jer se 
na tome temelji brzoglas. Sada nam treba znati 
da i eter, kada titra, može u vodiču probuditi 
struju. Ako dakle na nekom mjestu, koje može 
biti i jako daleko od one antene za odašiljanje, 
koja djeluje na eter, razapnemo neku žicu, naj- 
bolje bakrenu, kako je to pokusima ustanovljeno, 
onda će u toj žici ili anteni za primanje nastati 
struja, čim do antene dopru titraji ili kako još 
velimo valovi etera. Ta će struja u anteni biti iste 
vrsti kao i ona struja u anteni za odašiljanje, 
koja je eter pobudila na titranje. Struja, koja je 
na taj način nastala u anteni za primanje, pomoću 
posebne se žice dovodi u krugovalnik na vašem 
stolu i tamo se pretvara u zvuk, kao što je to i 
kod brzoglasa. Vratili smo se opet na brzoglas, 
ali ipak mnogo sličnosti nema. Naime struja kod 
brzoglasa, radi koje magnet u svitku postaje čas 
jači, a čas slabiji, teče neprestano u jednom smje- 
ru. Međutim struja, koja iz antene za primanje 
dolazi u naš krugovalnik, izmjenična je i silno 
brzo titra sada u jednom, sada u drugom smjeru, 
točno onako kako je titrala struja u anteni za 
odašiljanje. Takva se struja jednostavno pomoću 
magneta ne može pretvoriti u zvuk: zbog toga su 
u našem krugovalniku nalaze posebne naprave, 

koje ovu izmjeničnu struju iz antene za primanje 
pretvaraju u drugu, koja teče samo u jednom 
pravcu. Ta se struja sada pomoću magneta može 
pretvoriti u zvuk, točno onako kao što je to i kod 
brzoglasa. 

Među one sprave, koje smo gore spomenuli, 
spadaju i posebne žarulje — ili kako ih obćenito 
zovu cievi, premda nemaju nimalo takav oblik. 
Jedna od tih cievi pretvara onu izmjeničnu struju 
iz antene za primanje u jednosmjerno. Ta struja, 
dok kreće napried, prolazi kroz ciev, ah natrag 
ne može. Tako s jedne strane dolazi do žarulje 
izmjenična struja, koja brzo titra, a s druge strane 
iz nje izlazi struja, koja teče samo u jednom smje- 
ru. Ta istosmjerna struja izlazi iz cievi čas jača, 
čas slabija. Isto je tako sad jače, sad slabije ti- 
trala i ona izmjenična struja, što je iz antene za 
primanje došla do cievi. Kada ta jednosmjerna 
struja prolazi kroz svitak od bakrene žice, u ko- 
jem se nalazi meko željezo, onda isto onako, kako 
se mienja jakost struje u svitku, mienja svoju 
jakost i magnet; zbog toga se, nakon ovih proce- 
dura preko cievi, i u krugovalniku struja pretvara 
u zvuk. 

Sada se moramo pozabaviti s još jednom 
škakljivom stvari, koju ne će biti baš jako lako 
ovako na brzinu protumačiti, ali ćemo nastojati 
da budemo što jasniji: na svietu postoji vrlo ve- 
liki broj krugovalnih postaja — do dvije tisuće 
prema stanju od godine 1938. Sve te krugovalne 
postaje rade preko svojih antena. Ako bi mi slu- 

šali sve te priredbe bez ikakvih mjera, da ih na- 
ime ođielimo i slušamo samo jednu, mi bi u na- 
šem krugovalniku čuli samo strahovitu buku i 
silni šum. Istina, sve krugovalne postaje ne rade 
na istom valu, to jest istoj duljini titraja, nego 
svaka na svojem, osim nekih jako slabih postaja, 
koje su osim toga jedna od druge jako udaljene, 
pa mogu raditi na istim valovima, a da si previše 
ne smetaju. Kako naš krugovalnik svladava tu 
poteškoću, da naime odabire pojedine krugovalne 
postaje onako kako mi to želimo? U tu svrhu po- 
stoji u krugovalniku posebna naprava, koju ćemo 
okolnim putem pokušati i protumačiti. Rekli smo 
da u anteni za odašiljanje krugovalne postaje sil- 
no brzo titra električna struja i da ta struja u 
sekundi mnogo tisuća puta promieni svoj smjer 
kretanja. Važno je, da se točno može odrediti 
brzine titraja struje u anteni za odašiljanje, od- 
nosno da se može točno odrediti koliko puta u 
jednoj sekundi struja u anteni promieni smjer. U 
svakoj anteni za odašiljanje struja titra druga- 
čijom brzinom, ima, kako bi danas rekli drugi val 
ili drugu duljinu vala, pa tako i možemo razliko- 
vati jednu postaju od druge. 

Ali, antena za primanje prima sve te titraje ili 
valove raznih duljina, koji dolaze od raznih antena 
za odašiljanje. Kada bi struja, koja je nastala u 
anteni za primanje, odmah došla u krugovalnik, 
mi bi dobili neizdrživu buku. Da se to ne dogodi, 
izmjenična struja iz antene za primanje, još prij? 

nego što dođe do cievi, prolazi kroz posebni svi- 
tak od bakrene žice. Kada izmjenična struja iz 
antene za primanje dođe u takav svitak, onda 
ona titra i u tom svitku. Ako takav svitak možemo 
na neki zgodan način produljivati ih skraćivati, 
onda će od onih struja, koje dolaze iz antene za 
primanje, jednom jedna, a drugi put druga jače 
zatitrati. Ako je na primjer duljina nekog svitka 
trideset namota žice, onda će u njemu najjače 
zatitrati ona struja, koja zatitra, recimo pedeset 
tisuća puta u jednoj sekundi, dok će sve ostale 
struje, koje titraju polaganije ili brže, u svitku 
titrati mnogo slabije. Ako je, dakle, u našem 
svitku mogla zatitrati najjače ona struja, koja 
zatitra pedeset tisuća puta u sekundi, onda će se 
iz krugovalnika čuti samo oni glasovi, koji su na- 
stali u onoj krugovalnoj postaji za odašiljanje, u 
čijoj anteni za odašiljanje struja titra ili mienja 
svoj smjer pedeset tisuća puta u jednoj sekundi. 

Ako sažmemo sve što smo do sada rekli, onda 
dolazimo do ovakvog zaključka: 

Bez svitka, kome možemo mienjati duljinu, 
mi ne bi mogli odabirati pojedine krugovalne po- 
staje, koje želimo slušati. U suvremenim krugo- 
valnicima nije potrebno, da se baš sam svitak 
skraćuje ih produljuje, jer osim svitka postoji još 
jedna druga naprava, koja se zove kondenzator, 
a spojena je sa svitkom. Kada upravljamo sa tom 
spravom, isti je učinak kao da produljujemo ili 
skraćujemo onaj svitak. Ta •>« pak sprava spojena 

s jednim od onih dugmeta okretača, koje vidimo 
na prednjoj strani krugovalnika. Kada to dugme 
okrećemo, mi zapravo produljujemo ili skraćuje- 
mo duljine valova i tako slušamo onu krugovalnu 
postaju na onom valu, na kojem ju jedino može- 
mo čuti. 

Na krugovalniku ima i drugih dugmeta okre- 
tača, a ti služe u razne druge svrhe, tako na pri- 
mjer da se krugovalnik stavi u pogon, to jest 
ukopča ili izkopča električna struja, da svira jače 
ili slabije, da zvuk bude oštriji ili mukliji. Na 
suvremenim krugovalnicima ima i posebno dugme 
za promjene pojasa valova, dugih, srednjih i krat- 
kih, ima posebno dugme za oštro odieljivanje 
jedne postaje od druge, većinom uklopljeno u 
samo dugme kondenzatora, te mnogo drugih po- 
stupaka, da se što više poboljša rad krugovalnika. 

Na koncu možemo još protumačiti i ona dva 
voda ili žice, koji ulaze u krugovalnik: jedan služi 
za spoj s antenom, koja može biti vanjska ili nu- 
tarnja, a drugi za spoj sa zemljom. Treći, deblji 
vod služi za dovod struje u krugovalnik. 

* 

Mnogi možda ne će mariti za ovaj naš pre- 
više popularni prikaz djelovanja krugovalnika, 
jer im je sve to bolje poznato, nego što je ovdje 
bilo prikazano. Radi takvih čitatelja ovo poglavlje 
i nije napisano, nego samo za one, kojima je po- 
trebno ovako u obćenitim crtama prikazati o čemu 

se radi, kako bi se uvjerili, da čitav onaj »vrag« 
nije tako cm, kako na prvi pogled izgleda. A bolje 
-je imati barem približni pojam o čemu se tu radi, 
nego smatrati da sve to tako mora biti i da drugi 
moraju misliti za svakog krugovalnog slušača. 

Četrnaesto poglavlje 
NOVA UTRKA U ETERU 

Mnogi stariji krugovalni slušač još se sigur- 
no sjeća, kako je u ono prvo, romantično vrieme 
krugovala, o kojem smo napisali posebno poglav- 
lje, slušanje krugovalnih emisija bilo zaista pravi 
užitak. Sve je bilo tako jasno i bez smetnja, oso- 
bito onda, dok se još slušalo na slušalice. Mnogi 
se od njih sigurno još sjeća kakav je užitak bio 
slušati na slušalice neki operni prienos pomoću 
običnog detektor aparata, kada se čovjeku činilo, 
da sjedi negdje u tami kazališta i sluša operu, 
odieljen od čitavog svieta mrakom i tišinom. U 
ono vrieme razporedi nisu bili osobito bogati, ra- 
dilo se većinom po nekoliko sati na dan, većinom 
pod večer i noću, ali zato je čovjek imao naknadu 
u tome, da je sve što se prenašalo izvrstno čuo. 

Stvar je vrlo jednostavna i nimalo nema kriv- 
nje niti na samim krugovalnim postajama, niti na 
suvremenim krugovalnicima: u ono vrieme nije 
bilo toliko krugovalnih postaja, pa nisu ni mogle 
jedna drugoj smetati. Svaka je krugovalna po- 
staja za odašiljanje imala dovoljno mjesta za 
»ples« — kako se onda govorilo — a svaki je ta- 

dašnji ples izpađao i ljubak i ležeran i liep. Glavno 
je pak bilo to, da u eteru nije bilo guranja: svi 
su imah dovoljno — životnog prostora. Ali onda, 
kada su nove krugovalne postaje počele nicati kao 
gljive iza kiše, postalo je vrlo brzo u eteru vrlo 
tiesno i neugodno. Bilo je to ono doba, kad su na 
svakom valu »sjedile« po dvije do tri postaje, 
kada su »plesale« kako im se svidjelo, jer još nije 
bilo pravih sprava, da ih drže na točno istom 
valu, pa je svaka postaja smetala svakoj drugoj, 
koja je bila u neposrednoj blizini. 

Tada je došlo vrieme međunarodnih konfe- 
rencija i pomalo su se prilike u eteru počele sre- 
đivati — kako smo već rekli u jednom drugom 
poglavlju. Mi ćemo se ovdje vratiti na šire teh- 
ničko područje i postaviti pitanje: 

Zašto naši krugovalnici ne reproduciraju sve 
zvukove? 

S odgovorom na to pitanje mi ćemo pomalo 
doći i do odgovora na samo pitanje o valovima i 
postajama. 

Prienos zvukova proizvedenih, recimo, od ne- 
kog orkestra preko krugovala, mogao bi stvarno 
biti takav, da se mogu čuti svi zvukovi. Kada bi 
u stvarnosti bilo tako, a tako je nekada bilo, mi 
bi slušajući krugovalni prienos koncerta nekog 
orkestra imali dojam, kao da se pred nama zaista 
nalazi orkestar i da mi direktno slušamo njegovo 
muziciranje. To bi bio pravi i stvarni prienos. Mi 
svi znademo da u stvarnosti nije tako, a osobito 
to dobro osjećaju ljudi glasbenog ukusa i sluha. 

Zbog toga je sasvim opravdano pitanje, zašto je 
to sada najednom tako? 

Makar koliko izgledalo neobično, ali je istina 
ta, da krugovalne postaje prenašaju samo jedan 
dio zvukova, dok druge svojevoljno eliminiraju. 
Tako mi kod krugovalnog prienosa stvarno slu- 
šamo samo onaj kostur nekog glasbenog djela, bez 
svega ostaloga što u uzporedbi s čovjekom čini 
čovjeka: jer kostur sam ipak nije pravi čovjek. 

Na sreću, ljudsko je uho izvanredno prilagod- 
ljivo, pa je čak u stanju nakon stanovite navike 
više i ne osjećati i najstrašnije zvukove ili naj- 
strašnije okljaštrene zvukove. Kad bi htjeli uzeti 
neki približni primjer, mi bi mogli navesti slučaj 
strojara na parostroju. On je već toliko navikao 
na šum i tutnjavu svoga stroja, kada juri trač- 
nicama i skretnicama, da bi vrlo liepo mogao za- 
spati na njemu, malo mareći za svu onu buku i 
lomljavu oko njega: naravno, osjećaj dužnosti i 
odgovornosti za tolike ljudske živote drži ga bud- 
nim, dok ne dođe do konačne svoje postaje, gdje 
se onda može izspavati i odmoriti do povratka. 
Slično je i sa krugovalnim slušačima: oni su po- 
malo priviknuli na to, da ne čuju i više ne osje- 
ćaju ono sakaćenje i kljaštrenje zvukova, koje 
slušaju preko svoga zvučnika. U početku takvo 
sakaćenje djeluje vrlo neugodno na ljude osjetlji- 
vog sluha i glasbenog duha, ah se zatim uho po- 
lako privikava i na koncu nalazi ljepotu i tamo 
gdje je nema, ali misli da je ima. I danas još ima 
ljudi, koji slušaju krugovalne priredbe uz pomoć 

svojih prastarih krugovalnika, koji bi već davno 
trebali u ropotarnicu, jer na strašni način izna- 
kazuju zvuk i glas, ali su oni ipak s takvim svo- 
jim krugovalnicima posve zadovoljni, s jednostav- 
nog razloga jer su se na takav iznakaženi zvuk 
već posvema naučili. Njihovo je uho neosjetljivo 
za nešto bolji glas ili drugi zvuk. Reći takvim 
ljudima, da su izgubili svaki osjećaj za pravi glas 
i pravi zvuk, značilo bi po neki put smrtnu 
uvriedu . . . 

Kako je došlo do toga, da krugovalne postaje 
na takav način sakate i kljaštre zvukove i pre- 
našaju samo ono malo što još preostane? Zar im 
nije stalo da ih slušaju? Možda su njihove apara- 
ture zastarjele, ili više neznaju s njima upravljati ? 
Odgovor je i tu vrlo jednostavan: uzmimo na 
primjer gramofonsku ploču s 200 ureza. Vi mo- 
žete na tu istu ploču urezati i 2.000 ureza, jer to 
je tehnički moguće i ima posebnih takvih ploča, 
i razvući glasbu s onih 200 ureza na ovih 2.000. 
Posljedak bi bio strašan. Vi bi jednu ploču slušali 
deset puta dulje, ah to bi bio jedini realni poslje- 
dak, jer bi sve ostalo bilo strahovito sakaćenje 
zvuka. U slučaju krugovala ovakvo je sakaćenje 
potrebno zbog toga što na istom prostoru valova 
treba smjestiti što više postaja, dakle treba i dru- 
gima dati mjesta. Zašto na istom prostoru, zašto 
dakle skučivati? Ta ima toliko valova i toliko mje- 
sta! Ah, baš je u tome stvar, da to nije točno. 

Time se mi vraćamo na, ono mjesto, gdje smo 
malo prije stali. Kada su godine 1921. počele ra- 

diti prve krugovalne postaje, ovakvo sakaćenje i 
kljaštrenje nije bilo potrebno. Tehnika prienosa 
bila je još u povojima, ali su prienosi bili prilično 
naravni, mnogo naravniji nego danas. Godine 
1923. su se sve velike države počele zanimati za 
krugoval, sve su one htjele što brže izgraditi što 
više postaja sa što jačim antenskim snagama, 
kako bi se njihov glas u eteru što jače čuo. Tako 
su pomalo započele prve redovite izvedbe prema 
razporedima, pojavile su se prve tisuće antena 
kod slušača. Sliedeće godine mi već vidimo, kako 
je u eteru počela utakmica: svaka država gradi 
sve veći broj krugovalnih postaja: svaki i naj- 
manji narod želi, da se čuje i njegov glas i to ne 
samo na području svoje države, nego i daleko 
preko granica, po mogućnosti u čitavom svietu. 
Na stol pun hrane za desetak ljudi, najednom se 
bacilo na stotine, drugim riečima, gdje je bilo 
mjesta za desetak krugovalnih postaja, najednom 
je nagrnulo i htjelo se održati stotinjak. Kao što 
kod onog stola, oni koji su ostali bez zalogaja, 
nisu bih nimalo spremni da se s time pomire, tako 
je i bilo na području krugovala: kada jedna dr- 
žava može imati u pogonu jednu stanicu na^ ta- 
kvom i takvom valu, zašto ne bi i druga država 
radila na tom istom valu, pa što Bog dade i sreća 
junačka! Evo, tu je početak one pojave, da se 
preko krugovalnih postaja ne prenašaju svi zvu- 
kovi, nego samo jedan dio. 

Kako je do toga došlo? 


160 


Poznato je da glasbena ljestvica seže od 40 
do 10.000 titraja. Bas na primjer varira između 
80 i 350 titraja u sekundi. Sopran varira između 
250 i 1.250 titraja ili cikla. Violina dosiže do 

3.000 titraja. Do 16.000 titraja imadu neki zvukovi, 
tako na primjer kada se otvaraju vrata, kada se 
tipka po stroju za pisanje, kada leti neki kukac. 
Ljudsko je uho u stanju razpoznavati titraje do 

20.000 u sekundi, a to je jedan od razloga što 
čovjek na temelju ove sposobnosti zvuka može 
razpoznati odakle dolazi taj zvuk i tko ga je pro- 
izveo, može dakle spoznati uzroke takvim zvuko- 
vima. Ako leti neki kukac i zuji u velikoj visini 
neki zrakoplov, ljudsko uho vrlo vješto hvata i 
jedan i drugi zvuk, a samo ljudi vrlo »težkog« 
sluha nisu u stanju razpoznati, da li se radi o kuk- 
cu ili zrakoplovu. Isto tako ljudsko uho vrlo vješto 
razpoznaje zvukove, kada se na primjer zalupi 
vratima ili eksplodira neki eksplozivni predmet, 
premda ima ljudi, koji se u tome težko snalaze, 
ali oni nisu pravilo. Ljudsko uho vrlo vješto shva- 
ća razliku u zvuku, kada se praćaka u vodi neka 
riba ili čovjek. 

Ako ljudsko uho može »hvatati« zvukove do 

20.000 titraja u sekundi, onda bi i krugovalne 
postaje morale prenašati zvukove iste visine ili 
istog broja titraja. Tehnički i uz mah broj postaja 
to ne bi značilo nikakvu poteškoću: tada bi kru- 
govalni prienosi bih zaista pravi užitak, kako su 
i nekada bili. Ali, da se prenose ti zvukovi u vi- 
sinu do 20.000 titraja, potrebno bi bilo da se ima 

na raspolaganju takozvani zvukovni kanal od naj- 
manje 40.000 cikla. Tisuću takvih cikla sačinjava 
jedan kilocikl, pa bi prema tome svaki takav 
kanal trebao imati širinu od 40 kilocikla. 

Krugova! se u glavnom služi valovima srednje 
duljine i to u širini od 1.000 kilocikla. Pokusima 
je ustanovljeno, da su te takozvane srednje du- 
ljine valova za krugovalne izvedbe najbolje. Ako 
bi nam tu bio potreban neki primjer radi uzpo- 
redbe, onda bi trebalo uzeti na primjer rieku, 
koja je široka 1.000 metara. Od tih 1.000 metara 
za svaki brod, koji tom riekom prolazi, potrebno 
bi bilo 40 metara, dakle na čitavoj bi širini bilo 
mjesta za prolaz 25 brodova. Radi veće sigurnosti, 
kako ipak ne bi došlo do sudara među brodovima, 
uzet ćemo brojku od 20 brodova na 1.000 metara 
širine, jer bi se onda zaista moglo reći, da svaki 
brod ima dovoljno prostora. 

Ako taj primjer prenesemo na područje sred- 
njih valova, mi bi morali doći do zaključka, da bi 
u Europi na tom području, ako bi htjeli da čujemo 
zaista neosakaćene zvukove, moglo raditi svega 
20 postaja. A ima ih, velikih i malih, preko 300! 
Da se sve nekako strpaju u taj uzki pojas, trebalo 
je onaj kanal smanjiti od 40 kc na 10 kc. Drugim 
riečima krugovalne su postaje morale za tri če- 
tvrtine smanjiti obseg prenosivog zvuka, dakle 
osakatiti sve zvukove daleko izpod 20.000 titraja, 
da barem stanu oni srednji i to i oni prilično već 
pritisnuti u svom uzkom pojasu. Doskora se me- 
đutim pokazalo, da i uz ovakva ograničenja na 


162 


području srednjih valova, nije moguće smjestiti 
sve one, koji bi htjeli doći do rieči. Tada je onaj 
kanal smanjen od 10 na 9 kc. Posljedak je taj, 
da sve te postaje mogu prenašati zvukove i gla- 
sove do najviše 4.500 cikla, mjesto onih 20.000, 
ili — kako smo već gore rekli — svega jednu če- 
tvrtinu! Kada to znademo, onda nije nikakvo 
čudo, da su kod krugovalnih prienosa zvukovi 
pojedinih glasbenih instrumenata u jednom orke- 
stru toliko slični jedan drugome. 

A sada treba odgovoriti još i na ono pitanje, 
zašto se krugoval ne služi cielom širinom svih va- 
lova od 0 do 20.000 metara? Prije svega moramo 
odgovoriti, da se eterom ne služi samo krugoval. 
Tu osim njega postoje i međunarodna utanaV-nja, 
propisi i pravilnici, prema kojim pojedine službe 
koje rade uz pomoć etera, dakle bezžičnim putem, 
imadu pravo na svoj pojas rada, gdje će biti ne- 
smetane. Tu je prije svega bezžični brzojav, koji 
je davno prije krugovala zaposjeo sve povoljne 
»postave« u eteru, te se tek s mukom i silom 
morao ukloniti sa pojedinih mjesta, da dade i dru- 
gima prostora. Tu je zatim bezžični brzoglas, tu 
je onda pomorska bezžična služba, zatim služba 
sveza sa zrakoplovima, te konačno vojska sa svo- 
jim krugovalnim postajama. Sve te službe imadu 
pravo da se služe eterom prema vriednosti i važ- 
nosti svoga rada. Danas bilo bi vrlo neumjestno 
govoriti o tome, da bezžični brzojav nije potreban 
i da mu treba smanjiti »životni prostor«. To isto 
vriedi i za službu sveze s brodovima, zatim sa 

zrakoplovima. Prema tome krugoval mora dieliti 
životni eterski prostor s brojnim drugim konku- 
rentima, od kojih neki imadu već davno stečena 
prava. Osim toga pomicati granice pojedinih služ- 
ba na širini valova značilo bi ugroziti mnoge pro- 
bitke i živote. Tek postepeno i s borbom bezžični 
je brzojav prepustio stanovita područja kratkih 
valova krugovalu. To je isto bilo i sa područjem 
dugih valova, gdje su se krugovalne postaje tež- 
kom mukom ugurale, ali bez osobito velikog us- 
pjeha, pa se pomalo to područje napušta, pa se 
krugoval sve više širi na području kratkih valova. 

Svaki put, kada je na nekoj međunarodnoj 
konferenciji težkom mukom izvojevan za krugoval 
neki uzki pojas na dugim ili kratkim valovima, 
vjerovalo se da je riešeno pitanje konačnog smje- 
štaja krugovalnih postaja na razpoloživim dulji- 
nama valova: međutim su sve takve nade bile 
preuranjene, jer za godinu ili najviše dvije već bi 
i na takvim novo stečenim »životnim prostorima« 
zavladala stiska i smetnje. 

Još ima jedan izlaz, a to su ultrakratki valovi. 
Kako ćemo vidjeti u posebnom poglavlju, tu posto- 
je još neslućene mogućnosti, ali za sve to trebaju 
vremena i tehnika i veleobrt. Danas se već na tom 
području na veliko eksperimentira, već ima redo- 
vitih razporeda i na valovima od 10 i 15 metara, 
ali sve je to samo još početak. To područje ultra- 
kratkih valova je velika krugovalna zemlja na 
ugaru, koja čeka dok netko dođe, da ju uzore na 
suvremeni način, kako bi od toga bilo ploda i roda. 


164 


Petnaesto poglavlje 

TEHNIKA — RAZPORED — SLUŠAČI 

Ako se krugoval u svom posebnom značenju 
suvremenog kulturnog sredstva želi izpitati i po- 
staviti na svoje određeno mjesto sa stanovišta 
sociologije, onda moramo svako posebice razmo- 
triti tri njegova glavna sastavna diela, koja su 
bitna za krugoval, a onda u odnosu jedan prema 
drugom: ta su tri sastavna diela tehnika, razpoređ 
i slušači. 

Još do pred kratko vrieme bilo je običajno 
smatrati umjetnost i tehniku nečim suprotnim, 
nečim nespojivim, nečim što nema nikakve sveze 
jedno s drugim. U naše sadašnje suvremeno doba 
više se ne smatra da postoji neka suprotnost, ne- 
go da njihova sveza omogućuje posvema nove 
izražajne mogućnosti, koje i produktivno i repro- 
duktivno na izvanredan način djeluju na mase i 
njih pokreću. 

Obzirom na druga mehanička sredstva, kao 
što su gramofonska ploča i slikopis, imade krugo- 
val tu prednost, da su njegovi izražajni oblici 
mnogo cjelovitiji, jer krugoval radi i produktivno 
i reproduktivno, i jer taj krugoval može nepo- 

sređno pred svoje slušače iznieti po neki izsječak 
iz života, a može se i posvema prilagoditi samo 
prienosu iz života, kako se na nekim stranama 
misli, da bi imala biti primarna i jedina zadaća 
krugovala. Ta prednost krugovala je isto tako 
posljedica činjenice, da krugoval obzirom na trgo- 
vačku, materialnu stranu nije prisiljen baviti se 
samo unosnim poslovima, kako je to s gramo- 
fonskom pločom i slikopisom: krugoval nije pri- 
siljen sliepo sliediti hir neke mode, premda se i 
to u početku pokušavalo, i makar bi izgledalo 
da je tako, ako uzmemo u obzir na kakvim se te- 
meljima razvija krugoval u Sjedinjenim državama 
Amerike. Ali baš što se toga tiče treba naglasiti, 
da je razvitak i poslovna strana krugovala u Sje- 
dinjenim državama Amerike jako duga i druga 
pripoviest, koja je možda tamo i opravdana, po- 
trebna i bitna. Krugoval je kao i svaka umjetnost 
plod svoje sredine, pa je tako i s krugovalom u 
Americi, jer je tamo čitavi život u obće postavljen 
samo na poslovne temelje, na onaj znameniti 
»business«. Tamo se na svaku umjetnost, na svaki 
novi pokret, na svaku ljudsku pobudu u obće 
gleda samo s poslovnog stanovišta. 

Mi ćemo rade ostati kod krugovala kako se 
razvijao i kako se razvija u Europi i u nekim 
drugim dielovima svieta, gdje poslovnost u umjet- 
ničkim stvarima ne igra onakvu ulogu kao u Ame- 
rici. Osim toga baš u pitanjima, što smo ih naba- 
cili, europski je krugoval mnogo mjerodavniji, 
nego li što je to slučaj tamo preko oceana. Kru- 

goval je u Europi postavljen na višu stepenicu, 
s ciljevima, koji su daleko od ciljeva kakve si je 
krugoval odredio u Americi. 

Uzmimo ponajprije pitanje tehnike. Nas ov- 
dje tehnika zanima samo u toliko, što mi na te- 
melju postignutih uspjeha i daljnjih mogućnosti 
razvitka, koje se postepeno i ostvaruju iz dana 
u dan, dolazimo do pravih umjetničkih ostvare- 
nja, osobito na području akustike. Zvuk i rieč 

to je polje daljnjeg razvitka akustike, a na 

tom se polju neumorno radi dalje i uspjeva. Na 
tom polju osobito je važno, da tehnika omogući, 
kako bi krugovalne postaje uzprkos one skuče- 
nosti radi malog prostora srednjih valova, mogle 
proširiti onaj kanal, koji sada znači skučivanje 
čistoće tehničkog prienosa zvukova. 

Tehnika u krugovalu igra svoju i po svojem 
važnu ulogu, jer bez tehničkog usavršenja .ništa 
ne bi pomogao sav ostali napredak u pitanjima 
razporeda. Mi bi mogli sastaviti makar koliko 
idealne razporede, zaista pravi odraz dnevnog i 
umjetničkog života i po sadržaju i po važnosti 
i suvremenosti, ali sve bi to bio i u prošlosti i u 
sadašnjosti uzaludan ili polovičan uspjeh, ako 
tehnika ne bi koracala istim korakom kao i dva 
ostala diela, o kojima ćemo još govoriti. Samo 
u zajednici sva ta tri sastavna diela mogu postići 
zajednički uspjeh, ostvariti uspješnu cjelinu. Zato 
je tehnika uviek nastojala, da ako već ne može 
pojuriti napried, kako bi neki htjeli, a neki že- 
ljeli, barem drži jednaki korak s ostalima. U osta- 


167 


lom što se tiče tehnike, ona je uviek opravdala 
nade, koje su se u nju polagale, pa će tako sigur- 
no biti i u pitanju krugovala. 

Pređimo na drugi sastavni dio, na razpoređ. 
Oko tog razporeda, kakav treba biti, kako ga 
treba stvoriti, koliko treba sadržavati pouke, a 
koliko zabave, na koga se treba prilikom sastava 
razporeda više obazirati, na koga pak u obće ne, 
koliko u njemu treba biti postotaka vedrine, sva- 
kidašnjice, tragike i komike, da se postigne barem 
relativno obće zadovoljstvo, jer svima nije mo- 
guće udovoljiti — oko tog razporeda sabrala su 
se i razmjestila sva sociološka, psihološka, estet- 
ska i umjetnička pitanja. Primarna je zadaća, da 
se sva ta pitanja obzirom na zadaće krugovala 
jasno i odlučno prouče, spoznaju i onda što bolje 
primi& ne - Ova se pitanja s druge strane ne mogu 
riešiti, ako se u oblikovanje razporeda unesu 
samojasna saznanja iz područja znanosti, glasbe 
i književnosti. Tko krugoval smatra samo bez- 
žičnim posrednikom postojećeg kulturnog blaga u 
rieči i zvuku, koji smatra da se mogu prenositi 
samo postojeći oblici kazališta, pučke prosvjete 
i glasbenog života, kako bi se samo tim putem 
moglo opravdati obstanak krugovala kao kultur- 
nog sredstva, taj će vrlo brzo iz redova slušača, 
naravno onih koji znadu što je krugoval, kakve su 
njegove zadaće i namjena u sadašnjici, biti upo- 
zoren da je na temeljno krivom putu. Neprestano 
se i uporno od pronalazka tiska zaboravlja činje- 
nica, da je umjetnost — orijaški pojačana primje- 

nom krugovala — došla do one prave javnosti, 
do onih pravih najširih slojeva, koji se pružaju od 
najsiromašnije seljačke kućice, pa sve do najsi- 
romašnijih dielova svjetskih gradova, gdje prije 
nikada nije bilo moglo biti ni rieči o nekoj pro- 
svjeti, nekoj kulturi i napredku. Ova zaista fanta- 
stično orijaška javnost ne može imati nikakve 
koristi niti užitka od nekog individualistički-estet- 
skog umjetničkog izražaja. Stanovište l’art pour 
l’artizma sasvim je neprihvatljivo i neprikladno 
za narodne mase, koje ne mogu i ne žele imati 
posla niti užitka u nekom profesionalno visoko 
oplemenjenom umjetničkom idealu, nego katego- 
rički i na svoj način naivno traže svoje pravo, 
naime da ih se zabavlja, a kod toga i poučava, 
jer ih do sada nitko nikada nije ni zabavljao niti 
poučavao, u koliko si sami 11a svoj način nisu 
našli zabave. Oni, koji upravljaju krugovalnim 
postajama, u stanovitom su smislu izvršni organi 
volje slušača i oni kao pedagozi i psiholozi moraju 
znati i osjećati što slušači žele i traže. Naravno, 
nije moguće svima udovoljiti, ali glavne smjer- 
nice rada nije težko pronaći i primieniti. Upravi- 
telji krugovala osim toga moraju paziti i na umjet- 
ničke vriednosti nekog djela, na izražajne i za- 
bavne mogućnosti, a sve to u svezi s akustičkim 
mogućnostima: oni dakle trebaju stvoriti razpo- 
red kao jednu cjelinu, koja će biti i umjetnička i 
poučna i zabavna. Nema sumnje da ostvarivanje 
takvog razporeda znači naprtiti na leđa onima, 
kojima je krugoval povjeren, vrlo težki teret, jer 

oni moraju biti idejni nosioci takvih idealnih, ili 
barem približno idealnih razporeda, a ne ostvari- 
telji osnova o razporedu na temelju umjetničke 
ponude i potražnje onoga što već postoji i onoga 
što smatraju udobnim, vodeći kod toga još računa 
i o novcu. Upravitelji krugovala, jednom riečju, 
moraju i sami biti osjetljivi barometar obćih za- 
htjeva i zelja, moraju biti tvorci nečeg novog uz 
pomoć starog i postojećeg, a to nije nimalo ni 
laka ni ugodna zadaća, pogotovo u današnje ne- 
sređeno doba, kada se želi i traži mnogo toga, što 
je u obće nemoguće ostvariti. 

Mnogo se govorilo i danas se još govori o 
krizi umjetničke proizvodnje, posebice za potrebe 
krugovala. Nije ni čudo. Pogrieška je u tome što 
se nekom piscu ili nekom skladatelju predloži neka 
nešto napišu ili skladaju za krugoval, pa se to 
onda izvađa bez obzira na to, da li je ta stvar 
prikladna za izvedbu obzirom na sadržaj i aku- 
stike mogućnosti izvedbe. Postupak bi morao 
biti obratan, da naime vodstvo krugovala može 
izabrati od mnogo djela ona, koja smatra za svoj 
razpored najsvrsishodnijim obzirom na akustiku 
i izražajne ^ mogućnosti mikrofona i zvučnika. 
Davno je već prošlo vrieme, kada su se takozvane 
krugovalne kazalištne izvedbe u tri četvrtine sa- 
stojale od raznih zvučnih efekata, a ostatak su 
bile samo spojne rieči, koje često puta nisu vršile 
u dovoljnoj mjeri niti tu jadnu ulogu, nego su 
bile ubačene samo da se nešto govori. Pisati i iz- 
vađati i danas takve »krugovalne drame« i »kru- 

govalne komedije« bilo bi korak natrag za barem 
dvadeset godina. S druge se strane ne smije za- 
boraviti, da su slikopisni koncerni u početku po- 
stupali na takav isti način kao i krugoval, ah su 
ipak konačno izradili svoj sustav u tom pitanju. 
Dramaturžki uredi tih koncerna imadu bitnu za- 
daću, da autora zagriju za stanovitu misao, pa 
da nacrte neke drame ih komedije u zajednici s 
autorom obrade kao konačnu režijsku knjigu. 
Tako bi nekako slično moralo biti i kod krugovala, 
pa ako do sada nije bilo, ne znači da neće nikada 
ni biti. Naravno, još uviek ostaje onaj prvi izlaz 
što smo spomenuh, da naime pisci i skladatelji 
sami pišu ih skladaju za krugoval, ah vodeći ra- 
čuna o njegovim mogućnostima, pa da onda vod- 
stvo krugovala od mnogih takvih djela može iza- 
brati ono što smatra najboljim i sa umjetničkog 
i sa akustičkog stanovišta. U ovom drugom slu- 
čaju ne bi nikako značilo, da je autor prepušten 
na milost i nemilost krugovalnih režisera, da oni 
mogu »iznakaziti« njegovo djelo po svojoj miloj 
volji: tu prije svega treba imati na umu, da ti 
krugovalni režiseri bolje poznaju zakone akustike 
i krugovalne tehnike, a s druge strane ako neko 
djelo u sebi sadržava neku zaista vriednu umjet- 
ničku zamisao, ta se nikada ne će izgubiti, pa 
makar koliko »tonski« režiseri pokušavah zvukov- 
no prikazati tu zamisao na sasvim drugi način, 
nego što si je zamišljao autor. U ostalom takve 
se stvari i autorima i režiserima događaju redo- 
vito i kod kazališta, pa je značajna i zanimljiva 

konstatacija, da do prosvjeda ili kritike sa strane 
autora protiv režisera dolazi samo onda, kada 
djelo ne uspije: obratno, kada djelo uslied struč- 
nog znanja režisera bolje uspije, nego da se da- 
valo u onakvom obliku kao što ga je zamislio 
autor, onda se na režisera obično zaboravlja, osim 
ako ga se spomene neki kritičar u svom novin- 
skom izvješću. 

Dolazimo na treću točku, a to su slšači, bez 
kojih krugoval ne može biti. Postići slogu između 
slušača i vodstva krugovala znači spoznati raz- 
vojne crte naše sadašnje kulture i civilizacije, te 
omogućiti da dođu do izražaja u organski cjelo- 
vitom razporedu. U toj će stvari krugoval sve 
više trebati prelaziti na sadašnjicu, obuhvatiti 
ljudski život na što sažetiji i jedinstveniji način 
uz nove mogućnosti izražaja, koje će tehnika još 
dati i prepustiti pojedinim znanstvenim zavodima, 
seminarima, sveučilištima, bogoslovijama i dru- 
gim trajnim znanstvenim institucijama višeg stup- 
nja. da se svojim — naravno — polaganim tem- 
pom bave svim onim što je postalo trajnim i stal- 
nim dobrom čovječanstva, što je već steklo svoju 
neumrlost, ali su još potrebni mnogi pogledi sa 
svih strana, da se ta neumrlost i najviša vried- 
nost konačno ustanovi. Krugoval se treba što više 
posvetiti životu — kako smo već naglasili — jer 
su i slušači živi stvorovi, koji u ogromnoj većini 
misle na danas, možda na sutra, ali rietko jli 
nikada na budućnost. 

Jednu skupinu ljudi, jednu kategoriju sluša- 1 
ga, koji su u svojoj nutrini tupi, koji su najsilnije 
i najozbiljnije bolestni od neukusnosti savreme- 
nog doba, i koji bi u krugovalu htjeli vidjeti samo 
zabavište najniže vrsti, te krugoval mora odbijati 
čak i u svojoj nesavršenoj formi, te bi krugoval 
stvarno trebao i brisati iz svojih popisa. Ljudi 
s takvim željama i prohtjevima spadaju u onu 
najnižu vrstu ljudi, kojima je uzalud nešto govo- 
riti, nešto tumačiti i nastojati ih oplemeniti za 
više vriednote života. Ovaj sloj slušača niti se 
nečemu može naučiti, niti se zanima za bilo što 
trajnije vriednosti: to je neki prielazni sloj iz 
jedne epohe u drugu, oni su proizvod nesređenosti 
i neuravnoteženosti duha. Među njih treba sva- 
kako ubrojiti i one, koji su si stvorili svoj posebni 
sud o krugovalu, bez obzira na tehničke moguć- 
nosti, akustiku, kulturne i umjetničke vriednote: 
ako krugoval ne sluša njihove tobožnje savjete, 
ne radi onako kako si to oni zamišljaju, onda je 
krugoval za njih samo predmet sprdnje, izrugiva- 
nja i ironiziranja. To je onaj mali broj kverula- 
nata, koji nikada ni s čime nisu zadovoljni, koji 
bi valjda sami umrli od biesa, kada bi im se u bilo 
čemu udovoljilo, jer onda više ne bi imali razloga, 
da bilo čemu prigovaraju. 

Nema nikakve sumnje, da oni koji upravljaju 
krugovalom nisu nikakvi nadzemaljski stvorovi, 
nego ljudi kao ljudi, a kao ljudi i sa svim ljudskim 
pogrješkama. Nitko nije nepogrješiv, pa to ne 
mogu biti niti vođe krugovala. Pogrješaka imadu 

svi, i najgluplji kao i najpametniji. To u ostalom 
nije nikakva nesreća, jer savršenstva u ljudskim 
djelima i onako nema. Takve pogrješke ne kvare 
obću sliku, nego ju po neki put veoma zorno i po- 
učno obogaćuju. Mnogi autori, koji su pisali o 
odnosu između vodstva krugovala i slušača, ne- 
prestano su naglašavali, da krugovalni razpored 
mora odgovarati svim zahtjevima suvremenog 
doba, da svi suvremeni zahtjevi moraju postati i 
zahtjevi krugovala, a to drugim riečima ima zna- 
čiti, da vođa krugovala mora biti savršeno ne- 
pristran, da mora imati čvrstu volju, koju će znati 
i provesti, ako želi da njegov rad vodi k masama 
slušača. Njegova je zadaća, da uzprkos stotina i 
tisuća poteškoća, uzprkos svih onih neprilika, koje 
se javljaju svakog sata u njegovom radu, ne tak- 
tizira i ne paktira, a najmanje stvara kompromise: 
njegova odluka mora biti jasna, jer je potrebno 
da on bude neka vrst duhovnog prereza suvreme- 
nog života u buci i huci tisuća drugih mišljenja i 
nastojanja i lozinka. 

Nikada još nije bilo ustanove, koja bi poput 
krugovala uz pomoć sitnih iskrica mogla tisućama 
i milijunima ljudi u obliku rieči pružati kruh ži- 
vota za zdravlje i posvećenje ovog života, kojemu 
treba dati određeni smisao. 

Nikada nije bilo ni jedne ustanove, koja bi 
poput vjernog seismografa bilježila toliko crta, 
zavoja i krivulja suprotnih mišljenja. 

Čovječanstvu je danas više nego ikada po- 
trebna ustanova, koja ujedinjuje i povezuje život, 

koja predstavlja misli u njihovim absolutnim 
vriednotama. Takva ustanova bi mogla biti kru- 
goval. Djelatnost krugovala bi se morala razvijati 
u takvom smjeru. Uz dobru volju i znanje sve se 
može. Što se pak tiče straha pred nestrpljivim 
ili kverulantskim slušačima, taj nije na mjestu, 
osim ako nije odraz duhovne nesigurnosti. To je 
svakako smrtni grieh, koji bi mogao dovesti do 
kulturnog bankrota jedne od najizražajnijih usta- 
nova s najizražajnijim sredstvima našeg doba, 
kao što je krugoval. 

Sve, obzirom na tehniku, razpored i slušače 
kod krugovala još nije jasno, sve još nije raz- 
bistreno, ali to ne znači da treba stati i čekati. 
Bolje je ići napried makar i posrćući, nego stajati. 
Bolje je napredovati makar polako, nego zastati 
i čekati. U vatri dnevnih prilika i neprilika kuje 
se uviek nešto dobrog i čvrstog. 

Zašto to ne bi vriedilo i za krugoval? 

Šestnaesto poglavlje 


GLASBA, KAZALIŠTE, PREDAVANJE I 
REPORTAŽA 

Četiri su temeljna sastavna diela razporeda 
krugovalnih postaja: 

Glasba. 

Krugovalno kazalište. 

Predavanja i 

Reportaže. 

U krugovalno kazalište možemo uključiti 
operne i operetne prienose iz kazališta ili nepo- 
sredno iz studija krugovalne postaje, jer su prie- 
nosi drama iz kazališta smatrani nečim zastarje- 
lim i neprikladnim. Osim toga u neku vrst preda- 
vanja moramo uključiti i čitanje viesti o dnevnim 
dogođajima: ta se takozvana izvještajna služba 
kod krugovala u najnovije doba razvila u poglav- 
lje za sebe, o kojem je za sada još preuranjeno 
obširnije govoriti. Tu se radi o neke vrsti sukobu 
ili konkurenciji između krugovala i novina, pa 
ćemo vidjeti tek s vremenom kako će se i to za- 
nimljivo pitanje riešiti. 

Od svih sastavnih dielova krugovalnih razpo- 
reda najlakše je govoriti o glasbi. Glasba je od 

feamog početka rada krugovalnih postaja u obliku 
ploča, te nastupa malih glasbenih skupina i solista, 
bila vjerni i trajni pomoćnik krugovalu u ono naj- 
teže doba, kada se obzirom na sastav razporeda 
nije imalo nikakvog izkustva. Glasba je posrednik 
koji se od samog početka bez ikakvog odpora 
nuđao krugovalu na neograničeno izkorišćivanje, 
pa se zaista neograničeno i izkorišćuje. Neizcrpivo 
blago glasbene literature dobro dolazi u razpore- 
dima krugovala uviek ondje, gdje slučajno nasta- 
ne neka pukotina, kada krugoval nema rieči ili 
mu rieč oduzmu, pa se mora na brzu ruku poslu- 
žiti ovim uviek spremnim posrednikom. Ovoj pri- 
mjeni glasbe u krugovalnim izvedbama zaista 
nema granica, osim tehničkih, koje sprečavaju, 
da se baš sva glasbena djela mogu tehnički bez- 
prikorno prenositi. 

Od onih prvih krugovalnih razporeda do da- 
nas postignut je na polju prienosa glasbenih djela 
silni napredak, jer je silno napredovala i tehnika 
u riešavanju akustičnih pitanja. Glasbu mi često 
čujemo preko naših zvučnika, po neki put smiš- 
ljeno, drugi put bez ikakvog izbora, ali je uviek 
dobro došla. Pitanje: laka ili ozbiljna glasba — 
i omjer između jedne i druge vrsti — neka ostane 
otvorenim barem još za neko vrieme, dok se razina 
glasbenih poznavanja i ukusa kod najširih slojeva 
ne digne barem još par stepenica. Do sada je na 
tom polju već mnogo postignuto, pa nema nika- 
kvog razloga da se tim putem ne ide i dalje. Danas 
se već ovako populariziranje glasbe preko krugo- 

vala može podičiti vrlo velikim uspjehom obzirom 
na razinu glasbenog ukusa i poznavanja kod naj- 
širih slojeva. To je činjenica preko koje se ne 
može nikako preći i koju nitko ne može zaniekati. 

Što se tiče kazališta i književnosti u obće, 
tu moramo prije svega priznati, da živimo u doba, 
kada proizvodnja knjiga više nije onako važan i 
dalekosežni dogođaj, kao što je to bilo prije još 
par desetljeća, nego više mehanička stvar rota- 
cionih strojeva u suvremenim tiskarama. U takvim 
prilikama na književnom tržištu krugovalu pri- 
pada vrlo odgovorna zadaća, da iz te poplave knji- 
ga i književnih djela svake vrsti, pomnjivo izvuče 
ono što je najvriednije, što ima trajniju vriednost, 
koliko je to ljudski moguće ustanoviti. Kada u 
takvo doba književne poplave ne bi bilo krugo- 
vala, morao bi se stvoriti ili nešto njemu slično, 
da iz djela — u presjeku vrlo prolazne vriednosti 
— izvuče ono što se spasiti dade, za one, koji 
imadu volje čuti i znati. Neko je vrieme bila po- 
slovična primjedba, da je sve ono što je književno, 
od drugorazrednog značenja za krugoval, jer da 
je glasba bila i ostaje na prvom mjestu. Ovakve 
su primjedbe bile na mjestu samo do onog časa, 
do kada krugoval nije razpolagao dovoljnim teh- 
ničkim sredstvima, da se posveti i drugim ljud- 
skim djelatnostima osim glasbe. 

Danas više nema nikakve sumnje, da se zna- 
čenje krugovala ne sastoji u tome, da bude neka 
vrst trajno muzicirajuće koncertne dvorane, nego 
nosioc i posrednik ideja i problema svoga doba, 

oblikovatelj jedne umjetnosti, koja se kod sliko- 
piša temelji na vidu, a kod krugovala na sluhu, 
Na tom se polju još i danas eksperimentira na 
veliko, a to je znak, da se još nije došlo do konač- 
nog mišljenja o krugovalnom kazalištu. Međutim 
je važna već sama činjenica, da se rieči posvećuje 
sve veća pozornost i briga, da joj se pridaje sve 
veće značenje. U ostalom s tim ćemo se krugo- 
valnim kazalištem pozabaviti u posebnom poglav- 
lju, pa ga za sada ostavljamo po strani. 

U pitanju predavanja treba prije svega iz- 
taknuti, da je to već područje nastave. Na tom 
polju radi škola od kada postoji u suvremenijem 
duhu, a u najnovije se doba u tom radu školi 
priključilo i novinstvo, koje otvara svoje stupce 
obćoj nastavi i pouci. Obzirom na ova dva važna 
i odlučna čimbenika pouke, krugoval je silom pri- 
lika bio ograničen u svojoj djelatnosti u pravcu 
pouke, jer se odmah uvidjelo, da on ne smije biti 
niti škola, a niti novine, nego treba izgraditi svoj 
vlastiti oblik, škola, a osobito sveučilište, ne bave 
se dnevnim pitanjima, nego trajnijim duhovnim 
vriednotama, o kojima se može govoriti bez ob- 
zira na najveće svakodnevne perturbacije. Novin- 
stvo se opet sa svoje strane bavi posvema dnev- 
nim dogođajima i pitanjima, koja se javljaju sva- 
kog dana, o njima piše i javlja obćenito, kod čega 
ne treba zaboraviti, da za daljnja dvadeset i četiri 
sata ova pitanja većinom više ne igraju veću 
ulogu, ili su potisnuta u pozadinu novim dogođa- 
jima i pitanjima. Krugoval je prema tome morao 

izabrati srednji put, između škole i novinstva, put 
s vrlo nejasnim granicama, ali s nastojanjima, da 
između ova dva ekstrema postigne neku vrst 
ravnoteže. Osim toga ne smijemo zaboraviti, da 
sveučilište predpostavlja određenu količinu pred- 
znanja, a novinstvo sa svoje strane stanovito po- 
znavanje političkih, ekonomskih i kulturnih zbi- 
vanja — osim onakvih novina, koje o tome u obce 
ne vode računa, nego teže jedino za senzacijama 
u bilo kojem pravcu i obliku, pretežno na krimi- 
nalnom polju, gdje su svi spomenuti preduvjeti 
znanja nepotrebni. Ima međutim ljudi, koji s pra- 
vom smatraju, da se takva vrst objavljivača sen- 
zacija posljednje vrste u obće ne može ni smat- 
rati novinama u pravom smislu te rieči. 

Krugovalu, koji je odmah naglasio zelju i 
volju da se bavi i odgojnim pitanjima, ostali su 
prema tome najširi slojevi, kod kojih treba sve 
početi od samog početka, osim pojedinih pitanja 
za one druge naobraženije slojeve slušača, koji 
imadu smisla, da o tim pitanjima čuju nešto preko 
krugovala. Time je ujedno i određena zadaća kru- 
govala na naobrazbeno-odgojnom polju. Nema 
sumnje da se u tom pravcu postiglo već mnogo 
dobrih izkustva i zabilježilo dosta uspjeha, ali 
kao što se i sam krugoval kao suvremeno sred- 
stvo nalazi pod pritiskom vanjskih, političkih, kul- 
turnih i gospodarskih promjena u stalnom ^ pre- 
viranju, tako i ovo pitanje nije konačno rieseno, 
što konačno ne mora značiti neki minus, jer bi 
konačnost značila ujedno i statiku, zastoj. Izkus- 

tvom je ustanovljeno, da je najbolji oblik pouke 
preko krugovala dialog, razgovor u dvoje, a ne 
predavanje pojedinca. Kod razgovora u dvoje je- 
dan predstavlja onog, koji je željan pouke, a drugi 
koji se u odnosno pitanje kao stručnjak razumije. 
Jedan predstavlja anonimnu masu, njezina pita- 
nja i želju za znanjem, a drugi je predstavnik kru- 
govala, koji je voljan pomoći, jer je to njegova 
struka. Iz tih se dialoga kasnije razvio oblik 
pouke u obliku razgovora više ljudi, čitavih sku- 
pina ljudi, od kojih jedni predstavljaju najšire 
slojeve, a drugi izabrani krug stručnjaka. U ta- 
kvom je obliku pouka svakako mnogo pristupač- 
nija najširim slojevima, osobito ako se u tome 
uvede neki trajni sustav. Koliko se ovakvim pu- 
tem može najširim slojevima biti od koristi na 
primjer -u pravnim pitanjima — da uzmemo samo 
jedan primjer — nije potrebno ni govoriti. Sva- 
kako je prije svega potrebno, da krugoval u tim 
svojim nastojanjima oko obće naobrazbe nikada 
ne zaboravlja, kako najšire slojeve prije svega 
zanimaju pitanja dnevnog života, životnih uvjeta, 
granice dopuštenog i nedopuštenog u dnevnom 
životu, mogućeg i nemogućeg. I na tom polju je 
kod krugovala još sve u previranju, ali do sada 
postignuti uspjesi dokazuju, da se uviek nije išlo 
lošim putem. Tu je još slobodno polje eksperi- 
mentima svake ruke. 

Što se na koncu tiče reportaža, tu moramo 
naglasiti, da bi krugoval zapravo i morao biti i 
đ •' <^e jednom biti samo odjek dnevnog života, 

kada će uz pomoć škole, novinstva i krugovalnih 
predavanja razina obće naobrazbe najširih slojeva 
toliko porasti, da će se moći pomišljati na ukida- 
nje pouke kao sastavnog diela krugovalnih raz- 
poređa. Tada će se moći prieći posvema na aktu- 
elnost kao najvažniju zadaću krugovala: bilo bi 
naime posvema krivo, kada bi najsuvremenija te- 
kovina ljudskog duha ostala trajno samo posred- 
nikom makar i najvriednijih, ali nesuvremenih 
vrieđnota. Krugoval u takvom razvitku treba po- 
stati pravim posrednikom samo između dogođaja 
i slušača. Reportaža znači izvješće sa samog mje- 
sta dogođaja u istom trenutku zbivanja tog do- 
gođaja. Nikada bolje prilike i opravdanosti ob- 
stanka za krugoval! 

Na tom je polju krugoval već do sada posti- 
gao zavidne uspjehe, osobito obzirom na novin- 
stvo, ali ovaj razvojni put još uviek nije ni iz 
daleka završen. Jer dok slagaći strojevi i rotacije 
u suvremenim tiskarama imadu određenu brzinu 
preoblikovanja rieči i pisma u kruti oblik redaka, 
za krugoval postoji brzina od 300.000 kilometara 
na sekundu, to jest brzina električnih valova. 
Tamo pak gdje može biti novinski reporter, nema 
nikakve zaprieke da u isto vrieme bude i krugo- 
valni reporter, koji treba dobro poznavati svoj 
zanat, jer takve reportaže nisu ni lak ni ugodan 
posao. Kod krugovala postoji prednost brzine ne 
samo u primanju i popraćivanju riečima nekog 
dogođaja, nego i brzina u odašiljanju. Tu se mogu 
tući rekordi bilo kojih svjetskih novina s bilo 

kako izvrstnom izvještajnom službom i vojskom 
reportera — i tuku se redom. S jedne se strane 
u tu svrhu još mora razviti posebna krugovalna 
kabelska mreža ili još više usavršiti i pojedno- 
staviti bezžični put do krugovalne postaje, s druge 
strane uvesti potrebni broj bezžičnih sveza uz po- 
moć posebnih samovoza. S treće strane mogli bi 
još navesti za slučaj potrebe i posebnu zrakoplov- 
nu službu tamo gdje samovoz ne bi mogao na vrie- 
me doći. Zrakoplov bi morao biti prava pokretna 
krugovalna postaja, koja bi radila na kratkim 
valovima određene duljine radi podpunog osigu- 
ranja bezžične sveze sa svojom krugovalnom po- 
stajom. 

Naravno, mnogo tu ovisi i od onih, kojima je 
do sada bila povjerena služba krugovalnih repor- 
tera, a u budućnosti će to još više doći do izra- 
žaja. Kao i na svim poljima ljudskog rada, tako 
je i tu bilo i bit će rođenih talenata, ali tih nije 
nikada bilo dosta. U budućnosti će služba krugo- 
valnog reportera biti i naporna i odgovorna, a 
tražit će ljude svestranog znanja i spreme na 
mnogim specialnim područjima. Tu će za njih biti 
potrebna škola, jako ozbiljna škola, koju svatko 
ne će moći proći, makar imao najveću želju i naj- 
jaču volju. Jer takav krugovalni reporter nema 
i ne će imati vremena, kao novinski reporter, da 
kasnije sve liepo izradi, dotjera i usavrši, da na- 
knadno prikupi još neke potrebne dopune, da se 
kod odgovornih ljudi obaviesti, ako mu je nešto 
bilo nejasno, da svoju sliku dogođaja dotjera što 


je bolje moguće, mirno radeći u svojoj sobi. Kru- 
govalni reporter će se doduše moći pripremiti za 
svoju reportažu, ali on nikada ne će moći biti si- 
guran, ne će nikada moći predvidjeti, kako će se 
stvarno neki dogođaj razvijati, jer se prema raz- 
poredu nikada ništa točno nije razvijalo. Jer, da 
budemo dosljedni, ako sve teče točno prema raz- 
poredu, točno na vlas prema određenim vremen- 
skim razmacima, onda krugovalna reportaža nije 
ni potrebna, jer u njoj nema života, nema život- 
nih i često puta tako zanimljivih iznenađenja, 
nema dinamike. Na sreću, nikada nitko nije mogao 
sve predvidjeti: u takvim časovima, kada život 
izskače iz okvira, koji mu žele nametnuti, kada 
se zbiva nešto izvan predviđenog, u takvim se 
časovima može ocieniti prava vriednost pravog 
krugovalnog reportera. On mora povezati sve po- 
kidane dielove nekog dogođaj a, ali tako da to i 
najvještije uho ne primjeti, a ipak da se osjeća 
život. S druge strane on mora biti u stanju, da 
ako se nešto više ne može zatajiti, ako se dogo- 
dilo nešto izvanrednog, uzprkos čvrstog okvira 
što je bio određen, da to prikaže na uvjerljiv na- 
čin, bilo da pređe u laki ton, da dade vedre boje, 
ili da se ograniči na suhi prikaz izvanrednog do- 
gođaja, ali tako da se i u tome osjeti život. Sve 
to ovisi od samog izvanrednog dogođaja i pri- 
rodnih sklonosti i talentu reportera. 

Jedno je svakako sigurno: može dogođaj biti 
najsenzacionalniji, ali ako je reporter nesposoban, 
nitko ne će moći niti čuti niti naslutiti, da se nešto 

izvanrednog dogodilo. S druge strane može dogo- 
đaj biti i manje važan, ali mu reporter svojim pri- 
kazom može dati i te kakvu važnost. Ako nigdje 
drugdje, a ono u ovakvim slučajevima vriedi pra- 
vilo, da su čovjek i njegova rieč najvažniji, a sve 
drugo sporedno, makar bilo popraćeno i najuvjer- 
ljivijim akustičkim efektima. Na tom polju kru- 
goval tek ide u susret onom riešavanju one svoje 
svakako najvažnije zadaće, kakvo se mora očeki- 
vati od tako suvremenog sredstva kulture i civi- 
lizacije. 


J 


Sedamnaesto poglavlje 

KRUGOVALNO KAZALIŠTE NA UMORU? 


U prijašnjem smo poglavlju u najobćenitijim 
crtama nabacili pitanje krugovalnog kazališta. 
Obzirom na kulturnu stranu ovog pitanja, potreb- 
no je da se s krugovalnim kazalištem ipak malo 
pobliže pozabavimo, tim više što već danas ima 
glasova, koji tvrde, da će televizija u najskorije 
vrieme ne samo značiti smrt za krugovalno kaza- 
lište, nego i za sam krugova! . Takav pesimizam 
(mnogi tvrde da se tu radi o ljudskoj zluradosti) 
nije na mjestu, pa je potrebno da malo jače po- 
svietlimo u mraku, koji vlada oko tog pitanja, 
da i to krugovalno kazalište izvučemo na sunce 
i postavimo na mjesto, koje mu pripada. O tom 
krugovalnom kazalištu, pred ovaj drugi svjetski 
rat, pisalo se jako mnogo, pa kao i uviek tako je 
i u tom pisanju bilo suprotnih gledišta, ali to ne 
predstavlja nikakvu novost. Krugovalno kazalište 
koje još traži svoj pravi izraz, predstavlja pojavu 

0 kojoj je vriedno i potrebno pisati, pa ako ima 

1 negativnih mišljenja o njemu, ne znači da je 
to kazalište već osuđeno na smrt ili da se nalazi 
na umoru. Istina, sada za vrieme rata, mnogo se 


0 tom ne piše i ne govori, pa ćemo se mi u ovom 
našem razmatranju o krugovalnom kazalištu po- 
zabaviti glasovima još pred rat, jer nam nova 
mišljenja ne stoje na razpolaganju. 

Ovo razmatranje o! krugovalnom kazalištu 
započet ćemo malo neobično na taj način, da se 
vratimo na godinu 1924. Bilo je to ono vrieme, 
kada je krugoval bio još posvema neuzorano 
polje, kada se tek tražilo što krugoval može dati 

1 što se od njega u budućnosti može očekivati. 
Bilo je na dan 21. listopada spomenute godine 
oko sedam sati na večer. Kako su u ono vrieme 
mnogi krugovalni slušači gotovo uviek sjedili uz 
svoje krugovalnike, tako je bilo mnogo njih, koji 
su u spomenuti sat na valu 1870 metara, na kojem 
je u ono vrieme radio Radio Pariz, ali obično ne 
u onaj sat, najednom čuli u početku jedva čujne, 
a onda sve jasnije i stravičnije pozive u pomoć. 
Krugovalni slušači, koji su sasvim slučajno slu- 
šali na tom valu, najednom su bili zahvaćeni sil- 
nim uzbuđenjem: ta oni prisustvuju nekoj trage- 
diji, za koju inače ne bi možda nikada znah. Do- 
skora se nakon prvih krikova u pomoć čuo glas, 
koji je najavljivao, da se pozivi u pomoć šalju sa 
francuzkog broda »Ville Saint Martin«, koji tone. 
Malo zatim je navodni krugovalničar tog broda 
objavio, da brod tone uslied težke nesreće, koja 
se dogodila na brodu na taj način, što je uslied 
uzburkanog mora teret najednom poletio na jednu 
stranu i na onoj strani broda probio ogromnu 
pukotinu. Teret očito nije bi ođobro smješten ili 

manjkavo osiguran za slučaj uzburkanog mora. 
Kroz onu veliku pukotinu slieva se u nutrinu 
broda more u ogromnim količinama i brod naglo 
tone. Između pojedinih poziva i krikova u pomoć, 
krugovalničar je označivao i mjesto gdje se nalazi 
taj brod: 40 stupnjeva sjeverne širine i 39 stup- 
njeva iztočne duljine. Glasu krugovalničara, koji 
je stravičnim glasom pozivao u pomoć, doskora 
se priključilo i strahovito zavijanje nevremena na 
moru, zatim krikovi užasnutih članova posade, 
koji su očito gledali smrti u oči, jer se zbog stra- 
hovitog nevremena nije moglo ni pomišljati na 
spuštanje čamaca za spašavanje. Nakon toga je 
nastupila avetna tišina, koja je mogla označivati 
samo to, da se približavaju posljednji časovi ovog 
broda. Na koncu se još čuo glas kapetana broda, 
koji je članovima posade naređivao, da navuku 
pojase za spašavanje, jer se čamci za spašavanje 
ne mogu spustiti. Neka se svatko spasava kako 
znade uz pomoć pojasa za spašavanje. Sliedio je 
muk: očito je bilo da se tragedija približavala 
vrhuncu, nakon koje je sliedila katastrofa: ništa 
se više nije čulo. 

Mnogi krugovalni slušači, koji su od početka 
do kraja slušali pojedine faze ove pomorske tra- 
gedije, bili su izvan sebe i nisu ciele noći mogli 
oka stisnuti od uzbuđenja. Mnogi krugovalni slu- 
šači su odmah pojurili brzoglasima i zatražili spoj 
s postajom Radio Pariz, tražeći da im se smjesta 
javi o čemu se radi i kako je svršila pomorska 
tragedija. Oni pak krugovalni slušači, koji nisu 

izgubili živce, smjesta su brzojavili ili brzoglasili 
pomorskom ravnateljstvu i javili što su slušali, 
tražeći da se na označeno mjesto izašalju brodovi 
za spašavanje, kako bi se spasili barem pojedini 
članovi posade potonulog broda. Neki su pak slu- 
šači smjesta napisali izvješća i odaslali ih u novine. 
Neka urdničtva nisu povjerovala u tu stvar, nisu, 
da se tako izrazimo, nasjela uzrujanim bezplatnim 
izvjestiteljima. Jedino je poznati francuzki list 
»Matin« u svom posljednjem izdanju objavio iz- 
vješće o pomorskoj tragediji, tražeći nervozno od 
mjerodavnih ustanova, da razjasne taj »tjeskobni 
pomorski misterij«, jer je uredništvo tokom noći 
zatražilo obaviesti kod pomorskih oblasti i usta- 
novilo, da spomenuto ime, očito francuzkog broda, 
nije zapisano u pomorskim registrima, ali je slično 
imenu jednog teretnog broda s matičnom lukom 
Rouen. 

Nastala je podpuna zbrka, u kojoj se nitko 
nije snalazio: pomorske oblasti su izjavile, da im 
ništa nije poznato o nekoj pomorskoj katastrofi 
i da nema broda s onakvim imenom. Novine su 
već odaslale svoje posebne izvjestitelje u primor- 
ske lučke gradove sa zadaćom, da tamo ustanove 
o čemu se radi. Možda bi ta zbrka potrajala i dulje, 
da se konačno nije javio Radio Pariz i objavio, 
kako je ona senzacionalna izvedba, koja je iza- 
zvala takav odjek, bila sama prienos glavnog po- 
kusa krugovalne drame »Maremoto« od Pierre 
Cusya i Gabriela Germineta, koja je dobila prvu 
nagradu zajedno s krugovalnom dramom »Agonie« 

od Paula Camiilea na natječaju »Impartial Frari- 
caisa«. Zbog toga je prienos usliedio u tako ne- 
obično vrieme, kada nije bilo redovitih izvedba, 
kako bi određeni stručnjaci mogli prosuditi, je li 
ta drama prikladna za izvedbu. Pošto su struč- 
njaci ustanovili, da je drama postigla uspjeh već 
i radi toga što je izazvala toliku senzaciju, kru- 
govalna postaja je najavila, da će te iste večeri 
usliediti praizvedba u određeni sat. 

Glas o toj tako senzacionalnoj krugovalnoj 
drami proširio se munjevitom brzinom i brojni su 
se krugovalni slušači spremali, kako će te večeri u 
određeni sat čuti tako senzacionalnu dramu. Ali, 
tu dolazi do preokreta. Upliće se francuzko mini- 
starstvo mornarice i zabranjuje izvedbu te krugo- 
valne drame s motivacijom, da se time ugrožava 
sigurnost pomoraca na pučini, a osim toga da se 
time smeta javni mir. Ministarstvo je u svojoj 
motivaciji smatralo potrebnim dometnuti, kako bi 
se krugovalne postaje trebale rade pozabaviti glas- 
benim točkama, a ne ovakvim dramama, koje 
mogu dovesti do zabune i zbrke, a prije svega nisu 
istinite. Ovakva je zabrana bila na mjestu zbog 
toga što je drama tehnički bila postavljena na 
krivi temelj: ako se neki brod nalazi u nevolji 
i traži pomoć, onda ju ne traži pomoću krugovala, 
nego bezžičnog brzojava, jer samo tako kapetani 
brodova mogu znati, da se zaista radi o pravom 
pozivu u pomoć, na koji su se dužni odazvati. 

Senzacionalna posljedica ove senzacionalne 
krugovalne drame bila je ta, da je ta ista drama 

pa r mjeseci poslije zabrane u Francuzkoj, bila iž- 
vedena u Velikoj Britaniji, gdje^ je B. B. C. na 
vedri način upozorila svoje slušače, da se radi 
samo o krugovalnoj drami, dakle ne o nekom 
stvarnom prienosu neke pomorske katastrofe. 
Osim toga je englezki krugoval pozvao svoje slu- 
šače neka prije slušanja drame pogledaju zemljo- 
vidne karte, pa će ustanoviti da se ono mjesto, 
koje će označiti navodni krugovalničar broda u 
agoniji, nalazi oko tisuću kilometara na jug od 
Tripolisa, dakle usred — Sahare . . . 

Tako je francuzko krugovalno kazalište za- 
počelo svoju djelatnost u — Velikoj Britaniji. 

Prije nego što se pobliže pozabavimo pitanjem 
krugovalnog kazališta, potrebno je još reći neko- 
liko uvodnih rieči: obična književnost i kazalište 
su stvar spontanosti. Razvitak krugovalnog kaza- 
lišta s druge strane većinom ovisi o dobroj volji, 
ukusu i odluci vodstva krugovala. Ako nitko ne 
želi neku krugo valnu dramu staviti na razpored, 
onda ju nitko i ne piše. Ako se neka stvar ne traži, 
onda za nju vlada malo zanimanja, takva stvar 
ne može procvasti. Ako je potražnja za krugoval- 
nim dramama neredovita, tek od vremena na vrie- 
me, kako se neka krugovalna postaja sjeti, onda 
je i proizvodnja neredovita, onda je u obće čitav 
razvitak neredovit. To je pak ono najglavnije i 
najsudbonosnije kod krugovalnog kazališta. 

Pokazalo se izkustvom, da je pogriešna misao, 
kako se svako kazalištno djelo može bez dalj- 

njega prenieti krugovalnim putem. To se neko 
vrieme prakticiralo, ali se pokazalo da su posljedci 
jako slabi. Ovakvi prienosi su bili samo dokaz, 
da oni, koji su eksperimentirali s takvim prieno- 
sima, nisu bili u stanju shvatiti mogućnosti i ob- 
seg ljudskog sluha. Ako se radi o neposrednom 
prienosu nekog djela iz kazališta, bez ikakvog tu- 
mačenja, onda može doći do jako neugodnih po- 
sljedica obzirom na to što krugovalni slušač ni- 
kako nije u stanju protumačiti zašto je nastala 
neka stanka ili neka šutnja. Gledalac u kazalištu 
vidi i odmah znade zašto je to nastalo, dok se 
krugovalni slušač uviek u takvim prilikama nađe 
u mučnom položaju, jer ne može vidjeti o čemu se 
radi, a nitko mu ne veli ništa, pa zbog toga vrlo 
često ne može pronaći nikakvu svezu između rieči 
prije one stanke ili šutnje, te rieči koje sliede 
nakon toga. S druge se strane u kazalištu poje- 
dino lice vidi odmah, odmah se znade tko govori 
i zašto govori, dok kod krugovalnog prienosa nije 
uviek moguće ustanoviti tko govori. Kazalištni 
komadi, u kojima nastupa mnogo osoba, pogotovo 
nisu prikladni za krugovalni prienos, jer ako se 
često puta i sam gledalac u kazalištu, koji sve 
vidi i čuje, ne može odmah snaći u onim brojnim 
osobama, u njihovim ulogama, kako se može 
snaći krugovalni slušač, koji ništa ne vidi, nego 
je jedino upućen na svoje uho? Na koncu moramo 
znati i to, da u kazalištu neki komad može trajati 
i tri i četiri sata, ah to za gledaoce ne predstavlja 
poteškoću, jer udobno sjede i uslieđ razvoja rad- 

nje na pozornici gube smisao za vrieme: krugo- 
valni prienos, koji traje toliko vremena, nije mo- 
guć, jer slušači pomalo gube interes uslied dugog 
trajanja, neprestanog naprezanja uha, dakle samo 
jednog organa, pa ne slušaju do kraja, a time se 
gubi i svaki razlog prienosa. 

U prvo vrieme bilo je vodećih ljudi krugovala, 
koji su upravo zahtievali, da se drame moraju u 
cielosti prenašati iz kazališta. Posljedak je bio po- 
svema negativan, jer su slušači počeli prosvjedo- 
vati i tražiti ih kraće prienose ih posebno skraćeni 
prienos iz studija krugovalnih postaja. Jedino su 
slušači bih voljni tako dugo vremena slušati prie- 
nose opera i opereta, ah je postepeno i tu došlo 
do promjene, pa se tražilo prienos ih samo jednog 
čina ili prienos skraćene opere i operete iz studija 
postaje. Takav se sustav bio pomalo uveo gotovo 
kod svih europskih krugovalnih postaja. Naravno, 
znalo je biti i zamašnih djela obzirom na neki do- 
gođaj, koja je trebalo u cielosti prenositi, ah su 
to bile iznimke. 

Nakon što se na polju prienosa iz kazališta 
pomalo došlo do novih izkustava i ustanovilo što u 
glavnom žele slušači, zapalo se u drugu skrajnost: 
neki su poduzetni ljudi nabavili popis zvučnih efe- 
kata, razporedili ih po svojemu, a između njih po- 
metali nešto jadnih rieči, često bez ikakve sveze 
i sve to onda nazvali »krugovalnom dramom« ili 
»krugovalnom komedijom«. 

Tvrdi se da krugovalno kazalište nije u sta- 
nju tući ni slikopis, niti pravo kazahšte, ah to nije 

točno: pravo krugovalno kazalište može tuci i 
slikopis i obično kazalište svojom brzinom, pod- 
punom nepotrebnošću scenarija, mjesto kojih se 
lako i zgodno mogu umetnuti zvučni efekti, a ko- 
načno time, da kod krugovalnog kazališta glas 
dolazi na. prvo mjesto, jer glas je na koncu i kod 
slikopisa i kod običnog kazališta i kod krugoval- 
nog kazališta najvažniji, kod ovog posljednjeg 
pogotovo važan. 

U prvo vrieme, dok nije bilo pravih krugo- 
valnih djela, pokazalo se da je kompromis između 
obih vrsta kazališta moguć, a to se još i danas 
vidi kod nas : pojedina kazalištna djela treba pri- 
lagoditi mikrofonu, skratiti sve što je suvišno, 
dodati na potrebnim mjestima nekoliko rieči ko- 
mentara i popraviti zvučnim efektima, a gdje je 
to moguće i glasbom. Na taj je način krugoval 
do sada prikazao svojim slušačima više drama, 
komedija, opera i opereta, nego što su ih ikada 
prikazala sva posebnička i državna kazališta na 
čitavom svietu od početka svoga rada do danas. 
Naravno, u tom poslu treba biti sposoban i opre- 
zan, jer se može dogoditi da se briše neka na oko 
nevažna sitnica, a time se briše i životni živac 
nekog djela, koje je nakon toga nekako kao para- 
lizirano. U takvom slučaju neka za život posvema 
sposobna drama, inače u glavnom dobro prila- 
gođena krugovalu, može postati onim što je u 
svoje vrieme bila tako zvana kava HAG: kod te 
je kave ostao oblik kavinih zrnaca, donekle aroma 
i okus, a i iluzija, ali o pravoj kavi se više nije 

moglo govoriti. Pokušavalo se ovo pitanje riesiti 
i na taj način, da pojedini autori kazalištnih djela 
sami prerade svoje drame i komedije za krugoval. 
Veoma se riedko dogodilo da bi takva autorska 
operacija uspjela: autori kazalištnih djela stva- 
raju na temelju svog izkustva s pozornicom i oni 
se riedko mogu uživjeti u novi ambient krugovala. 
Ako pak takvu operaciju uradi netko drugi, a 
autor je živ, onda u aevetđeset i devet postotaka 
autori nisu zadovoljni, te obično više ili manje 
bučno prosvjeduju bilo kod vodstva krugovalne 
postaje, bilo u novinstvu. Ali, kako smo već spo- 
menuli, autori su neobično osjetljiva čeljad, jer 
to im se isto događa i u kazalištu, gdje po neki put 
znadu »odrezati« i omašne komade, a da djelo 
ipak ne izgubi vriednost: ako u takvom slučaju 
djelo ima uspjeh, onda autor brzo zaboravlja na 
režisera, ako pak nema uspjeha, onda je svatko 
kriv, samo ne autor. Zbog toga nije nikakvo čudo, 
da su se krugovalni režiseri gotovo posvema ogra- 
ničili na knigovalnu preradbu djela velikih, ali 
već mrtvih autora, jednostavno zbog toga, što oni 
nisu više u stanju prosvjedovati . . . 

Sve se ovakve prilike i neprilike krugovalnog 
kazališta mogu riešiti na mnogo jednostavniji 
način: ako je svaka preradba nekog kazalištnog 
djela više ili manje spretno sakaćenje, a nije do- 
bitak za krugoval, ako je takva preradba kompro- 
mis vrlo sumnjive vriednosti i mučna u izvedbi, 
ako u tu preradbu treba uložiti gotovo više ener- 
gije, nego što ju je utrošio pisac kazalištnog 

djela, onda je izlaz samo jedan: treba se odreći 
svih sveza sa svim drugim oblicima kazalištne 
umjetnosti i tako steći podpunu slobodu u radu, 
slobodu, koju krugova! vrlo rado pruža i pjesniku 
i dramaturgu. Ako se znade prigovarati, onda to 
nije nimalo pozitivan posao, nego se treba prihva- 
titi posla, pa nešto originalno za krugoval napisati. 

Između običnog i krugovalnog kazališta po- 
stoje, nesumnjivo, mnoge i bitne dodirne točke, 
ali to ne znači, da se jedno djelo, koje je pisano 
izrazito i jedino sa stanovišta i potreba otvorene 
pozornice, može bez daljnjega prenieti i krugoval- 
nim putem, jer krugoval traži sasvim drugi am- 
bient i druge uvjete rada. Prije svega, a to smo 
već mimogred naglasili, krugovalno kazalište ra- 
čuna samo sa sluhom svojih slušača, a uho se 
ipak brzo umara. Dakle: krugovalna drama ili ko- 
medija mora biti kratka, sažeta, pregledna, bez 
svakih suvišnih dodataka i umetaka, koji bez po- 
trebe raztežu radnju.S time se svakako mora ra- 
čunati, a s time se ono prvo doba krugovala, a još 
i do nedavna nije računalo. 

Nećemo vagati što je teže: napisati običnu 
ili krugovalnu dramu. Nije dovoljno da je neka 
drama napisana posebice za krugoval. Potrebno je 
da ta drama bude izraz auditivne potrebe. Autor 
kazalištnog komada vidi i čuje svoja lica, dok 
autor krugovalne drame može tek naslućivati kako 
će akustički zvučiti rieči, koje je on napisao za 
pojedina svoja lica. On s tim svojim riečima mora 
karakterizirati i lica i ambient i kontraste, atmo- 

sferu, verbalne i zvučne efekte. Tu mu ništa ne 
može biti od pomoći osim njegovog instinkta — 
ako takav postoji. Njegovo mu uho samo mora 
reći gdje nešto treba reći kratko, gdje nešto dulje, 
ali ne predugo, gdje stisnuti, gdje sažeti, opirući 
se izključivo i jedino na to svoje osjetilo kao po- 
moćnika u mučnom mraku. 

Krugovalno kazalište već ima za sobom bo- 
gatu evoluciju, čiji se završetak ne može predvi- 
djeti, jer je sve još u stalnom razvitku. Najprije 
su bili samo zvukovi i par rieči, onda je rieč sve 
više dolazila do izražaja i dramatički, pa je onda 
u pomoć došla i glasba, a onda i zbor. Sve je to 
bilo potrebno postepeno dozirati, ali prije svega 
dugo i dugo izkušavati. Bilo je tu i uspjeha, ali 
i neuspjeha, razočaranja, ali i triumfa. 

Danas je rieč u krugovalnoj drami ono glav- 
no. Ta je rieč posvema dovoljna, da slušač smjesta 
ustanovi spol, karakter, kulturu ili vulgarnost 
onoga, koji govori, stvarajući akustičkim putem 
prave krinke i geste, koje su tisućljećima bile po- 
vlastica izključivo kazalištne pozornice, a onda i 
slikopisa. Scenska drama je analitička sinteza, 
dok za krugovalnu dramu možemo malo izvrnuti 
poredak ovih rieči, a time i njihovo značenje, pa 
reći da je ona sintetska analiza. 

Nije naša zadaća, niti imademo na razpola- 
ganje dovoljno prostora, da se pozabavimo svim 
oblicima krugovalnog kazališta, pa ćemo ih ipak 
— reda radi — barem nabrojiti. 

Na prvom je mjestu krugovalno djelo u ob- 
liku i s karakteristikama slikopisnog djela. Tu se 
niže prizor za prizorom u brzom tempu u cilju, da 
se na što sažetiji i jednostavniji način prikaže 
neka radnja. Na drugom je mjestu krugovalna 
pripoviest: 

— »Evo nas na kolodvoru, pet je sati po 
podne, vlak je spreman na odlazak, a Petar stoji 
na prozoru . . .«, pa onda njegov glas: 

— »Mamice, ne boj se ništa, ja ću se vra- 
titi . . .« i tako dalje. 

Tu je zatim zborsko dramatsko djelo, nakon 
drame, o kojoj smo toliko govorili, pa onda glas- 
beno-dramatski prikaz. Zatim slieđe kratke kru- 
govalne dramske manje senzacije u obliku manjih 
senzacionalnih književnih djela, koja postizavaju 
naklade od stotine tisuća primjeraka, ali brzo ne- 
staju kao što su se brzo pojavila. Veoma omiljeli 
oblik krugovalnog kazališta je krugovalni drama- 
tizirani životopis, koji je postigao vrlo liepe us- 
pjehe na čitavom svietu, a odgovara dramatizira- 
nim biografijama velikih ljudi. U istu vrstu spa- 
daju i evokacije poviestnih dogođaja. Kao daljnji 
oblik možemo navesti krugovalno lirsko-evokativ- 
no kazalište, pa onda krugovalnu baladu i kantatu, 
te na koncu krugovalni ili laički oratorij, koji ta- 
kođer bilježi značajne uspjehe. Taj krugovalni ili 
laički oratorij posvećen je obično velikim djelima 
i vjeri u visoku misiju ljudskog roda na ovom 
svietu. To je ujedno i najaristokratskiji oblik kru- 
govalnog kazališta, koji kada se radi o sretnim 

inspiracijama može biti smatran — makar koliko 
zvučilo paradoksalno-tipičnim i najpoželjnijim 

oblikom krugovalnog kazališta za mase. 

* 

Završimo s krugovalnim kazalištem, jer je 
već i vrieme. 

Mnogi, kako smo spomenuli, proriču skoru 
smrt i krugovalnom kazalištu i samom krugovalu. 
Taj krvnik imala bi biti televizija. Krugoval bi 
prema mišljenju tih ljudi već sada u sebi skrivao 
klice svoje smrti. Ali svi smo mi smrtni, pa ipak 
nam to ne smeta, da se razvijamo i da napredu- 
jemo. Krugovalno kazalište također napreduje, 
također se razvija. Možda će se jednog dana toliko 
razviti, da više ničim ne će biti povezano sa svojim 
postankom, jer će postati nešto sasvim novo, da 
onda evoluira u nešto opet sasvim novo. Kao što 
brzoglas nije ubio pismo, a to su toliki ljudi uporno 
tvrdili, kao što krugoval nije ubio novine, što su 
također mnogi tvrdili, zašto bi televizija mogla 
ubiti krugoval? Zašto ne bi oni uzporedo živjeli 
i radili dalje, usavršavajući se sve više? 

Malo ima umjetničkih oblika, koji mogu ne- 
posrednije govoriti intelektu i imaginaciji rafini- 
ranih, nego što to može krugovalno kazalište. 
Malo ima umjetničkih oblika, koji mogu na tako 
jednostavni način pronaći put k osjećajima masa. 
Krugovalno kazalište može biti u isto vrieme naj- 
idealnije kazalište za mase, kao i veoma poželjno 
za pojedince, koji žele sami kod sebe slušati i u 
tome uživati. Zašto bi baš to i takvo krugovalno 
kazalište moralo nestati? 

Osamnaesto poglavlje 
RIEČI U PROSTORU 


Na nevidljivim električnim valovima i u pro- 
storu šire se rieči i viesti ljudskog roda čitavom 
zemaljskom krugljom. Operete, opere, oratoriji, 
krugovalne drame i komedije, pouka i zabava, naj- 
novije viesti i obaviesti — sve se to širi nevidlji- 
vim i nečujnim putem od jednog kraja svieta na 
drugi. Za te električne valove ne postoje nikakve 
zaprieke, nikakve gore, ni vode jezera i mora, niti 
prostori, niti udaljenosti. Sluša ih čovjek u mrač- 
nim stanbenim vojarnama svjetskih velegradova, 
seljak u najzabačenijem selu, čuvar konja na pre- 
riji, iztraživač u prašumi, pilot na zrakoplovu, put- 
nik na brodu usred oceana, svatko tko ima mo- 
gućnosti platiti onu minimalnu predplatu i naba- 
viti si onaj najsromniji krugovalnik. Rieči, glasba, 
viesti i pouka jure od jednog kraja svieta na 
drugi, ne zaustavljajući se nigdje, dok ne nestanu, 
jer su izgubile u toj ludoj jurnjavi oko svieta 
svoju snagu i pomalo se pretvorile u ništa. Nitko 
ih ne može zaustaviti, osim atmosferskih smetnja, 
ali ih ljudi i njihovi zakoni mogu iznakaziti, čemu 
one nisu krive. 

Na početku ove knjige smo naveli proročan- 
stvo jednog englezkog fizičara, koji je u ono doba 
govorio o električnom glasu i električnom uhu. 
To proročanstvo potječe iz godine 1897., dakle 
pred skoro pedeset godina. U ono se vrieme mno- 
go eksperimentiralo s električnim valovima i već 
su prvu uspjesi bili poznati. Električni valovi, ma- 
kar još slabi i neuvjereni, već su se širih atmosfe- 
rom, ili kako smo u prijašnjem poglavlju rekli — 
eterom. Bilo je to ono doba, kada su učenjaci i 
fizičari prešli sa teorije na praksu. 

Englezki je fizičar, par godina prije Marco- 
nievog uspjeha, svojim proročanstvom savršeno 
sažeo cieli problem bezžičnog brzojava, brzoglasa 
i krugovala. Svaka električna postaja za odaši- 
ljanje stvarno je električni glas, koji se širi na sve 
strane, dok je svaka postaja za primanje, uklju- 
čivši ovamo i svaki krugovalnik, stvarno električ- 
no uho, koje prima na određenom valu. Kao što 
zvono širi svoj zvuk na sve strane, tako i antena 
neke postaje za odašiljanje šalje svoje električne 
valove u prostor na sve strane. Ti električni valovi, 
koji nose ljudski glas, ljudske poruke, dobre i 
loše viesti, šire se — kako smo već vidjeli — na 
sve strane, ali u visinu, to jest ravno od zemlje 
u svemir samo do ograničene visine, odakle se 
vraćaju na zemlju. Prema tome su ti električni 
valovi, što su ih proizveli strojevi izrađeni na te- 
melju ljudskog duha i ruku, stvarno samo nutarnji 
glas naše Zemlje, stvar su, koja je od koristi samo 
ljudima na ovom planetu. 

Kako se ljudski glas preko mikrofona i antene 
za odašiljanje širi na sve strane već smo obširno 
prikazali. Bio je to prikaz električnog glasa. Sada 
je vrieme da se malo pozabavimo i električnim 
uhom, naime načinom kako to uho prima te elek- 
trične valove. 

Za zvukove postoji zakon, prema kojem se 
oni šire u zraku brzinom od 330 metara na sekun- 
du, bez obzira koliki je broj titraja tog zvuka na 
sekundu i bez obzira na ton što ga taj zvuk ima. 
Za električne valove postoji isti zakon, samo je 
njihova brzina širenja u prostoru okruglo milijun 
puta veća nego od zvuka. Brzina širenja električ- 
nih valova jednaka je širenju svietla i iznaša 300 
tisuća kilometara na sekundu. 

Na obje vrsti titraja, akustičke i električne, 
postoji isti zakon, da naime brzina širenja ostaje 
ista bez obzira na broj titraja, te prema tome za 
obje vrsti titraja mora vrieđiti pravilo, da je broj 
titraja u sekundi pomnožen s duljinom pojedinog 
titraja ili vala jednak ovoj brzini širenja. Ako mi 
na primjer znademo, da takozvani komorni ton 
na našem glasoviru — precrtani A — u sekundi 
zatitra sa 435 dvostrukih titraja — dvostruki ti- 
traj znači po jedan vrhunac i jednu dolinu vala — 
onda mi smjesta možemo izračunati, da je duljina 
ovakvog zvučnog vala pomnožena s 435 jednaka 
stalnoj brzini širenja od 330 metara, a daljnjim 
računanjem mi možemo lako izračunati, da je du- 
ljina vala ovog tona, ako mjerimo od jednog do 
drugog vrška vala — 76 centimetara. 

Na isti se način izračunava duljina vala i kod 
krugovala. Ako mi znademo da neka krugovalna 
postaja radi sa milijun titraja u sekundi, onda 
]e tražena duljina vala u metrima jednaka brzini 
širenja električnih valova, izmjerenoj u metrima, 
dakle jednako 300 milijuna metara podieljeno sa 
brojem titraja, naime 1,000.000 — dakle 300 
metara. 

Prve električne bezžične postaje radile su s 
otvorenim električnim iskrama. Te su postaje da- 
kle bile bučne. To je bila električna buka i u ono 
se vrieme zaista moglo govoriti o pravom elek- 
tričnom glasu, koji se pomoću elektricitete širi u 
prostoru. 

Nakon ove bučne početne etape sliedilo je 
novo razdoblje, da se glas i čuje u ljudskom uhu, 
a to je bila mnogo teža zadaća, nego ona prva, 
jer čovjek nema nikakvog posebnog organa, da 
neposredno može čuti električne titraje. Čovjek 
je, da se tako izrazimo, i gluh i sliep za električne 
titraje. On može elektricitetu osjetiti na svojoj 
ruci, često puta na veoma neugodan način, ali ju 
on ne može vidjeti, niti ju čuti, jer mu oči i uši 
služe za sasvim druge svrhe. 

Trebalo je pronaći način, da ljudsko uho može 
čuti električne titraje i sve ono što ti titraji pre- 
nose, kao što se toliko vremena nastojalo pronaći 
način, da neki gluhoniemi čovjek mehaničkim pu- 
tem može nešto čuti. Jer oni titraji — to su no- 
sioci ljudskog glasa, koji su mehaničkim putem 
odaslani preko krugovalne postaje, pa trebaju 

mehaničkim putem biti primljeni i od uha i pre- 
tvoreni ponovno u zvuk ili glas. Riešavanje ovog 
problema trajalo je dulje vremena i trebalo je 
mnogo muke i napora bezbroja učenjaka, fizičara 
i tehničara, koje smo na jednom mjestu već na- 
brojili, da si izađe iz tjesnaca, u koji je ljudsko 
uho bilo zapalo ne svojom krivnjom obzirom na 
električne titraje. Tu je trebalo stupiti na sasvim 
novo područje, na kojem čovjek nije imao previše 
izkustva. Kao što gluhoniemi čovjek može čuti 
mehaničkim putem, ako se pomoću posebne na- 
prave postigne isti broj titraja. na primjer zvona 
na seoskoj crkvi, pa se ta naprava priloži lubanji 
tog čovjeka izpod uha, tako je trebalo i za nor- 
malno ljudsko uho one titraje, koji su nastali 
preko mikrofona i raznih naprava, pretvoriti u 
zvuk. 

Kaka nam je poznato, ovo je riešenje prona- 
đeno na temelju toga što svaki zvuk proizvađa 
stanovite titraje, koji se lako šire prostorom, a 
djeluju na tanku kovinastu pločicu, koja zatitra 
istim brojem titraja. Obratnim putem, preko elek- 
tričnih valova, koji te titraje brzo prenesu, preko 
onakve iste pločice, koja zatitra jednako kao i 
ona prva pločica u koju se govori, dobivamo isti 
broj titraja i prema tome isti zvuk. S ovom plo- 
čicom i njezinim djelovanjem smo se pozabavili 
obšimije prije toga, pa nije potrebno da se na to 
vraćamo, ali trebamo iztaknuti, da riešavanje ovog 
pitanja nije bilo ni lako ni brzo. 

Glavno je svakako da je ovaj problem riešen 
onako kako je ljudima bilo potrebno. Tako je čo- 
vjek, na temelju veoma genialnih pojedinačnih 
izuma, koji su onda postepeno skupljeni u jednu 
cjelinu, čovjek — gluhoniem za električni glas, — 
ipak pronašao način, da taj glas čuje. Istina je 
da se radi o jednostranom riešenju, posebice kod 
krugovala, jer krugovalni predplatnik čuje taj 
glas, -ali ne može na nj odgovoriti. To je svakako 
negativna strana, koja u stvarnom dnevnom ži- 
votu ima mnogo pozitivnosti. Jer nije teško za- 
misliti što bi se u eteru događalo, kada bi svaki 
krugovalni predplatnik, kao na nekoj skupštini, 
mogao ne samo slušati govornika, nego i odgova- 
rati, ako mu se nešto ne sviđa, tražiti da se neka 
izvedba obustavi, jer on smatra da nije ukusna, 
ili bi u.obće smatrao krugoval dobrim sredstvom 
za svoje često neobjektivne prigovore. 

Pozitivna strana, što' se tiče električnog glasa, 
postoji kod bezžičnog brzoglasa, gdje čovjek može 
slušati i odgovarati, kao što je to i kod običnog 
brzoglasa. Ali bezžični brzoglas nije svakome na 
dometu već radi materialnih izdataka, s kojima 
je skopčan takav razgovor na velike udaljenosti. 
Postoje i manje bezžične brzoglasne sveze, kojima 
nije svrha brzo povezivanje kontinenata preko 
mora i oceana, nego one služe većinom u posebne 
svrhe, od kojih javnost nema koristi. Na nekim 
mjestima, gdje bi bilo skuplje polagati makar i 
kratki kabel između kopna i blizkog otoka, monti- 

fali su se pred rat aparati za bezžični brzoglas, pa 
se pokazalo da je to vrlo dobro riešenje. 

Jedino je dakle prikraćen krugovalni pred- 
platnik što se tiče njegovog glasa. On treba samo 
slušati, a ako želi nešto odgovoriti ili pitati, na 
razpolaganje ima obični brzoglas, brzojav ili pismo. 

U ostalom, svaki krugovalni predplatmk ima 
u svojim rukama jedno veoma radikalno sredstvo, 
da toj »nejednakosti« stane na kraj: kada mu se 
nešto ne sviđa, ako mu sadržaj onog električnog 
glasa, koji se u njegovom zvučniku pretvara u 
glas ne odgovara, on može jednostavno okrenuti 
dugme kondenzatora i preći na neku drugu po- 
staju. Na temelju toga se pojavila, i ona tvrdnja, 
da je naime krugovalni predplatnik najsilniji čo- 
vjek na svietu, silniji od najsilnijeg silnika, posto 
mu jednostavno može oduzeti rieč na taj način, 
da prestane slušati . . . Mnogi se krugovalni slu- 
šači i služe ovom povlasticom, koja mu u njegovoj 
električnoj jednostranosti pruža barem to zado- 
voljstvo, da ne mora slušati ono što mu se ne ce, 

ili što mu se ne sviđa. „ . , 

Ljudske rieči šire se bez potezkoca i bez za- 
prieka u prostoru, šire se na sve strane, osim u 
svemir ali uviek nisu ni dobro došle, ni pozdrav- 
ljene. Mnogo puta su te ljudske rieči izgovorene u 
tutanj, jer ih nitko ne sluša, mnogo puta izazovu 
posvema obratni učinak: ali to nije prednost samo 
električnih titraj a, nego se tako može dogoditi sa 
svakom ljudskom riečju, sa svakom misli, željom 
i nastojanjem. Koliko ljudi — toliko ćudi. 

Devetnaesto poglavlje 

rekorderi brzine u utrci oko svieta 

Svakakvih ima rekordera na svietu: pješke, 
na dvokolicama, na motornim dvokolicama, samo- 
vozima, zrakoplovima, balonima — ima rekordera 
u duljinu, visinu i dubinu, na kratke i duge pruge, 
sa zapriekama i bez njih. Sportski sviet napeto 
prati te rekordere i ako su za par metara, za par 
sekunda nadmašili prijašnji rekord, o tome se 
piše na veliko, a pobjednik je do novog rekorda 
predmet ovacija i raznih počasti. Tako je bilo i 
za vrieme grčkih natjecanja, tako je i danas. 

Jedva ima ljudi, koji po neki put pomisle i 
na najbrže rekordere u brzini na svietu: 11a elek- 
trične valove. Ti su električni valovi zaista prvi 
i najveći rekorderi brzine u utrci oko svieta — uz 
svietlo s kojim se nikada ne natječu, jer uviek 
točno u isto vrieme dođu na cilj. Zamislite se 
samo malo u ovu brzinu : ti električni valovi mogu 
obići oko svieta za svega jednu seđminu sekunde! 
Ova utrka možda ne znači ništa za same elek- 
trične valove, jer takva je njihova sudbina. Oni 
moraju juriti oko svieta i to ne jednom, pa onda 
se odmoriti uz počasti i lovorike, nego treba smje- 

sta opet na put, pa tako treći, Četvrti, peti krug 
i šesti, a neki put i sedmi put, dok posvema ne 
nestanu. Jer svaki taj put znači i stanoviti utrošak 
energije, smanjenje snage, koje polako nestaje, 
da je onda jednim trenom posvema nestane. 

Sve je to ovako prikazano možda i liepo i 
zanimljivo i zabavno, ali sve to ima i svoje ne- 
ugodne strane, ne za električne valove, nego za 
mnoge ljude, koji s njima moraju po svojoj službi 
imati posla. Tehničari i učenjaci nisu baš previše 
oduševljeni s ovom ludom utrkom električnih va- 
lova oko svieta, jer to dovodi do smetnja i nepri- 
lika, o kojima laik i ne sanja. Ništa ne bi bilo 
lakše, nego kad bi ti električni valovi jednom jur- 
nuli oko svieta, pa se negdje liepo smirili. Ne bi 
bilo loše ni u onom slučaju, kada bi ti valovi mogli 
prodrieti onaj ionizirani pojas visoko gore u našoj 
atmosferi i nestati u svemiru, dok bi samo jedan 
dio obišao oko svieta i također se izgubio u eteru. 

Stvar je mnogo zamršenija, pa ju moramo 
prikazati uz neki primjer: zamislimo si čitavu 
stvar ovako: 

Na nekom mjestu na zemlji izgradimo posebni 
krugovalni odašiljač, da se pozabavimo posebice 
samo sa ovom utrkom električnih valova oko 
svieta. Stotinu kilometara dalje izgradimo najsu- 
vremeniju pokusnu postaju za primanje. Ta je 
postaja snabdjevena najosjetljivijim spravama za 
primanje i bilježenje i onih najslabijih električnih 
valova. 

Kada smo izgradili jednu i drugu postaju, 
izvršimo prvi pokus: u točno određeni čas postaja 
za odašiljanje odašalje određeni znak. U postaji 
za primanje su prije toga stavljeni u pogon naj- 
osjetljiviji aparati za primanje, s ciljem da se usta- 
novi koliko je vremena trebalo električnim valo- 
vima, da prevale udaljenost od točno stotinu kilo- 
metara. U određeno vrieme eto onog znaka, koji 
je odaslan sa postaje za odašiljanje: taj je znak 
vrlo jak, jer električni valovi na udaljenost od sto- 
tinu kilometara ne gube mnogo svoje sile. Čovjek 
bi mislio da je s time sve gotovo: znak je primljen 
točno u takvo i takvo vrieme, dakle su električni 
valovi prevalili udaljenost od stotinu kilometara 
za toliko i toliko desetina ili stotnina sekunde. 

Ali, nije stvar samo u tome, jer jedva što se 
čuo onaj prvi jaki znak, možda za jednu stotinku 
sekunde, koju izvanredno osjetljive sprave točno 
bilježe, evo se javio ponovno taj isti znak, skoro 
iste jakosti. Odakle je došao taj znak? Zar ga već 
nismo jednom primili? Možda je postaja za oda- 
šiljanje u onom kratkom vremenskom razmaku 
odaslala i taj drugi znak? 

Ni govora! 

Stvar je vrlo jednostavna: Onaj je prvi znak, 
šireći se ravno od postaje za odašiljanje do po- 
staje za primanje prevalio ravni put, ravno sto- 
tinu kilometara. Onaj drugi znak potječe od onog 
vala, koji se proširio od antene u vis i koji je tim 
putem pokušao pobjeći s naše Zemlje. Kao što je 
poznato takvog biega nema, jer tamo gore stoji 

lanac dobrih stražara, koji svakog takvog bje- 
gunca uhvate i vrate natrag na zemlju : nema bje- 
žanja u Svemir! Ovaj val s onim istim znakom, 
koji je na takav način pokušao pobjeći, prevalio 
je prema tome i mnogo dulji put dok se opet 
vratio na zemlju i dopro do antene one postaje 
za primanje: odatle i ona razlika od stotinke se- 
kunde između prvog i drugog znaka. 

Onaj električni val, koji krene s onim znakom 
ravno preko površine naše Zemlje, prevalit će 
možda dvije, možda tri i pet stotina kilometara, 
ah će ga onda nestati, on će se izgubiti u zemlji. 
Sasvim je druga stvar s onim valovima, koji su 
krenuli u visine, tamo su bili odbijeni od onog 
Heavisideovog sloja, pa su pojurili oko Zemlje, 
neprestano odbacivani od zemlje i od onog sloja 
gore u atmosferi — kao da se netko s njima lopta 
i tjera ih sve dalje. Ovako tjerani od nemila do 
nedraga, ti će valovi prevaliti i nekoliko puta put 
oko svieta. To se lako dade ustanoviti baš s onim 
jednim znakom, što smo ga odaslali preko one po- 
staje za odašiljanje: mi smo na postaji za prima- 
nje primili odmah jedan znak, zatim neposredno 
drugi, ali s time nije svršeno, jer se javljaju po- 
stepeno i oni valovi, koji su bili prisiljeni na veliku 
utrku oko svieta: ti su znakovi sve slabiji i slabiji, 
a dolaze redom, treći, četvrti, peti, da onda po- 
lako nestanu, tako da ih niti najosjetljivije sprave 
više ne mogu primiti i zabilježiti. 

Ti se svi kasniji znakovi, oni koji sliede iza 
prvog znaka, nazivaju znakovi- jeke i predstavljaju 

vrio veliku nepriliku za velike postaje za odašilja- 
nje brzojavka i viesti. Te bi se velike i skupe po- 
staje za odašiljanje slabo izplatile, kada bi se ra- 
dilo rukom, pa makar se radilo i o najbržim 
krugovalničarima. Zbog toga se svaka pojedina 
viest izbuši na posebnoj vrbci, a onda velikom 
brzinom propušta kroz stroj, a time i kroz eter. 
U postaji za primanje postoje posebni strojevi, 
koji tako brzo odaslanu viest prime i onda polako 
dešifriraju u običan slog. Na taj se način skupa 
i zamršena aparatura ovakvih velikih postaja za 
odašiljanja jedino može izplatiti, jer se može pri- 
miti i odaslati veoma veliki broj brzojavka i dru- 
gih obaviesti. U prosjeku se rukom može odaslati 
60 do 80 slova na minutu (ali ima telegraf ista, 
koji mogu postići brzinu od 120, pa čak i 140 slova 
na minutu kroz kraće vrieme), dok se strojnim 
putem ove brojke po nekoliko puta nadmašuju. 
Pošto ova slova strojnim putem preko velikih po- 
staja za odašiljanje sliede vrlo velikom brzinom 
jedna za drugim, to se vrlo često događa, da se 
spomenuti znakovi- jeke upletu, pa zamrse jasnoću 
primanja, a često puta i posvema onemoguće. U 
takvim slučajevima ne preostaje ništa drugo, nego 
da se brzina odašiljanja smanji. 

Jedina je sreća u tome, a to želimo i naglasiti, 
da ti znakovi-jeke nisu trajna i bezuvjetna po- 
java, nego se po neki put javljaju po nekoliko sati 
redom, pa ih onda nestaje da se onda pojave, ali 
ne nakon određenog, nego uviek neodređenog 
vremena. Potrebne su naime vrlo povoljne atmo- 

sferske prilike, da se valovi vrate natrag na po- 
laznu točku. Kada se počinju javljati valovi- jeke, 
onda se to redovito zbiva jedan do dva puta, na- 
ime, da jedan do dva puta obiđu put oko svieta, 
dok je ponavljanje pet do sedam puta vrlo rieđko. 
Na tom se polju došlo do zanimljivih i neobičnih 
odkrića, ali sve to spada u posvema stručno polje, 
pa se time nećemo baviti. Mnogo će zanimljivije 
biti ako Maknemo, da ovi znakovi znadu po neki 
put jako zakasniti: neki put za jednu do dvije 
minute kasnije, nego što| bi se inače redovito 
morali javiti. 

Gdje su ti valovi bili relativno tako dugo 
vremena obzirom na njihovu brzinu? Kada zna- 
demo da se električni valovi šire brzinom od 300 
tisuća kilometara na sekundu, onda je ovo za- 
kašnjenje zaista vrlo veliko i nekako bi odgova- 
ralo nekom čovjeku, koji se mjesto nakon 20 ča- 
saka vratio kući nakon dvadeset godina. 

Gdje su ti valovi zastali, ako se može govo- 
riti da su zastali, jer oni stvarno postoje samo u 
brzini? Znanstveno je među ostalim ustanovljeno, 
da su po neki put ti znakovi- jeke znali zakasniti i 
po više od jedne do dvije minute. Hipoteza, da 
su cielo vrieme kružili oko zemlje nema temelja, 
jer bi se inače čuli kao znakovi- jeke. Preostaje 
samo jedna hipoteza, da su naime ti valovi svla- 
dali onaj Heavisideov sloj i pokušali pobjeći u 
Svemir. Nakon što su prevalili nekoliko desetaka 
milijuna kilometara, ti su valovi izgleda naišli na 

neku nepremostivu zaprieku, koja ih je prisilila 
da se vrate na naš planet. 

Ovim su se zanimljivim pitanjem pozabavili 
brojni učenjaci, nakon što ih je prvi odkrio i regi- 
strirao norvežki krugovalni amater Jorgen Hals, 
koji je o tim zakašnjelim povratnicima obaviestio 
prof. Karla Stoermera. Taj je odmah stupio u 
svezu s drugim učenjakom, Nizozemcem drom 
Balthom van der Polom, koji je radio u Natur- 
kunding-laboratoriju u Eindhovenu. Oni su dulje 
vremena proučavali te zakašnjele povratnike, pa 
su ustanovili, da se radi o zakašnjenjima od 8, 11, 
15, 8, 3, 8, 12 sekunda. Oni su nadalje ustanovili, 
da se ti valovi prosječno vraćaju nakon što su 
prevalili dvostruku veću udaljenost od one, koja 
dieli Zemlju od Mjeseca. Zanimljivo je nadalje, da 
su ta dva učenjaka na temelju svojih proučavanja 
i opažanja ovih zakašnjelih povratnika došli do 
sasvim suprotnih zaključaka obzirom na taj fe- 
nomen. 

Prof. Stoermer je uztvrdio, da u prostoru 
očito postoje oblaci lutajućih elektrona, a osobito 
se mnogo takvih oblaka nalazi oko Zemlje, po 
prilici na udaljenosti Mjeseca, jer je prosječno 
zakašnjenje osam sekunda. On smatra da su oni 
valovi, koji su na neki način uspjeh izmaknuti 
Heavisideovom sloju, naletjeli na te elektronske 
oblake, odrazili se od njih i vratili na zemlju. 

Dr. van der Pol naprotiv smatra, da Heavisi- 
deov sloj nije jedinstven, nije jedna cjelina, nego da 
se sastoji od više slojeva. Pojedini valovi se znadu 

probiti kroz najđoljnji sloj na pojedinim mjestima, 
ali onda naiđu na jači gornji sloj i ne mogu dalje. 
Oni se odrazu ju od ta dva sloja bez prestanka, 
dok negdje ne naiđu na neko slabije mjesto đol- 
njeg sloja, te se onda vrate natrag na Zemlju. 

Ova je druga teorija naišla na više priznanja, 
tim više što se pomoću nje može protumačiti razno 
širenje kratkih valova. Za sada o toj stvari mo- 
žemo reći još samo to, da se električni valovi od 
20 centimetara duljine ne ođrazuju, nego- šire 
ravno preko onih ioniziranih slojeva. Izgleda 
prema najnovijim iztraživanjima, da samo ti krat- 
ki valovi mogu naći put u Svemir. 

Kada smo već na ovom mjestu spomenuli 
Svemir, onda možemo na koncu dodati još i to, 
da znanstveni sviet od nekog vremena grozničavo 
i napeto proučava neke električne valove, koji 
dolaze očito iz nepreglednih ponora Svemira, Ne 
radi se tu možda o nekim znakovima, koje bi 
izmienjivali možebitni stanovnici drugih planeta 
međusobno, nego o električnim valovima nepozna- 
tog podrietla, koji dolaze na našu Zemlju kao i 
sunčane i toplinske zrake. Ove je valove vrlo paž- 
ljivo i brižljivo proučavao dr. Karl Jansky u labo- 
ratoriju Bell Telephone družtva. Daleko od svakih 
mogućih smetnja bila je za dra Janskog monti- 
rana posebna postaja za primanje s izvanredno 
osjetljivim spravama. Antena je bila pokretna i 
posebice građena, tako da je svakog sata dana i 
noći mogla primati te tajanstvene valove iz onog 
pravca, iz kojeg se redovito javljaju. Početni su 

pokusi primanja započeli ljeti 1931., a završni po- 
kusi tokom čitave sliedeće godine, kada su ti va- 
lovi bili stalno primani i bilježeni. Tom je prilikom 
ustanovljeno, da i Sunce prema Zemlji emanira 
prave električne valove, ali na sreću slabe jakosti. 
Kad bi ti valovi bili jaki, na Zemlji bi nestalo 
svake mogućnosti krugovalnih prienosa, jer bi 
ti sunčani valovi smetali bezžičnom brzojavu, bez- 
žičnom brzoglasu i krugovalu toliko, da se u obće 
ne bi moglo raditi. 

Najvažnije je odkriće bilo to, da sa stanovi- 
tog određenog mjesta u Svemiru dolaze na Zemlju 
električni valovi, koji se mogu primiti i svietlo- 
pisno snimiti. Čini se da se mjesto, odakle te zrake 
dolaze, neprestano pomiče, ali je to — izgleda — 
u vezi s okretanjem naše Zemlje. Sigurno je usta- 
novljeno, da ti tajanstveni valovi dolaze iz jednog 
središta, koje je nepomično u Svemiru. Potežkoća 
u točnom određivanju tog mjesta sastoji se u 
tome, što ti valovi prevaljuju veoma dugi put i 
što u prolazu kroz najviše slojeve naše atmosfere 
moraju malo skrenuti sa svog puta — računa se 
za nekih 30 postotaka ili stupnjeva. Neki su uče- 
njaci pronašli, da ti tajanstveni valovi dolaze s 
nekog mjesta u Mliečnoj stazi, iz pravca Strielca. 
Drugi opet učenjaci nisu tako sigurno uvjereni, 
da bi se tamo imao nalaziti taj nepoznati i zago- 
netni odašiljač ovih još zagonetnijih zraka. U sva- 
kom slučaju znanost se s tim valovima marljivo 
bavi, pa će nas možda jednog dana iznenaditi s 
kakvim senzacionalnim odkrićem. 

Kako vidimo, ne postoji samo utrka oko na- 
šeg svieta, nego ima utrkivača iz još daleko većih 
udaljenosti, koji bilježe rekorde brzine do naše 
Zemlje. Da li se oni vraćaju natrag odakle su došli, 
pa ih tamo netko mjeri i proučava — tko bi to 
znao? Ovo pitanje, kao i sva pitanja o Svemiru 
najbolje je pustiti po strani, kada i sami učenjaci 
nisu previše složni o samoj biti tog Svemira. 

Dvadeseto poglavlje 
KRUGOVAL I LJUDSKI MOZAK 

I danas još imade dosta ljudi na svietu, koji 
jako sumnjičavo pogledavaju na krugoval i ki- 
maju glavom. Ne radi se tu samo o običnim lju- 
dima, samo o malograđanima, koji se nekako ne 
mogu sprijateljiti s time, da je krugoval danas 
zapravo jako jednostavna stvar: kupiš krugoval- 
nik, postaviš antenu, izvršiš spoj sa zemljom, 
prijaviš se oblastima i slušaj do mile volje, okreći 
ona dugmeta dok ti ne dosadi, a uviek se nešto 
čuje: bilo glasba, bilo predavanja, govori ili viesti. 
Rekli smo da se tu ne radi samo o običnim lju- 
dima, koji tako sumnjičavo gledaju na krugoval: 
ima tu i ljudi znanosti. 

Zašto? 

Naše doba danas neprestano živi, da se tako 
izrazimo, u atmosferi električnih valova. Prije 
svega tu je već na desetke tisuća malih, srednjih 
i velikih postaja za odašiljanje i primanje (ura- 
čunavši i veoma brojne vojničke postaje), tu je 
na stotine tisuća liečničkih sprava, koje rade s 
elektricitetom, tu je već danas na milijune elek- 
tričnih strojeva, koji služe u kućanstvu i za razne 

javne svrhe. Sve te postaje, te sprave i strojevi 
šire na sve strane električne valove. Mi zaista 
trajno živimo u električnim valovima najrazno- 
vrstnijih duljina, valova, koji se šire iz najraznijih 
pravaca, a od kojih naši krugovalnici primaju sa- 
mo neznatni dio. Zar ovakav život među tako 
brojnim i koji put vrlo jakim električnim valovima 
nije škodljiv ljudskom mozgu, zar ovakav život 
usred tolikih valova ne može tokom pokoljenja 
dovesti do neugodnih zdravstvenih posljedica? 

Ovo je pitanje, kojim su se već do sada po- 
zabavili mnogi liečnici i učenjaci. Nije potrebno 
navoditi njihova imena, jer su sva njihova prou- 
čavanja i iztraživanja tek u početnom razdoblju, 
kada se još ne mogu iznesti konačni zaključci. 
Osim toga ljudi znanosti ne žele unapried tvrditi 
nešto što može dovesti do veoma dalekosežnih po- 
sljedica, a onda i mjera sa strane oblasti. Kada 
bi se već danas na brzinu htjelo tvrditi nešto što 
treba još dokazati, ne možda od učenjaka jednog 
nego više pokoljenja, mogla bi zbog toga pasti 
vrlo težka sjena na čitavo naše stoljeće, s kojim 
se toliko ponosimo. Atmosfera električnih valova 
i njihovih utjecaja je previše mladi znanstveni 
material, jer su do sada stvarno tek jedna do 
dvije generacije živjele u ovoj električnoj atmo- 
sferi. Potrebno je da još nekoliko pokoljenja pro- 
živi ovu atmosferu, pa da se tek onda na temelju 
vrlo pomnjivih i svestranih izpitivanja i iztraži- 
vanja kaže nešto preciznije. 

Značajno je da već danas ima učenjaka, koji 
unapried dopuštaju mogućnost, da ovi silni i ne- 
prekidni električni valovi, usred kojih neprestano 
živimo i djeluju kroz nas, u isto vrieme djeluju 
vrlo loše i na naš mozak, tako da se posljedice 
tog djelovanja jednog dana moraju osjetiti. Dru- 
gi opet učenjaci, premda ne poriču škodljivost ži- 
vota u takvoj električnoj atmosferi, pokušavaju 
eksperimentalno dokazati, da je ta škodljivost 
upravo neznatna, jer se ljudski organizam već pri- 
vikao na ovu atmosferu, kao što se privikao na 
pušenje, uživanje čaja i raznih drugih opojnih 
sredstava. 

Dok s jedne strane imade učenjaka, koji tvr- 
de da će se ljudski mozak postepeno razvijati u 
težini, čak i do tri kilograma, da će se postepeno 
razviti u neku vrst super-mozga, koji će biti kadar 
riešavati i najteža pitanja ljudskog života i dalj- 
njeg obstanka, s druge strane ima ljudi, koji vje- 
ruju, da bi moglo doći do toga da ljudski mozak 
popusti u svome umstvenom kapacitetu uslied 
trajnog utjecaja škodljivih električnih valova, da 
se ljudi na taj način pomalo pretvore u neku vrst 
idiota. Takvi učenjaci smatraju da bi takav ne- 
poželjni razvitak mogao stvarno značiti početak 
— < ozdravljivanja, jer ljudi više ne bi bili u stanju 
shvaćati funkcioniranje svih električnih strojeva, 
pa bi prema tome električnog vieka postepeno 
nestalo, a time bi se ljudskom mozgu omogućilo, 
da se ponovno razvija i dođe na današnju visinu. 

Premda ovo pitanje nema uzke sveze sa sa- 
mim krugovalom, mi ćemo se ipak malo i s time 
pozabaviti. Možda će neki od onih ljudi, za koje 
smo spomenuli da jako sumnjičavo gledaju na 
krugova! i na elektricitetu, svakako živo zakimati 
glavama, kada pročitaju gornje ređke, ali nas to 
previše ne zanima. Nema nikakve sumnje, da neke 
vrsti električnih valova djeluju loše na ljudski or- 
ganizam, dok druge upravo služe u svrhe liečenja. 
Da li baš električni valovi onih duljina, kojima 
se služi krugoval, djeluju loše na ljudski mozak 
— to nije ni od koga dokazano. Možda i djeluju, 
ali tako neznatno, da se to u obće ne može zabi- 
lježiti i proučiti. Mi možemo savezno s time na- 
vesti još i one tvrdnje, prema kojima je u posljed- 
nja dva desetljeća prosječno bilo lošije vrieme, 
nego u predprošla dva desetljeća i to radi — kru- 
govala. Ako pak nakon takvih tvrdnja pregleda- 
mo krivulje meteoroloških opažania prošlih deset- 
ljeća, od kada se ta opažanja vrše redovito i na 
znanstvenom temelju, mi ćemo se uvjeriti, da se 
tu radi o ciklusima, koji se redovito ponavljaju. 
Ako neki stariji čovjek nije zapamtio kakvo je 
vrieme bilo dok je on bio mlad, dok je recimo 
doživio dvadesetu godinu života, što je tu kriva 
meteorologija, a još manje što je tu kriv krugo- 
val? Možda, naglašujemo možda, i krugovalni va- 
lovi donekle djeluju na vrieme, ali je to djelovanje 
toliko neznatno, da se to u obće ne može uzeti u 
obzir. 


220 


Ljudi, koji ne vjeruju krugovalu, ne zadovo- 
ljavaju se samo obćenitim tvrdnjama, nego žele 
već i dokazivati. Tako je jedan liečnik na liečnič- 
kom kongresu u New Yorku godine 1933. u dokaz 
svoje tvrdnje uzeo dvije jednake ptice: jednoj je 
u rekordno kratko vrieme uklonio mozak iz glave 
i onda smjesta pustio u zrak, dok je drugu pustio 
u zrak nakon toga što ju je neko vrieme podvrg- 
nuo utjecaju električnih valova duljine šest me- 
tara. Ona se prva ptica, kao da se ništa nije do- 
godilo, naglo digla u zrak, mahala kao obično 
krilima, onda se spustila na zemlju i tamo ostala 
nepomična. Druga je ptica uradila na vlas isto. 
To je trebao biti dokaz, da je utjecaj onih kratkih 
električnih valova na mozak one druge ptice bio 
toliko jak, da ga je paralizirao ; ta se ptica jednako 
ponašala kao i ona ptica, kojoj je odstranjen 
mozak. 

Dokaz je — na američki način! — uspio, ali 
ne u onom pravcu što ga je taj liečnik očekivao. 
On je dokazao samo to, da se pomoću elektricitete 
može izvršiti anestezija mozga, kao i pomoću dru- 
gih narkotičnih sredstava. Mjesto dokaza za svoju 
neobičnu tvrdnju on je dokazao ono, što su već 
uztvrdili i drugi učenjaci i liečnici eksperimentira- 
jući s kratkim električnim valovima, da se naime 
električni valovi mogu izvrstno izkoristiti u medi- 
cinske svrhe. 

Tom prilikom ne smijemo zaboraviti jednu 
stvar: da paraliziramo mozak nekog čovjeka ili 
životinje, potrebno je da se električni valovi usre- 

dotoce na taj mozak. Poznato je da je u tu svrhu 
za životinje niže vrsti često puta dovoljno, da se 
samo postave u blizinu antene za odašiljanje, kao 
što je ustanovljeno za neke vrsti ptica, među 
ostalim i za kanarince. U svim drugim slučajevi- 
ma, pogotovo kod ljudi, potrebno je na mozak 
uperiti usredotočene jake električne valove, koji 
ne djeluju smjesta, nego tek nakon stanovitog 
vremena. Do sada ni od koga još nije dokazano, 
da je škodljiva jednostavna prisutnost krugoval- 
nih valova. Nema, osim toga, nikakve pozitivne 
potvrde, da bi trajni život usred električnih valova 
mogao konačno i trajno imati učinka na ljudski 
mozak, premda se načelno mora priznati da pred- 
stavljaju neki stanoviti, nezfiatni postotak škod- 
ljivosti. Ali, koliko je bilo i koliko ima svega škod- 
ljivog u ljudskom životu, pa ipak ljudi nisu ni 
propali, niti postali idioti. 

Ako već želimo u toj stvari neku uzpoređbu 
radi bolje ilustracije, onda ćemo električne valove 
uzporediti sa sunčanim zrakama. Prije svega i kod 
sunčanih zraka i kod električnih valova su brzine 
širenja jednake, a osim toga može se jedno i drugo 
svesti na titraje. Reći da su sunčane zrake za 
ljudski organizam škodljive, bila bi ludost i glu- 
post. Ali sunčane zrake mogu biti i te kako škod- 
ljive! Ako ne vjerujete legnite na par sati na 
piesak na obali Save ili na obali mora i prepustite 
svoje tielo djelovanju sunčanih zraka, naravno 
tako da sunčane zrake djeluju direktno na kožu! 
Ili još bolje: nemojte to ni pokušavati, jer možda 

ako ne bi bila odmah pri ruci liečnička pomoć 

ne bi više nikada imali prilike, da se bavite s 

takvim eksperimentima sa svojim tielom. Kao što, 
dakle, ne možemo obćenito reći za sunčane zrake 
da su škodljive, nego samo u određenim okolno- 
stima, tako isto to ne možemo reći ni za električne 
valove. Previše sunca i previše električnih valova 
sigurno ne mogu doprinieti porastu inteligencije, 
ali isto tako ne mogu porazno djelovati na nje- 
zino smanjivanje. 

Kada smo se već toliko pozabavili električnim 
valovima i ljudskim mozgom, možemo poći za još 
jedan korak dalje, pa se pozabaviti s još jednim i 
jako zanimljivim pitanjem, naime postoje li neke 
zrake, neki električni valovi, koje bi emanirao 
ljudski mozak? 

S ljudskim mozgom i mozgovnim električnim 
ili nekim drugim valovima pozabavilo se već više 
učenjaka. Spomenimo za sada samo Bergera, 
Cazzamalia i Calligarisa. Značajno je da su se 
ovim fenomenom pozabavili samo pojedinačni uče- 
njaci i mislioci na svoju ruku, dok velika znan- 
stvena družtva najrađe izbjegavaju ovo područje 
rada. Osim toga moramo tu spomenuti i ona bez- 
brojna spiritistička (i kako se još sve zovu) druž- 
tva, koja bez ikakve znanstvene podloge pokuša- 
vaju riešavati ove fenomene, ali nikako ne uspje- 
vaju pronaći put k pravom cilju, pa u takvim lu- 
tanjima vrlo često padaju žrtvom šarlatana i va- 
ralica. 

Promatrajući ljestvicu elektromagnetakih^a- 
u-1 ustanovili su ljudi znanosti, da u njoj postoji 

zraka^postojiVaznuia, koja daje naslućivati, da 
ta ne/dfe postoji još neki posvema neiztrazem 
tu „ " taianstvene zrake su izvanredno kratke 

i m ere se sSinkama Angstroma (Angstrom ]e 

d 3 £a jetoog mUimikrona, dok je milunikron 

“nko ts“u na pitanje kako bi MU 
mozak mogao emitirati neke zrake ili valove, bilo 
bi isto kao i pisati kako neka zapaljena, žigica 
proizvađa one elektromagnetske ^ake. koje pred- 
atnvliaiu svietlo. Možda se tu na koncu i ne raai 
o nekim mozgovnim zrakama. moz^a je u po 
sriedi nešto sasvim drugo, ali sto • , ^ S \Sozna- 
kriće ove tajne jednog dana omogue , t g rialni 
mo i treći svemir, uz dva vec poznata, matenaim 
”eiir i svemir iaka. Svakako je Jf »» 
da se _ ako se zaista radi o mozgu — ne može 
govoriti o nekim svietlovnim, toplinskim ^i elek 
Sm valovima, jer bi ih fanost v« tovne 
ustanovila i iztražila. Ne može se govoriti ni o 
nekim ultraljubičastim, niti o Gama-zrakama, 
niti o kozmičkim zrakama. Ostaje prema tome jo 
neko nepoznato podničje, neki nom svemir - ka- 
ko smo već rekli - koji možda postoji tu na zem 
lji, možda negdje izvan nje, ali s kojeg _ se sa 3 
zrake jednako osjetljive poput kozmičkih, zrake, 
koje s lakoćom prolaze zidove, kovine 1 lubanj , 

te tako omogućuju nevidljivi i netvarni prienos 
slika i utisaka. 

U svezi s time možemo se još pozabaviti i 
s prienosom misli na udaljenost. U sebi je tu pro- 
tuslovlje, jer kako se uobće može prenašati nešto, 
što se nikako neda materializirati ? Na primjer: 
glas nekog čovjeka, koji govori, jest doduše nje- 
gov, ali ne i njegova materializirana misao. Tu 
se radi samo o glasu, koji je pretvoren u zvučne 
valove, koji se širi zrakom. Istina, tu se radi o 
finesama, ali su te finese ipak potrebne, da se 
bolje razumiemo. Pređpostavimo da je pogriešno, 
kada se smatra da mozak može izsijavati neku 
misao pomoću mozgovnih valova ili na neki drugi 
način i to zbog toga, što mozak nije sjedište misli, 
nego samo mašte, koja predstavlja one slike (fan- 
tazije), koje su intelektu potrebne, da konkreti- 
zira svoje misli. Prema tome slika, što ju je pro- 
izveo ljudski mozak, modulira mozgovne valove, 
koji se onda izsijavaju zajedno sa samom slikom, 
ako se tako možemo izraziti, kao što i krugovalni 
valovi prenašaju one glasove i zvukove, koje su 
oni modulirali. Došavši do nekog drugog mozga, 
spremnog da ih primi, one u njemu izazivaju 
sličnu sliku, kao što je ona emanirana : to bi dakle 
bila neka vrst mentalne televizije između dva ljud- 
ska mozga, od kojih jedan predstavlja postaju za 
odašiljanje, a drugi postaju za primanje, kao što 
je to kod krugovala, kod bezžičnog brzojava i 
brzoglasa. 


15 Tajne krugovala 

Uzmimo da neki čovjek govori pred mikrofo- 
nom neke postaje za odašiljanje. Njegov glas brzo 
dojuri do slušača. Postaja u prostor ne emitira 
inteligenciju, nego samo ljudski glas. To nije neka 
stvar, ali tu vrlo brzo može doći do zbrke. Naime, 
nakon svršenog predavanja, onaj čovjek, koji je 
predavao ili nešto govorio na mikrofon, može na- 
jednom oniemiti, ali njegova inteligencija time nije 
smanjena, jer se on nije razbacivao sa svojom 
inteligencijom dok je on govorio na sve četiri 
strane, kao da se radi o nekoj stvari, koja se može 
razbacivati, nego se razbacivao samo svojim gla- 
som. Glas nije nikakva tvar, koja se može izgu- 
biti ili naći. To isto vriedi i za takozvane tele- 
patske prienose. 

Kada čovjek spava ili sanja, on oko sebe iz- 
sijava mozgovne zrake (ili nešto tome slično bez 
obzira na ime) , koje nisu modulirane, a niti ih ima 
jako mnogo. Budan čovjek, makar njegov mozak 
inače počivao, izsijava oko sebe mnogo jače va- 
love ili zrake, ne modulirane, ali nemirne, kao 
kada neka krugovalna postaja^ ne emitira gla- 
sove i zvukove, nego se samo čuje šum motora, 
koji pokreću rad odnosne postaje. 

Može li misao pisati? Može li biti svietlopisno 
snimljena? Tu je važno da prije svega ustanovimo 
sliedeće: posvema je moguće da misao može vla- 
stitim sredstvima — bez ičijeg posredovanja 
izazvati zvučne, svietlovne ili pisane manifesta- 
cije. To je isto tako i sa zrakom svietla. Zar ta 
zraka inače može pjevati? Može, ali samo posre- 

dovanjem nekih sprava kao što je to u slikopisu, 
o-dje ta zraka pjeva i govori, prenaša svaki glas 
f zvuk. Sve to manjka mozgovnim valovima, koji 
zato ne mogu pisati ni govoriti. 

Laici su već često postavljali i ovakvo pita- 
nje: mogu li se mozgovni valovi primati i na nji- 
hovim krugovalnicima? Pitanje je djetinjasto, a 
djetinjski bio bi i pokušaj da se primaju: poslje- 
dak bi naravno bio niečan. To bi nekako bilo isto 
kao kada bi neku zraku svietla htjeli primiti ne- 
posredno preko neke antene. Krugovalnik može 
primati samo onakve valove, koji su s njime uskla- 
đeni, koji — drugim riečima — imadu istu du- 
ljinu vala. To se isto događa i s ljudskim okom: 
možemo vidjeti neku crnu točku na bielom papiru, 
možemo vidjeti neku goru, ali ne možemo vidjeti 
ono što je bezkrajno daleko i veliko, ili bezkrajno 
malo. Mi to vidimo, doduše, ali samo uz pomoć 
veoma genijalnih sprava, kao što su teleskopi i 
sitnozori, ali samo ljudsko oko sve ono silno ve- 
liko i ono silno maleno ne bi nikada moglo vidjeti. 
Granice našeg vida su ograničene. Nitko prostim 
okom ne može vidjeti tuberkulozni bakcil, nitko 
prostim okom ne bi mogao razaznati što su to 
one maglice u svemiru, pa se isto tako ne mogu 
hvatati niti mozgovne zrake s takvom spravom 
kao što je krugovalnik. Možda će doći vrieme, 
kada ćemo ih hvatati — ako postoje — ali si- 
gurno s nekom drugom spravom ih na neki drugi 
još nepoznati način. U tom smo pitanju mi tako 

malo odmaknuli, da u oboe izgleda kao da nismo 

niti krenuli k cilju. . 

U svakom slučaju sve ovo sto smo ovdje 
nabacili na brzu ruku, a nabacili smo mnogo toga 
najednom, pokazuje, da je čovjek mnogo zamrše- 
nije i tajanstveni je biće, nego što si mi zamišlja- 
mo. Tu još ima toliko neiztraženih dubina i visina, 
da čovjeka spopada jeza kao pred pravim dubi- 
nama i visinama u prirodi. Kao što smo mi u ma- 
terianom svietu prodrli jako malo u visinu j. dubi- 
nu našeg svieta, tako smo isto tek na površini sto 
se tiče čovjeka, koji u glavnom i dalje za nas 
ostaje velika nepoznanica, premda nam^se čini da 
baš čovjeka najbolje poznamo. Pokušavati vec 
danas spoznati čovjeka kao cjelinu, uključivši i 
one mozgovne valove ili zrake, o kojima smo ov- 
dje govorili, bilo bi* isto onako uzaludno kao i 
tražiti odgovor na pitanje, gdje počinje a gdje 
svršava Svemir, da li se Mliecna staza nalazi 
iznad nas, ne desno, na lievo, ili možda dolje, u 
obće gdje su stvarno strane svemira. Uz pomoć 
ogromnih teleskopa, matematičkih f ormula i moz- 
govnih vijuga mi u Svemiru dosta toga vidimo 
o čemu i mnogo nagađamo, ali smo isto tako 
sviesni, da jako malo znamo. Buduća pokoljenja 
imat će pune ruke posla, da na tom području budu 
imala više uspjeha od nas. 

Dvadeset i prvo poglavlje 
TELEVIZIJA 

Televiziju smo do sada u svezi s krugovalom 
već često puta spomenuli. Citirali smo i mišljenje 
nekih ljudi, da će televizija jednog dana zakre- 
nuti vratom krugovalu. Vrieme je dakle, da se 
sada malo pozabavimo i s tom televizijom, premda 
je to sasvim drugo područje, ali ipak u svezi s 
krugovalom. 

Kako smo rekli, neki ljudi smatraju televi- 
ziju pravim i zakonitim nasljednikom krugovala 
nakon njegove naravne smrti: drugi tvrde da o 
tome nema ni govora, nego da će krugoval i tele- 
vizija bratski podieliti područja rada i razvijati 
se uzporedno — dok, dok ne dođe nešto sasvim 
treće, što nam je danas još nepoznato. 

Počnimo malo iz daleka, da bude slika pod- 
punija: 

Prve su slike bile slikane na zemlju kakvom 
batinom ili grančicom — ili pak nacrtane na stiene 
krvlju životinja ili pak uklesane na primitivni 
način. Prošlo je mnogo stoljeća, da je čovjek shva- 
tio, da se slike mogu narisati i na onom papirosu, 
koji nam je poznat iz poviesti Egipćana, — - ili pak 


na koži. Prošlo je opet nekoliko stoljeća i mi vi- 
dimo kako se slike slikaju na platnu ili na papiru. 
To su već bile slike u bojama, najprije s malo 
boja, a onda sve više i više, prema tome kako su 
se umjetnici učili miešati pojedine boje i dobivati 
novi material za pravljenje boja. Prošlo je opet 
dosta vremena i pojavile su se novine, koje ^ su 
slike nočele širiti čitavim svietom. Zatim je došao 
na red svi e ti opis, a, to je već bio znatan korak 
nanrieđ. jer se sada na papiru nisu javljali pro- 
izvodi ljudskog 1 duha, nego stvarne, prave slike. 
F 7ofirn io na ^pd došao slikopis i po prvi put su se 
osiohcvh'le kamena, stiena, kože. p°oira i 
platna, da postanu slobodne i lepršave pod utje- 
cajem zrake svietla na slikopisnom platnu. 

Evo, sada smo na našem cilju: došla je nakon 
slikopisa konačno i televizija, posljednje tehničko 
čudo, koie bi se danas sigurno već davno oslobo- 
dilo svojih povoja, da nije došao ovaj drugi svjet- 
ski rat. Tu više nema sličnosti, niti veze ni s 
jednom od onih slika što smo ih prije nabrojili: 
tu su sada slike oni isti predmeti i one iste osobe, 
koje stvarno negdje daleko postoje, te govore i 
miču se u ono isto vrieme, kada te slike gledamo^ i 
čujemo glasove i zvukove: kod televizije se pred- 
meti miču, osobe govore, pjevaju, kreću se i živu. 
To više nije nikakva reprodukcija neke slike, koja 
je bila i koje više nema, nego je to sama slika 
gledana na udaljenost. Svietlopis fiksira stvarno 
sliku na papiru, slikopis fiksira 11a slikopisnoj 
vrbci niz stvarnih slika i reproducira ih n& sliko- 

kaznom platnu u normalnom pokretu, dok televi- 
zija ne fiksira u vremenu osobe i predmete, nego 
tu samu sliku izsijava u prostor: ono što se vidi 
i događa se na nekom određenom mjestu, vidi se 
kako se zbiva u isto vrieme i jako daleko. 

Fizički temelj slikopisa i televizije, među ko- 
jima ima i inače mnogo sličnosti, sastoji se u to- 
me, da vidjena slika ostaje još neko vrieme — 
makar jako kratko — na mrežnici našeg oka. U 
času, kada neke slike nestaje, u isto vrieme ne 
prestaje i vizija, nego traje još stanoviti dielak 
sekunde, ali i taj je neznatni dio vremena posvema 
dovoljan, da se ta slika poveže s novom slikom, 
koja se pojavila pred ljudskim okom. Tako na- 
staju prizori u pokretu kod slikopisa. Izkorišću- 
jući ovu sposobnost (ili nesposobnost) ljudskog 
oka, televizija razčlanjuje pojedine dielove neke 
slike u pokretu i onda ih u ljudskim očima po- 
novno spaja u jednu cjelinu pokreta. 

Dok se krugoval temelji na ioniziranom Hea- 
visideovom sloju u velikoj visini atmosfere, koji 
ima osebinu kao da se radi o nekom sloju kovine, 
televizija se temelji na nešto duljem zadržavanju 
slike na mrežnici našeg oka. Bez onog Heaviside- 
ovog sloja ne bi bilo moguće ostvariti krugoval, 
pa bi danas bezžični brzojav i bezžični brzoglas 
suvereno vladali: kada ne bi bilo zadržavanja 
slike na mrežnici, nitko ne bi ni pokušavao ostva- 
riti televiziju. 

Najveći problem televizije nije se sastojao u 
tome, da se neka slika u pokretu prenese na uda- 


231 


ljenost, nego kako da se u televizijskoj postaji 
razčlani, a na televizijskom priemniku ponovno 
spoji u jednu cjelinu. To je uspjelo i tu ne ćemo 
ulaziti u potankosti, koje bi mnogom čitatelju 
bile nejasne i zamršene. 

Mnogog će čovjeka sigurno začuditi, ako 
pređemo na kratku poviest televizije, činjenica, 
da je ona starija od krugovala! Prvi patent za 
televiziju označen je s brojem 30.105, a zatražio 
ga je godine 1884. Paul Nipkow iz Berlina, izu- 
mitelj one znamenite okrugle pokretne ploče s 
luknjicama, pomoću koje se on nadao, da će moći 
upodpuniti brzojav s vizijom. U tome Nipkow nije 
uspio, ali se njegova pločica održala na životu, da 
onda bude izkopana iz zaboravi i između 1926. i 
1930. izkušavana na veliko, jer je došlo vrieme 
ostvarenju televizije. Svi prvi pokusi za riešenje 
pitanja televizije bili su vršeni pomoću ove Nip- 
kowljeve pločice. 

U naporima da se ostvari televizija, sudjelo- 
valo je mnogo stotina tehničara, učenjaka i izu- 
mitelja, dok je 'u isto vrieme utrošeno jako mnogo 
novca i izvršeno na stotine tisuća pokusa, kako bi 
se živa slika pokrenula u isto vrieme na drugom 
kraju. Bilo je potrebno na tisuće raznih patenata, 
dok je uspjelo od svih onih brojnih sastavnih 
dielova sastaviti ono što se tako grozničavo tra- 
žilo. Možda ni kod jednog izuma nisu bili potrebni 
napori tolikih ljudi kao baš kod televizije. Među 
tim tisućama ljudi treba na prvom mjestu sva- 
kako spomenuti mladog Johna Bairda, koji je do- 


duše razpolagao i s malo novca i s malo zdravlja, 
ali je posjedovao upornost kao malo koji čovjek 
na svietu. On je s vrlo skromnim sredstvima vršio 
pokuse u svojoj biednoj sobici, koju je pretvorio 
u laboratorij i postao — predmetom sprdnje svo- 
jih bližnjih, koje je u prvo vrieme pokusa upotreb- 
ljavao kao objekte. Baird je u istoj sobici uredio 
i televizijski odašiljač i primač, ali to njega pre- 
više nije smetalo. Za njega je bilo najglavnije da 
sliku u pokretu prenese sa odašiljača na primač. 
On je znao, da ako mu to uspije na par metara, 
da mu onda mora uspjeti i na par kilometara. 
Kada su mu se ljudi, radi njegovih početnih ne- 
uspjeha, počeli previše rugati i otvoreno mu go- 
voriti da je lud, on je pred svoj objektiv mjesto 
živih ljudi počeo upotrebljavati lutku. Pošto je i 
to bilo previše komplicirano, on je na koncu upo- 
triebio obični bieli križ na crnoj podlozi. Baird se 
u svojim pokusima služio i Nipkowljevom pločom 
i fotoćelijom i neonovim žaruljama. Nakon muč- 
nih pokusa, da posvema uskladi brzinu okreta 
obih ploča na odašiljaču i primaču, jer to je bio 
temelj uspjehu, Baird je jednog dana ugledao na 
primaču posvema jasno onaj svoj bieli križ na 
crnoj podlozi. Slika je još malo podrhtavala, nije 
bila osobito jarka, ali je ipak prienos uspio. Nakon 
toga se Baird poslužio lutkom, pa se i ta liepo 
vidjela na primaču. 

Televizija je bila ostvarena! 

Bila je to još jako primitivna televizija, ne 
sasvim jasna, još uviek malo titrava, ali ipak 

televizija. Baird je nakon toga brzo pronašao 
financiere i mecene, a i ljudi su mu se jako brzo 
prestali smijati i smatrati ga luđakom. Sliedeće je 
godine Baird s priličnim uspjehom prenešao slike 
između dva grada. Još nakon par mjeseci uspio 
je prienos s kopna na neki transoceanski brod, 
koji se nalazio na Atlantiku. Šef krugovainičara 
na »Berengariji« vidio je u svojoj kabini, gdje je 
bio montiran televizijski primač, prilično jasno 
svoju zaručnicu, koja se nalazila pred objektivom 
odašiljača u Londonu. Sliedeće je godine uslieđio 
istovremeno prienos slike i zvuka. 

Televizija više nije bila niema. 

Malo nakon toga je bila televizijskim putem 
prenesena čitava jedna komedija u slici i rieči. 
Slike su još bile malo pretamne, ali kada se radilo 

0 prvim koracima jednog velikog izuma, za to nije 
nitko mnogo mario. 

Sada je vrieme da progovorimo nekoliko rieči 

1 o onoj fotoćeliji ili fotoelektričnoj ćeliji, koju 
smo malo prije spomenuli i koja je Bairdu omo- 
gućila da ostvari svoj genialni izum. Fotoćelija 
je naprava, koja efekte i variacije svietla pretvara 
u električne efekte i varijacije. Već je godine 1888. 
njemački fizičar Hallwachs ustanovio, da postoji 
utjecaj svietla na neka tiela, koja su nabijena 
elektricitetom. On je među ostalim ustanovio, da 
ploča od cinka, nabijena negativnom elektricite- 
tom, tu elektricitetu vrlo brzo gubi, ako je izlo- 
žena sunčanim zrakama: naprotiv pozitivno nabi- 
jena ploča ostajala je nabijena neograničeno vrie- 

me. Hallwachs se potanje pozabavio ovom poja- 
vom i počeo eksperimentirati s raznim kovinama. 
Nakon što je pribil ježio neke zanimljive potan- 
kosti o ovom djelovanju svietla na neke elektrici- 
tetom nabijene kovine, Halhvachs se prihvatio 
nekog drugog posla i sasvim zaboravio na onaj 
fenomen, kao što je i Edison u svoje vrieme za- 
boravio na onu svoju elektronsku ciev ili žarulju, 
koja bi mnogo prije mogla ostvariti krugoval. 
Hallwachs je mogao isto tako jako požuriti i 
ostvarenje televizije, da je one svoje pokuse ne- 
umorno nastavio dalje. Očito je da ostvarenje 
televizije ne bi možda već onda usliedilo, ali bi se 
svakako stvorili mnogo povoljniji temelji da se 
mnogo prije ostvari. 

»Hallwachsov efekt« bio je poznat znanstve- 
nom svietu, ali se nitko nije prihvaćao posla, da 
ga bolje izpita i ustanovi o čemu se radi, a pose- 
bice da pronađe mogućnost primjene. Tek su se 
nakon dugog vremena fizičari Elster i Geitel pri- 
hvatili posla oko tog efekta, pa njima treba za- 
hvaliti što su praktički ostvarili fotoćeliju, bez 
koje ne bi bilo Bairdovih eksperimenata i konačno 
televizije. Oni su stvarno konstruirali prvu foto- 
ćeliju, keju su doduše usavršili P. Lenard i sam 
Hallwachs, koji je tek tada uvidio od kolike je 
važnosti bio njegov pronalazak. Taj je fenomen 
djelovanja elektricitete na elektricitetom nabijene 
kovine protumačio fizičar J. J. Thompson, »otac« 
elektrona. On je i fenomen fotoćelije protumačio 

na temelju elektrona. Njegovi dokazi nisu za nas 
toliko važni koliko ova konstatacija: 

Fotoćelija je sprava u kojoj zraka nekog 
svietla djeluje na osjetljivu materiju, selen, a po- 
sljedak je tog djelovanja električna struja. Tamo 
gdje ulazi zraka svietla, izlazi električna struja, 
ili svietlo se pretvara u električnu struju. Zraka 
svietla sili fotoćeliju da proizvede električnu stru- 
ju razne jakosti već prema tome koliko je jaka 
ona zraka svietla, koja djeluje na selen. Ova je 
fotoćelija prije svega omogućila zvučni film. Uz 
rub slikonisne vrbce nalazi se uzki trak, na kojem 
su nomoću fotoćelije snimljeni zvukovi, a koji se 
zatim pomoću iste fotoćelije pretvaraju opet u 
zvukove. Zvukovi su ponajprije pomoću membra- 
ne pretvoreni u električne titra je, koji djeluju na 
selen u fotoćeliji, a taj na temelju toga proizvađa 
efekte svietla već prema jakosti električnih titra- 
ja, koji potječu od jačeg ili slabijeg zvuka. Ovi se 
efekti svietla svietlopisno snimaju na onaj uzki 
trak i onda u slikokaznoj aparaturi ponovno pre- 
tvaraju u električne titra je, koji djeluju na mem- 
branu zvučnika i tako pretvaraju točno u one iste 
zvukove kao i kod primanja. 

Što se tiče rada televizijskih postaja trebamo 
iztaknuti, da se slike i zvukovi prenašaju pomoću 
dva razna kratka vala. Većinom se radi s valovima 
izpod deset metara. Aparatura postaje za televi- 
zijsko odašiljanje, sastoji se prema tome od dva 
odašiljača preko dvije antene: jedan za zvuk, a 
drugi za sliku. Primači se također sastoje od dva 


diela: jedan za primanje zvuka, a drugi za prima- 
nje slike, ali sve spojeno u jednu cjelinu, tako da 
se u isto vrieme na vršku posebne velike cievi — 
ikonoskopu — na mliečnom staklu vidi slika, dok 
izpod cievi zvučnik prenaša odnosne zvukove i 
rieči. Za primanje je dovoljna samo jedna antena, 
ali posebnog oblika. 

Televizijski primači su danas još prilično za- 
mršene sprave. Većinom imadu do 40 raznih cievi 
kod velikih priemnika, a najmanje 20 kod malih. 
Potrošak struje je zbog toga prilično velik: dok 
kod običnih krugovalnika potrebna napetost iz- 
naša 300 volta, kod televizora — kako se još zovu 
televizijski primači — iznaša i do 10.000 volta. 

Veličina slike na vršku one velike cievi je 
obično 21 naprama 19 centimetara. Imade primača 
kod kojih slika iznaša i 27 naprama 24 centimetra, 
ali ti su rjeđi. Ima i malih primača kod kojih slika 
iznaša 14 naprama 12,5 centimetara. Glavna ciev, 
na kojoj se ukazuje slika, može izdržati do 600 
sati, ali ako se rabi slabija struja, pa su prema 
tome i slike manje jasne, može se trajanje ove 

cievi produljiti do 900 i do 1.000 sati. 

* 

Toliko smo smatrali potrebnim prikazati s teh- 
ničke strane televiziju — u najobćijim crtama. O 
televiziji je također kao i o krugovalu napisano 
bezbroj knjiga. Koga ovo pitanje potanje zanima, 
taj će tamo naći sve što mu treba. Mi ćemo se 
mjesto toga sada posvetiti zaključnim razmatra- 
njima o televiziji. 

Televizija je ostvarena, televizija je činjenica. 
Premda je televizija čedo našeg stoljeća, ipak ona 
zapravo i ne pripada našem stoljeću, s jednostav- 
nog razloga, jer mi neznamo što ćemo s njome. 
To je izum, koji je naše stoljeće ostvarilo za bu- 
duća pokoljenja budućeg stoljeća. Za nas je tele- 
vizija stvarno još uviek samo tehničko čudo, ali 
i tehnička igračka. Ovo s televizijom u naše doba 
nekako je slično kao kada bi nekom crnačkom ple- 
menu poklonili najsuvremenija oklopi jena kola. 
Oni bi se tim kolima svakako divili, gurali se oko 
njih i izpod njih, ulazili u nutarnjost, razgledavali 
silne motore, topove, municiju, optičke sprave, ali 
ne bi imali pojma kako da se s tim oklopljenim 
kolima okoriste, kako da ih pokrenu, jednom 
riečju što da s njima urade. Na izložbama je do 
sada bilo izloženo već mnogo uzoraka televizora, 
svake vrsti, oblika i prilično paprenih ciena. Na 
tim su izložbama ljudi od struke tumačili kako je 
došlo do televizije, kako funkcioniraju postaje za 
odašiljanje i televizori, kako se hvata slika i onda 
prima, kako djeluje ona velika katodna ciev, na 
čijem se vršku odrazuje slika — ljudi posjetnici 
su slušali, gledali i odlazili dalje, osim djece, koja 
su često dosađivala svojim roditeljima, da ostanu 
što dulje kod televizora . . . To je ono najznačaj- 
nije. Odrasli se mnogo ne razumiju u ona tuma- 
čenja, osim toga ih odbijaju i one jako visoke 
ciene, ah djeca osjećaju da se tu radi o nečem 
što će, kada oni odrastu, sigurno značiti nešto više 
nego danas. Dok odrasli pokazuju da zapravo ne- 

znaju što bi s tim tehničkim Čudom, djeca instink- 
tivno shvaćaju, da je to nešto za njih. Sadašnji 
se ljudi zadovoljavaju s krugovalom, kao što se 
ljudi zadovoljavaju i s tramvajem, jer za neki 
razkošni skupi samovoz, koji troši silne količine 
benzina, nemaju ni potrebe, ni smisla. 

Mi smo ponosni i gordi što smo ostvarili te- 
leviziju, ali sami neznamo što bi s njome. Moguć- 
nosti primjene televizije, onakve kao što je danas 
i u današnjim prilikama — bez obzira na rat — 
više su iluzije nego stvarnost. Za sada mi još 
uviek neznamo što bi prenašali, pa se televizija 
zadovoljava zadaćama, koje s njom zapravo ne- 
maju nikakve sveze. Tu se radi o kompromisima, 
dok televizija ne pronađe svoj pravi izraz, kao što 
je to u mnogom pogledu i kod krugovala. Televi- 
zija danas služi za prienose varietetskih točaka, 
za prienos koncerta nekog pjevača, za neki skeč, 
neku šalu, neku pjesmicu, pokaže se neki pred- 
met u kretanju, a nitko zapravo još i nezna što 
bi trebalo raditi. To se najbolje vidi i po onima, 
koji nastupaju pred televizijskom kamerom: oni 
se na pozornici, u javnosti ili pred mikrofonom 
drže normalno, dok se pred televizijskom kame- 
rom kod njih sve izkrivljuje, sve postaje nenor- 
malno od zvuka do glasa, od rieči do geste. Po- 
kušalo se prenašati i slikopise, ali to je absurd: 
zbog toga se nije trebalo mučiti oko pronalazka 
televizije. 

U ostalom ,tu je još i pitanje financiranja. 
Televizija mnogo košta, troškovi su zaista veliki, 

a posjednika televizora jako malo. Kako od njih 
utjerati i pokriti one velike troškove? Velike troš- 
kove za zaista skromne izvedbe. Ako bi se radilo 
o zaista pravim televizijskim priredbama, koliko 
bi pak to koštalo? Zar nije sada mnogo jeftinije 
otići u slikokaz ili kazalište, nego kod kuće gle- 
dati onako malu sliku, k tome još po neki put 
nejasno, a sve skupa vrlo skupo? Osim toga i one 
velike cievi jako brzo izgore. 

Ako bi pak s druge strane uspjelo plasirati 
veoma veliki broj televizora, ubirati povećanu 
predplatu radi većih troškova televizijskog razpo- 
reda, time bi doduše bila riešena ekonomska stra- 
na ovog pitanja, ali bi odmah izazvala i ekonomske 
trzavice. Jer takvo proširenje televizije uz može- 
bitno i poželjno povećanje slike na onoj katodnoj 
cievi, značilo bi ukidanje gotovo svih slikokaza i 
kazališta, a možda i opera kao stalnih ustanova. 
Čemu sve te skupe ustanove, kada gotovo u svaku 
kuću nevidljivim putem dolaze slikopisi, drame i 
opere? Jedno bi se riešilo na štetu drugog, a to 
nije nikakvo riešenje. 

Uza sve to televizija je ipak tehničko čudo 
bez premca. Za nas još nije važno što se prenaša, 
nego kako se prenaša. Nas još uviek zanimaju 
tehnička pitanja oko televizije. Više nas zanima 
tehnika nego sadržaj. Ostvaren je davni san čo- 
vječanstva a to je u sadašnjem času najvaž- 
nije. Druga pokoljenja i druga stoljeća naći će za 
televiziju bolju primjenu. 

Dvadeset i drugo poglavlje 
IZVAN PROGRAMA 

Postoje tri vrste ljudi obzirom na njihovo 
držanje prema krugovalu: jedni tu suvremenu 
tekovinu od srdca izkreno mrze i bježe od nje kao 
vrag od tamjana; drugi se prema krugovalu od- 
nose kao što se stari bračni parovi odnose jedan 
prema drugome (to jest oni se trpe, jer im drugo 
ništa ne preostaje) , dok je treća vrst ljudi luda za 
krugovalom i najrađe bi živjela bez jela i bez sna, 
samo da izkoristi svih dvadeset i četiri sata na 
slušanje. Ova treća vrst, uza sve svoje silno odu- 
ševljenje za krugoval često puta nije osobito 
ugodna za svoje bližnje, osobito ako se radi o 
»noćnicima«, to jest noćnim slušačima, koji u svo- 
joj prevelikoj želji, da čuju »čitav sviet«, natežu 
svoj krugovalnik do kasne doba noći, kod čega 
mnogo* ne paze na jačinu zvučnika. 

Ona prva vrst ljudi, koji iskreno mrze kru- 
goval, tvrdi, da bi mnogi znameniti ljudi prošlosti, 
kada bi slučajno uzkrsnuli i samo par sati bili 
prisiljeni slušati krugovalne izvedbe, smjesta se 
vratili natrag u svoje grobove, smatrajući da im 


16 Tajne krugovala 

uz takvu nevolju za Čovječanstvo, od koje nigdje 
nema spasa, nema više mjesta na zemlji. 

Mi pak smatramo da je samo upravo luda 
mržnja na ltrugoval mogla dovesti ovakvu vrst 
ljudi do takvog zaključka. Mi smo duboko uvje- 
reni, da bi se na primjer Shakespeare ili Goethe 
vrlo’ rado i smjesta prihvatili posla i napisali ne 
jednu, nego i više krugovalnih drama, tragedija 
i komedija. Ni jedan, ni drugi, a uvjereni smo da 
i mnogi znameniti ljudi prošlosti, se ne bi dugo 
divili ovom tehničkom čudu, nego bi vrlo brzo uz- 
nastojali, da ga izkoriste za širenje svoje slave, 
jer tako je u ljudskoj prirodi, tako je osobito u 
krvi pisaca, koji pišu, jer im je to nutarnja po- 
trcbsi 

Danas čovjek može imati kakvo hoće mišlje- 
nje o krugovalu, ali na jedno se ne smije zabora- 
viti: krugoval je upravo u nedogled proširio obću 
razinu prosvietljenosti. Možda nije postignuta 
duboka i temeljna promjena u razini shvaćanja i 
naobrazbe najširih slojeva, ah je nesumnjivo po- 
stignuta širina, koja će jednog dana donieti one 
plodove, koje mi svi očekujemo. Možda danas jos 
imade prigovora razporedima krugovalnih posta- 
ja, možda će i sutra biti prigovora, ali se opet ne 
smije zaboraviti, da svim ljudima nije moguće 
udovoljiti. Koliko ljudi — toliko ćudi, toliko želja 
i zahtjeva. Svi pokušaji da se^ sastavi neki razpo- 
red na temelju pismeno izraženih želja slušača, 
nikada nisu uspjeli ni u kojoj državi. Sve su an- 
kete doniele samo gomilu odgovora, iz kojih je 

uvlek bilo težko povući neku barem donekle sred- 
nju crtu, neku osnovu, za koju bi se moglo reći, 
da će zadovoljiti barem relativnu većinu slušača. 
Zbog toga su već davno sva vodstva krugovalnih 
postaja u pojedinim državama prestala s anketa- 
ma i sličnim pokušajima, da se barem nekako po- 
godi što bi htjela relativna većina slušača. Vod- 
stva krugovala su prilikom svih anketa mogla 
uzeti u obzir samo pojedinačne priedloge i želje, 
za koje se pokazalo da su razboriti, da ih se može 
ostvariti. Jedini je izlaz na koncu bio taj, da se 
prešlo na posebne koncerte po željama, koji u 
razporedima zauzimlju relativno malo mjesta, ako 
se zbroji ukupni broj sati svih izvedba tokom jed- 
nog mjeseca. Sav ostali razpoređ je posljedak 
odluke vodstva krugo valne postaje, koja smatra 
da je ta odluka na mjestu i da udovoljava zahtje- 
vima vremena. Jer na koncu, kao i običnom životu, 
po neki put je potrebno ne pitati čovjeka što on 
želi, nego mu u njegovu korist dati ono što se 
smatra potrebnim. Jednako nekako kao i kod me- 
dicine: kada bi se uzimalo u obzir želje pacienata 
obzirom na liekove, onda bi vrlo malo ljudi ozdra- 
vilo. A krugoval među ostalim ima i jednu zadaću, 
da bude liečitelj obćih zala — ako naime vrši 
svoju ulogu kako treba. 

Razpoređi krugovalnih postaja su danas u 
glavnom već čvrsto uokvireni i tek se prigodice 
dopušta neka iznimka, ako dođe do nekog izvan- 
rednog dogođaja. Obzirom na ovu relativnu uko- 
čenost rasporeda ne će biti na ođmet, da ovdje 

iznesemo nekoliko primjera, koji će unieti malo 
svakodnevnog života u taj čvrsti okvir krugova!- 
nih razporeda. 

* 

. 

U luci Charleston spustio se nekog dana neki 
vrlo govori jivi ronilac na dno mora, da slušačima 
nekoliko desetaka krugovalnih postaja prikaže ču- 
desa morskih dubina. Ronilac je bio jako dobro 
osiguran što se tiče zaštite njegovog života, dok 
je u njegov ronilački šljem bio montiran mikrofon, 
kako bi preko njega slušači mogli slušati što on 
vidi. Pošto je ova krugovalna reportaža s morskog 
dna bila na američki način najavljena najsenza- 
cionalnije, nije nikakvo čudo da se u određeni sat 
našlo uz zvučnike svojih krugovalnika na stotine 
tisuća slušača. Ronilac je vrlo spretno počeo opi- 
sivati što sve vidi u dubini mora: razne vrsti riba, 
koje se vrzu pred njegovim očima i začuđeno 
promatraju to neviđeno čudovište, morske zviezde, 
pa kako u onoj dubini koralji i spužve kao da 
cvatu u nekom rajskom krajobrazu, zatim kako 
su školjke posvema izliepile vanjske dielove nekog 
potonulog broda. Prikazujući dalje pođrtinu tog 
broda ronilac je opazio kako se na palubi tog bro- 
da nalazi neki kovčeg za tropske krajeve. I taj 
je kovčeg sasvim »obrastao« školjkama. »Tko je 
nekada bio vlastnik ovog kovčega, je li još uviek 
živ ili je potonuo zajedno s ovim brodom?« — 
upita se ronilac i njegovo se pitanje proširi preko 
stotine tisuća zvučnika. 

Ova reportaža s morskog dna trebala je pre- 
ma razporedu potrajati oko pola sata, ali je u 
sredini, nakon spomena o onom kovčegu, bila po- 
remećena jednim incidentom. Par časaka nakon 
onog pitanja o vlastniku kovčega bio je ronilac 
sa broda, s kojim je bio u svezi i odakle je dobivao 
potrebni svježi zrak, pomoću brzojavne sprave u 
njegovom šljemu upitan, je li bi na molbu nekog 
slušača iz Detroita mogao pokušati dovući taj 
kovčeg na površinu, naravno uz dobru nagradu. 

Ronilac je prosvjedovao protiv ovakvog pried- 
loga, jer da se on nije spustio u morske dubine 
radi nekih posebničkih kovčega, nego radi toga da 
slušačima prikaže krasote morskih dubina. 

U taj čas se u taj razgovor, koji su slušale 
tisuće i tisuće slušača, upleo i speaker na roni- 
lačkom brodu, koji je služio kao neka vrst po- 
srednika između ronioca i slušača. On je objavio 
da se ovdje ne radi o nekom hotimično režiranom 
prizoru, o nekom preinačenju predviđenog razpo- 
reda, nego o obogaćenju svježine reportaže, pošto 
je onaj kovčeg pun neizbrušenih diamanata. 

Ronilac se nakon toga vrati natrag k kovčegu 
i pokuša ga dignuti. Nemoguće! Kovčeg je bio 
pretežak da ga digne na površinu. Ne razmišlja- 
jući mnogo, ronilac razsieče kovčeg i iz njega na 
morski piesak mjesto neizbrušenih diamanata pro- 
cure — komadi kamenja! Nakon završenog prie- 
nosa ronilac dade znak i njega izvuku na površinu 
zajedno s ostatcima kovčega, te u njemu još ne- 

koliko komada kamenja kao dokaz neobične 
»transformacije« diamanata u obično kamenje. 

Dva mjeseca nakon toga jedan je brusilac 
dragog kamenja nastupio svoj dugi »posjet« u 
jednoj tamnici, jer je na 50.000 dolara dao osigu- 
rati svoj kovčeg s navodnim nebrušenim diaman- 
tima i bacio ga u more, tvrdeći da mu je slučajno 
izmaknuo. Onaj slušač iz Detroita, koji je zatražio 
da ronilac digne kovčeg, bio je zapravo kontrolor 
osiguravajućeg družtva, kome je čitava stvar s 
osiguranjem kovčega s diamantima bila od po- 
četka sumnjiva. Posljedak njegove intervencije 
prilikom reportaže s morskog dna bio je taj, da je 
postao podravnateljem u svom družtvu. 

* 

U jedno siromašnom englezkom ribarskom 
selu život nije bio ni osobito veseo, niti zabavan. 
Svake jeseni, kada bi započele oluje, većina bi 
kuća ostala bez krova, ali se stanovnici nisu dali 
maknuti s one svoje grude, vjerujući u Boga i u 
sleđeve, od kojih su živjeli. Kada bi neka silna 
oluja oštetila njihove mreže ili krovove njihovih 
kuća, oni bi i jedno i drugo zakrpali i nadali se 
boljim danima. Tako je kod njih bilo prije, tako 
je bilo uviek. Jednoga se dana oluja nije zadovo- 
ljila običnim štetama na krovovima i mrežama, 
nego je zaduvala još malo jače i jednostavno po- 
rušila zvonik male seoske crkve. Zvona su odle- 
tjela u dubinu. Ribari su inače dobri pomorci i ne 
boje se mora, ali ipak svi nisu ronioci, pa su tako 


zvona ostala u priličnoj dubini. Tako je selo ostalo 
bez zvona. Kako će biti sada u nedjelje? Nabaviti 
nova zvona znači velike troškove za i onako siro- 
mašno ribarsko selo. U škrinjici za sabiranje mi- 
lodara župnik je pronašao sitniša, svega nešto 
oko dvije funte. S tim se zvona ne mogu nabaviti. 

Župndc ovog ribarskog sela nije skrstio ruke 
i prepustio se sudbini. Jednog jutra krene on u 
obližnji grad i vrati se nakon dva dana. Dopremio 
je i oveću škrinju. Ribari su pokušali odgonetnuti 
što bi moglo biti u toj škrinji, ali je župnik šutio 
i samo se tajanstveno smješkao. U nedjelju u 
jutro su zvona najednom zazvonila, pozivajući 
ribare k misi! Ribari su preneraženo skočili iz 
svojih kreveta, ne vjerujući svojim ušima. Na 
brzu se ruku obuku i pohrle k crkvi. Na polusru- 
šenom tornju bio je montiran zvučnik, od tornja 
do zupnikove kuće se raširila antena, a od zvuč- 
nika do župnikovog dvora vodio je vod. Župnik je 
vi lo jednostavno riesio ovo mučno pitanje: naba- 
vio je krugovalnik sa posebnim zvučnikom i tako 
je prije mise pozivao vjernike u crkvu na taj na- 
čin, da je prenašao zvonjavu, koja je bila prena- 
sana krugovalnim putem. Ribari su doduše slabo 
shvaćali, kada im je župnik počeo tumačiti o kru- 
govalu, o cievima, prienosima i sličnim mudroli- 
jama, ali je za njih ipak bilo glavno, da su opet 
ćuli zvona. To je također jedna od točaka — iz- 
van razporeda. 

* 

Preselimo se sada u jedno malo njemačko 
mjesto, zapravo selo. Seljaci su bili poznati kao 
vrstni gospodari, a osobito vrstni voćari. Njihove 
kruške, jabuke i trešnje bile su na daleko na glasu 
kao najbolje. Pred par godina pronašli su poljski 
vrabci, najveći nomadi ptičjeg carstva, da u voć- 
njacima ovog sela za njih ima divne hrane na 
pretek. Seljaci su se jako zabrinuli za svoje voće, 
jer su im vrabci svojim kljucanjem kvarili naj- 
bolje plodove, koje onda nisu mogli više onako 
dobro unovčiti. 

Jedne se nedjelje seljaci saberu pred crkvom, 
da se posavjetuju što će uraditi, kako bi spasili 
svoje voćnjake od ove nevolje. Obćinski načelnik 
je dobio upute od viših oblasti, koje su bile oba- 
vieštene o toj vrabčjoj napasti, pa ih je seljacima 
pročitao: treba u voćnjake postaviti što strašni ja 
plašila, treba nasipati razbijenog stakla, da se 
blješti na suncu i tako plaši vrabce, treba posta- 
viti prutiće namazene ljepilom i druge slične »pri- 
vlačivosti« za vrabce. 

Oblasti su liepo izpisale sve te upute, umno- 
žile ih i poslale seljacima, ali je posljedak svega 
bio tako jadan, jer se nije računalo s time, da su 
poljski vrabci ptice, koje se ne plaše niti plašila, 
niti razbijenog stakla, a još manje prutića s lje- 
pilom, jer vrlo dobro znadu kakva je to za njih 
»primamljivost«. Ti poljski vrabci od rođenja do 
smrti vode najogorčeniju borbu za svoj život u 
čitavom ptičjem carstvu, pa ih takve »sitnice« 
nisu mogle zaplašiti. Nikada ni jedan takav polj- 


248 


ski vrabac nije nikada pobjegao radi nekog pla- 
šila, a najmanje se bilo tko rnože pohvaliti, da ga 
je uhvatio na prutić s ljepilom. Vrabci su u voć- 
njacima spomenutog sela haračili i dalje do mile 
volje, dok su seljaci zdvajali i danima sjedili u 
voćnjacima i nastojali otjerati te pljačkaše raznim 
limenim predmetima. 

Seljacima je to šetanje po voćnjacima i ne- 
prestano lupanje o kante dozlogrdilo, tim više 
što se vrabci nisu nimalo plašili, nego se zado- 
voljno i dalje gostili. Jednog dana i obćinskom 
načelniku dozlogrdi ovo šećKanje, pa se dosjetio 
konačno jadu i raztjerao ne samo sve vrabce, nego 
sve što leti zrakom. On je u svoji voćnjak postavio 
zvučnik svog krugovalnika i onda okrenuo sva 
dugmeta, tako da se zvučnik derao kao da ga 
netko kolje. Bez obzira da li se radilo o nekom 
dubokoumnom predavanju, nekoj pjesmici, nekom 
sportskom izvješću — zvučnik se derao što ga je 
grlo nosilo, a posljedak je bio taj, da su vT°bci i 
sve što leti zrakom potražili svoj spas što dalje 
od ovog poludjelog djela ljudskih ruku i ljudskog 
mozga. Vrabci su očito zaključili, da se sve može 
podnieti na ovom svietu, samo ne kada zvučnik 
proradi punom parom, jer onda to više nije ljud- 
ska, niti zemaljska, nego paklenska stvar. U tome 
se oni slažu s onom prvom vrstom ljudi, koje smo 
na početku naveli, a koji iz dubine svoga srdca 
mrze krugoval. Glavno je ipak bilo postignuto, 
da su vrabci na daleko obilazili ovo selo, makar 
koliko bilo tamo za njih divne i bezplatne gostbe. 

Toti dal Monte je poznata umjetnica, poznati 
svjetski sopran, ponos milanske Scale. Jednog 
dana krene na jezero Garda, da se tamo odmori 
od napora visokog C. Toti dal Monte je živjela 
u jednom malom selu i odsjela kod običnih seljaka, 
jer je htjela uživati u podpunom miru. Seljaci 
opet ne mogu biti bez domaćih životinja, pa tako 
među ostalim i bez pasa. 

Jednog se jutra Toti dal Monte kupala u je- 
zeru i prilično odmakla od obale. Kada se okre- 
nula da zapliva prema obali, opazi tamo psa svo- 
jih domaćina i nešto mu dovikne, a onda zamahne 
rukom. Vjerni je kućni čuvar, po svoj prilici, loše 
shvatio njezin sopranski zov i pokret ruke, jer je 
najednom skočio u vodu i žurno doplivao do pje- 
vačice. Na njezino najveće začuđenje pas je zu- 
bima dohvatio rub njezinog kostima za kupanje i 
počeo ju je vući prema obali, očito smatrajući, da 
se gost njegovih gospodara nalazi u smrtnoj opas- 
nosti. pa je njegova sveta dužnost, da ju što prije 
dovuče do obale. Toti dal Monte se malo preplašila 
ove pasie usluge, pa je hrabro i brzo plivala k 
obali, da se što priie rieši psa kavalira. Pas je 
čvrsto držao rub njezinog kostima sve do obale, 
gdje su se pjevačica i pas neko vrieme odmarali 
od nanornog brzog plivanja i liepo se pomirili. 
Toti dal Monte je liepo zahvalila tom četvero- 
nožnom kavaliru na njegovom junačkom zauzima- 
nju oko njezinog spasa. Pjevačica i pas su od 
toga dana postali nerazdruživi prijatelji,. 

Što sve to ima sveze s krugovalom? čuje se 
kako pita neki nestrpljivi čitatelj, koji možda i 
ne shvaća čemu u obće ovo poglavlje »Izvan raz- 
poređa«. Neka se samo još malo strpi, jer evo što 
je slieđilo dalje: 

Toti dal Monte nije mogla trajno ostati na 
jezeru Garda: milanska Scala tražila je njezin 
povratak i ponovni nastup. Pjevačica jednog dana 
odputuje, a par dana nakon toga usliedio je u 
Scali svečani koncert: Verdi, Massenet, Mozart, 
za dirigentskim stolićem Toscanini, u orkestru 
prvi solisti, na pozornici Toti dal Monte, a u ukras- 
nim lovorovim stabalcima nevidljivo smještena 
dva mikrofona: na slušanje je bio pozvan čitavi 
sviet. I oni seljaci na jezeru Garda, kod kojih je 
Toti dal Monte živjela još pred nekoliko dana, 
imali su svoj mali krugovalnik. Oni su znali da će 
pjevati njihova nedavna gošća, pa su u određeno 
vrieme slušali. Upravo kada su se najdivnije raz- 
liegale kolorature znamenite pjevačice, čitava obi- 
telj, koja se sabrala oko zvučnika, najednom za- 
drhće i onda ukoči: njihov je pas skočio na stol, 
na kojem se nalazio krugovalnik, te počeo tako 
burno pokazivati svoju radost što čuje glas svoje 
najveće prijateljice, da je stari seljak morao iz- 
ključiti struju, kako bi psa umirio. Zaljubljeni 
Nero nije bio nimalo zadovoljan s takvim div- 
ljačkim prekidom glasa njegove najveće ljubavi, 
pa je gazdi rastrgao hlače, a kada je radi toga 
trebao biti kažnjen, nestao je iz kuće i tjednima je 
lutao okolnim šumama, očito tražeći svoju veliku 

prijateljicu, da joj se potuži na ljudsku zlobu, koja 
nije dala da on do konca pokaže svoju pasju ra- 
dost, što opet čuje njezin glas. Konačno se Nero 
jednog dana ipak vrati kući, sav izmršavio i pod- 
puno izcrpljen. Na pasji je način poljubio ruku 
svoga gospodara, legao na neku rogožinu i izpu- 
stio svoju pasju dušu, očito do kraja skršen što 
nije našao onu, čiji je život nekada tako kavalir- 
ski spasio iz voda jezera Garda . . . 

Dvadeset i treće poglavlje 
POGLED NA SUTRA 

Proročanstva u bilo kojem području treba 
uviek susretati sa stanovitom suzdržljivošću. Što 
će biti onda, kada nas više neće biti, kada će 
druga pokoljenja sa svojim brigama, običajima i 
osnovama primiti u svoje ruke baštinu, koju im 
mi ostavljamo — tko to može znati? Ipak, mi 
možemo barem naslućivati kakav će to biti život 
i to na temelju postojećih činjenica, uz opasnost 
da buduća stvarnost prebaci sva naša naslućivanja 
i očekivanja. Ne preostaje nam ništa drugo, nego 
da se prepustimo maštanjima, pa što kasnije 
bude — neka bude. 

U tehnici je uviek bilo maštanja i naslući- 
vanja, Svaka tehnička zamisao, koja se porodila u 
ljudskom mozgu, pa makar koliko bila fantastič- 
na, bila je diktirana željom, da se jednog dana 
uz bilo koju cienu i bilo kakve okolnosti ostvari. 
Podmornica, zrakoplov, slikokaz, brzojav, brzo- 
glas, krugoval, televizija, gramofon, stroj za ši- 
vanje, parostroj — sve je to postojalo kao želja 
•mnogo prije u ljudskim mozgovima, davno prije 
nego što je bilo sve to ostvareno i stavljeno čo- 

vjeČanstvu na razpoiaganje. Već godine 1862. 
objavio je njemački pučki kalendar »Klađderra- 
datsch« sliku, na kojoj se vidi neka pjevačica, čiji 
se glas bezžičnim putem širi čitavim svietom. Na 
jednom starom drvorezu iz 1472. godine mi vidimo 
sliku podmornice. Oko godine 1640. bavili su se u 
Njemačkoj u nekim gradovima osnovom, da uvedu 
»cievi za razgovor«, koje bi imale svoju središ- 
njicu, pa bi tako građani mogli liepo razgovarati 
od kuće do kuće. Radilo se samo o nacrtima, na- 
bačenim zamislima, željama, koje radi tadašnjeg 
stanja tehnike nisu mogle biti ostvarene. Uzprkos 
toga mi se danas moramo diviti oštroumnosti i 
dalekovidnosti svih onih ljudi, koji su se takvim 
zamislima već u ono doba bavili. Što su ljudi u 
ono vrieme o njima mislili, nije potrebno obširno 
govoriti . . . 

Stara rieč starog Ben Akibe, da je već sve 
jednom bilo, u stanovitom se smislu nigdje ne 
može bolje primieniti nego u tehnici. 

Ako si u mislima želimo predočiti sliku o stva- 
rima, koje će za stotinu godina stajati ljudima 
na razpoiaganje, onda se prije svega ne smijemo 
obazirati na one fantazije, koje su tokom nekoliko 
posljednjih godina iznesene u tucetima takozva- 
nih senzacionalnih romana. Tu se više-manje 
radi o nesuvislom kopiranju Julesa Vernea, koji je 
bio jedinstveni mozak u takvim stvarima, mozak, 
koji se u poviesti tako često ne ponavlja. 

Što će biti u budućnosti — a to nam mora 
biti temeljno načelo — već ima svoje klice u da- 

nasnjici. Mi smo doživjeli da je tehnika — u toku 
svega jednog stoljeća — iz temelja promienila 
sliku svieta i naš život. Mi smo dugo vremena 
vjerovali, da se dalje i više ne može ići, da je vrhu- 
nac izuma i pronalazaka već dosegnut. Međutim 
nas je vrieme između prvog i drugog svjetskog 
rata poučilo, kako su se ostvarile mnoge stvari, 
na koje nije mislila niti najsmionija mašta. Ne- 
volja je diktirala volji i stvorila divne posljedke 
na temelju ljudskog pronalazačkog duha. Izgra- 
đeni su strojevi, koji predstavljaju prava čudesa, 
materija je iztražena do najvećih danas mogućih 
dubina, udobnost i brzina toliko su se povećali, da 
bi naši djedovi, kada bi se danas slučajno vratili 
natrag na sviet, zastali usred ovog novog svieta 
poput bezpomoćne djece. 

Ni danas već nema nikakve sumnje, da će 
novo razdoblje u poviesti svieta biti razdoblje 
elektricitete, a možda i novih, još neiztraženih i 
nepoznatih snaga, u još većoj mjeri nego do sada. 
Mi se nalazimo tek na početku ovog novog raz- 
vitka u poviesti čovječanstva. 

Spremaju se — nesumnjivo — temeljite pro- 
mjene u kućama i kućanstvima, u stanovima, vele- 
obrtu i u gradnji gradova, u proizvodnji sirovina, 
kovina, u elektro-medicinskom veleobrtu, ah sve 
nas to ovdje toliko ne zanima, makar je i te kako 
zanimljivo. Nas prije svega zanimaju najrazno- 
vrstniji oblici električnih valova, o kojima smo do 
sada već toliko govorili. Zanesimo se sada i mi 
malo, uz pomoć naše mašte, u vrieme koje bi imalo 

doći. Nismo fantasti, jer sve ono što će pred naš 
iznieti naša mašta, već ima svoje klice u sadaš- 
njici. Evo: uzmimo na primjer televiziju. Nije 
daleko vrieme, osobito nakon svršetka sadašnjeg 
drugog svjetskog rata, kada će televizija omo- 
gućiti, da kod kuće ili na javnim mjestima gleda- 
mo i slušamo dogođaje na raznim dielovima svieta 
u isto vrieme, kada se zbivaju. To će biti nešto 
sasvim drugo od onih skromnih prienosa što ih je 
do sada vršila televizija. Nema sumnje da će biti 
osnovane posebne televizijske središnjice, koje će 
novim pokoljenjima omogućiti — a možda već i 
nama! — da na našu želju razgledamo bilo koji 
dio svieta, gradove, rieke, gore, ljude, običaje i 
specialitete pojedinih krajeva. Ljudi više ne će 
trebati onoliko koliko do sada sjedati u vlak, u 
samovoz ih zrakoplov, da odu na neku važnu po- 
slovnu konferenciju, jer će se takve konferencije 
moći održavati uz pomoć televizije, a da se ljudi 
i ne trebaju sastati na jednom mjestu. Televizijske 
središnjice spojit će sve sudionike takve konfe- 
rencije i oni će moći voditi pregovore i na najveće 
udaljenosti, sjedeći kod kuće ili u svom uredu, 
gledajući pred sobom sve sudionike, kao što će i 
svi ostali vidjeti njega. Ljubavni parovi, jer te 
nikakvo novo doba ne će moći ukinuti, moći će si 
svakog jutra zaželjeti dobro jutro preko televizije 
i odaslati po želji toliko poljubaca, koliko im srdce 
dozvoljava, ali ne na sliepo, nego liepo sve vidlji- 
vo, kao da se stvarno nalaze skupa. Novčani za- 
vodi će moći bezžičnim putem izmjenjivati svoje 

čekove i mjenice, bez bojazni da će ih netko kri- 
votvoriti ih ih se na bilo koji drugi način domoći. 
Novine ne će trebati tiskati, jer će se ljudi — ako 
se tako dalje nastavi — već pobrinuti da za no- 
vine ne bude dosta drva, a bez drva nema celuloze, 
a bez celuloze nema papira, a bez papira nema 
novina. Proći će vrieme milijunskih naklada listo- 
va, jer će se nakladnici i izdavači novina poslužiti 
televizijskim prienosima i mjesto novina ili knjiga 
poslati svojim predplatnicima televizore, pomoću 
kojih će oni liepo kod kuće moći pročitati u jutro 
svoje vlastite novine: uvodnik, najnovije viesti, 
feljtone, pojedine članke, slike i oglase — sve pre- 
ma svojoj volji i želji, a možda će se tim putem, 
uz potrebni komentar, moći vidjeti i pomične slike 
o nekom dogođa ju, koji se upravo zbiva. To bi 
imala biti televizijsko-novinska reportaža novog 
doba. Knjižnice će se moći usredotočiti u ipdrm 
veliku svjetsku ih kontinentalnu knjižnicu, koja 
će biti televizijski povezana s čitavim svietom, pa 
će pojedini učenjak, učitelj ili đak trebati samo 
nazvati odnosni broj i onda preko svoga televi- 
zora čitati stranicu za stranicom onu knjigu koja 
ih zanima. Ako tu knjigu upravo netko čita. ier 
postoji jedinstveni primjerak, ili ako su sve slične 
knjige već u televizijskom čitanju, onda će knjiž- 
nica jednostavno odgovoriti: »Svi su primjerci na 
čitanju, obratite se sutra.« 

Televizijski slikokaz će nesumnjivo biti ostva- 
ren u vrlo dogledno vrieme. U tom se pravcu već 
vrlo liepo napredovalo. Novi televizijski slikokaz 

17 Tajne krugovala 

bit će plastičan, tako da će nestati onog našeg 
današnjeg slikokaznog platna, koje postoji od po- 
četka slikopisa bez ikakve promjene. U međuvre- 
menu će i slikopis u bojama biti posvema usavr- 
šen, tako da će i televizijski slikokaz biti usavr- 
šen. Moći će se gledati ne samo razne dogođaje 
iz čitavog svieta, nego i pojedine drame, komedije, 
opere i operete, sve u narav ni m bojama. 

U posljednjih dvadeset godina ni jedna grana 
tehničkih pronalazaka nije zabilježila toliki uspjeh 
i širenje kao krugova! i u obće područje električ- 
nih valova. Prava bujica knjiga već je do sada 
poplavila tržište knjiga prikazima o električnim 
valovima, pa smo i mi ovom našom knjigom dolili 
jednu kaplju u tu bujicu. Iz dana u dan mi do- 
življavamo poboljšanja i usavršavanja i na odaši- 
ljačima i na krugovalnicima. Ah sve to još uviek 
nije dovoljno. Nema sumnje da se s jedne strane 
približava dan, kada će sadašnje glomazne apara- 
ture, silni antenski tornjevi i silne električne ener- 
gije trebati pojednostaviti i smanjiti, a s druge 
strane povezati s televizijom i tako dobiti novu 
cjelinu. Danas se mnogo električne struje bez 
ikakve koristi upravo razbacuje, pa će i tu trebati 
uvesti nove mjere štednje. S druge strane isto tako 
nema sumnje, da će krugoval morati veću pozor- 
nost posvetiti sasvim kratkim valovima, jer na 
tom području postoje silne mogućnosti u buduć- 
nosti. Dovoljno će biti ako spomenemo, da na pri- 
mjer u području vala od 1 — 2 metra ima mjesta 
za oko 15.000 novih postaja. Ako pak pređemo na 

centimetarske valove, onda ćemo na području 
valova od 1 — 2 centimetra moći smjestiti do mili- 
jun i pol postaja! U području milimetarskih va- 
lova mogućnosti su upravo bajoslovne, jer će se 
na području između 0,1 — 0,2 milimetra moći smje- 
stiti — stotinu i pedeset milijuna postaja! Kada 
će tehnici uspjeti konstruirati krugovalnike, koji 
će moći primati centimetarske i milimetarske va- 
love, onda će doći do prave revolucije u čitavoj 
dojavnoj službi. Bit će to vrieme, kada će na 
primjer gospođa Lozićka na valu 1,2534 metra 
svog kućnog odašiljača nazvati gospođu Trsić na 
valu 1,4283 metra i zamoliti ju neka tog popođne- 
va dođe k njoj na »čašicu razgovora«. U budućim 
brzoglasnim imenicima ne će više biti brojka brzo- 
glasa, nego brojke odnosnih duljina valova kućnih 
odašiljača i primača, kao na primjer: »Divokoza 
d. d. za preradbu divljači, Zagreb, ulica Petra 
Zrinskog, val 1, 24156 metra«. Kako vidimo na 
ovom području postoje još neslućene mogućnosti, 
koje će iz temelja promieniti mnoge već i sada 
zastarjele naprave u dojavnoj službi. 

Na koncu još nešto: izumitelji se već nalaze 
na poslu, da pomoću električnih valova u buduć- 
nosti u noći omoguće ljudima gledanje i to na taj 
način, da se odašilju električni valovi u jednom 
pravcu, a onda da se vraćaju od predmeta ih osobe 
u drugom nekom obhku, ali tako da te predmete 
i ljude odrazuju u posebnoj spravi, gdje bi ih čo- 
vjek mogao vidjeti. U teoriji je taj izum već davno 
riešen, samo ga treba još praktički ostvariti. Što 

bi to značilo u životu Čovječanstva nije potrebno 
govoriti: to će također biti jedna vrst revolucije, 
jer će se čovjek konačno osloboditi svoje bezpo- 
moćnosti u mraku. 

Mislimo da je i ovaj kratki izbor mogućnosti 
budućeg doba dovoljan, da nam dade makar i 
nejasnu i prilično skromnu sliku budućnosti. Vje- 
rujemo da će stvarnost još daleko više nadmašiti 
sve ovo što smo ovdje na brzu ruku nabacili i da 
će ljudi u potjeri za novim vrelima energije i no- 
vim mogućnostima života na zemlji biti mnogo 
bolje sreće, nego sva pokoljenja do danas, uklju- 
čivši i naše. Bit će to zaista doba neslućenih mo- 
gućnosti, ali samo u onom slučaju, ako će se čo- 
vječanstvo odreći jedne od svojih najstrašnijih i 
najkobnijih navika: ratova. 

»čovječanstvo je još na početku svoga života. 
U mjerilu astronomskog vremena čovječanstvo 
je do sada proživjelo samo nekoliko kratkih 
trenutaka, čovječanstvo je jedva počelo biti 
sviestno, da postoji sviet i izvan naše zemlje. 
Težko je i nemoguće, da bi to čovječanstvo 
moglo pravilno shvatiti sve ono što ga okru- 
žuje i to upravo u prvim trenutcima, nakon što 
je jedva otvorilo oči.« 


(Sir J. Jeans) 

